
Ceea ce voiesc românii să aibă 
e libertatea spiritului 

şi conştiinţei lor 

în deplinul înţeles al cuvîntului. 
Şi fiindcă spirit şi limbă 

sînt aproape identice, 

iar limba şi naționalitatea 
asemenea, 

se vede uşor 

că românul se vrea pe sine, 

îşi vrea naționalitatea, 

dar aceasta o vrea pe deplin. 


Mihai EMINESCU 


LIMBA ROMÂNĂ 


REVISTĂ f 
DE ŞTIINŢĂ ŞI CULTURĂ 


FONDATOR 
colectivul redacţiei 
ISSN 0235—9111 


Coperta |, IV. 
Foto: Boris HARCENCO 


Com. nr. 3833 
Concernul PRESA 


Articolele publicate în revistă 
reflectă punctul de vedere al 
semnatarului, care nu coincide 
neapărat cu cel al redacţiei 
ta te E E AEE PE a EDP CR ME EENE SEE E 


Sumar 


SUMAR 


ARGUMENT 
Eugeniu COŞERIU. Sîngele nostru 
5 


EUGENIU COŞERIU ÎN REPUBLICA 
MOLDOVA 
Silviu BEREJAN. ltinerare spirituale 


6 

Cecilia VRABIE-ŞONŢU. Să fi fost 
noi primii? 

8 


“Mereu le vorbesc nemților despre 
destinul nostru şi despre tragedia 
acestui pămînt”. Dialog: Luminiţa 
DUMBRAVEANU — Eugeniu COŞE- 
RIU 

54 


LECTURI COŞERIENE 

Silviu BEREJAN. Omagiu distinsului 
lingvist 

9 


Eugeniu COŞERIU. Concepţia mea 
despre limbaj şi lingvistică şi 
receptarea ei în diferite ţări din lume 
13 
Telegramă. Institutul de Lingvistică 
“lorgu lordan”, Bucureşti 

18 

Gheorghe POPA. Coordonate ale vizi- 
unii lingvistice coşeriene 

19 

Eugenia BOJOGA. Repercusiunea 
teoriei semantice a lui E. Coşeriu în 
fosta U.R.S.S. (Cu privire la cîmpul lexi- 
cal) 
23 
Jana BALACCIU-MATEI. Mon Co- 
seriu 

31 

lon EŢCU. Probleme de etică lin- 
gvistică şi de glotoetică în interpre- 
tarea prof. Eugeniu Coșeriu 

3 


Nicolae CORLĂTEANU. Premisele şi 
realizarea proceselor de neologizare 
36 


Alexandru DÎRUL. Clasificarea ono- 
masiologică a cuvintelor în părţi de 
vorbire şi prolexemele 

41 


3 


Edy SĂVESCU. Minorităţi lingvistice 
în viziunea lui E. Coşeriu 


47 

Floarea VÎRBAN. Cîteva observaţii 
privind schimbarea limbii din perspec- 
tiva lingvisticii coşeriene 


48 

Vasile BOTNARCIUC. Capacitatea 
sistemică a circumstanţialului de loc 
şi a celui de timp 

51 


PRO DIDACTICA 

Veronica BÎLICI. Elocvenţă şi esen- 
ţialitate 

57 


Valentina BUTNARU. De la biblioteca 
personală — la biblioteca de 
patrimoniu 

61 


EMINESCU AL NOSTRU 

Dumitru TIUTIUCA. Despre ultimul 
vers din Floare albastră, dar nu nu- 
mai... 

63 


ANALIZE ŞI INTERPRETĂRI 

Lolita ZAGAEVSCHI. Metaforele fru- 
museţii interioare în romanul Luntrea 
lui Caron de Lucian Blaga 

68 


Victor CELAC. Element autobiografic 
şi structură psihică la personajele 
predilecte din romanele lui Marin Preda 
74 


OPINII ŞI ATITUDINI 

Piedez pentru o colaborare fructuoasă 
între lingviştii ţărilor noastre. Dialog: 
conf. dr. Gheorghe COLŢUN — acad. 
prof. dr. hab. Rajmund PIOTROWSKI 
(Sankt-Petersburg) 

77 


ANIVERSĂRI. LEO BUTNARU — 50 
Fişier biobibliografic 


79 

Leo BUTNARU. Dincolo de geaman- 
dură sau de cealaltă parte a oglinzii; 
Acces; Automodelaj, 1963; O brad 
frumos!...; Scrisoare închisă; Ultima 
călătorie a lui Ulysse 

80 

Simion BARBULESCU. Sincronizare 
şi diferenţiere 

86 


4 


Limba Română 


ORA DE ISTORIE 
Mihai IACOBESCU. Oameni de sea- 
mă dintre Prut şi Nistru: Vasile Stro- 
escu (1845-1926) 
89 


Fundaţia Social-Culturală “Menumo- 
rut” din Sălaj, România 
94 


RECUPERĂRI 
lon DRON. Tighina — Bender 
97 


CONCURS DE CREAŢIE 

Leo BORDEIANU. Concursul a luat 
sfîrşit — concursul continuă 

101 

Horia HRISTOV. Femeia focului; 
Lebăda; Din pricina frunzelor de vie; 
Intr-un borcan 

102 


Elena UNGUREANU. Repetitie; “Ai 
fugit, ai fugit!...”; Conflict; “Cum mă 
mai repetă...” 

105 

lon STRUŢ. “Tic-tac...”; “Ca o şuviţă 


Natalia GUŢULEAC. “Ajun de...”; “E 
Anul Nou...” 
109 


LA CASA LIMBII ROMÂNE 

Vasile MELNIC. Revistele Limbii 
Române 

110 


Concursul de creaţie al revistei 
“Limba Română”. Ediţia a II-a 
112 


Argameat 5 


SÎNGELE NOSTRU 


Din sîngele nostru 
s-au hrănit atîtea popoare. 


Din sîngele nostru 
s-au născut 

poeţi şi cărturari ruşi. 
Mai ruşi decît ruşii. 


Din sîngele nostru 

s-au născut 

voievozi şi regi maghiari, 
hatmani de cazaci, 
fruntaşi albanezi, 
fruntaşi sîrbi, 

fruntaşi chirghizi. 


Din sîngele nostru 
s-au născut 
cîrmuitori, 

eroi şi vlădici greci. 
Mai greci decît grecii. 


Dar să nu vă temeti! 

Nu! Nu vă cerem să ni-l daţi înapoi — 
sîngele 

pe care vi l-am dăruit 

la nord şi la sud de Dunăre! 


Vă rugăm numai să nu ni-l cereţi 
şi pe cel 

pe care îl mai avem. 

Lăsa-ţi-ne şi nouă 

măcar cîteva picături 

ca să ne putem înfăţişa cu ele 
ca noi înşine 

la judecata de apoi. 


Eugeniu COŞERIU 


Limba Romåaä 


ITINERARE 
SPIRITUALE 


Din inițiativa Institutului de Lin- 
gvistică al A.Ş.M., a Universităţii de 
Stat din Chişinău şi a Universităţii “A. 
Russo” din Bălţi în perioada 23 sep- 
tembrie — 1 octombrie a.c. în Repu- 
blica Moldova s-a aflat concetăţeanul 
nostru, renumitul lingvist, profesorul 
Eugeniu Coșeriu de la Universitatea 
din Tübingen (Germania). Preşedinţia 
Republicii a intermediat organizarea 
unei serii de acţiuni ştiinţifice şi cultu- 
rale (preconizate încă de la începutul 
anului 1998 şi aduse la cunoştinţă 
personal Preşedintelui Petru Lucin- 
schi), al căror program a fost coordo- 
nat, şi aprobat de instituţia preziden- 
ţială. 

Programul vizitei prof. E. Coşe- 
riu în republica noastră a prevăzut: 

|. nmînarea festivă a înaltei dis- 
tincţii guvernamentale “Ordinul Repu- 
blicii”, conferite prof. E. Coșeriu prin 
decret prezidenţial de “Ziua limbii” în 
1997, “în semn de înaltă preţuire a 
meritelor deosebite în opera de renaş- 
tere a culturii naţionale”. 

II. Realizarea unui Colocviu ştiin- 
tific cu genericul “Lecturi coşeriene” 
avînd ca participanţi atît lingvişti din 
Republica Moldova (Chişinău, Bălţi) 
cît şi din România (Bucureşti, laşi, 
Cluj). 

III. Acordarea prof. E. Coșeriu a 
titlului de Doctor Honoris Causa al 
Universităţii din Bălţi. 

IV. Vizitarea comunei Mihăileni 
(Rîşcani), unde s-a născut şi a 
copilărit lingvistul şi unde au fost puse 
bazele unui Muzeu al marelui consă- 
tean. 

V. Excursie la Soroca, la Orhei 
şi în împrejurimile acestor centre de 
cultură. 

Ceremonia de înmînare a celei 
mai înalte decoraţii republicane a avut 
loc marţi, 29 septembrie a.c., în incinta 
Palatului Preşedinţiei. Şeful statului, 
Petru Lucinschi, a rostit o alocuţiune 
de felicitare, în care a menţionat între 


altele: “Îmi face o deosebită plăcere 
de a înmîna “Ordinul Republicii” 
marelui lingvist, omului de ştiinţă 
Eugen Coşeriu, care prin talent şi 
muncă perseverentă a reuşit să se 
realizeze plenar din punct de vedere 
profesional, făcînd cinste întregului 
nostru neam”. Preşedintele a subliniat 
că munca şi opera eminentului om de 
ştiinţă servesc drept exemplu, ne 
ajută şi ne dau tărie să rezistăm şi să 
realizăm năzuinţele de progres şi 
prosperitate. 

În cuvîntarea sa de răspuns 
prof. E. Cogşeriu a mulţumit Preşe- 
dintelui republicii pentru aprecierea 
muncii sale şi a specificat că ordinul 
conferit: constituie pentru el şi un 
îndemn de a continua activitatea pe 
tărîmul ştiinţei. 

După festivitate profesorul a 
ţinut o prelegere în faţa studenţilor de 
la U.S.M., a audiat cu însoțitorii săi 
un recital al corului “Renaissance” de 
la Institutul de Arte din Chişinău şi a 
vizitat “Casa Limbii Române” şi 
redacţia ziarului “Flux”. 

Joi, 24 septembrie, la sediul 
Institutului de Lingvistică al A.Ş.M., 
şi-a ţinut lucrările Colocviul Inter- 
naţional “Lecturi coşeriene”, la care 
Eugen Coșeriu a prezentat raportul 
“Concepţia mea despre limbaj şi 
lingvistică şi receptarea ei în diferite 
ţări din lume” (materialele acestui 
colocviu se publică în numărul de 
faţă), 

A doua zi, 25 septembrie, prof. 
E. Coşeriu împreună cu grupul ce-l 
însoțea s-a deplasat la Bălţi — urbea 
în care Domnia Sa şi-a făcut studiile 
liceale. Oaspeţii au fost întîmpinaţi de 
către oficialităţile bălţene şi conduşi 
la Primărie, unde a avut loc o convor- 
bire amicală cu primarul municipiului, 
dl Victor Morev. După un scurt tur al 
oraşului primarul a oferit un dineu în 
cinstea oaspeţilor. 

În după-amiaza aceleiaşi zile 
delegaţia din Chişinău a fost primită 
de prof. Nicolae Filip, rectorul Univer- 
sităţii “A. Russo”. Apoi, la şedinţa din 
sala de festivități, într-o atmosferă 
solemnă, profesorului E. Coșeriu i s-a 
acordat titlul de Doctor Honoris Causa. 


Eugeniu Cogeriu în Regullica Maldova 7 


Ziua de 26 septembrie a fost de 
asemenea o dată memorabilă pentru 
oaspetele nostru drag şi pentru dele- 
gaţia ce călătorea împreună cu 
Domnia Sa, delegaţie din care făceau 
parte şi rudele sale apropiate (inclusiv 
sora mai tînără). Această sîmbătă a 
fost “consacrată” în întregime nos- 
talgiilor: a urmat reîntîlnirea cu satul 
natal, cu consătenii, revederea 
locurilor, unde, cu 77 de ani în urmă, 
într-o zi de vară tot atît de însorită şi 
de frumoasă ca şi cea actuală a văzut 
pentru prima oară lumina soarelui cel 
care prin capacităţi şi muncă asiduă 
avea să ajungă celebru. 

Oaspeţii. au fost întîmpinaţi la 
marginea satului de către repre- 
zentanţii conducerii comunei şi con- 
duşi la sediul primăriei unde îi aştep- 
tau sătenii. A urmat o întîlnire cu elevii 
şi învățătorii de la cele două şcoli din 
sat, una dintre care va purta numele 
celui ce a început să înveţe carte aici. 


S-au rostit cuvinte calde, s-a cîntat, 
s-a recitat şi s-a dansat. A fost o 
comuniune de suflet, care nu se va 
putea uita uşor. La emoţionanta 
sărbătoare din Mihăileni au participat 
reprezentantul Preşedinţiei lacob 
Burghiu (născut şi el într-un sat vecin, 
Zăicani), care a rostit o tulburătoare 
cuvîntare, precum şi redactorul-şef al 
revistei “Limba Română”, Alexandru 
Bantoş (fiind şi dumnealui din partea 
locului, din satul Hiliuţi, Rîşcani). 

În continuare, într-o casă spe- 
cial amenajată de primăria satului, a 
avut loc inaugurarea oficială a viito- 
rului Muzeu “Eugeniu Coșeriu”, căruia 
renumitul mihăilenean i-a donat un set 
de cărţi, principalele sale opere ştiin- 
tifice şi alte materiale şi documente. 
De asemenea, au donat cărți şi revis- 
te oaspeţii din Chişinău şi din Bălţi. 
Intîlnirea a culminat printr-un dialog 
versificat susţinut de mihăileneanca 
Cecilia Vrabie-Şonţu, profesoară de 
română în satul natal, şi prof. Eugen 


8 


Limba Română 


Coşeriu (poeziile sînt publicate în 
pag. 5 şi 8 ale acestui număr de 
revistă). 

Primăria a oferit un prînz în 
cinstea reîntîlnirii cu foştii consăteni, 
iar apoi, pînă seara tîrziu, cei doi 
oaspeţi de onoare ai comunei — prof. 
E. Cogeriu şi sora sa —, care şi-au 
petrecut copilăria în acest sat, au 
vizitat. locurile ce le aminteau de 
îndepărtaţii ani ai primei perioade a 
vieţii, au discutat cu oamenii ce-şi 
mai aminteau de ei sau cu urmaşii 
acestora. 

in următoarele două zile (27 şi 
28 septembrie) prof. E. Coşeriu a 
vizitat oraşele Soroca şi Orhei, unde 
au avut loc întîlniri emoţionante cu 
tineretul studios şi corpul didactic de 
la liceele teoretice “Constantin Stere” 
şi “Onisifor Ghibu”, precum şi cu 
conducerea oraşelor. În drum spre 
Chişinău oaspeţii au vizitat Orheiul 
Vechi (muzeele din Trebujeni şi 
Butuceni) şi Muzeul “Al. Donici” din 
satul cu acelaşi nume. 

În ultima zi de sejur la Chişinău, 
oaspetele a avut o întîlnire la Uniunea 
Scriitorilor. 

Sub auspiciile Preşedinţiei şi 
prin grija permanentă a Consilierului 
pentru cultură, di lacob Burghiu, au 
mai fost organizate vizite şi întîlniri 
la unele instituţii şi întreprinderi din 
Chişinău, care au produs o impresie 
agreabilă asupra oaspetelui, întregind 
tabloul şederii sale în republică. 

În felul acesta, cele 9 zile cît a 
durat vizita renumitului nostru cona- 
tional la baştină, s-au transformat, 
graţie atenţiei din partea forurilor 
noastre de conducere şi personal din 
partea şefului statului, într-o acţiune 
cu caracter cultural-patriotic de înalt 


nivel. 
Silviu BEREJAN 


Lecturi cogeriene 

Acad. Silviu BEREJAN 
director al Institutului 
de Lingvistică al A.Ş.M. 


OMAGIU DISTINSULUI 
LINGVIST 


Onorată asistență! 

Astăzi, după o perioadă de 
cîțiva ani buni, avem din nou deo- 
sebita plăcere şi bucurie de a primi la 
Institutul de Lingvistică din Chişinău 
şi în Moldova în general, pe cel ce 
este membru de onoare al A.Ş.M. cu 
diploma nr. 1, Doctor Honoris Causa 
al Universităţii de Stat din Moldova, 
Cetăţean de Onoare al Municipiului 
Chişinău, cavaler al “Ordinului Re- 
publicii”, doctor în lingvistică, profesor 
multiacademician şi multidoctor 
honoris causa, Eugeniu Coșeriu, 
care, deşi activează şi îşi duce traiul 
în Germania (la Tübingen), este con- 
cetăţeanul nostru mult iubit şi stimat, 
un conaţional inegalabil despre care 
s-a vorbit şi s-a scris deosebit de mult, 


în special în decursul ultimelor două 
decenii. l 

Deşi, după toate cele spuse, 
scrise şi publicate pînă în prezent, nu 
se mai cere parcă reluarea lucrurilor 
de la capăt şi demonstrarea valorilor 
deja de mult cunoscute, recunoscute 
şi acceptate ca atare, îmi voi permite 
totuşi cu această ocazie rară şi mult 
aşteptată să recapitulez, foarte 
succint, evident, nişte momente 
legate de viaţa şi opera profesorului 
Eugeniu Coşeriu, care să servească 
drept punct de pornire pentru colocviul 
ştiinţific la care ne-am întrunit, pentru 
comunicările colegilor noştri, lingvişti 
de la noi şi din Ţară, ce vor fi 
prezentate în continuare. 


kkă 


Născut la Mihăileni, în fostul 
judeţ Bălţi din România anului 1921, 
Eugeniu Coşeriu şi-a făcut studiile la 
şcoala primară din satul natal şi la 
Liceul “|. Creangă” din Bălţi, con- 
tinuîndu-şi-le apoi la universităţile din 
laşi, Roma, Padova şi Milano. 

in 1944 şi-a luat doctoratul în 
litere la Roma, iar în 1949 — doc- 
toratul în filozofie la Milano, după care 
pleacă în America Latină, în Uruguay, 
unde activează la Universitatea din 


Secvenţă de la ceremonia înmînării Ordinului Republicii (29 sep- 
tembrie 1998). 

Montevideo ca profesor titular şi ca 
director al Institutului de Lingvistică 
şi unde se afirmă plenar prin opere 
(traduse ulterior într-o serie de limbi 
din Europa, America şi Asia), fără de 
care în prezent nu mai poate fi 
concepută istoria lingvisticii. 

Mai tîrziu, după anul 1963, cînd 
se stabileşte cu traiul la Tübingen 
(Germania), continuă să publice studii 
şi cercetări de lingvistică teoretică şi 
romanică, de lexicologie şi seman- 
tică, de gramatică funcţională, lista lui 
de publicaţii, depăşind cifra impu- 
nătoare de 300 de denumiri, inclusiv 
cîteva zeci de cărţi, care devin, în 
scurt timp după apariţie, lucrări de 
referinţă. 

Astăzi opera lui E. Coşeriu, a 
reputatului nostru compatriot, e 
cunoscută practic de toţi cei ce, în 
orice punct al globului pămîntesc, 
şi-au consacrat viaţa şi activitatea 
studierii “limbilor istorice concrete” 
(termenul îi aparţine) sau “limbajului” 
ca fenomen. 

S-au publicat pînă acum zeci 
de studii şi de articole consacrate în 
special concepţiei lingvistice expuse 
în lucrările ştiinţifice ale profesorului 
Cogeriu (printre autorii publicaţiilor de 
acest fel figurează şi destui lingvişti 
români), iar în legătură cu împlinirea 
a 60, 65, 70 şi 75 de ani de viaţă i-au 
fost dedicate ediţii festive omagiale, 
care au întrunit în cele peste 5000 de 
pagini ale lor studiile a mai bine de 
400 de specialişti din peste 50 de ţări. 
Printre ele numărîndu-se culegeri 
speciale în mai multe volume, cum 
ar fi Logos semantikos: Studia lingu- 
istica in Honorem Eugenio Coseriu 
(Berlin—New York—Madrid, 1981, 5 
volume, LXX+2376 p.) şi Energeia 
und Ergon. Sprachliche Variation — 
Sprachge- schichte — Sprachty- 
pologie: Studia in honorem. Eugenio 
Cosenu (Tubingen, 1988, 3 volume, 
LXVIII+1532 p.) sau numere şi tomuri 
ale unor publicaţii periodice, consa- 
crate în întregime aniversărilor respec- 
tive, cum ar fi Dacoromania («Ja- 


hrbuch für östliche Latinităt», nr. 5):. 


Hommage au Professeur Eugenio Co- 


seru (Freiburg-Munchen, 1983, 248 p.) 
(Omul şi limbajul său: Studia lin- 
guistica in honorem Eugenio Coseriu 
(Analele ştiinţifice ale Universităţii 
«Al.I. Cuza» din laşi, Tomul XXXVII- 
XXXVIII, laşi, 1993, 360 p.), «Revistă 
de Lingvistică şi. Ştiinţă Literară»: 
Omagiu profesorului Eugeniu Coşeriu 
la 75 de ani, Chişinău, nr. 5, 1996, 
169 p. 

Vreau să subliniez aici că noi 
nu putem să nu avem un sentiment 
de legitimă mîndrie la gîndul că, la alte 
publicaţii de prestigiu, ce au omagiat 
în decursul anilor prodigioasa ac- 
tivitate a ilustrului nostru conaţional, 
s-a adăugat şi «Revista de Lingvistică 
şi Ştiinţă Literară» (care chiar în 
aceste zile împlineşte 40 de ani de 
existenţă, eveniment consemnat în 
numărul său jubiliar — 3/ 1998, apărut 
recent de sub tipar şi care a găzduit 
şi o serie de studii ale maestrului). 

O rubrică specială « Aniversări. 
Eugen Coşeriu — 75» a inserat în nr. 
3-4, 1996 şi revista “Limba Română” 
(p. 4-19). 


kk k 


De aproximativ un sfert de secol 
universităţile de pe toate continentele 
încep să-i acorde rînd pe rînd titlul de 
Doctor Honoris Causa — cel mai înalt 
titlu onorific universitar, recunoscîndu- 
i astfel meritele de lingvist notoriu. 
Pînă în prezent acest titlu i-a fost 
acordat de 29 de universităţi din lume, 
geografia lor împestriţind tot globul 
pămîntesc (nu îndrăznesc să le 


-enumer aici pe toate). Mă folosesc 


însă de ocazie pentru a menţiona în 
mod special că Institutul de Lingvis- 
tică al A.Ş. M. se află în posesia 
copiilor a 24 de diplome (din 29), puse 
la dispoziţia noastră personal de 
domnul profesor pentru dosarul 
“Coşeriu” (alături de alte materiale 
legate de personalitatea şi activitatea 
sa ştiinţifică). Considerăm că acest 
dosar face parte din patrimoniul spiri- 
tual cel mai de preţ ai Institutului de 
Lingvistică. 

Pentru merite deosebite în cer- 
cetarea ştiinţifică a limbajului uman 


Lecturi coşezieue 


11 


profesorul E. Coșeriu a fost ales în 
diferite perioade membru, vicepreşe- 
dinte şi preşedinte al unei serii de 
societăţi, cercuri şi consilii ştiinţifice 
de profil lingvistic: membru al Soci- 
etăţii de Lingvistică din Paris, al Cer- 
cului Lingvistic din New York, al Aso- 
ciaţiei Internaţionale de Fonetică, al 
Societăţii de Lingvistică Romanică 


etc.); membru de onoare al Socie- . 


tăţii Lingvistice din America, al renu- 
mitului Cerc Lingvistic de la-Praga (în 
care au activat la începuturi somităţi 
de talia lui R. Jakobson, N. Trubetz- 
koy, S. Karcevsky, V. Skalička etc); 
vicepreşedinte şi preşedinte al So- 
cietăţii Lingvistice Europene şi al 
Societăţii de Lingvistică Romanică, 
preşedinte al Asociaţiei de Cercetări 
Umanistice Moderne. 

Afară de aceasta, compatriotul 
nostru devine pe parcursul anilor 
membru al multor academii din diferite 
ţări şi oraşe. Este ales membru co- 
respondent al Academiei Regale 
Spaniole, al Academiei de Limbă din 
Chile, al Academiei de Ştiinţe din Ba- 
varia; membru titular al Academiei 
de Filologie din Brazilia, al Academiei 
Regale din Norvegia, al Academiei de 
Ştiinţe din Heidelberg, al Academiei 
de Ştiinţe din Milano, al Academiei 
Europene din Londra şi al altor cîteva; 
membru de onoare al Academiei de 
Ştiinţe şi Arte Româno-Americane, al 
Academiei de Ştiinţe din Republica 
Moldova, al Academiei Române. 

Ca reputat specialist-lingvist, 
distins cu multiple titluri şi grade 
ştiinţifice şi pedagogico-didactice, 
Eugeniu Coşeriu ţine cursuri de 
lingvistică (generală, indo-europeană, 
romanică şi spaniolă) la o serie 
întreagă de universităţi sud- şi nord- 
americane, europene şi chiar ja- 
poneze, în calitate de profesor invitat 
sau asociat (“Gastprofessor”, cum i 
se spune în Germania). Printre 
centrele de învăţămînt superior, unde 
a activat figurează şi cele din spaţiul 
postsocialist: Varşovia, Wroclaw, 
Sofia, Moscova; în ultimii ani a ţinut 
prelegeri şi la universităţile din 
România şi Republica Moldova. 


Se cere menţionat încă un as- 
pect foarte semnificativ pentru un om 
de ştiinţă, aspect ce de asemenea 
caracterizează din plin importanţa 
operei coşeriene pentru ştiinţa lin- 
gvistică mondială. E vorba de tra- 
ducerea lucrărilor sale în alte limbi 
decît cele în care au fost redactate şi 
publicate iniţial. Este “un privilegiu” de 
care nu se bucură nici pe departe toţi 
oamenii de ştiinţă. 

“Cea mai mare parte dintre 
studiile şi cercetările lui Eugeniu 
Coşeriu au fost scrise în primă 
versiune în limbile spaniolă, germană 
şi franceză; mai puţine în italiană şi 
în engleză; cîte una în portugheză şi 
în catalană. În limba română au fost 
scrise doar primele două publicaţii ale 
sale, apărute în revistele ieşene 
antebelice Arhiva şi Revista critică 
(respectiv Material lingvistic ba- 
sarabean şi Limbă şi folclor din 
Basarabia) şi cele din ultimii ani 
apărute în publicaţii din România şi 
Republica Moldova (printre care şi 
RLŞL şi LR). 

Traducerile în limba română au 
fost pînă nu demult puţine la număr, 
majoritatea constituind fragmente de 
texte sau mici texte comentate în 
culegeri sau antologii de lingvistică 
modernă, intercalate printre extrasele. 
din operele unor lingviști cu autoritate 
din Occident. 

Abia după 1992, cînd oaspetele 
nostru de astăzi revine în Ţară şi în 
Basarabia natală, încărcat de glorie 
şi stăpînit de un dor atavic pentru 
locurile copilăriei şi adolescenţei sale, 
numărul traducerilor directe din opera 
prof. E. Coşeriu începe să spo- 
rească, ele fiind realizate de lingviştii 
români din dreapta şi din stînga 
Prutului, adică de la baştina ma- 
estrului (la Cluj, la laşi, la Chişinău). 
Apar în limba română şi primele 
traduceri în volume aparte. 

Nu pot să nu subliniez faptul că 
prima carte în limba maternă a 
autorului, apărută aproape concomi- 
tent cu alte două cărţi de Eugeniu 
Coşeriu tot în limba română (o 
traducere din germană la Cluj: Limba 

română în faţa Occidentului şi o 
culegere te texte originale la laşi: 
Prelegeri şi conferinţe. 1992-1993), 
prima carte în româneşte, zic, a văzut 
lumina tiparului anume acolo, unde 
despre limba română aproape 50 de 
ani nu s-a putut spune sau scrie nici 
un cuvînt şi unde numele autorului era 
ca şi interzis, căci nu putea fi nici citat 
cel puţin (în orice caz în Engyn- 
KIIONEAUHA COBETUK3 MO/AOBEHACK3 
n-a putut fi inclus nici un articol cît 
de mic, iar în Z[ukunoHapyr enn- 
Knonegquk din 1989 figurează doar cu 
un articolaş de 8 rîndurele, opac şi 
anost, plin de greşeli elementare). 

Această primă carte, prin care 
marele lingvist de renume mondial 
este readus la baştină se numeşte 
Lingvistică din perspectivă spaţială şi 
antropologică. Trei studii şi a apărut 
în 1994 la editura Academiei de Şti- 
inţe a Moldovei, studii înmănuncheate 
pentru prima oară în volum într-o 
ediţie aparte fiind traduse în ro- 
mâneşte (din spaniolă) aici, la noi. Din 
păcate, acest volum de pionierat nu 
prea este cunoscut de publicul larg, 
căci a avut un tiraj de numai 1000 de 
exemplare ce n-au ajuns pe rafturile 
librăriilor, ci au fost difuzate doar 
printre participanţii la congresul al V- 
lea al Filologilor români (laşi-Chişinău, 
iunie 1994) şi ulterior prin donaţii indi- 
viduale. 

În general însă, deşi în ultimii 
cîţiva ani s-au tradus şi s-au publicat 
în special în reviste şi culegeri 
colective multe dintre studiile “amba- 
sadorului” nostru în lume, opera sa nu 
este, spre regretul nostru, repre- 
zentată în limba maternă a autorului 
în măsura în care o merită. Rămîne 
să ne mîndrim cu conştiinţa faptului 
că dacă nu avem toată opera co- 
şeriană în limba română, avem în 
schimb foarte multe studii, publicate 
în alte limbi, în limbi de circulaţie uni- 
versală, despre limba română, pe 
tema limbii-române sau ilustrate cu 
material românesc, care apare în 
toată opera savantului, inclusiv în 
marile lucrări de ordin teoretic. Şi cu 
speranţa că odată şi odată ea va 


vedea lumina tiparului şi în limba 
română în întregimeaei. 

Să ne bucurăm totodată că, aşa 
cum subliniază profesorul bucureş- 
tean Constantin Dominte, “ne aflăm 
în faţa unui caz fericit, în care o 
valoroasă operă, românească prin 
geneza ei, nu are de înfruntat difi- 
cultăţile accesului, adesea anevoios, 
spre universalitate, ci, de data 
aceasta, are de coborit dinspre 
binemeritata notorietate internaţională 
la vatra originară”. 

Nu vreau să-mi închei alo- 
cuţiunea. introductivă înainte de a 
atrage atenţia celor prezenţi, precum 
şi a celor ce vor lua cunoştinţă de 
manifestarea de astăzi, că Eugeniu 
Coşeriu pe care îl vedeţi aici printre 
noi, cu noi şi alături de noi, este 
contemporanul nostru, că noi vieţuim 
în aceeaşi perioadă istorică cu acest 
conaţional celebru şi că noi trebuie să 
preţuim această favoare a sorții 
(subliniez acest lucru în mod special) 
pătrunzîndu-ne de marea satisfacţie 
şi bucurie omenească de a putea să 
ne aducem pe viu omagiile noastre 
celui ce ne reprezintă în lume cu înaltă 
demnitate. În cîteva rînduri în ultimii 
ani am reuşit, din fericire, s-o facem; 
am fost martori oculari la mai multe 
momente de acest fel: şi atunci cînd 
l-am ales ca prim Membru de Onoare 
al Academiei noastre, şi atunci cînd 
l-am ales ca prim Doctor Honoris 
Causa al U.S.M.,, şi atunci cînd i-a 
fost conferit primul titlu de Cetăţean 
de Onoare al Municipiului Chişinău. 

Colocviul pe care îl inaugurăm 
astăzi la Institutul de Lingvistică al 
A.Ş.M., este de asemenea un omagiu 
adus celui ce ne-a purtat faima prin 
sferele înalte ale ştiinţei lingvistice 
mondiale şi se înscrie şi el în seria 
de manifestări culturale ce trebuie să 
ne facă cinste şi prin: care vom 
rămîne în istoria ştiinţei. 

Eugeniu COŞERIU 


CONCEPŢIA MEA 
DESPRE LIMBAJ 
ŞI LINGVISTICĂ 

ŞI RECEPTAREA EI 
ÎN DIFERITE ŢĂRI 
DIN LUME 


Am de spus cîteva lucruri ca 
introducere la acest colocviu. Primul 
lucru, înainte de cele care se referă 
direct la tema colocviului, este un 
cuvînt de mulţumire pe care trebuie 
să-l exprim, foarte emoţionat, foarte 
mişcat pentru faptul că aici, în capitala 
patriei mele mici, s-a organizat acest 
colocviu cu toate greutăţile pe care le 
cunosc. Deci, aş vrea să mulţumesc 
mai întîi Academiei, Institutului de 
Lingvistică al Academiei, prietenului 
meu Silviu Berejan, celorlalți prieteni, 
dlui Anatol Ciobanu, mai ales, şi aş 
vrea să vă mulţumesc şi dumnea- 
voastră, tuturor, că aţi binevoit să 
aderaţi la acest mic omagiu, fără 
îndoială, nemeritat, însă care vine 
totuşi din inimă, fiindcă îl înţelegeţi şi 
dumneavoastră şi îl înţeleg şi eu, ca 
un omagiu adus unui conaţional, mai 
norocos decit cei care au rămas aici, 
pentru că, plecînd în lume, a putut să 
plece mai puţin din lumea noastră 
spirituală, din lumea tradiţiilor noastre, 
pe cînd cei care au rămas au fost 
obligaţi să iasă din aceste tradiţii şi 
să se apropie de altele, care nu erau 
ale lor. 

Cu aceasta închei cuvîntul de 
mulţumire şi trec la text cu o temă 
care se leagă tocmai de tematica şi 
problematica colocviului. Va fi vorba 
despre concepţia mea despre limbaj 
şi lingvistică, despre recepiarea 
acestei concepții şi a lucrărilor mele 
în gereral, în diferite ţări din lume. Aş 
dori să precizez foarte pe scurt atît 
concepţia mea, cît şi receptarea ei 
şiţţin să motivez că această recepta- 
re, fără îndoială, este parţială şi voi 


încerca să explic de ce este parţială. 
În general, receptările sînt întot- 
deauna parţiale, chiar atunci cînd s-ar 
părea că sînt integrale. Şi spun asta, 
fiindcă ceea ce se receptează uşor 
este deja parţial. Deci, cineva creează 
o mică tehnică foarte discutabilă (e 
vorba, de exemplu, de topologie). Şi 
imediat e foarte uşor să fie adoptată, 
şi acceptată, dar toţi încep să caute 
o topologie care nu este legată de nici 
un fel de concepţie generală asupra 
limbajului şi care se poate face inde- 
pendent de alte concepții, de alte 
aspecte ale limbajului. Îşi propune 
cineva să dezvolte o tehnică de 
descriere a sistemelor lingvistice in- 
dependent de legăturile imediate ale 
acestor sisteme cu toate celelalte 
aspecte ale limbajului. Această me- 
todă poate fi aplicată repede. Tehnica 
respectivă a lingvisticii structurale din 
America de Nord se învăţa mai mult 
sau mai puţin într-un an şi după un an 
se încerca imediat descrierea unei 
limbi. In cazul meu e mult mai greu, 
fiindcă e vorba despre o concepţie 
complexă, tocmai fiindcă e bazată pe 
principiile cele mai simple şi cele mai 
la mintea omului (dacă n-aş spune 
chiar la mintea unor păsări) şi priveşte 
tot limbajul, toate formele lui dintr-un 
punct de vedere unitar, cu anumită 
coerenţă. De aceea receptarea, chiar 
cînd a fost bine înţeleasă, a fost în 
mod necesar parţială atît în ţările în 
care lucrările mele au fost traduse, cît 
şi în ţările în a căror limbă au fost 
publicate. Mă refer la Japonia unde 
s-a tradus cel mai mult: şapte volume 
mari cu foarte multe lucrări. Cînd 

vorbesc de tările în limba cărora s-au 
scris lucrări, mă refer mai ales la 
Spania şi la ţările de limbă spaniolă, 
la Germania şi la ţările de limbă 
germană. De ce pare parţială, fără 
legătură cu restul de concepţii şi fiind 
în fiecare caz posibil ca în restul de 
concepţii fiecare lingvist care a 
adoptat un aspect să fie cu totul de 
altă părere sau să nu aibă nici o 
părere? Precum spuneam despre un 
lingvist sovietic, acum răposat, că nu 
are nici un fel de concepţie despre 
limbaj, despre limbă, despre grama- 
tică, declinare, cazuri, însă are o 
teorie a genitivului. De multe ori, nu 
numai în lingvistica sovietică, ci în 
general în lingvistică, se întîmplă o 
parţializare de extremă. In U.R.S.S. 
am fost receptat, poate, în primul 
rînd. Deşi în. Dicţionarul Enciclopedic 
Moldovenesc am fost amintit foarte 
tîrziu, în Bo/'şaia Sovetskaia Enţi- 
Klopedia eram inclus de mult şi totul 
se trata în detaliu. Deci, în U.R.S.S,, 
unde s-a început receptarea, unde s-a 
tradus pentru prima dată o carte 
întreagă, şi anume Sincronia, Dia- 
cronia şi Istoria (în volumul al treilea 
din seria “Novoie v lingvistike”), au 
fost preluate două lucruri: pe de o 
parte, ideea de normă în mai multe 
interpretări, multe dintre ele parţiale, 
fiindcă legăturile acestei noţiuni nu 
corespundeau cu tot restul concepţiei 
în lingvistică. Fiecare a luat ceea ce 
îi putea servi pentru aplicare imediată. 
Pe de altă parte, a fost preluată ideea 
primatului istoric în lingvistică, în gene- 
ral, nu teoria mea realistă despre 
schimbarea în lingvistică, ci numai 
importanţa istoriei văzută, fără 
îndoială, în altă perspectivă. Deci, 
parţializarea în acest sens, utilizarea 
anumitor idei care puteau fi integrate 
în alte concepţii. 

In Spania şi în ţările de limbă 
spaniolă cel mai mult s-a răspîndit (din 
cu totul alte motive) semantica struc- 
turală, fără să se observe că această 
semantică structurală rămîne numai 
o parte anumită a semanticii. În felul 
acesta s-a preluat toată concepţia 
mea despre sistemul de tipuri şi 
aspecte, apliâînd-o la o problemă par- 
ticulară într-o viziune care, în acest 
sens, devenea şi ea particulară. 
Concepţia mea nu era particulară, 
fiindcă era o părticică, o pietricică 


dintr-un mozaic mult mai complex. 
Aproape pretutindeni, în toată lumea, 
s-a adoptat viziunea mea cu privire la 
varietățile lingvistice. Aici s-a vorbit 
despre terminologia lui Coşeriu. În 
realitate, de la bun început am afirmat 
că este vorba nu de o concepţie, ci 
numai de o anumită terminologie şi 
această terminologie, în partea ei 
esenţială şi fundamentală, a fost 
introdusă de romanistul norvegian Flu- 
idal, care a făcut această diferenţă 
între diastratic, diatopic şi sinstratic, 
sintopic. 
La început am adoptat această 
terminologie pentru o concepţie care 
avea fundamentul ei şi am adăugat 
numai un tip nou, neprevăzut la Flu- 
idal — diafazic şi sinfazic. Pentru 
mine dimensiunea varietăţii în limbă 
este o dimensiune fundamentală, care 
se opune dimensiunii omogenităţii şi 
care opune în ceea ce numim sin- 
cronie, trei discipline sincronice unei 
a patra discipline, pe care o putem 
numi, în general, gramatică; trei dis- 
cipline sincronice ce studiază dimen- 
siunea varietăţii, care este tot atît de 
importantă, chiar şi în vorbire, ca şi 
dimensiunea omogenităţii, ştiinţa 
disciplinii date fiind tocmai ceea ce 
se numeşte stilistică, stilistica limbii 
şi ceea ce denumim dialectologie, 
cînd e vorba de varietate, nu de 
sistemă. În alte cazuri s-a considerat 
mai mult în partea de aplicare, în 
partea de lingvistică aplicată, tot aşa 
direct şi fără legătură cu concepţia 
generală. De altfel, şi această 
receptare în U.R.S.S. se alătura mai 
ales acestei lingvistici aplicate, 
fiindcă era vorba de cultivarea limbii. 
De multe ori s-a considerat mai ales 
această parte aplicată la predarea şi 
la învățatul limbilor. În alte cazuri s-a 
considerat încă mai puţin — numai 
un aspect parţial, numai lingvistica de 
traduceri sau s-a adoptat numai 
lingvistica textuală. Chiar şi în 
România, unde s-a adoptat ceva, 
lingvistica textuală s-a adoptat numai 
în această parte, mai ales cu privire 
la noţiunea de excens. E adevărat, 
că mulţi lingvişti, chiar în România, 
vorbesc de lingvistică textuală fără 
să mă amintească şi fără să vor- 


“bească de text. Această receptare 


parţială e caracterizată prin anumite 
devieri sau interpretări echitabile. 

Tocmai din cauza acestei complexităţi 
ele conţineau la început alte concepții. 
Voi spune foarte pe scurt despre ce 
este vorba. Toate aspectele, toate 
propunerile pentru a rezolva probleme 
generale sau parţiale, probleme de 
lingvistică teoretică, lingvistică in- 
structivă şi lingvistică aplicată, de- 
curg dintr-o concepţie unitară, omo- 
genă, coerentă, concepţie atît episte- 
mologică, cît şi obiectivă, adică cu 
privire la obiectul însuşi al disciplinei. 
Din punct de vedere epistemologic 
concepţia despre teoria ştiinţei se re- 
duce la spusa lui Platon despre 
logosul adevărat: “E drept să spui 
lucrurile cum sînt”. Ceea ce pare 
foarte uşor e şi ceea ce este enorm 
de greu. Lucrul cel mai greu cu care 
avem de-a face în ştiinţă e să 
încercăm să spunem lucrurile aşa cum 
sînt, fiindcă întotdeauna vedem 
lucrurile dintr-o anumită perspectivă, 
într-un anumit moment istoric. Numai 
în intuiţie lucrurile se prezintă în 
totalitatea lor. Imediat ce trecem la 
reflexivitate, începem să desfăşurăm, 
să dezvoltăm această intuiţie, trecem 
în mod necesar la consolidări în 
destinul ştiinţei în general. Trebuie să 
ne întoarcem mereu la intuiţia origi- 
nară, care ne oferă totalitatea. Şi a 
spune lucrurile cum sînt într-o ştiinţă 
umană înseamnă a spune lucrurile 
aşa cum le spune vorbitorul în intuiţia 
lui de vorbitor. 

O caracteristică generală a 
tuturor instituţiilor umanistice constă 
în faptul că aici este vorba de 
activităţile omului şi deci, fundamen- 
tul nu este o ipoteză ca în cazul 
ştiinţelor naturale. În acest caz este 
vorba de ştiinţă în sensul vechi, 
românesc al cuvîntului ştiinţă, de acea 
ştiinţă originară pe care omul o are cu 
privire la sine însuşi şi la activităţile 
lui. Deci, a spune lucrurile cum sînt 
înseamnă a le spune, cum se arată 
ele în intuiţia vorbitorului ca vorbitor, 
aşa cum în cazul picturii este vorba 
de intuiţia pictorului şi cum în cazul 
filozofiei este vorba de intuiţia 
filozofului. Asta din punctul de vedere 
al teoriei ştiinţei. 

lar din punctul de vedere al 
obiectului însuşi am vrut să încerc o 
explicare sau o motivare parţială, 
numai incipientă, a limbajului în tota- 
litatea sa, în formă de explicare şi 
realizare în motive. 


Deci, am plecat spre obiectul 
ştiinţei lingvistice hotărît să nu rămîn 
într-un spaţiu local şi istoric, ci să 
intru în discuţie, să mă iau la harţă 
chiar, cu toţi reprezentanţii cei mai 
importanţi ai lingvisticii. Aşadar, 
problema o puneam în modul următor: 

Dat fiind că se născuse struc- 
turalismul ca urmare şi aplicare a 
concepţiei lui Ferdinand de Saussure, 
eu nu mi-am pus scopul de a căuta 
neadevărurile şi limitele structu- 
ralismului,ci dimpotrivă. Şi dat fiind că 
structuralismul trebuie să corespundă 
unei intuiţii, să fie apoi o parţializare, 
primul lucru pe care trebuie să-l aflăm 
este adevărul acestei concepţii! 

Fiecare concepţie conţine în 
mod necesar un sîmbure de adevăr, 
dacă este o concepţie prezentată cu 
bună-credinţă. Nici o greşeală în 
domeniul nostru, în domeniul uman, 
nu este numai o greşeală. Toate 
greşelile conţin cel puţin un sîmbure 
de adevăr. 

Deci, am început cu baza în- 
săşi, pornind de la Ferdinand de Saus- 
sure. Marele lingvist francez spunea 
că el n-a găsit la alţi lingvişti limita 
importanţei interesante, a găsit numai 
confirmarea propriilor lui concepţii sau 
idei. Alţi lingvişti spuneau că nu dato- 
rează absolut nimic lui Ferdinand de 
Saussure. Cred şi eu că, dacă accep- 
tăm ceea ce spuneam — că baza 
lingvisticii este intuiţia vorbitorului — 
este imposibil să nu datorăm ceva 
înaintaşilor noştri, fiindcă toţi oamenii 
au fost totdeauna dependenţi de toţi 
cei care au fost de bună-credinţă, care 
au încercat să spună adevărul, să 
spună ceva despre lucruri aşa cum 
sînt şi despre lucruri, despre care ei 
nu ştiau nimic, fiindcă erau agenţii 
acestei activităţi, care este activitatea 
lor lingvistică. Mi-am propus întotdea- 
una să văd în ce sens are dreptate 
Ferdinand de Saussure şi am putut 
constata că are dreptate cu privire la 
un aspect esențial al limbajului, care 
este denumit tehnica liberă a limbii 
funcţionale, o noţiune destul de com- 
plicată, fiindcă înseamnă numai tehni- 
că liberă, deci nefixată, şi numai a 
limbii funcţionale, deci a unui sistem 
lingvistic omogen. Şi acest sistem 
omogen se poate studia numai din 
punct de vedere structural, fiindcă a 
studia un text din punct de vedere 
structural nu înseamnă a impune 

structuri limbii, ci a constata care sînt 
structurile efective într-o limbă. Şi 
acolo unde sînt structuri imperfecte 
se observă, se constată că sînt im- 
perfecte, structurile nefiind altceva 
decît forma relaţiilor interne într-un 
domeniu sau un obiect oarecare. 
Structurile se pot descoperi numai 
într-o limbă unitară, într-o limbă funcţi- 
onală. Se pune imediat problema ce 
lasă deoparte, ce pune între paranteze 
structuralismul în mod necesar. 
Structuralismul coerent este în acest 
sens ascetic, adică face foarte multe 
sacrificii. Ca să se poată concentra 
trebuie să se elimine tot felul de 
aspecte ale limbajului. Şi, dacă sta- 
bilim ce se pune între paranteze în 
structuralism, ne întrebăm imediat: 
cum se poate recupera tot ceea cea 
fost eliminat provizoriu dintr-o lingvis- 
tică integrală? 

Aceasta era a doua problemă. 
Am vrut să văd care este adevărul 
lingvisticii structurale cu privire la 
sistemele omogene şi atunci am 
văzut acolo că era nevoie mai întîi să 
distingem cel putin trei planuri diferite: 
planul normei, pianul sistemului de 
opoziții şi planul principiilor sau al 
tipului lingvistic în fiecare sistem 
lingvistic. De aici, această deosebire 
dintre sistem şi normă, ce are loc cu 
totul precis în concepţia mea, şi 
deosebirea dintre sistem şi tip lingvis- 
tic şi planul de principii al unei tehnici 
istorice a limbajului. 

- Unde se poate dezvolta aici 
lingvistica integrală? 

In cadrul structuralismului se 
poate dezvolta o lingvistică a normei 
care n-a fost dezvoltată, se poate 
dezvolta o tipologie lingvistică care 
din nou n-a fost dezvoltată, ea era, 
chiar, ignorată de Ferdinand de 


Saussure. Şi aici trebuia numaidecit 


să-i împac pe Ferdinand de Saussure 
cu Wilhelm von Humboldt. Chiar în 
cazul tipologiei, am această satis- 
facţie, am prezentat acum treizeci de 
ani şi mai bine o tipologie ca fiind 
tipologia humboldtiană, cum ar fi 
făcut-o Humboldt, dacă ar fi făcut 
tipologie. Şi acum cîţiva ani, am avut 
satisfacția, printr-o elevă de la Tubin- 
gen, care, cercetînd manuscrisele lui 
Humboldt, a găsit şi un manuscris 
despre o gramatică mexicană, în care 


Humboldt dezvoltă o tipologie exact 


aşa cum mă gîndisem eu, cu treizeci 
de ani în urmă, că ar fi făcut-o dacă 
ar fi făcut tipologie, adică plecînd de 
la sistem, reducînd sistemul la trei- 
zeci şi cinci de trăsături, apoi redu- 
cînd aceste treizeci şi cinci de trăsă- 
turi numai la opt esenţiale şi găsind 
în sfîrşit în aceste opt principiile de 
organizare ale limbii. Apoi era nevoie 
să fie dezvoltate, într-adevăr, disci- 
plinele cu privire la sistemul lingvistic, 
adică la ceea ce era baza şi obiectul 
prin excelenţă ale structuralismului. Şi 
atunci a fost nevoie, ceea ce am şi 
făcut, să construim o fonologie funcţi- 
onală într-o carte despre formă şi 
substanţă în sunetele limbajului, să 
dezvoltăm o semantică sau lexe- 
matică structurală care e fixată nu- 
mai aici, în acest domeniu, şi să dez- 
voltăm o sintaxă funcţională sau gra- 
matică funcţională tot aşa izolată de 
sistemele omogene. 

Ce trebuia de făcut aşadar, ca 
să rezolvăm a doua problemă, adică 
să recuperăm tot ceea ce se pusese 
între paranteze? 

Ei bine, mai întîi trebuia să ob- 
servăm că structuralismul se concen- 
trează asupra nivelului limbilor, adică 
al tehnicilor istorice ale vorbirii şi că 
nu consideră tehnica generală a vor- 
birii ca activitate universală, şi că nu 
confundă cu tehnica limbilor tehnica 
discursului, tehnica fiecărui act de 
vorbire şi a fiecărui text. 

Deci, era nevoie, cel puţin, să 
se schiţeze o lingvistică a vorbirii ca 
lingvistică diferită de lingvistica 
limbilor care a fost întotdeauna partea 
centrală a lingvisticii. Ceea ce am şi 
făcut în Două probleme ale unei 
lingvistici a vorbirii. 

Şi era nevoie să dezvoltăm o 
lingvistică a textului, care într-adevăr 
să se concentreze asupra acestui 
nivel al limbajului. Deci, am dezvoltat 
o lingvistică a textului. Despre tot ce 
în vorbire depinde nu de structura 
limbii, ci de cunoaşterea lucrului, de 
cunoaşterea universului, de cunoaş- 
terea lumii. Era nevoie (şi am şi 
propus-o de mai multe ori) de o ştiinţă 
a cunoaştetii lumii prin vorbire şi prin 
normele vorbirii, o ştiinţă pe care eu 
am numit-o skenologie lingvistică, de 
la cuvîntul grecesc skenos, care 
înseamnă “lucru”. 

„Apoi, era nevoie să dezvoltăm 

(întrucît nu vorbim numai despre 
lume, ci vorbim şi despre limbă şi 
există tot felul de norme care se re- 
feră la această vorbire reflexivă) o 
lingvistică a metalimbajului. 

Problemele metalimbajului sînt 
foarte numeroase. Numai despre 
metalimbaj în traducere o elevă a mea 
a scris o teză de doctorat de 800 de 
pagini, unde se înţelege, a aplicat în 
esenţă, a dus mai departe ideile mele 
despre metalimbaj. 

Apoi era nevoie să distingem 
ceea ce e limbaj primar, vorbire des- 
pre lume, de ceea ce depinde de o 
vorbire care a fost, de ceea ce se 
reia deja ca structurat, să deosebim 
acest discurs repetat, tot fixat deja 
sub formă de construcţie, de tot ce 
este tehnică liberă pe care o aplicăm 
astăzi în acord cu anumite reguli. Ar 
fi foarte greu să explicăm din punct 
de vedere structural şi într-o descriere 
structurală exemplul cai verzi pe 
pereţi, unde nu există nici cai verzi, 
nici pereţi. Sau să găsim sensul 
cuvîntului frunză din expresia a tăia 
frunze la cîini. O altă elevă a mea, 
poloneză, a scris, în acest an, o lucra- 
re excepţională de vreo 500 de pagini 
numai despre forma discursului reflec- 
tat în traduceri. 

Era nevoie să deosebim sincro- 
nia de diacronie şi să înţelegem ce 
înseamnă diacronia pentru vorbitori, 
fiindcă vorbitorii întrebuinţează mai 
multe sisteme pe care le pot ordona 
din punct de vedere diacronic, înţele- 
gîndu-le ca mai vechi sau mai noi. 
Numai un exemplu dintr-o limbă foarte 
fixată — o limbă actuală — din limba 
franceză exemplară. In această limbă 
unii vorbitori se folosesc de trei vocale 
nazale, iar alţii de patru. Sînt foarte 
mulţi şi acei care vorbesc uneori cu 
trei şi alteori cu patru vocale nazale. 
Şi aceasta depinde de ocazie. In 
aceeaşi limbă sînt vorbitori care utili- 
zează doi de e deschişi: unul scurt şi 
altul lung şi fac deosebire între ei. Pe 
cînd alţi vorbitori nu pot face această 
deosebire — fiecare cu convingerea 
sa. Se înţelege că aceste sisteme sînt 
ordonate pe axa diacronică. Mai mult, 
rostirea cu patru vocale nazale este 
mai veche decît cea cu trei. 

Deci, era nevoie de o diacronie 
a vorbitorului. 


Apoi trebuia să facem aceste 
deosebiri între tipurile de varietate: 
varietatea în spaţiu, cea diacronică, 
cea între păturile socio-culturale ale 
comunităţii, adică varietatea diastra- 
tică şi varietatea după scopurile şi 
ocaziile vorbirii. Era nevoie să arătăm 
care sînt principiile unor discipline ale 
varietăţii şi să aplicăm, în sfîrşit, 
această ştiinţă integrală. 

Sînt de acord cu principiul eti- 
mologic a! lui Leibniz, care spunea că 
ştiinţa este mai practică în măsura în 
care e mai teoretică. De aici vin şi 
căutările mele cu privire la învățatul 
limbilor, corectitudinea şi politica lin- 
gvistică cu privire la traduceri. Adică, 
nu este o concepţie a politicii lingvis- 
tice care să fie-bazată numai pe 
politica situaţiei parţiale şi momen- 
tane. E vorba despre locul pe care îl 
are politica lingvistică din punctul de . 
vedere al unei concepţii generale 
despre limbaj şi despre om. 

Tot aşa cu privire la traduceri. 
Pentru a traduce un text, trebuie să 
cunoaştem care sînt principiile tradu- 
cerii. E important şi faptul, cum se 
explică traducerea şi procedeele 
aplicate de către traducători în cadrul 
acestei concepţii generale despre 
limbaj. 

Deci, sînt principii foarte simple: 
de a spune lucrurile aşa cum sînt şi 
aşa cum le ştiu vorbitorii. Asta depin- 
de de intuiţie şi de ceea ce este 
comun tuturor vorbitorilor. Fiindcă aşa 
cum pentru a face lingvistică bună 
trebuie să-i observăm pe vorbitori şi 
pe noi înşine ca vorbitori, tot aşa pen- 
tru a face lingvistica traducerii, trebuie 
să-l observăm pe traducător şi pe noi 
înşine ca traducători — să ne între- 
băm: “Ce fac eu cînd traduc?”. Aceas- 
ta e foarte simplu şi în acelaşi timp 
extrem de complicat. Astfel, ne folo- 
sim de principiul unităţii lingvistice — 
de la lingvistica teoretică la cea apli- 
cată, neuitînd alt principiu pe care îmi 
place să-l repet în ocazii similare, şi 
anume că limbajul funcţionează prin 
şi pentru vorbitori şi nu prin şi pentru 
lingvişti. 

COORDONATE 
ALE VIZIUNII 
LINGVISTICE 
COŞERIENE 


Am vrea să recunoaştem chiar 
din capul locului: sîntem conştienţi, 
pe de o parte, de cutezanţa noastră 
(trădată, într-o anumită măsură, după 
cum vă puteţi convinge, şi de titlul 
'comunicării), iar pe de altă parte, de 
acea capacitate de analiză şi de 
sinteză necesară în asemenea 
situaţii. De aceea, scopul comunicării 
e cît se poate de nepretenţios. În 
primul rînd, de a repeta un adevăr 
cunoscut de toţi lingviştii: prof. E. 
Coșeriu ne oferă lucrări în care orice 
cuvînt, frază, fragment conţine o 
reflecţie evidentă sau camuflată (deci, 
mai mult decît o idee), iar argumentele 
D-sale, finisate migălos, se aşază în 
construcţia verbală ca piatra de 
temelie în zidul cetăţii (rămîne numai 
să regretăm că, nu de puţine ori, ne 
scapă aceste reflecţiuni şi aceste 
argumente). Ne confirmă elocvent 
acest lucru barem istoria cărţii 
Introducere în lingvistică: “Deşi a fost 
scrisă încă în 1951 şi avea iniţial o 
destinaţie foarte limitată (nefiind 
menită tiparului şi circulînd sub formă 
multiplicată), lucrarea a fost 
redescoperită după 30 de ani, 
menţionează în prefața traducerii 
româneşti Mircea Borcilă, şi 
confirmată, pînă astăzi, ca una dintre 
cele mai bune introduceri de care 
dispune disciplina lingvistică pe plan 
internaţional!” [1, p. 5]. Şi etot atît de 


adevărat că această Introducere (ca 
să cităm din acelaşi Cuvînt înainte 
semnat de lingvistul clujean) “a 
rezistat, în toată această perioadă, la 
puternicele seisme care au zguduit din 
temelii disciplina lingvisticii pe plan 
mondia!” [1, p. 6]. Mai mult, am 
adăuga noi: nu lucrările lui E. Coşeriu, 
inclusiv cea în cauză, au “rezistat”, 
ci ele însele “au zguduit din temelii 
disciplina lingvisticii pe plan mondial”. 
În al doilea rînd, de a veni cu 
îndemnul stăruitor către lingvişti, 
literați, esteticieni, logicieni, psihologi, 
filozofi să zăbovească şi ei cît mai 
pe îndelete asupra operei coşeriene, 
asigurîndu-i că, după această 
“poposire”, vor mai renunţa la unele 
patalamale (ce consemnează grade, 
titluri, funcţii) şi vor efectua o 
inventariere onestă, zeloasă şi, de 
această dată, numai nu dezinteresată 
a fisurilor din “urcuşul” lor spre ceea 
ce se cheamă ştiinţă lingvistică, 
literară, estetică, logică, psihologică, 
filozofică (în genere, convingerea 
prof. E. Coșeriu e că “lingvişti mai buni 
sînt cei care au o cultură mai vastă 
decît numai cultura lingvistică” [2, p. 
148]. În legătură cu acest fapt, am 
putea remarca Lingvistica integrală 
(interviu cu Eugeniu Coșeriu realizat 
de Nicolae Saramandu) — o autentică 
sinteză a principalelor idei, nu numai 
lingvistice, emise şi generos prefirate 
de prof. E. Coșeriu pe parcursul 
ultimelor cinci decenii în diverse 
monografii, articole, luări de cuvînt, 
interviuri etc. Anume în “interviu!” citat, 
autorul, în linii mari, îşi pune scopul 
de a explica, a elucida, a concretiza, 
a aprofunda etc. ceea ce D-saa 
elaborat şi a pus în circuitul lingvistic 
mondial pînă la ora actuală, dar, avem 
ferma convingere, e mult mai impor- 
tant că finalitatea acestor reflecţii o 
constituie schiţarea obiectivelor de 
mîine şi de poimiine ale ştiinţei lin- 
gvistice, şi nu numai, a căror valori- 
ficare e în sarcina şi în competenţa 
nu numai a unei singure generaţii şi 
nu numai de lingvişti. Intuirea şi pro- 

iectarea coordonatelor viitoare ale 
investigaţiilor lingvistice au devenit 
posibile tocmai datorită faptului că 
prof. E. Cogeriu, chiar de la începutul 
activităţii sale ştiinţifice de amploare, 
care începe cu perioada uruguayană 
(1952-1962) şi pînă în prezent (însuşi 
D-sa evidenţiază, după activitatea din 
Montevideo, perioada a doua — 1962- 
1970 şi a treia — anii '70-'80), a 
studiat şi a creat nu “pentru carieră, 
ci numai în interesul Adevărului şi 
Obiectului” [3, p.: 3]. Pentru că, ne 
mărturiseşte însuşi Maestrul, 
principalul e “să te concentrezi asupra 
obiectului ştiinţei şi să judeci care 
este adevărul ştiinţific numai prin 
punct de vedere al acestui obiect (subl. 
n. — Gh.P.), cu tot ceea ce se de- 
duce din practică” [2, p. 117]. Într-un 
cuvînt, sarcina primordială a 
lingvistului (fie pedagog, fie cercetător 
ştiinţific) constă în a face nu lingvistică 
“pentru gospodine”, “pentru popor”, 
“după gustul publicului”, ci lingvistică 
pur şi simplu [4, p. 85]. 

Rămiînîhd fidel acestui principiu 
în studierea limbajului — or, obiectul 
lingvisticii a fost şi a rămas acelaşi — 
concepţia sa lingvistică a fost şi este 


o constantă “dezvoltare”, adică o 
teorie sistematică “de revizuiri şi de 
completări la anumite lucruri”, cu o 
“anumită adaptare la condiţiile” pe 
care le avea sau care i se ofereau, 
sau la “posibilităţile” care nu i se ofe- 
reau [2, p. 39-40], care numai se va 
“amplifica, aprofunda, clarifica şi 
preciza în detalii”, dar care a rămas, 
în esenţă, intactă: fie că această 
concepţie (“teorie sistematică”) se re- 
feră la examinarea limbajului ca 
fenomen eminamente social în 
ipostaza sa fundamentală (articulată), 
fie la interpretarea dihotomiilor sau 
trihotomiilor (semnificare/denotare, 
semantic/ontelogic, tip/sistem/normă, 
sistem/normă/limbă, desemnare/ 
semnificare/sens ş.a.), fie la chestiuni 
legate de traducere, de educaţie şi 
politică lingvistică etc. 

Faptul că orice lingvist, indife- 
rent de problema sau fenomenul ce-l 
interesează — aspecte teoretice sau 
practice ale limbajului, fenomene 
lingvale naţionale sau particularităţi 
universale, ceea ce există deja sau 
ceea ce poate apărea în limbă etc., — 
beneficiază, prin opera ştiinţifică a 
prof. E. Coşeriu de o soluţie judicioasă 

sau de o sugestie plauzibilă, nu 
trebuie să surprindă pe nimeni. Vorba 
e că D-sa creează o operă ştiinţifică 
universală şi nu mai puţin naţională, 
pentru că credoul D-sale constă în 
faptul “că e foarte important tot ce e 
al nostru, însă ceea ce este şi al altora 
este încă mai important pentru că este 
încă mai al nostru” [3, p. 3]!. 
Discutînd permanent nu cu 
lingvişti “obscuri”, “necunoscuţi”, dar 
cu Ferdinand de Saussure, cu 
Hjelmslev, cu Bloomfield ş.a., adică 
cu oameni care au “cădere în cultura 
şi ştiinţa universală” [3, p. 3], omul 
de ştiinţă E. Coșeriu nu face altceva 
decît să promoveze consecvent, mai 
întîi de toate, principiul tradiţiei în 
lingvistică, adică să crezi “că toţi 
oamenii de bună-credinţă au fost 
totdeauna sinceri, şi trebuie să-i 
consideri pe toţi, să consideri că toţi 
au văzut ceva în limbaj” [2, p. 117]. 
Fireşte, a “văzut ceva în limbaj” şi 
prof. E. Coşeriu, numai că acest 
“ceva” coşerian — din cauză că este 
rezultantă a unei “concepţii despre 
obiect” şi, reţineţi, a unei “cunoaşteri 
intuitive, antepredicative, despre 
obiect” [3, p. 5] — fie că este pentru 
unii încă inaccesibil discernămîntului 
lor lingvistic, fie că este pentru alţii 
“un Proteu cu mii de feţe” (Al. 
Philippide), fie că, pentru a treia cate- 
gorie de lingviști, este inteligibil — deşi 
numai în aparenţă. Astfel, pentru 
profesorul de la Tübingen, limbajul ca 
atare (a) s-a creat “ca să putem op- 
era intelectual şi să vorbim despre 
lume, să o studiem ş.a.m.d. şisă ne 
înţelegem noi între noi cu privire la 
lume şi cu privire la ce putem să 
facem în lume” [2, p. 101]; (b) este 
“activitate liberă şi creatoare” [2, p. 
68]; (c) este “factorul constitutiv al 
naţiunii şi, deci, şi al statutului” [6, p. 
182]; (d) este, “pe de o parte, baza 
culturii, a întregii culturi şi, pe de altă 
parte, este o formă a culturii” [2, p. 
102]; (e) este “manifestarea modului 
de a fi al omului, adică manifestarea 
alterităţii omului” [6, p. 182]; (f) nu 


este “filozofie, ci e cunoaştere, 
totdeauna, numai intuitivă” [2, p. 
105]; (g) este “o continuă atribuire a 
eului. | se atribuie celuilalt aceeaşi 
conştiinţă cu a vorbitorului” [7, p. 22]; 
(h) nu este “declaraţie despre esenţă, 
ci reprezintă pur şi simplu esenţa” [2, 
p. 105]; (i) nu acceptă “lumea aşa cum 
i se dă, ca o serie infinită de impresii 
totdeauna fugare şi provizorii, ci orga- 
nizează lumea în semnificaţii” [2, p. 
101]; (î) “spune numai ce înseamnă, 
însă nu spune dacă obiectul există sau 


“yu 


nu există” [2, p. 47]; (j) nu afirmă “nici 


. adevărul, nici neadevărul, este ante- 


rior (existenței lucrurilor — Gh. P.Y” [2, 
p. 47]. Cantitatea dimensiunilor 
“coşeriene” ale limbajului poate, la o 
adică, să depăşească inventarul 
grafemelor româneşti, dar şi acestea 
sînt suficiente pentru a ne convinge 
că acel “ceva” detectat de prof. E. 
Coșeriu în limbajul uman nu numai că 
se deosebeşte de ceea ce, tradiţional, 
vedem noi în el şi — de ce să nu 
recunoaştem — va “da de furcă”, încă 
multe decenii înainte, cercetătorilor 
lingvişti. 

Şi tot în baza acestor “dimen- 
siuni” — parcă vrea să ne sugereze 
prof. E. Coşeriu — lingvistica îşi 
revendică dreptul nu pur şi simplu la 
existenţă, ci la un loc de cinste la 
“masa” ştiinţelor, folosindu-se, în plus, 
şi de privilegiul de a fi considerată 
încă în vîrsta majoratului: deşi 
“încărunţită” nu atît de ani, cît, mai 
ales, de înţelepciune, ea are de 
realizat înainte mult mai multe decît 
arealizat pînă acum. 

În acelaşi context, considerăm 
rezonabil a aminti şi de comporta- 
mentul “deontologic” al omului şi 
savantului E. Coşeriu, care (com- 
portament) nu numai că întregeşte, 
dar şi explică coordonatele perene ale 
operei sale ştiinţifice. Astfel, E. 
Coşeriu e OMUL pentru care prin- 
cipiile în viaţa politică şi în viaţa per- 
sonală “sînt principii de morală uni- 
versală”, adică “să ai totdeauna 
încredere în om — nu numai în tine 

însuţi, ci şi în fiecare om — şi să 
încerci să-l înţelegi din punctul lui de 
vedere, chiar cînd îţi. pare că 
procedează greşit sau cînd modul lui 
de a se purta îţi aduce dezavantaje, 
neplăceri ş.a.m.d. Deci, tocmai, să nu 
răspunzi neplăcerilor care ţi se fac, 
sau nedreptăţilor care ţi se fac, cu alte 
nedreptăţi şi, în măsura în care îţi 
este posibil, să-i ajuţi pe ceilalţi, mai 
ales să se găsească pe ei înşişi, şi 
să nu urăşti pe nimeni. Ura nu poate 
fi un principiu de viaţă” [2, p. 116]. 
Dar, în ultimă instanţă, “nu ne putem 
pierde vremea combătînd toate 
prostiile care sînt totdeauna mult mai 
multe decît lucrurile inteligente” şi 
“dacă scrii o carte ca să-l combaţi” pe 
cineva “înseamnă că-i dai importanţă, 
pe cînd, de fapt, trebuie pur şi simplu 
să-l uiţi” [3, p. 3]. 

E. Coșeriu e SAVANTUL care a 
manifestat şi manifestă interes sporit 
faţă de noile direcţii în lingvistică, dar 
niciodată nu s-a conformat modei, nu 
a făcut “concesii teoriilor eronate sau 
false” [2, p. 121], pentru că “realitatea 
limbajului nu se poate sacrifica... 
nimănui” [2, p. 120] şi trebuie de 
respectat “principiul de a spune lucru- 
rile aşa cum sînt”, “aşa cum se pre- 
zintă conştiinţei subiectului” [2, p. 
121], expunîndu-le “în mod simplu, 
fără să le simplifici” [2, p. 129]. 
Maestrul consideră, pe bună dreptate, 
„că “cine spune numai lucruri noi nu 
spune nimic nou, fiindcă asta 
înseamnă că dispreţuieşte toată 
tradiţia şi toată inteligenţa oamenilor 
de pînă la el” [2, p. 117]. Mai mult 
decît atît: pentru compatriotul nostru 
“activitatea ştiinţifică şi activitatea 
lingvistică sînt şi forme de conduită, 
forme de purtare” [2, p. 133]. Ce bine 
ar fi ca aceste mărturisiri coşeriene 
să fie concepute de către toţi savanții 
de azi şi de mîine, drept precepte, 
drept precepte contagioase. 

„„„Citeşti opera ştiinţifică a prof. 
E. Coșeriu şi, meditînd îndelung asu- 
pra celor citite, încerci un dublu senti- 
ment: pe de o parte, de semeţie — 


doar avem norocul să fim contem- 
poranii lui E. Coșeriu (l), iar pe de altă 
parte, de culpabilitate — oare nu-prea 
apăsătoare povară lăsăm lingviştilor 
— şi, poate, nu numai lingviştilor — 
din mileniul al treilea?! 

NOTE 


1 “Cu cît nu vom căuta specificul 
naţional, opina magistrul în cadrul unei 
conferinţe, cu atît mai mult vom găsi, cu 
atît mai mult îl vom exprima, fiindcă 
tocmai ocupîndu-ne de universal, din 
perspectiva noastră şi cu posibilităţile 
noastre, cu tradiţiile noastre, vom 
prezenta oricum o voce, fără îndoială, o 
voce umană, însă în acelaşi timp, o voce 
umană care se va recunoaşte ca voce 
românească, ca voce cu timbru 
românesc” [5, p. 176]. 

REPERCUSIUNEA 
TEORIEI SEMANTICE 
A LUI E. COŞERIU 

ÎN FOSTA U.R.S.S. 
(CU PRIVIRE 

LA CÎMPUL LEXICAL) 


1. Un aspect important al pă- 
trunderii doctrinei lingvistice a lui 
Eugeniu Coșeriu în fosta U.R.S.S. îl 
constituie şi domeniul semanticii. 
Alături de repercusiunea concepţiei 
privind raportul dintre sincronie, 
diacronie şi istorie [2] şi a trihotomiei 
sistem, normă, vorbire [3], domeniul 
lexematicii se configurează în mod 
distinct în peisajul de ansamblu al 
receptării. 

Printre substanţialele contribuţii 
pe care Eugeniu Coșeriu le aduce în 
domeniul investigaţiei limbilor 
istorice*, s-a impus întîi de toate 
fundamentarea semanticii structurale. 
Acest domeniu reprezintă, în viziunea 
exegetului M. Borcilă, sectorul cel mai 
profund explorat şi mai extensiv 
probat prin investigaţii descriptive din 
întregul cîmp al cercetării lingvistice 
coşeriene şi, în această privinţă, 
“scoala de la Tübingen”, constituită în 
jurul profesorului Coșeriu, a devenit 
cel mai bine cunoscută pe plan 
internaţional [4, p. 52]. lar W. Dietrich 
şi H. Geckeler consideră că teoria 
semantică dezvoltată de Cogeriu este, 


* Prin “limbă istorică” E. Coșeriu 
înţelege acea limbă care “a devenit, s-a 
format în istorie şi este recunoscută în 
istorie de către propriii ei vorbitori şi de 
către vorbitorii altor limbi, prin faptul că 
e numită printr-un nume propriu, prin- 
tr-un adjectiv propriu (şi adjectivele pot 
fi proprii), de exemplu, limba română, 
limba franceză, limba engleză ş.a.m.d." 
[1,p.184]. 


indiscutabil, modelul cel mai complet 
şi cel mai coerent prezentat pînă în 
prezent. Lingviştii germani îşi sprijină 
afirmaţia pe faptul că E. Coşeriu nu 
se limitează la dezvoltarea unei se- 
mantici sincronice, ci fundamentează 
o semantică diacronică structurală 
care cuprinde de asemenea structurile 
sintagmatice, precum; şi domeniul 
numit tradiţional formarea cuvintelor 
[5, p. 2]. In plus, concepţia sa se- 
mantică nu se află în stare de teorie 
pură, dat fiind că a fost aplicată deja 
la franceză [cf. 6], portugheză [cf. 7], 
spaniolă [cf. 8], română [cf. 9], 
italiană [cf. 10] şi la alte limbi. 

Lexematica lui E. Coşeriu, deşi 
coincide în parte cu semantica struc- 
turală dezvoltată de J. Lyons, A. J. Grei- 
mas şi B. Pottier, a fost elaborată in- 
dependent şi este singura formă a 
semanticii structurale care prevede 
toate structurile lexicale dintr-o limbă. 
Spre deosebire de aceşti semanticieni 
care tratează doar cîmpul lexical, 
Cogeriu integrează în lexematică şi 
formarea cuvintelor din punct de ve- 
dere al conţinutului, precum şi relaţiile 
de combinare sau sintagmatice. 

2. E. Coșeriu se delimitează de 
la bun început — din primul studiu 
Pour une sémantique diachronique 
structurale [11] de lexicologia şi 
semantica tradiţională prin circum- 
scrierea obiectului de investigaţie al 
lexematicii care se ocupă de studierea 
relaţiilor între conținuturile lexicale ale 
unei limbi. Spre deosebire de lexi- 
cologia tradiţională care nu a fost 
structurală — adică bazată cel puţin 
implicit pe opoziții funcţionale, pentru 
că nu a făcut distincţia între semni- 
ficat şi lucrul desemnat, iar în cadrul 
semnului limbii între expresie şi 
conţinut — savantul se raliază la 
punctul de vedere al conţinutului ca 
atare. Interpretînd limba ca locul 
diferenţierilor intuitive şi adoptînd ca 
principiu de bază organizarea propriu- 
zis lingvistică a lexicului, Coşeriu se 
va ocupa de studierea funcţiei lexi- 
cale, adică de structurarea primară a 
experienţei prin intermediul “cuvin- 
telor”. 

Posibilitatea unei semantici 
structurale atît sincronice, cît şi 
diacronice Coşeriu o demonstrează 
prin identificarea structurilor lexema- 

tice existente într-o limbă funcţională. 
in acest scop combină teoria cîm- 
purilor conceptuale Trier-Weisgerber 
cu doctrina funcţională a opoziţiilor 


lingvistice, impunîndu-se astfel ca - 


primul semantician care a aplicat 
principiile structurale la semantica 
diacronică [cf. 12, p. 20]. Pentru a 
stabili baza şi cadrul descrierii 
lexicului şi în perspectiva unei 
investigaţii coerente, savantul 
recomandă, în Structure lexicale et 
enseignement du vocabulaire, să 
distingem ceea ce e lingvistic de ceea 
ce nu e lingvistic; ceea ce e sistemic 
de ceea ce e extrasistemic; ceea ce 
e structurat de ceea ce e facultativ. 
Prin urmare, înainte de abordarea 
structurilor lexicale propriu-zise sînt 
indispensabile următoarele distincţii: 
între “lucruri” şi “limbaj”; între “limbajul 
primar” şi “metalimbaj”; între sincronie 
şi diacronie; între “tehnica discursului” 
şi “discursul repetat”; între “arhi- 
tectura” şi “structura” limbii; între “sis- 
temu!” şi “norma” limbii; între relaţiile 
de semnificaţie şi relaţiile de desem- 
nare [13, p. 87-142]. 

Operînd distincţia crucială între 
semnificat, desemnare şi sens — ca 
reprezentînd trei tipuri diferite de 
conţinut lingvistic, semnificatul. fiind 
structurarea într-o limbă a posibili- 
tăţilor de desemnare —, Coşeriu 
delimitează semnificatul lexical de cel 
categorial, instrumental, sintactic şi 
ontic, definind obiectul lexematicii ca 
investigaţie doar a semnificatului lexi- 
cal [14, p. 207]. Faptul că se ocupă 
în exclusivitate de semnificatul lexi- 
cal, i. e. structurarea relaţiilor de sem- 
nificaţie îi asigură lexematicii un loc 
distinct în cadrul semanticii actuale. 
Prin aceasta se deoşebeşte totodată 
de alte discipline lexicologice numite 
de asemenea “structurale” şi care se 
referă la semantică în sensul larg al 
termenului: “Aceste puncte de vedere 
(onomasiologic şi semasiologic — 
E. B.) sînt perfect legitime, dar sînt 
diferite de punctul de vedere lexe- 
matic, care se referă numai la relaţiile 
lexicale ale aceleiaşi limbi funcţionale 
(sistem lingvistic)” [15, p. 164]. 

in studiile următoare Lexika- 
lische Solidaritâten [16, p. 143-161] 
şi Les structures lexematiques [15] 
Coşeriu defineşte structurile ce pot fi 


identificate în lexicul unei limbi. Astfel, 
examinînd relaţiile de conţinut din 
domeniul lexicului (sau al vocabu- 
larului), relaţii pe care le numeşte 
lexematice, E. Coşeriu deosebeşte 
două mari tipuri de structuri ce iau 
naştere pe baza acestor relaţii: 
paradigmatice şi sintagmatice. Cu 
privire la structurile paradigmatice, 
savantul deosebeşte două tipuri: 
structuri primare — cîmpul lexical şi 
clasa lexicală — şi secundare — 
modificarea, dezvoltarea şi compo- 
ziţia. In cadrul structurilor sintagma- 
tice sînt evidenţiate trei tipuri: afini- 
tatea, selecţia şi implicaţia. 

3. Prezentînd doar schematic 
modelul teoretic propus de E. Coşeriu, 
menţionăm că în fosta U.R.S.S. au 
fost cunoscute toate studiile sale de 
semantică. Traducerea în limba rusă 
a studiului Lexikalische Solidaritâten 
[17, p. 93-104] a contribuit la 
răspîndirea concepţiei lexematice, 
întrucît Coşeriu prezintă aici modelul 
teoretic al concepţiei sale şi descrie 
toate structurile care pot fi stabilite 
într-o limbă. Astfel, accesul lingviştilor 
sovietici la lexematică fiind facilitat 
prin această traducere, ei iau în 
dezbatere concepţia semantică a lui 
Cogeriu, fie că o prezintă în ansamblu, 
formulînd aprecieri globale, fie că iau 
în dezbatere structurile lexematice, 
asumîndu-şi conceptele principale din 
această teorie. La momentul respec- 
tiv — anii '70 şi '80 — atenţia lingviş- 
tilor sovietici era orientată spre nivelul 
lexical al limbii, discuţiile desfăşu- 
rîndu-se în jurul organizării structurale 
a vocabularului şi a posibilităţilor sale 
de abordare, a statutului semnificației 
lexicale în contextul mai larg al deno- 
minării lingvistice. Motivația pentru 
receptarea teoriei semantice a lui 
Coşeriu se înscrie în aceeaşi dorinţă 
de sincronizare cu lingvistica occi- 
dentală: “Semasiologia sovietică 
dezvoltă cele mai bune tradiţii ale 
lingvisticii autohtone, studiind planul 
conţinutului ca principală componentă 
a limbii (...). Totodată, lingvistica 
noastră, reacţionînd cu multă înţele- 
gere la procesele care au loc în ştiinţa 
mondială, asimilează tot ce este nou 
şi util din teoriile semantice de peste 
hotare” [18, p. 19]. 

Dovada elocventă a repercu- 

siunii lexematicii în fosta U.R.S.S. o 
constituie dezbaterea în jurul 
concepţiei integraliste de cîmp lexi- 
cal. În acest sens un prim aspect, “de 
suprafaţă”, al receptării se configu- 
rează din menţionările sau expunerile 
la modul general a contribuţiei 
coşeriene în acest domeniu. Astfel, 
A. Ufimţeva, A. Leontiev, S. Berejan, 
M. Borodina, V. Gak, G. Stepanov, 
S. Semcinski ş.a. în diverse contexte 


reliefează contribuţia coşeriană în” 


acest domeniu, fie prezentînd-o în 
ansamblu, fie făcînd trimitere la studii 
concrete. 

3.1. A. Leontiev, bunăoară, 
examinînd problema mecanismului 
psiholingvistic de producere a vorbirii 
şi importanţa faptului de a opera cu 
unităţile semantice, menţionează: 
“Recent, cu un studiu consistent în 
care sînt prezentate ca opuse în mod 
clar “cîmpul semantic” ca noţiune ab- 
stract-logică şi noţiunea de “solida- 
ritate” ca referitoare la vorbire, s-a 
impus Eugeniu Coșeriu” [19, p. 197]. 

3.2. In contextul prezentării 
situaţiei actuale din semantică, A. 
Ufimţeva va consemna că “ultimele 
decenii în dezvoltarea lingvisticii se 
remarcă prin interesul sporit faţă de 
studierea laturii conţinutului limbilor în 
general şi a semanticii lexicale în par- 
ticular. In acest sens se întreprind 
numeroase tentative de a studia 
lexicul ca nivel structural organizat al 
limbii. Pentru confirmare a se vedea 
E. Coseriu, Structure lexicale et 
enseignement du vocabulaire, 1966; 
tot el, Pour une semantique diachro- 
nique structurale, 1964" [20, p. 28]. 

3.3. S. Berejan încadrează 
concepţia coşeriană printre elemen- 
tele indispensabile investigaţiei 
semantice: “In prezent există sufici- 
ente fundamente teoretice pentru 
descrierea integrală a relaţiilor 
semantice şi a fenomenelor care se 
bazează pe acestea, în lumina celor 
mai noi_postulate ale lingvisticii 
actuale. În calitate de bază ştiinţifică 
pentru interpretarea unor astfel de 
fenomene pot servi, de exemplu, 
teoria cîmputilor conceptuale a lui 
Duchacek, lexematica lui Coșeriu” 
[21, p. 141]. 

3.4. Un comentariu pertinent 
formulează M. Borodina şi V. Gak, 


menţionînd că anume E. Coșeriu este 
cel care transferă metodologia struc- 
turală din fonologie în lexicologie: 
Metodologia analizei lexicale, cum se 
ştie, a apărut din metodologia 
cercetărilor fonetice. Aceasta e 
demonstrat foarte bine în lucrarea lui 
E. Coşeriu Für eine strukturelle 
diachrone Semantik (Darmstadt, 
19787 [22, p. 36]. Autorii îşi asumă 
perspectiva de abordare diacronică a 
semanticii structurale propusă de 
Coşeriu în acest studiu, abordare ce 
se axează pe cercetarea dezvoltării 
istorice a cîmpurilor lexicale: “E. Coşe- 
riu deosebeşte două tipuri de 
schimbări în istoria limbii (...). Schim- 
bările nefuncţionale afectează numai 
semnificantul (de exemplu, folosirea 
lui jument în loc de cavale, care la 
rîndul său l-a înlocuit pe ive). Aici 
cuvintele materiale s-au schimbat, dar 
referentul însuşi (obiectul şi noţiunea 
care îl reflectă) nu s-a schimbat. 
Schimbările funcţionale produse în 
lexic afectează şi semnificatul 
(signifie). Astfel, cînd cuvîntul tâte l-a 
înlocuit pe chef pentru desemnarea 
capului, cuvîntul chef s-a păstrat 
totuşi în limbă, ceea ce a provocat şi 
o schimbare a raportului dintre 
denotatele celor două cuvinte (...) 
Macrocîmpul s-a schimbat nu numai 
în planul semnificantelor, dar şi în 
planul semnificatelor. E. Coşeriu con- 
sideră că anume aceste schimbări 
funcţionale sînt realmente semantice, 
deoarece ele afectează planul 
conţinutului (...). De aici el trage 
concluzia că sarcina principală a 
lexicologiei istorice (adică a lexe- 
maticii diacronice — E. B.) este 
studierea schimbărilor în planul conti- 
nutului, apariţia şi dispariţia trăsăturilor 
distinctive la anumite unităţi lexicale” 
[22, p. 76]. 

3.5. Tipologia cîmpurilor lexicale 
propusă de E. Coșeriu este semnalată 
de G. Stepanov în manualul de gra- 
matică şi semantică a limbilor roma- 
nice: “De rînd cu Weisgerber, E. Coşe- 
riu împarte cîmpul lexicai în cîteva 
tipuri” [23, p. 36-37], referindu-se la 
studiul coşerian Vers une typologie 
des champs lexicales. 

3.6. S. Semcinski în manualul 
său de lingvistică generală preia lite- 
ral definiţia coşeriană de cîmp lexi- 

cal: “Cîmpul semantic mai este numit 
şi lexical. Vocabularul este o mulţime 
ce se constituie din diferite submul- 
timi (...). Cîmpul lexical este 
paradigma formată din lexeme care 
divizează o zonă de semnificaţie 
comună şi se află în opoziţie unele 
cu altele” [24, p. 142]. Bazîndu-se pe 
acelaşi studiu coşerian ca şi Stepa- 
nov, lingvistul kievean expune detaliat 
tipologia coşeriană a cîmpurilor 
lexicale: “Distingem cîmpuri unidimen- 
sionale (simple şi lineare) şi pluridi- 
mensionale (complexe). Cîmpurile 
unidimensionale se bazează pe 
opoziţiile privative, graduale şi echipo- 
lente şi sînt antonimice, graduale şi 
seriale. Cîmpurile pluridimensionale 
sînt bidimensionale şi pluridimensi- 
onale. Primele se divizează în cîmpuri 
corelative şi necorelative, celelalte — 
în ierarhizante şi selecţie...” [24, p. 
143]. 

4. În cadrul lexematicii cîmpul 
lexical ocupă un loc preferenţial, fiind 
structura paradigmatică fundamentală 
a lexicului. In viziunea lui Coşeriu “un 
cîmp lexical este, din punct de vedere 
structural, o paradigmă lexicală care 
rezultă din repartizarea unui conţinut 
lexical continuu între diferite unităţi 
prezente în limbă ca cuvinte şi care 
se opun în mod imediat unele altora 
prin intermediul unor trăsături distinc- 
tive minimale” [16, p. 145]. Lingviștii 
ruşi preocupaţi de alcătuirea dicţio- 
narelor ideografice, de descrierea 
relaţiilor lexicale, iau în discuţie con- 
ceptul de “cîmp lexical” sau îl aplică 
la descrierea faptelor lexicale. 

4.1. S. Berejan se referă la spe- 
cificul cîmpului ca structură lexicală 
de bază a lexicului în raport cu 
structurile fonologice: “In pofida 
posibilităţilor de transferare a tezelor 
principale din fonologie în lexicologie, 
e imposibil să nu sesizăm specificul 
structurilor lexicale în comparaţie cu 
structurile fonologice. Asupra 
diferenţelor esenţiale dintre aceste 
două tipuri de structuri insistă E. 
Coşeriu în unul dintre studiile sale” 
[25, p. 191]. Diferenţele remarcate de 
E. Coşeriu sînt asumate de S. Berejan 
ca fundament pentru ilustrarea carac- 
terului specific al cîmpurilor 
conceptuale, specificitate ce ar 
consta în următoarele: “1. In cîmpurile 


conceptuale arhilexemele pot fi de 
cîteva niveluri (pom, de exemplu, se 
manifestă ca arhilexem în raport cu 
cireş şi intră, la rîndul său, în arhilexe- 
mul copac) (...), în timp ce în sistemul 
fonologic aşa ceva nu se observă. Nu 
există arhifoneme care să cuprindă, 
de exemplu, toate consoanele surde 
şi care, la rîndul lor, să intre într-un 
arhifonem care ar cuprinde toate 
consoanele în general. 2. În cîmpurile 
conceptuale din diferite limbi întreaga 
substanţă semantică se structurează 
în mod specific (...). În structurile 
fonologice din diferite limbi nu e 
obligatoriu să fie exprimată toată 
substanţa fonologică posibilă; fiecare 
limbă selectează şi organizează doar 
o parte din această substanţă gene- 
rală (...). 3. Acelaşi lex [em] poate să 
aparţină concomitent la mai multe 
cîmpuri conceptuale (de exemplu, 
lex[emul] cale, constituind nucleul în 
cîmpul “Cale de deplasare” face parte 
şi din cîmpul “Cale de comunicare”, 
alături de magistrală, arteră (...), pe 
cînd unul şi acelaşi sunet nu poate 
să aparţină în acelaşi timp sistemului 
de consoane şi sistemului de vocale 
sau să facă parte concomitent şi din 
grupul consoanelor surde şi al celor 
sonore. 4. În lexicologie sînt posibile 
neutralizări între elementele unor 
cîmpuri diferite (...). În fonologie însă 
astfel de neutralizări între elementele 
diferitelor structuri sînt inadmisibile 
(...). Aceste particularităţi se mani- 
festă în mod clar la analiza 
materialului în plan lexicologic şi nu 
pot să nu fie luate în considerare” [25, 
p. 191-192]. 

4.2. G. Şciur afirmă că “printre 
concepţiile actuale despre cîmp în 
care această categorie este inter- 
pretată ca fenomen paradigmatic, tot 
mai mult în ultimii ani atenţia cercetă- 
torilor este atrasă de concepţia lui E. 
Cogeriu” [26, p. 41]. Lingvistul rus 
discută ambele tipuri de structuri 
lexematice, insistînd totuşi asupra 
celor paradigmatice: “E. Coşeriu 
defineşte cîmpul lexical (champ lexi- 
cal) sau cîmpul cuvîntului (Wortfeld) 
ca o paradigmă lexicală sau ca un 
ansamblu de lexeme unite prin 
valoarea lor lexicală comună (valeur) 
şi care se opun între ele prin 
deosebirile de conţinut lexical minimal. 

În calitate de exemple care ar ilustra 
definiţia cîmpului dată mai sus, E. 
Coşeriu aduce următoarele grupuri de 
lexeme: froid, tiède, chaude, brulant 
din franceză şi jung, neu, alt din 
germană” [26, p. 41-42]. În definiţia 
coşeriană a cîmpului şi în exemplele 
care o ilustrează Şciur declară că nu 
e clar pe ce temei elementele cîmpului 
trebuie considerate ca fiind opozitive, 
reproşîndu-i lui Coşeriu că trăsătura 
comună a unor perechi precum: rece- 
fierbinte, tînăr-bătrîn, ar fi una 
extralingvistică [26, p. 42]. Lexemele 
ce fac parte din cîmpurile la care se 
referă Şciur, de exemplu, froid- 
chaude, îşi repartizează între ele zona 
de conţinut “temperatura aerului” şi, 
în acelaşi timp, se opun printr-o 
trăsătură distinctivă minimală, adică 
în comparaţie cu conţinutul comun, 
au o trăsătură în plus. Cît priveşte 
observaţia lui Şciur, conform căreia 
particularitatea comună a lexemelor 
pe care el le reproduce ar fi una 
extralingvistică, menţionăm că, de 
fapt, este tocmai invers, dat fiind că 
în realitatea extralingvistică astfel de 
distincţii precum “rece”—“cald”, 
“tinăr'—“bătrîn” ş.a. nu se constată. 
Vorbitorii sînt cei care operează 
distincţiile respective în limba lor 
maternă, “clasificînd” realitatea 
extralingvistică în mod intuitiv, nu 
după criterii logice. In consecinţă, este 
vorba de o organizare idiomatică, şi 
nu logică. 

In viziunea lingvistului rus, 
definirea cîmpului ca paradigmă, iar 
a clasei — ca ansamblu de lexeme, 
unite prin semul comun, trăsătură pro- 
prie şi cîmpului, fac ca diferenţele din- 
tre conceptele respective să fie confu- 
ze, lipsite de precizie: “Cu toate argu- 
mentele pe care le aduce Coșeriu, cre- 
dem că afirmaţia autorului conform că- 
reia verbele kaufen şi verkaufen se 
referă la cîmp, iar fragen şi antwor- 
ten — la clasă, nu este destul de 
convingătoare, deoarece şi în primul, 
şi în al doilea caz semul comun este 
extralingvistic, iar lexemele,: după 
părerea lui E. Coşeriu, sînt opozitive. 
Atunci în ce constă deosebirea dintre 
cîmp, clasă şi paradigmă?” [26, p. 
43]. 

In afară de aceasta, continuă 
Şciur, “dacă e să fim de acord cu E. 


Coşeriu, atunci diferenţa dintre cîmp 
şi clasă constă în faptul că pentru 
cîmp este caracteristică combinarea 
lexicală, pentru clasă — şi cea 
gramaticală; în acest caz se pune 
întrebarea: “cum pot cîmpurile să fie 
concomitent şi fenomen paradigmatic 
şi fenomen sintagmatic?” [26, p. 143]. 
Credem că aceste afirmaţii ale lui 
Şciur reprezintă o consecinţă a 
faptului că el nu-şi asumă distincţia 
coşeriană de bază între structurile 
paradigmatice şi cele sintagmatice. 
Or, Coșeriu, cum se ştie, consideră 
atît cîmpul lexical, cît şi clasa lexi- 
cală ca fiind structuri paradigmatice, 
definind cîmpul drept “paradigma care 
rezultă din distribuirea unui conţinut 
lexical continuu”, iar clasa — “totali- 
tatea lexemelor care, independent de 
cîmpurile lexicale, intră în relaţie 
printr-o trăsătură distinctivă comună” 
[16, p. 147]. 

Mai mult, după părerea lui Şciur, 
Cogeriu ar încerca să demonstreze că 
cîmpul lexical se prezintă în limbă ca 
un dat obiectiv, admiţind totodată 
existenţa, alături de cîmpurile lexicale 
şi cele conceptuale şi a cîmpurilor 
asociative: “Cîmpurile asociative, în 
viziunea lui E. Coşeriu, se deosebesc 
de cele lexicale prin faptul că sînt 
centrifuge, în timp ce cîmpurile 
lexicale sînt centripete” [26, p. 145]. 
Dar argumentaţia lui Coşeriu în acest 
sens nu este deloc convingătoare 
pentru Şciur, în specia! “din cauza 
folosirii unor definiţii şi a unor termeni 
contradictorii care, în esenţă, înseam- 
nă fenomene omogene, deşi sînt 
introduse pentru delimitarea unor feno- 
mene apropiate, dar diferite sau sînt 
de prisos, întrucît înseamnă acelaşi 
lucru” [26, p. 147]. Şciur confundă pur 
şi simplu lucrurile, deoarece E. Coşe- 
riu insistă în studiile sale de seman- 
tică structurală asupra faptului că 
atunci cînd abordăm cîmpurile se- 
mantice, e necesar să facem o primă 
distincţie între cîmpul asociativ, cel 
conceptual şi cel lexical [cf. 14, p. 
143-162]. “Cîmpurile asociative” 
constituie o structură de care s-au 
ocupat mai ales Ch. Bally, G. Matore, 
P. Guiraud. La aceşti autori este vorba 
nu de o structură propriu-zisă, ci de 
configurații: ei nu utilizează procedeul 
trăsăturilor distinctive sau al opoziţiilor 

semantice pentru a ajunge la semni- 
ficat, ci asociază un semn altui semn, 
asociaţiile fiind stabilite prin similitu- 
dine sau contiguitate. In afară de 
aceasta, asociaţia se referă la “lucru- 
rile” desemnate, şi nu la unităţile 
lingvistice propriu-zise. Cîmpurile 
conceptuale sînt-cîmpuri organizate 
şi delimitate sub aspect lingvistic, în 
timp ce cîmpul lexical este o para- 
digmă care rezultă din divizarea 
conţinutului în diferite unităţi şi aceste 
unităţi se opun unele altora prin 
intermediul unor trăsături distinctive 
minimale. 

Autorul monografiei îi obiec- 
tează lui Coşeriu şi faptul că în 
cercetarea lexicului el nu face diferen- 
tiere între abordarea semasiologică şi 
cea onomasiologică. Or, E. Coșeriu, 
deja în Pour une sémantique dia- 
chronique structurale, stabilind obiec- 
tul de studiu al semanticii structurale 
(care este conţinutul lexical), se 
detaşează de abordarea semasio- 
logică şi de cea onomasiologică, 
justificînd semantica dublu: prin 
obiectul de studiu (existenţa 
structurilor lexicale de conţinut) şi prin 
dezvoltarea sa în raport cu semantica 
tradiţională care nu examina struc- 
turile conţinutului ca atare [11, p. 18- 
25]. Probabil că Şciur ori nu a 
cunoscut toate studiile de semantică 
ale lui Coşeriu, ori în manieră tipic 
“sovietică” îi caută şi îi găseşte (în 
mod obligatoriu!) “contradicții interne”. 

4.3. lu. Karaulov face o clasi- 
ficare a definiţiilor noţiunii de “cîmp”, 
încadrîndu-le în trei categorii. Autorul 
mărturiseşte că aceste definiţii au 
fost selectate în aşa fel, încît în 
ansamblul lor să caracterizeze cît mai 
complet noţiunea de cîmp. Deşi al 
doilea criteriu după care s-a condus 
autorul a fost tendinţa de a nu repeta 
definițiile aduse în lucrările 
precedente — adică inclusiv mono- 
grafia citată a lui Şciur —, Karaulov 
începe chiar cu definiţia coşeriană: 
“Cîmpul semantic reprezintă în plan 
structural paradigma lexicală care se 
constituie la segmentarea continu- 
umului lexico-semantic în diferite 
secţiuni, care corespund unor cuvinte 
aparte ale limbii. Aceste secţiuni se 
opun reciproc în baza unor particu- 
larităţi de conţinut. De exemplu, în 


limba germană seria jung-neu-alt 
reprezintă un cîmp semantic. Un cîmp 
lexical poate fi inclus în alt cîmp de 
nivel superior” [27, p. 24]. 

Luînd în discuţie principiile de 
constituire a cîmpurilor, lu. Karaulov 
distinge cîmpul asociativ, conceptual 
şi semantic, evidențiind clar şi 
interpretînd corect locul acestora în 
cadrul concepţiei coşeriene: “La 
Coşeriu cîmpului asociativ şi celui 
conceptual li se opune cîmpul lexical. 
În cîmpurile asociative, după părerea 
lui Coşeriu, cuvintele care fac parte 
din structura lor, intră în relaţie cu 
nucleul forţelor centrifuge, în timp ce 
în cîmpul lexical acţionează forţe 
centripete” [27, p. 174]. 

Abordînd problema structurării 
externe a cîmpurilor, lingvistul rus 
consideră că această problemă se 
află în strînsă dependenţă cu stabi- 
lirea şi sistematizarea relaţiilor între 
cîmpuri. În vasta bibliografie asupra 
problemei, menţionează Karaulov, 
nici unul dintre lingvişti nu şi-a mani- 
festat scepticismul în privinţa posibi- 
lităţii unei astfel de sistematizări, iar 
obiect al discuţiei îi constituie două 
aspecte: cum ar trebui realizată 
această sistematizare şi cum ar trebui 
evaluat rezultatul ei. Unii cercetători, 
continuă Karaulov, înclină să limiteze 
importanţa unui astfel de rezultat la 
cadrul lexicografiei (sau al dicţiona- 
rului). Alţii, generalizînd rezultatul des- 
crierii cîmpurilor, apreciază relevanţa 
acestei abordări din perspectiva repro- 
ducerii în limbă a “tabloului lumii”. 
Baza teoretică a unei asemenea 
bifurcări “o putem găsi la Coşeriu care, 
caracterizînd lexicul în general ca 
ultima treaptă ce leagă limba 
nemijlocit de realitate, consideră că 
clasificarea obiectivă a realităţii este 
reflectată în terminologia specială, pe 
cînd în domeniul limbii “naturale” 
această clasificare se aplică doar la 
relaţiile din interiorul lexicului. De fapt, 
noi cunoaştem “desemnările” termi- 
nologiei în măsura în care ne sînt 
cunoscute domeniile respective ale 
Ştiinţei şi tehnicii şi nu în măsura în 
care noi cunoaştem limba respectivă” 
[27, p. 174]. Aşadar, Karaulov îşi 
asumă postulatul de bază al lui 
Coşeriu, conform căruia în cîmpurile 
semantice nu este reprezentată deloc 

taxonomia realităţii, ci structurarea 
acestei realităţi prin limbă, iar despre 
“tabloul lumii” se poate vorbi doar cu 
referire la limbajul ştiinţei. 

5. Un alt aspect al receptării 
concepţiei coşeriene cu privire la 
cîmpul lexical îl reprezintă adoptarea 
unor concepte fundamentale — /lexem, 
arhilexem, clasem, lexematică — 
indispensabile pentru descrierea 
structurilor lexematice. După Coșeriu, 
lexemele sînt unităţi semantice ale 
lexicului; “o unitate de conţinut lexi- 
cal exprimată în sistemul lingvistic 
este un lexem”; “unitatea al cărei 
conţinut este identic cu conţinutul 
comun a două sau a mai multor unităţi 
ale unui cîmp (sau a unui cîmp întreg) 
este un arhilexem” [12, p. 173]. 

5.1. In tratatul de lingvistică gene- 
rală, în capitolul despre organizarea 
structurală a lexicului, autorii insistă 
asupra organizării interne a voca- 
bularului, menţionîndu-se că: “Există 
mai multe definiţii ale noţiunii de 
“lexem” (...). E. Cogşeriu are în vedere 
prin conceptul de lexem numai conți- 
nutul lexical (significations lexicales)” 
[28, p. 412-413]. 

5.2. A. Ufimţeva, tratînd despre 
sistemul lexico-semantic al limbii, îşi 
însuşeşte conceptul de “lexem”: “Uni- 
tatea fundamentală a nivelului lexical 
al limbii îl reprezintă cuvîntul ca un 
tot întreg în ansamblul formelor şi al 
semnificaţiilor sale, unitate denumită 
în mod tradiţional lexem” [29, p. 249]. 

5.3. In alt context A. Ufimţeva 
se opreşte asupra definiţiei noţiunii de 
lexem atît la Coșeriu, cît şi la Pottier: 
“Dacă B. Pottier numeşte lexem doar 
“morfemul de rădăcină” în opoziţie cu 
cel flexionar (chantons — monem, 
chant — lexem, -ons- — morfem), E. 
Coşeriu [în Pour une sémantique 
diachronique structurale] înţelege prin 
lexem doar conţinutul lexical (signifi- 
cations lexicales)” [20, p. 75]. 

5.4. lu. Karaulov remarcă: “Orice 
unitate de limbă care există sub forma 
unui cuvînt simplu, este din punct de 
vedere al conţinutului un /exem. Unita- 
tea care corespunde întregului conţinut 
al cîmpului este un arhilexem. Dar 
întrucît cîmpurile lexicale se referă la 
diferite niveluri, atunci şi arhilexemele 
pot fi de diferite niveluri” [27, p. 24]. 

5.5. V. Makarov consemnează 


că “studiile în domeniul organizării 
sistematice a dicționarului au arătat 
că structurile lexical-semantice de 
tipul cîmpului se caracterizează prin 
prezenţa unui membru special, a cărui 
structură semantică reflectă plenar 
trăsăturile de sens ale întregului cîmp 
(să-l numim membru principal). În 
axiomatica lui B. Pottier şi E. Coşeriu 
acestei noţiuni îi corespunde termenul 
de arhilexem” [30, p. 171]. 

5.6. S. Berejan operează cu 
conceptele coşeriene respective. 
Astfel, “arhilexemul are un conţinut 
mai larg şi cuprinde toate lexemele 
care i se subordonează”; cu alte 
cuvinte, “arhilexemul se conţine ca 
parte componentă în fiecare lexem 
luat separat, iar lexemele se 
deosebesc prin prezenţa în plus a unor 
trăsături distinctive (seme) [25, p. 
124]. “Dacă considerăm, urmîndu-l pe 
E. Coşeriu, că lexemul e o zonă de 
conţinut limitată la unitatea 
semnificativă (semem), adică dacă 
recunoaştem că lexemul reprezintă o 
oarecare abstractizare a procedeului 
concret de exprimare a zonei de 
substanţă a conţinutului, atunci 
unităţile de mai sus se vor prezenta 
ca manifestări concrete ale aceluiaşi 
lexem” [25, p. 126]. 

Aşadar, în contextul pătrunderii 
teoriei semantice a lui E. Coșeriu în 
fosta U.R.S.S. cîmpul lexical a 
beneficiat de o receptare generoasă. 
Lingviştii ruşi, în majoritate, au 
sesizat locul care îi revine acestei 
structuri în cadrul modelului teoretic 
lexematic. După cum am văzut, lu. 
Karaulov şi-a însuşit conceptul de 
cîmp lexical, aplicîndu-l la descrierea 
dicţionarelor ideografice. G. Şciur, 
într-o monografie dedicată cîmpului 
lexical, discută detaliat această 
structură, deşi uneori interpretează 
inexact anumite aspecte. S. Berejan 
îl aplică la fenomenul echivalenţei 
semantice a unităţilor lexicale. 

În încheiere, menţionăm că am 
invocat aici doar cîteva nume de 
semanticieni care şi-au însuşit con- 
ceptele de lexem şi de arhilexem 
indispensabile pentru interpretarea şi 
descrierea acestei structuri paradig- 
matice care e cîmpul lexical. 

MON COSERIU 


Acest titlu mi-a fost sugerat de 
E. Coşeriu însuşi care mărturiseşte! 
că, într-un articol care n-a apărut, dar 
care va apărea, şi care se numeşte 
Mon Saussure, intenţiona şi inten- 
ționează să explice punctul de plecare 
al concepţiei sale asupra limbii şi a 
limbajului. Fireşte în lumina concep- 


tiei coşeriene despre conţinutul limba-. 


jului, mon din sintagma coşeriană şi 
din titlul acestei comunicări, deşi au 
aceeaşi semnificaţie, au sensuri 
diferite. Vorbind astăzi despre mon 
Coseriu, eu nu intenţionez să vă 
înfăţişez concepţia mea despre limbă, 
pornind de la Eugen Coșeriu, ci să arăt 
cum l-am receptat eu pe acest mare 
lingvist. 

Trăind într-o lume în care acum 
cîţiva ani a avut loc o revoluţie şi în 
care după aceea s-a anunţat trecerea 
la absolut necesara reformă, reformă, 
se spune, dificilă, pentru că sistemul 
de dinainte de revoluţie nu cunoscuse 
nici un fel de reformă, m-am gîndit să 
procedez la o succintă caracterizare 
a activităţii lui E. Coşeriu în funcţie 
de aceşti doi termeni şi să văd cum 
se înscrie domnia sa în istoria lin- 
gvisticii secolului nostru. Revoluţio- 
nar sau reformator? 

Nu mi se pare întîmplător faptul 
că Eugen Coșeriu porneşte de la 
Saussure pentru a-şi evalua propria 
contribuţie, Saussure fiind, în general, 
considerat drept autorul unei “revoluţii 
coperniciene” în lingvistică, prin dis- 
tincţia dintre langue şi parole, dintre 
sincronie şi diacronie etc. Saussure 
aducea în lingvistică “doctrina cu- 
noaşterii riguroase”, care însă, în 
acelaşi timp, instituia gîndirea asupra 
datului lingvistic, raportul mimetic cu 
limba naturală fiind abolit. Distincția 
langue/parole va fi asimilată, în diferite 


moduri, de diverşi lingvişti, de diverse 
şcoli (competenţă/performanţă, 
schemă/uzaj, limbă/discurs). in toate 
aceste concepţii dualiste, în ceea ce 
priveşte natura limbii şi a cunoaşterii 
ei, defectul fundamental este, cred, 
acela de a dezuni ceea ce evident, ni 
se prezintă, vorbitorilor, ca unit, de a 
transforma în antinomii reale distincţii 
metodologice. 

in acest context, aş vrea să ne 
oprim puţin asupra distincţiei coşe- 
riene sistem — normă — vorbire: 
sistem — partea funcţională, codul 
deschis, care permite realizări pe care 
limba istorică încă nu le cunoaşte, lim- 
ba catehnică dinamică, apoi norma — 
ca tehnică realizată, ceea ce este 
socialmente obligatoriu în folosirea 
limbajului şi vorbirea, datul concret. 
Nu este vorba doar de adăugarea unei 
noi dimensiuni opoziţiei saussuriene, 
ci de răsturnarea principiului însuşi: 
nu limba trebuie luată, spune Eugen 
Cogeriu, ca măsură a tuturor celorlalte 
manifestări de limbaj, ci vorbirea, în 
care putem şi trebuie să distingem 
celelalte niveluri. Să mai adăugăm 
acestei distincţii şi altele, care sînt 
modificate în lingvistica coşeriană. În 
ceea ce priveşte conţinutul limbaju- 
lui: sens (semnificaţie) — denotatum: 
semnificaţie — sens — desemnare, 
în ceea ce priveşte natura limbajului: 
activitate vs. produs: energeia (ac- 
tivitate)— dynamis (potenţă, ştiinţă) — 
ergon (act de vorbire), în ceea ce pri- 
veşte funcţionarea şi studierea 
limbajului: opoziţia sincronie — dia- 
cronie, înlocuită cu triada sincronie — 
diacronie — istorie. In toate aceste 
corelaţii Eugen Coșeriu a accentuat 
primatul celui de-al treilea termen, 
primatul istoriei de exemplu, fiindcă, 
spune domnia sa, “diacronia pură nu 
are sens; ea trebuie să se transforme 
într-o istorie a limbii... istoria limbii de- 
păşeşte antinomia dintre sincronie şi 
diacronie, pentru că este negarea 
diacroniei atomiste şi, totodată, nu se 
găseşte în contradicţie cu sincronia... 
ea nu reprezintă descrierea, dar o 
cuprinde şi o implică”. Este evidentă 
pretutindeni, cred, grija pentru surprin- 
derea specificităţii limbii, a relaţiilor 
dintre ceea ce este omogen şi etero- 
gen în limbă. “Nu fac nici un fel de 
concesie. Realitatea limbajului nu se 

poate sacrifica nici lui Bloomfield, nici 
lui Hjelmslev, nimănui”. 

Din acest punct de vedere, la 
întrebarea dacă Eugen Coşeriu este 
un revoluţionar sau un reformator, aş 
opta pentru cea de-a doua carac- 
terizare. Nevoia de sistem la domnia 
sa nu depăşeşte nevoia de coerenţă 
internă a gîndurilor derivate din pre- 
zenţa unui punct de vedere, dar în 
cercetarea limbii nu te poţi opri la un 
singur punct de vedere, la o singură 
perspectivă. Paradigma sau para- 
digmele cunoaşterii pe care le-a pro- 
pus nu au avut drept tel să le învingă, 
să le înlocuiască pe celelalte, ci s-au 
bazat pe cunoaşterea anterioară. Spre 
deosebire de alţi teoreticieni moderni 
ai limbii sau limbajului, care se com- 
portă ca nişte “revoluționari” faţă de 
predecesori sau contemporani şi ale 
căror demersuri par o succesiune de 
lecturi complementare, care, în para- 
lelismul lor discursiv, îndepărtează 
mai curînd decît apropie de substanţa 
reală a modelului analizat, Eugen 
Coşeriu pare interesat mai degrabă să 
regăsească tradiţia, să se integreze 
acesteia şi s-o integreze şi, astfel 
îmbogăţit, să-şi expună propriile opti- 
uni (“Deci este vorba de a înţelege pe 
autor, de a înţelege conceptele dină- 
untru, cu generozitate şi toleranţă. În 
loc să ne gîndim că — fără îndoială — 
autorul n-are dreptate, să ne gîndim 
în ce sens — poate — are dreptate şi 
care sînt motivele lui'*). 

Pentru E. Coşeriu, autoritatea 
trecutului a fost întotdeauna covîr- 
şitoare, dar niciodată blocantă; nu a 
simţit nevoia revoltei împotriva tradi- 
tiei şi nu a sacrificat niciodată nimic 
din totalitatea experienţei în faţa 
inovației cu orice preţ. 

Un alt aspect semnificativ, în 
acest sens, al activităţii sale este 
relaţia cu discipolii, cu elevii săi. 
După perioada 1952-1962 de la Monte- 
video, în care îşi dezvoltă concepţia 
în lucrări de amploare, (Sistemma, 
norma y habla, 1952; Forma y sus- 
tancia en los sonidos del lenguaje, 
1954; Logicismo y antilogicismo en 
la gramatica, 1957; Determinacion y 
entorno, 1957; Sincronia, diacronia e 
historia, 1958), diferitele sale contri- 
buţii teoretice (universaliile lingvistice, 
semantica structurală, lingvistica tex- 
tului ş.a.) au fost exprimate parcă cu 


un sentiment al urgenţei, textul limi- 
tîndu-se, deseori, la consemnarea 
aspectelor mari, nefinisate, ale temei. 
Autorul este însă liniştit: “pentru mine 
transferarea la Tübingen a fost 
favorabilă, în sensul că mi-a permis 
să pot dezvolta, prin elevii mei, 
anumite idei pe care, altfel, nu le 
puteam dezvolta; le lansam numai şi 
nu se puteau dezvolta, pentru că 
trebuia să scrii cărţi întregi despre 
ele, şi aceste cărţi au fost, într-adevăr, 
scrise de elevii mei”. Din nou, îl găsim 
pe E. Coșeriu, într-o triadă: trecutul 
(din care face parte lingvistica, filozo- 
fia, întreaga cultură anterioară); el 
însuşi; viitorul, prin elevii săi. Asimi- 
lare a trecutului, re-formare a lui în 
spiritul prezentului, spre a fi transmis, 
de multe ori prin viitor — discipoli — 
viitorului. Ce a murit din trecut, pare 
să spună întreaga activitate a lui 
Eugen Coşeriu este contradicţia, ceea 
ce a fost noncontradictoriu faţă de 
obiectul investigaţiei — limba, rămîne 
şi trebuie preluat şi prelucrat, re-for- 
mat spre a fitransmis mai departe spre 
preluare, prelucrare şi re-formare. Este 
aici dovada unui mare umanism, al 
încrederii în progresul cunoaşterii 
umane, o opţiune pentru inteligenţă, 
în defavoarea voinţei în cercetare, 
pentru înţelegerea lumii aşa cum este 
şi nu pentru prezentarea ei aşa cum 
ar trebui să fie din punctul nostru de 
vedere. 

lată de ce cred că în istoria 
lingvisticii Eugen Coșeriu îşi înscrie 
numele ca un mare reformator, ceea 
ce nu este deloc puţin lucru, mai ales 
în epoca noastră în care utilitatea 
revoluţiei este pusă sub semnul între- 
bării, de către istorici, chiar şi pe tere- 
nul ce-i este specific — viaţa socială. 


NOTE 


1 Lingvistica integrală, Bucureşti, 
Editura Fundaţiei Culturale Române, 
1996, p. 10. 

2 Sincronie, diacronie şi istorie, 
Bucureşti, Editura Enciclopedică, 1997, 
p. 245. 

3 Lingvistica integrală, p. 120. 

+ Ibidem, p. 120. 

5 Ibidem, p. 39. 

PROBLEME DE ETICĂ 
LINGVISTICĂ 

_ŞI DE GLOTOETICĂ 
ÎN INTERPRETAREA 
PROF. 

EUGENIU COŞERIU* 


Problema eticii omului de ştiinţă, 
în general, şi a lingvistului, în particu- 
lar, s-a bucurat în trecutul nu prea înde- 
părtat de o atenţie exagerată, dat fiind 
că toate instituţiile, în special cele 
socioumane, erau considerate instituţii 
ideologice şi supravegheate cu 
străşnicie de organele respective ale 
regimului totalitar. Drept urmare, 
lingvistul era obligat să fie nu doar un 
investigator al limbajului, ci şi un ex- 
ponent combativ al ideologiei comu- 
niste, un luptător intransigent contra 
idealismului şi a naţionalismului 
burghez, contra închistării naţionale 
etc. Nu numai că se încuraja pe toate 
căile, ci se cerea cu insistenţă 
bolşevică să fie relevată şi propagată 
pe scară cît mai întinsă influenţa aşa- 
zisă binefăcătoare a limbii ruse şi tot 
ce ar fi permis să se vorbească de 
existenţa unei noi limbi romanice — 
limba moldovenească. “Litul”, adică 
cenzura comunistă, avea grijă să fie 
respectate cu stricteţe acestea şi 
multe alte norme ale eticii comuniste. 

Promotorii de adineaori ai ideo- 
logiei comuniste, făcîndu-se astăzi a 
uita de contextul istoric în care au 
activat lingviştii din R.S.S.M., rămîn 
stupefiaţi în.faţa erupției românismului 


“Variantă prescurtată a comu- 
nicării prezentate la Simpozionul “Lec- 
turi coşeriene”. i 


lingvistic ce s-a produs după 1989 şi 
o consideră drept o manifestare a 
lipsei de principialitate, a cameleo- 
nismului ştiinţific, altfei spus, drept o 
încălcare gravă a eticii ştiinţifice. 
Bineînţeles, intenţionez să vorbesc 
nu despre aceşti moralizatori, ar fi o 
cinste nemeritată pentru ei să le 
pomenim aici numele, ci despre 
morala unei comunităţi mai mult sau 
mai puţin sănătoase, despre normele 
etice ale lingvistului, norme deideo- 
logizate. Trebuie să vorbim, şi nu o 
singură dată, să vorbim cu claritate 
absolută, deoarece e vorba de 
aprecierea cîtorva generaţii de lingviști 
care au activat timp de mai bine de 
patru decenii în condiţiile totali- 
tarismului bolşevic, dar care activează 
şi în condiţiile democraţiei confuze de 
astăzi, cînd se fac încercări necamu- 
flate de a-i compromite. 

Dacă în studierea compor- 
tamentului lingviştilor în perioada de 
pînă la 1989 vom urma îndemnul prof. 
E. Coşeriu** şi vom încerca să le 
vedem “totdeauna partea bună, partea 
pozitivă în purtare şi în toate faptele 
lor” (p. 116), să vedem “dinlăuntru care 
sînt motivele unor afirmaţii, care, 
eventual, nu ne plac sau care se află 
în contradicţie cu realitatea limbajului” 
(p. 117); dacă în baza principiului 
toleranţei umane, şi nu a materi- 
alismului combativ, ne vom gîndi că 
vorbind de “limba moldovenească”, de 
“influenţa binefăcătoare” a limbii ruse 
asupra limbii noastre sub presiunea 
sufocantă a ideologiei oficiale, 
lingviştii erau totuşi oameni de bună 
credinţă şi au respectat atunci, la fel 
cum respectă şi acum, “principiul 
realităţii limbii”, spunînd, vorba prof. 
Coşeriu, “lucrurile cum sînt” şi nefă- 
cînd “concesii teoriilor eronate sau 
false” (p. 121); dacă se va da dovadă 
de puţină generozitate şi de toleranţă, 


**În cele ce urmează ne vom referi 
la Lingvistica integrală, Interviu cu 
Eugeniu Cogşeriu realizat de Nicolae 
Saramandu, Editura Fundaţiei Culturale 
Române, Bucureşti, 1996. 

dar mai ales de onestitate, se va 
constata cu uşurinţă că: 

— prin opera de mare amploare 
de cultivare a normelor literare ale 
limbii române, lingviştii din R.S.S.M. 
au combătut atitudinea reacționară a 
propagandei comuniste, care era 
foarte alarmată de faptul că “norodul” 
nu înţelegea limbajul presei şi care 
preconiza lichidarea discrepanţei 
dintre limba literară şi limbajul 
amalgamat al producătorilor de bunuri 
materiale. prin degradarea limbii 
literare într-un surogat verbal; 

— revista filologică fondată în 
1958 şi botezată, la “indicaţia com- 
petentă” a comitetului central al comu- 
niştilor din Moldova, Limba şi literatura 
moldovenească, în loc să pună în 
practică preconizările propagandei 
comuniste şi nu numai să demon- 
streze rolul binefăcător al influenţei 
limbii ruse asupra “limbii moldo- 
veneşti”, ci să contribuie la ampli- 
ficarea acestei influenţe în vederea 
intensificării specificităţii moldo-— 
veneşti şi a consolidării “teoriei” celor 


Destine basarabene: Eugeniu 
Coşeriu şi Grigore Vieru. 


două limbi —- româna şi moldove- 
neasca —, deci în loc de supuşenie 
partinică revista Limba şi literatura 
moldovenească a parcurs calea ane- 
voioasă a afirmării românităţii noastre 
glotice, în aşa fel încît Revoluţia 
lingvistică din 1989 a găsit-o pregătită 
pentru a-şi arunca masca impusă de 
regimul totalitar şi a purta numele ei 
adevărat Limba şi literatura română, 
dacă în titlu ar fi urmat să fie indicat 
obiectul de cercetare, şi nu ştiinţa pe 
care o reprezintă, cum s-a procedat 
în 1991 cînd a fost reintitulată Revistă 
de lingvistică şi ştiinţă literară; 

— prin lucrările lor teoretice 
lingviştii au demonstrat identitatea 
structural-sistemică a limbii române 
cu ceea ce se numea “limba moldo- 
venească” la toate nivelurile ei: 
fonologic, lexical şi gramatical, 
pregătind astfel, în intimitatea labora- 
toarelor lor de creaţie, Revoluţia 
lingvistică de la 1989. 

O dată cu dispariţia cenzurii 
comuniste lingviştii au numit cu 
numele ei adevărat ceea ce au 
demonstrat pe parcursul mai multor 
decenii şi anume: limba pe care o 
vorbim noi în spaţiul din stînga 
Prutului este limba română. Şi atunci 
te întrebi cu legitimă nedumerire: de 
ce trădare, de ce fariseism, de ce 
cameleonism poate fi vorba? Dacă 
aceşti aprigi acuzatori n-ar fi certaţi 
cu moralitatea, ar fi trebuit să explice 
sau să-şi explice de ce limba română 
timp de mai multe decenii a fost 
numită în R.S.S.M. limba moldo- 
venească şi atunci ar fi fost clar ca 
bună ziua că lingviştilor care au 
activat în acea perioadă nu li se poate 
imputa că nu au abordat şi nu au 
rezolvat o problemă pe care n-au pus-o, 
fiindcă nici nu putea fi pusă în 
condiţiile totalitarismului. În asemenea 
situaţie este vorba “de a-ţi asuma 
poziţia în cauză, ca să vezi de ce eo 
poziţie mai mult sau mai puţin 
obligată, determinată de anumite 
principii, care se consideră supe- 
rioare”. “Asta, continuă prof. Coşeriu, 

atunci cînd e vorba de oameni de 
bună-credinţă. Şi primul principiu al 
toleranţei umane este să crezi că toţi 
oamenii sînt de bună-credinţă, că nu 
spun ceva numai ca să ne uimească 
sau numai să afirme butade” (p. 118). 

Făcînd apel la generozitate şi la 
toleranţă cînd e vorba de aprecierea 
activităţii unui sau unor lingvişti, vom 
ține cont, aşa cum ne îndeamnă 
maestrul E. Coşeriu, şi de faptul că 
în ştiinţa noastră, adică în lingvistică, 
moralitatea “înseamnă nu numai a te 
elimina pe tine ca subiect empiric, ci 
şi a recunoaşte toată valoarea tuturor 
oamenilor, dacă înţelegi că este vorba 
de o ştiinţă a culturii şi că toţi sîntem 
subiecte ale activităţilor culturale” (p. 
128). 

Un alt aspect al toleranţei în 
interpretare coşeriană se referă la 
etica vorbirii şi ne priveşte direct atît 
pe lingvişti, cît şi pe vorbitorii de rînd 
de limba română din stînga Prutului. 
Toleranţa noastră nativă, plus tole- 
ranţa impusă de regimul totalitar, a 
generat dezastruosul bilingvism uni- 
lateral, zis şi armonios, şi atitudinea 
denigratoare a alolingvilor faţă de 
băştinaşi, atitudine care persistă şi 
astăzi şi este încurajată adesea de 
persoane cu posturi de răspundere. 
După zeci de ani de aflare în republica 
noastră străinii în marea lor majoritate 
pretind şi astăzi să vorbim în limba 
lor, iar dacă dorim să ne fericească 
spunînd şi ei o vorbă-două pe româ- 
neşte, ne cer condiţii speciaie, adică 
cercuri de studiere nelimitată a limbii 
române pe banii băştinaşilor. În ase- 
menea situaţie, subliniază prof. 
Coşeriu, nu poţi fi “tolerant cu o 
comunitate care, fiind minoritară în 
ţara mea, pretinde totuşi să aibă în 
toate domeniile toate drepturile 
majorităţii, să ocupe funcțiuni în stat, 
să participe pe picior de egalitate la 
administraţia şi la Guvernul Ţării, 
vorbind peste tot numai propria ei 
limbă şi necunoscînd limba majorităţii. 
Nu poţi şi nu se cuvine să fii tolerant 
cu o minoritate, în acest sens 


neleală, care nu numai că nu vrea să 
se integreze, dar — poate fără să-şi 
dea bine seama de asta — vrea, în 
fond, să te integreze ea pe tine, 
deoarece, rămînînd ea însăşi mono- 
lingvă, te constrînge pe tine să devii 
bilingv: să înveţi tu limba ei, ca să te 
înţelegi cu ea (...) Pot şi am datoria 
morală să fiu tolerant cu minoritarii de 
bună-credinţă şi toleranţi, nu însă cu 
o minoritate imperialistă şi intolerantă 
care pretinde să impună limba ei 
populaţiei băştinaşe şi majoritare. A 
fi tolerant, repet, nu înseamnă a 
accepta pasiv intoleranţa lingvistică 
şi nu înseamnă a se supune în mod 
servil imperialismului şi coloni- 
alismului lingvistic”. În concepţia 
marelui lingvist Eugeniu Coşeriu, 
“aceasta n-ar mai fi toleranță, ci maso- 
chism lingvistic” (Alteritate, toleranță 
şi masochism (Dialog cu un elev 
despre politică şi etică lingvistică), în 
“Revistă de lingvistică şi ştiinţă 
literară”, nr. 3, 1997, p.87). 

Să reținem deci: a te supune 
servil imperialismului şi colonia- 
lismului lingvistic rusesc este o 
perversiune ruşinoasă şi dacă senti- 
mentul propriei demnități mai este viu 
în inimile noastre, dacă mîndria 
naţională mai are vreo valoare, avem 
obligaţia sfîntă să combatem acest 
viciu nimicitor cu toate mijloacele 
legale. 

Înainte de a aborda tema propu- 
să aş dori să spun cîteva cuvinte des- 
pre savantul-lingvist, literat, istoric — 
compatriotul nostru — multiacademi- 
cianul şi multiprofesorul onorific a 
peste 20 de universităţi de pe întregul 
mapamond —Eugen Coşeriu. După 
cum sublinia în mod deosebit lorgu 
lordan, în lingvistica mondială E. 
Coşeriu este socotit “un fruntaş între 
fruntaşi”. În această disciplină 
ştiinţifică, situîndu-se pe o cale de 
mijloc, Domnia sa este considerat un 
neotradiţionalist. 

Ca un veritabil poliglot, dumnea- 
lui posedă cunoştinţe profunde 
privitoare la toate limbile de largă 
circulaţie (romanice, germanice, 
slave, greacă etc.). Competența lui 
lingvistică este, de fapt, universală. 
in cadrul lingvisticii generale E. 
Coşeriu consideră că limba este o 
creaţie individuală permanentă în 
planul sistemului unei limbi date şi al 
normei impuse de colectivitate. 
Sistemul include normele obligatorii 
(impuse de colectiv), opoziţiile 


funcţionale ale diverselor niveluri: 


lingvistice, eliminîndu-se tot ce nu 
este distinctiv pentru limbă ca sistem. 
Concepţia teoretică a savantului 
nostru, expusă într-o sumedenie de 
lucrări, i-au asigurat unul dintre 
primele locuri între personalitățile cele 
mai de vază ale lingvisticii mondiale. 

In 1991 Academia noastră de 
ştiinţe l-a ales printre primii săi 
membri de onoare. În 1997 E. Coșeriu 
a fost distins cu Ordinul Republicii — 


decorația supremă a Republicii 
Moldova. 

intreaga intelectualitate a Repu- 
blicii Moldova se mîndreşte cu acest 
mare compatriot, dorindu-i multă 
sănătate şi succese şi mai mari pe 
tărîmul ştiinţei mondiale. 

Să-mi fie permis acum a trece 
la tema anunţată. 

Tratînd problema Premisele şi 
realizarea proceselor de neologizare, 
am în vedere în mod special situaţia 
din Basarabia, care mutatis mutandis 
se poate referi şi la Bucovina, în speţă 
la nordul Bucovinei. Chiar de la 
început trebuie subliniat că această 
situaţie a devenit critică, începînd cu 
răpirea Bucovinei în 1775 şi pînă în 
1918 de către Imperiul Habsburgic şi 
cea a Basarabiei în 1812-1918 de 
către Imperiul romanovilor şi apoi de 
cel sovietic din 1940 pînă în 1989. Nu 
mai vorbim de situaţia catastrofală, 
în toate aceste perioade şi pînă 
astăzi, din Transnistria. Răpite din 
trupul Moldovei istorice, în aceste 
teritorii au trebuit să circule mijloace 
verbale de comunicare cu vădite 
particularităţi singularizante, cauzate 
de izolarea aproape totală de matca 
naţională românească. 

Cunoscutul scriitor C. Stamati- 
Ciurea constata: “Poate că limba din 
scrierile mele române va face asupra 
cercurilor noastre literare, mai ales 
însă asupra supremului nostru areo- 
pag literar de pe malurile Dîmboviţei, 
o stranie impresie. N-am putut scrie 
altmintrelea. Limba română rustică, 
precum o vorbeşte poporul nostru din 
Basarabia, a fost singurul izvor, din 
care m-am adăpat; n-am în patria 
mea nici un institut naţional, nici o 
şcoală poporală măcar, am fost şi sînt 
o insulă solitară în imensul ocean al 
slavonismului. Mai mult nu zic”. lar 
C. Stere menţiona în romanul său 
fluviu: “Pe vremea aceea (a doua 
jumătate a secolului XIX) în şcolile 
din Basarabia nu numai că dispăruse 
predarea limbii româneşti, dar nu era 
iertată elevilor întrebuinţarea limbii 
materne nici chiar între ei”. Această 
izolare, mai întîi relativă, apoi abso- 
lută, începută în Bucovina în 1775, 
iar în Basarabia în 1812, de limba 
Moldovei istorice şi deci şi de romani- 

tatea occidentală le-a dat graiurilor din 
Basarabia şi din Bucovina o înfăţişare 
aparte, deosebindu-le mai ales în 
forma lor orală de limba română 
literară, dezvoltată îndeosebi în 
secolul al XIX-lea în mod normal, liber 
în condiţiile cunoscute. Avea deplină 
dreptate D. Caracostea cînd afirma: 
“Graiul basarabean e de o fiinţă cu cel 
moldovean. Deosebirea între ţăranul 
basarabean şi restul ţăranilor moldo- 
veni stă în faptul că aceştia au un 
secol de contact cu limba literară... 
Graiul basarabean este graiul moldo- 
vean de acum un secol, netrecut prin 
prefacerile datorite limbii comune la 
temperatura secolului al XIX-lea”. Nu 
trebuie însă uitat că şi limba română 
pe parcursul istoriei sale a suferit 
influenţa elementului balcanic şi al 
celui slav, deosebindu-se în acest 
mod de romanitatea occidentală. 
“Suflet românesc în limba slavă”, aşa 
caracteriza N. Cartojan momentul 
intrării românilor sub influenţa culturii 
bizantino-slavă în cursul evului mediu. 

Cînd în 1918 limba vorbită în 
Basarabia a intrat în nemijlocit con- 
tact cu limba română literară, aceasta 
era de acum stabilită în principalele 
ei sfere de funcţionare (literatură, 
ştiinţă, tehnică etc.). Basarabenii, care 
erau formaţi intelectualiceşte ca 
specialişti (în diverse domenii) în 
limba rusă, au trebuit să înveţe 
şcolăreşte (chiar) literatura română 
(clasică şi contemporană), preceptele 
ştiinţelor şi ale tehnicii, să se 
adapteze cursului de evoluţie firească 
a limbii române literare. 

Între 1918-1940, datorită şcolilor 
de toate gradele, inclusiv a facultăţilor 
de teologie şi agronomie din Chişinău 
ale Universităţii ieşene, nivelul intelec- 
tual, cel de cunoaştere a vieţii literare, 
ştiinţifice, tehnice al basarabenilor, ca 
şi al bucovinenilor, ardelenilor, precum 
şi limba literară în circulaţia ei gene- 
rală au tins mereu spre o nivelare a 
diferenţelor provinciale. Au crescut şi 
s-au perfecţionat specialişti de înaltă 
calificare în. toate domeniile vieţii 
intelectuale. S-au ridicat scriitori, sa- 
vanti, oameni de artă basarabeni, care 
în deceniile III-IV ale secolului nostru 
au format o nouă generaţie de oameni 
de cultură şi ştiinţă. Ei militau pentru 


o ridicare efectivă a nivelului de trai, 
a culturii, a literaturii române printr-o 
sincronizare cu Europa Occidentală 
şi pentru o limbă română literară unică 
pe întreg teritoriul Ţării. După 1940 şi 
pînă în 1989 tendinţa aceasta a 
continuat în alte condiţii, deosebit 
de grele, în împrejurări social- 
economice şi culturale dificile atît în 
Basarbia, cît şi în nordul Bucovinei. 

Fenomenele de limbă, existente 
în spaţiul glotic basarabean, buco- 
vinean de nord şi transnistrean trebuie 
studiate şi ele din punctul de vedere 
al evoluţiei şi al tendinţelor normale 
de dezvoltare a limbii române în gene- 
ral, pentru că limba nu este doar un 
sistem de norme, ci şi un fenomen 
social în continuă evoluţie. Ea nu 
poate să nuţină cont de apariţia unor 
realii şi de dispariţia altora. Aceasta 
cere nu atît o restructurare grama- 
ticală (care, fără îndoială, are loc într-o 
anumită măsură), cît o revalorificare 
a mijloacelor expresive, limba fiind un 
adevărat acumulator de cunoaştere a 
realităţii. Tot ce în enunţul vorbitorului 
constituie o abatere de la modelele 
existente în limba în care se poartă 
conversaţia, se poate numi inovaţie. 
Admiterea acesteia de către ascul- 
tător în calitate de model pentru 
enunţurile următoare este numită de 
E. Coşeriu acceptare. E vorba, în 
asemenea situaţii, de o cale externă 
de evoluţie a limbii, care priveşte mai 
ales vocabularul, constînd în îmbo- 
găţirea lui pe contul împrumuturilor 
lexicale din alte limbi. Există şi o cale 
internă care priveşte tendinţele de 
evoluţie a structurilor fonetice, 
gramaticale şi lexicale. E vorba de 
evoluţii în cadrul sistemului general 
al limbii date. Calchierea după model 
străin constituie cea de a treia cale, 
cînd apar mijloace expresive noi pe 
baza formanţilor morfologici proprii, 
dar după un model structural străin. 
În atare situaţie intră în joc procesele 
de interferenţă ale limbilor. 

Istoria limbii române — în spe- 
cial cea a vocabularului său, conţine 
încă numeroase pete albe şi nesigure, 
motivate prin multiplele interconexiuni 
ce le-a cunoscut în cursul evoluţiei 
sale multiseculare. Se cuvine a 
prezenta problema neologismului în 

limba noastră prin prisma pătrunderii 
în plan diacronic a noilor unități 
lexicale — motivate prin necesitățile 
de evoluție economică, socială, 
naţională — în special în cadrul 
dezvoltării ştiinţei, tehnicii, culturii în 
plan sincronic. 

Cînd urmărim scopul de a ne 
ridica la nivelul atins de alte popoare, 
să nu uităm ce au întreprins acestea 
nu numai pentru progresul vieţii 
materiale, al ştiinţei şi tehnicii, ci şi 
pentru dezvoltarea literaturii, artelor, 
a mijloacelor de comunicare, pentru 
că “Măsurariul civilizaţiunii unui popor 
astăzi este o limbă sonoră şi aptă a 
exprima prin sunete — noţiuni, prin 
şir şi accent logic — cugete, prin ac- 
cent etic — sentimente” (M. Emi- 
nescu). 

In vremurile noastre — cînd 
omenirea se află în pragul celui de-al 
treilea mileniu — societatea umană 
tinde din ce în ce mai mult spre o 
adevărată avalanşă de cunoştinţe, 
bazate pe cele mai recente succese 
ale ştiinţei, tehnicii, culturii actuale. 
Ascultătorul zilelor noastre acceptă 
ceea ce el nu cunoaşte, ceea ce 
corespunde necesităţilor sale de 
comunicare, fiind acceptabile din 
punct de vedere social şi utile din 
punct de vedere funcţional. E vorba 
deci, de un act de o anumită cultură, 
de un anumit gust şi de o anumită 
rațiune practică. Toate acestea se cer 
a fi transmise prin mijloace expresive 
în limbile vorbite şi scrise pe întregul 
glob pămiîntesc. Asemenea mijloace 
nu pot fi născocite imediat, la cerere 


în fiece moment, în fiecare dintre. 


aceste limbi. Ca urmare, asemenea 
mijloace comunicative, într-o formă 
mai mult sau mai puţin adaptată, sînt 
împrumutate din alte limbi şi puse în 
circulaţie generală de cele mai di- 
verse popoare sub forma neologis- 
melor, 

În procesul neologizării au loc 
unele transformări calitative de natură 
fonetică, gramaticală, cuvintele noi 
încadrîndu-se în sistemele respective 
ale limbii debitoare. In acelaşi timp 
trebuie avut în vedere şi factorul 
cantitativ, ţinîndu-se cont în mod 
deosebit de valoarea expresivă a 
inovației lexicale. Neologismul trebuie 


să fie acceptat de mediul social, adică 
de mai mulţi sau chiar de majoritatea 
vorbitorilor limbii date. Dacă e vorba 
despre un singur vorbitor, neologismul 
rămîne un hapax legomenon. 

La acest sfîrşit de secol şi de 
mileniu îşi fac tot mai mult apariţia în 
toate limbile lumii o serie întreagă (ca 
să nu spun o sumedenie) de neo- 
logisme cu toate protestele — uneori 
destul de vehemente — ale celor, care 
nu sesizează întotdeauna momentul 
istoric actual, în care adevărul este 
odrasla timpului. 

Deşi apar destul de rar în 
circulaţia generală, totuşi dicţionare 
de prestigiu (DEX, 1996; Dicţionarul 
de neologisme, 1996; Dicţionarul L. 
Şăineanu, Chişinău, 1998) includ 
verbe (cu derivatele lor) ca: a aten- 
ționa (fr. attentionne), a concluziona 
(lat. conclusio, fr. conclusion), a 
lectura (lat. lectura, fr. lecture); sub- 
stantive: scriptor “scriitor” (atestat în 
Dicţ. Şăineanu, în DN, dar lipseşte în 
DEX), statuar “sculptor” (Dict. Şăinea- 
nu, atestat şi la acad. Al. Rosetti), 
debarasor “persoană care curăţă 
mesele şi vesela într-un restaurant”. 
Peiorative sînt considerate substan- 
tive ca: poetastru (T. Maiorescu), 
politicastru (|. L. Caragiale), criticastru 
etc. Şi-au aflat locul în dicţionare 
neologisme cu totul recente: kitsch 
(din germ. Kitsch “obiect decorativ de 
prost gust” cu derivatul românesc 
kitschizare “falsificare a artei”. Nu este 
însă îndreptăţită apariţia unor verbe 
ca: a disciplinariza (corect: a disci- 
plina) sau a scripționa (cu sens 
neclar), a se panica “a intra în panică”. 
Nu cred că e justificată calchierea, 
după model rus, a adjectivului ncrou- 
HukoBenueckui, apărută într-o publi- 
caţie recentă la noi: izvoristic, bază 
izvoristică. 

Se pot cita şi cazuri cînd 
neologismul concurează (uneori chiar 
putînd scoate din uz) unele cuvinte 
devenite oarecum autohtone, adică 
aflate de mult în limba noastră. Astfel, 


aurora (lat. aurora, fr. aurore) i-a părut 


mai adecvată lui C. Negruzzi în 
contextul Aurora se iveşte vestitoare 
dimineții în raport cu mai vechiul zori 
(slav. zoria). Neologismul acesta e 
prezent mai ales în terminologie 

(auroră boreală sau polară, australă 
cu sensul “lumină difuză verde sau 
roşiatică din regiunile polare”). 

Nu toate neologismele, pătrunse 
în limba română, au scos din uz 
cuvintele autohtone sau au apărut 
paralel cu elementele lexicale de alte 
origini. Astfel, lat. culpa n-a eliminat 
slavismul vină, iar culpaş (care apare 
la V. Alecsandri), culpeş (B. P. Has- 
deu, Al. Odobesu) n-au devenit se- 
manticeşte egale cu vinovat. În felul 
acesta culpă, culpaş, culpeş, deşi au 
fost puse în circulaţie de scriitori de 
mare prestigiu, n-au fost acceptate de 
uzul general, care — cum se ştie — 
este suprema autoritate în privinţa 
circulaţiei cuvintelor. Nu vorbim aici 
de formula mea culpa, care apare 
uneori în anumite situaţii ca expresie 
consacrată latinească, exprimînd 
“recunoaşterea unei greşeli împreună 
cu cererea de a fi iertat” (Cf. titlul 
poeziei lui Andrei Lupan Mea culpa). 

Din neatentie sau dintr-o cu- 
noaştere aproximativă se confundă 
unităţi lexicale cu statut neologic. 
Există în terminologia poetică verbul 
tranzitiv a liriciza “a da un caracter 
liric exceciv”, dar nu e atestat nicăieri 
(deci, apare ca un hapax legomenon) 
verbul a liriza (naraţiunea se lirizează 
şi se poetizează — LA, 23 iul. 1998, 


p. 8). 

Ceea ce trebuie avut în vedere 
în mòd special este folosirea neo- 
logismelor la locul şi momentul 
potrivit, cu valoarea semantică ce le 
este proprie. Citeam deunăzi într-un 
Ziar chişinăuian despre o treaptă mai 
superioară în ceea ce priveşte 
ideologia. Adjectivul comparativ latin 
superior înseamnă “aşezat mai sus, 
pe o treaptă mai înaltă”. Deci, 
alăturarea adverbului mai în aseme- 
nea situaţii este superfiuă, dovedind 
că autorul nu cunoaşte valoarea se- 
mantică a adjectivului superior. 

Alteori neologismul e inclus în 
contexte improprii din punct de vedere 
semantic. Privitor la formaţiuni 
politice, partide se preconizează ca 
ele să găsească tonalități lucrative, 
depunînd eforturi pentru a scoate ţara 
din impas. În genere, tonalitate este 
un termen eminamente muzical, 
uneori avînd şi nuanţe cromatice. 


Cum s-ar putea aplica aceasta la 
activitatea unui partid sau a unei 
formaţiuni politice? Cu atît mai puţin 
e adecvată în cazul dat utilizarea 
adjectivului /ucrativ, care înseamnă 
“aducător de profit, profitabil, rentabil”, 
referindu-se în mod adecvat la 
activitatea întreprinderilor, industriei 
etc., lat. /ucrum, fr. lucre are sensul 
“profit”. 

In cursul dezvoltării istorice a 
popoarelor procesul de interacţiune 
lingvistică depindea totdeauna de 
contactele sociale, economice, 
culturale ale populațiilor respective. 
Scriitorul clasic latin Horaţiu — deşi 
activa în perioada de. culminaţie a 
culturii şi limbii latine — era constrîns 
a recunoaşte că “Grecia, deşi cucerită 
prin sabie, a contribuit la introducerea 
artelor în Laţiul victorios”, ceea ce a 
condiţionat puternica influenţă a limbii, 
literaturii, culturii greceşti asupra celei 
latine. Chiar şi. scrisul latin (prin 
intermediul etruscilor) a fost împru- 
mutat de la greci, folosindu-se la 
început doar majusculele şi abia în 
secolul al IX-lea d. Hr., introducîndu- 
se scrisul cu minuscule. 

Cultura, literatura, limba clasică 
franceză, italiană, spaniolă şi a altor 
popoare vest-europene a crescut şi s-a 
dezvoltat în secolele XII-XVII pe 
fundamentul tradiţiilor literare, cultu- 
rale greco-latine, pentru a se ajunge 
mai apoi la procesul de reromanizare 
a lexicului limbii române. 

Nu se poate nega faptul că 
româna, spre deosebire de celelalte 
limbi romanice, dispune de o anumită 
autonomie areală şi se află teri- 
torialiceşte în afara unei influenţe 
directe, nemijlocite a patriei iniţiale — 
a latinei: Latium — la începutul 
istoriei romane — şi a Peninsulei 
italice mai apoi. În afară de aceasta, 
româna nu s-a găsit în trecut şi nu se 
află în prezent în contact direct şi 
reciproc cu limbile romanice apusene. 
În tot cursul istoriei şi astăzi româna 
întreţine legături strînse cu limbi 
neromanice învecinate, fiind inclusă 
într-o unitate lingvistică balcanică, 
ceea ce i-a şi imprimat un caracter 
specific. Aceasta l-a şi constrîns pe 
lingvistul spaniol Amado Alonso să 


» a 


declare româna ca “Inagrupable” în 

cadrul limbilor romanice occidentale. 
În acelaşi sens un romanist german 
(probabil E. Gamillscheg), conlocutor 
al lui S. Puşcariu, declara că în 
română totul e romanic, dar altfel 
romanic decît în italiană, franceză sau 
spaniolă. 

Incepînd cu secolul al XVII-lea 
şi pînă în prezent limba română s-a 
aflat şi se găseşte mereu într-un 
proces de relatinizare, caracterizat 
drepto acţiune de reîncadrare în aria 
lingvistică, spirituală, culturală 
romanică, tinzînd spre occiden- 
talizare, proces iniţiat încă de D. 
Cantemir cu al său glosar de cuvinte 
inclus în “Istoria ieroglifică” şi 
continuat de reprezentanţii Şcolii 
ardelene. 

Consecința nemijlocită a aces- 
tui proces a fost şi rămîne o direc- 
ţionare a limbii române literare spre 
anumite fapte şi principii, ce-şi află 
originea în clasicismul greco-latin, 
urmărindu-se scopul de a satisface 
necesităţile de comunicare socială, 
adică de a afla mijloace adecvate de 
exprimare a cugetărilor, sentimentelor, 
precum şi de a însuşi terminologia 
tehnică, ştiinţifică şi culturală în forme 
adecvate, cerute de progresul actual. 
În prefata la traducerea din 1837 a 
piesei lui Victor Hugo, Maria Tudor, 
Negruzzi declara deschis că neolo- 
gismele erau necesare pentru un “stil 
mai adecvat civilizaţiei veacului”, iar 
un secol mai tîrziu G. Călinescu for- 
mula gîndul că “neologismele nu le 
adoptă un român cult ca să latinizeze 
o limbă destul de latină, ci ca să 
urmeze progresul ideilor europene”. 
Mai aproape de zilele noastre Al. 
Niculescu sublinia că este vorba de 
un proces de internaţionalizare în 
spirit latin. Procesul de neologizare 
prin surse latine şi romanice (ca şi, 
de altfel, de alte origini) a fost şi 
rămîne un agent de primă importanţă 
în cadrul orientării către Occideni, 
către spiritualitatea europeană a zilelor 
noastre. Modernizarea limbii române 
(literare) s-a efectuat în trecut, se 
realizează şi astăzi printr-un proces 
de reromanizare intensivă, fără a 
elimina însă şi cele dobindite de la 
vecini, în special de la slavi. De aici 
bogăţia de sinonime a limbii române 


atît de apreciată şi de regretatul 
lingvist suedez, Alf Lombard. Astfel, 
alături de secol avem şi veac, de 
etern — veşnic, de a se baza — a se 
întemeia etc. G. Călinescu prefera 
franţuzismul intruvabil (aflat doar în 
dicţionarul de neologisme), dar în 
circulaţie generală îl aflăm doar pe de 
negăsit. Are deplină dreptate profe- 
sorul universitar timişorean Şt. 
Munteanu cînd susţine că “tendinţa 
românei moderne merge spre neolo- 
gism fără să excludă sinonimele vechi 
şi populare ale elementelor noi”. 

Problema proceselor de neolo- 
gizare are în fiecare limbă implicaţiile 
sale teoretice şi practice. E vorba de 
implementarea lor în diferite împre- 
jurări şi în diferite perioade, deci se 
are în vedere factorul istoric. În 
acelaşi timp se ţine cont şi de factorul 
teoretic, tinzîndu-se a explica proce- 
sele de adaptare, dar şi de adoptare 
a elementelor neologice în sistemul 
fonetic şi gramatical al limbii debi- 
toare, fără a neglija şi aspectul 
expresiv, adică valoarea plastică, 
sugestivă a neologismelor, impusă de 
necesitatea de sporire a mijloacelor 
comunicative în noile condiţii istorice, 
social-economice de dezvoltare a 
ştiinţei, a tehnicii şi a culturii poporului 
dat. Cuvintele nou-formate sau 
împrumutate din alte limbi reprezintă 
concepţiile, noţiunile, obiectele, 
agregatele noi, elementele de cultură 
şi civilizaţie. 

In prezent în Republica Moldova 
se impune o intensificare a acţiunilor 
de propagare şi cultivare a limbii 
noastre literare prin toate mijloacele 
de comunicare în masă, adică pe 
calea mass-mediei (radio, televiziune, 
publicaţii etc.). Realizarea teoretică 
trebuie să fie asigurată de institutele 
academice şi de catedrele univer- 
sitare, de învăţătorime, iar măsurile 
de activitate, de propagare trebuie să 
cadă în sarcina nou-înfiinţatului Cen- 
tru de Cultură şi Asistenţă Didactică 
“Casa Limbii Române” de sub egida 
municipalităţii Chişinău. 

CLASIFICAREA 
ONOMASIOLOGICĂ 

___ A CUVINTELOR 
ÎN PĂRTI DE VORBIRE 
ŞI PROLEXEMELE 


Aplicarea principiului onoma- 
siologic la clasificarea cuvintelor în 
părţi de vorbire cîştigă tot mai mulţi 
susţinători printre lingvişti. Conform 
concepţiei date, după modul de 
reflectare a realităţii ca obiect, 
substanţă, ca acţiune dinamică, ca 
semn al obiectului, ca semn al 
semnului, unităţile lexicale auto- 
semantice, care constituie majoritatea 
absolută a vocabularului, se grupează 
în patru clase de bază, în cores- 
pundere cu semnificaţia general- 
categorială de substantiv, de adjectiv, 
de verb şi de adverb. În ordinea 
aceasta de idei, E. Coșeriu ţine să 
sublinieze că “Există numai patru 
semnificate categoriale de bază. Nu 
s-au găsit altele în limbile pămîntului. 
intr-o limbă se pot prezenta mai puţine 
semnificate categoriale decît patru 
însă nu mai multe” [1, p. 68]. 

Limitarea la patru şi chiar mai 
puţine semnificate categoriale s-ar 
datora faptului că numai atîtea sînt 
destule pentru a prezenta realitatea 
din perspectiva acelor ipostaze 
categoriale care sînt determinate de 
natura reflectorie a limbii şi anume: 
substanţialitate, atributivitate statică, 
atributivitate dinamică, atributivitate a 
atributivităţii. Acestea permit a reflecta 
din diferite ipostaze chiar aceeaşi 
entitate a realităţii, fapt confirmat de 
enunţuri, nu totdeauna impecabile sub 
aspect stilistic, de tipul: Pictorul 
pictează pictoriceşte picturi picturale. 
Istoricul istorisea istoriceşte o 
istorioară istorică. 

Faptul că elementele limbii în 


procesul comunicării sînt înşirate pe 
axa “determinat — determinant”, care 
poate fi considerat o trăsătură de bază 
a limbii, face ca unităţile lexicale ale 
limbii să conveargă în jurul a două 
clase principale: 1) cuvinte cu 
semnificaţie de substanţialitate şi 2) 
cuvinte cu semnificaţie de atri- 
butivitate. Necesitatea de diferenţiere 
în cadrul ultimei clase a mai multe 
tipuri face să avem cele trei feluri de 
unităţi lexicale atributive (carac- 
teristice): atribute statice (adjective), 
atribute dinamice (verbe), atribute ale 
atributelor. 

in legătură cu adoptarea cla- 
sificării cuvintelor autosemantice în 
părţi de vorbire, bazate pe principiul 
onomasiologic, apare problema re- 
partizării în această clasificare a 
unităţilor lexicale, care în gramatica 
tradiţională formează clasa pro- 
numelui şi cea a numeralului. Or, 
acestea, după opinia prof. E. Coșeriu, 
fac parte dintr-o altă clasificare, 
bazată pe alte principii [1, p. 68]. Şi 
într-adevăr, separarea pronumelui ca 
parte de vorbire are la bază principiul 
de anaforie, de substituibilitate, iar a 
numeralului — principiul categoriei 
noţionale şi anume cel al categoriei 
de număr. 

Se propun diferite soluţii privind 
locul unităţilor lexicale în cauză. în 
cadrul noilor clasificări. In parte A. Ufim- 
teva, în cadrul clasificării semiologice 
a cuvintelor (a semnelor verbale), 
clasificare care în fond coincide sau 
este apropiată de cea despre care 
vorbim aici, deosebeşte, în con- 
formitate cu mai mulţi parametri [2, 
p. 39-40], două tipuri de semne 
verbale: 1) semne numitoare (Ha3bl- 
Babine 3HaKu), semne caracte- 
rizatoare prin care sînt numite obiecte, 
fapte, fenomene, acţiuni şi raportul lor 
faţă de realitate şi 2) semne non- 
numitoare (Henasbigaioume 3Hakn) — 
semne verbale substituitoare, de- 
monstrative, copulative, prin care sînt 
“deservite” şi coordonate (puse în 
concordanţă) acte concrete de vor- 
bire, enunţuri, declaraţii [2, p. 41-42]. 
Unităţile lexicale tradiţional considera- 
te numerale, numite semne canti- 
tative, sînt trecute la prima dintre cele 
două clase, iar lexemele cu numele 
tradiţional de pronume, drept semne 

substituitoare (samecTruTrenbnbie 
cnoBa) sînt trecute la semnele 
nonnumitoare, de rînd cu semnele 
deictice, semnele de legătură şi 
semnele actualizatoare [2, p. 42]. Şi 
totuşi, în cadrul- unei clasificări 
onomasiologice, care de altfel nu e 
chiar într-atît de incomensurabilă cu 
o clasificare bazată pe principiul 
semiologic, pare mai agreabilă, mai 
admisibilă părerea conform căreia 
pronumele, şi în genere prolexemele 
trebuie tratate (analizate) în cadrul 
acelor părţi de vorbire ale căror sub- 
stitute sînt. Vorba e că cel puţin în 
trei dintre cele patru clase de cuvinte 
autosemantice se pot deosebi lexeme- 
substitute: se pot deosebi substitute 
cu valoare categorematică de sub- 
stantiv, de adjectiv şi de adverb. Cf.: 
prosubstantive: el, acesta, oricine, 
mulţi, cineva, care, nimeni; proad- 
jective: acest (copil), (bărbatul) acela, 
orice (cetăţean), fiecare (casă); pro- 
adverbe: aici, acolo, dincolo, undeva, 
acum, atunci, totdeauna, niciodată 
etc. Caracterul anaforic se manifestă 
mai puţin pronunţat în cadrul verbului. 
La verbele cu caracter anaforic este 
trecut, de obicei, verbul a face şi cu 
o anumită rezervă — verbul a fi. 
Situaţia s-ar putea datoria rolului de 
substitut al particulelor-enunţuri “Da”, 
“Nu” prin care poate fi substituit (în 
răspunsuri afirmative sau negative) 
orice verb. Cf.: — Ai fost la lecţii? — 
Da. (Am fost.) / Nu. (N-am fost). — Ai 
mîncat? — Da. (Am mîncat) / Nu. (N- 
am mîncat.) 

Or, “izolarea” cuvintelor-substi- 
tute într-o clasă aparte în gramatica 
tradiţională nu poate fi îndreptăţită 
pentru simplul motiv că nu se respectă 
aici o anumită consecutivitate în 
tratarea acestor lexeme. Gramatica 
tradiţională recunoaşte, de fapt, 
caracterul anaforic, de substitut doar 
al prosubstantivelor. Rămîne nefixat 
caracterul anaforic al proadverbelor; 
nu toate gramaticile tradiţionale 
(înregistrează) relevă caracterul 
anaforic, de substitut al proadjec- 
tivelor, probabil din motivul că acestea 
din urmă de cele mai multe ori coincid 
prin formă cu prosubstantivele (cf.: 
acesta — (omul) acesta, fiecare — 


fiecare (copil), care — care (bărbat), - 


multe — multe (eleve) etc.). 


Cît despre separarea nume- 
ralului ca parte de vorbire individuală, 
aceasta se face, după cum s-a 
menţionat, pe baza categoriei no- 
tionale (conceptuale) de cantitate nu- 
merică, care formează, de fapt, un 
cîmp semantic bine conturat. Cuvin- 
tele-numerale au şi ele valoare de 
anaforă, dar care se întrepătrunde cu 
semnificaţia de cantitate numerică. 
Multiple sintagme create prin combi- 
narea denumirilor de numere simple, 
cît şi formaţiile rezultate din îmbinarea 
acestora cu anumite afixe şi (sau) 
cuvinte auxiliare îşi pot asuma 
valoare categorematică — de sub- 
stantiv (cinci cu optsprezece face 
douăzeci şi trei), de adjectiv (casa a 
patra şi casa a opta de pe strada N 
sînt acoperite cu paie, venit întreit, 
dobîndă înzecită), de verb (a întrei, a 
înzeci, a înmii etc.), de adverb (a se 
îmbogăți însutit, a se întoarce de două 
ori). 

Am putea spune că în felul cum 
este prezentat numeralul în gramatica 
tradiţională, el se dovedeşte a întruni 
substantive, adjective, verbe şi 
adverbe cu sens cantitativ numeric. 
La baza acestora se află de fapt 15 
lexeme prin derivare de la care şi prin 
combinarea variată a cărora, folosind 
uneori în acest scop şi unele cuvinte 
auxiliare şi instrumente gramaticale, 
se creează sintagme (îmbinări) infi- 
nite, prin mijlocirea cărora cele mai 
diverse cantităţi numerice se prezintă 
din perspectiva celor patru ipostaze 
categoriale — substanţialitate, atri- 
butivitate (caracteristică) statică, 
atributivitate (caracteristică) dina- 
mică, atributivitate a atributivităţii 
(caracteristică a caracteristicii). 

Astfel că redistribuirea după cele 
patru părţi de vorbire autosemantice 
a lexemelor, care în gramatica tradi- 
ţională constituie partea de vorbire 
individuală — “Numeralu!”, pare să nu 
trezească dificultăţi. Bineînţeles că şi 
în cazul acesta este de neînchipuit o 
examinare a tuturor numirilor de 
numere, deşi acestea formează un 
sistem, întrucît ele sînt infinite. Se va 
vorbi doar de modelele de formare a 
denumirilor diferitelor tipuri de numere. 
De aitfel, chiar şi aceasta pare mult 
pentru morfologie, căci în morfologie 
nu sînt examinate sintagmele (îmbi- 

nările de cuvinte). Or, o denumire a 
unui număr, ca de exemplu, o. mie 
două sute patruzeci şi trei, este 
anume o îmbinare de cuvinte, o 
sintagmă. 

Unele probleme din perspectiva 
redistribuirii după cele patru părţi de 
vorbire sînt create de prolexeme. Şi 
aceasta pentru că prolexemele sînt 
unităţi lexicale cu statut destul de 
complex, în orice caz mai complex 
decît cum se prezintă lucrurile în 
gramatica tradiţională. Vorba e că 
definițiile pronumelui din gramaticile 
tradiţionale — de tipul: “ţine locul unui 
nume” — nu ţin cont de o serie de 
categorii noţionale (conceptuale) care 
se suprapun valorii de substitut şi 
semnificatului categorial al pro- 
lexemului. E vorba de corelaţia cu 
vorbitorul, poziţia în spaţiu faţă de 
vorbitor, de posesivitate, totalitate- 
individualitate, indeterminare, inte- 
rogaţie, negaţie etc. Ce-i drept, 
momentul acesta este intuit oarecum 
de gramatica tradiţională, fapt ce-şi 
găseşte reflectare în denumirile de 
categorii ale pronumelor (personale, 
posesive, demonstrative, de iden- 
titate, reflexive, interogative, nega- 
tive, nehotăriîte). Astfel că dacă vom 
compara mai multe prosubstantive 
(pronume), putem stabili uşor că, de 
exemplu, el, pe lîngă faptul că ţine 
locul unui nume, mai arată şi atitu- 
dinea obiectului indicat faţă de 
vorbitor: este obiectul despre care se 
vorbeşte; tu este acelaşi el, adică tot 
ţine locul altui nume, dar de data 
aceasta indică interlocutorul vorbi- 
torului; fiind, după cum relatează 
|. P. Thorne forma vocativă a lui el 
[3, p. 68-79, apud 4, p. 281]; acesta 
este acelaşi e/ completat cu preci- 
zarea situaţiei obiectului indicat în 
spaţiu: obiectul se află în nemijlocită 
apropiere de vorbitor; cine este elprin 
care se indică persoana despre care 
se întreabă; nimeni este acelaşi el prin 
care ṣe indică persoana ca lipsind cu 
desăvîrşire; lui este el privit din 
perspectivă de posesor etc. 

Dacă ne referim la locul pe care 
urmează să-l ocupe pronumele (de 
fapt, prosubstantivele) printre sub- 
stantive, le-am putea considera pe 
acestea drept substantive generale în 
opoziţie cu substantivele particulare, 


dacă acceptăm termenul propus de 
L. Tesniere [5, p. 79 şi urm.]. Con- 
form concepţiei acestuia, lexeme ca: 
urs, copil, pom, peşte, munte, cocoş 
etc. vor constitui subclasa sub- 
stantivelor particulare, pe cînd: el, 
acesta, fiecare, orice, acela ş.a. — 
subclasa substantivelor generale. 
Primele exprimă obiecte concrete, 
lucruri, vietăţi, persoane, prezentîndu- 
se ca substantive cu înţeles lexical 
real, material, celelalte doar indică 
asupra obiectului, nenumindu-l, dar 
concretizînd poziţia acestuia faţă de 
vorbitor, sau corelîndu-l cu persoana 
vorbitorului ca participant / neparti- 
cipant la actul comunicativ, sau 
arătînd asupra caracterului indefinit, 
interogativ ori negativ al obiectului 
menţionat. 

Precum substantivele parti- 
culare sînt distribuite în diferite grupe 
şi subgrupe în conformitate cu diferite 
criterii semantice (proprii / comune, 
concrete / abstracte, animate / inani- 
mate, numerabile / nonnumerabile 
etc.), la fel ar putea fi clasate în mai 
multe grupe şi substantivele generale, 
cum de altfel, sînt împărţite în mai 
multe categorii pronumele în gra- 
matica tradiţională (de exemplu: sub- 
stantive generale personale, posesive, 
demonstrative, reflexive, interogative, 
relative, indefinite, negative). 

Luate în ansamblu, substan- 
tivele generale vin să se înscrie drept 
o nouă subclasă, completînd clasi- 
ficarea tradiţională substantive 
proprii | substantive comune, clasi- 
ficare bazată, după afirmaţia lui L. 
Tesniere pe corelaţia dintre exten- 
siunea (extension) şi înţelesul (com- 
prehension) noţiunilor numite de 
aceste substantive* [5, p. 80]. In 
clasificarea propusă deTesniere la o 
extremă se află substantivele proprii 
care se caracterizează printr-o 
extensiune limitată şi printr-un con- 
ținut nelimitat, la alta — substantivele 
generale care au o extensiune nelimi- 
tată şi un înţeles limitat. Intre ele se 
situează substantivele comune ale 


*Cei doi termeni — extensiune şi 
înţeles — sînt folosiţi, după cum măr- 
turiseşte însuşi L. Tesniere, în inter- 
pretarea lor logică [5, p. 80]. 

căror extensiune şi înţeles ating cam 
aceleaşi mărimi. 

In alinierea la clasa substan- 
tivelor cele mai multe nepotriviri se 
observă la prosubstantivele care 
exprimă opoziţia de persoană. Vorba 
e că toate substantivele numesc 
obiecte, vietăţi, fenomene, faţă de 
care vorbitorul se prezintă ca “obser- 
vator”. În privinţa aceasta numai 
unităţile prin care se redă persoana a 
Ili-a (el/ea, ei/ele) arată asupra 
obiectului faţă de care poziţia vor- 
bitorului e aceeaşi ca şi atunci cînd 
acest obiect este numit de un sub- 
stantiv propriu-zis (cf.: Vasile — el, 
Vasilisa — ea, elevii — ei, elevele — 
ele).Altfel prezintă obiectul celelalte 
unităţi ale opoziţiei — cele prin care 
sînt indicate persoana | şi persoana 
a Il-a. In parte, prin prosubstantivul 
2u este desemnat autorul din interiorul 
său, eu fiind elementul prin care se 
manifestă caracterul egocentric al 
limbii, ceea ce înseamnă că limba 
este construită astfel, că în centrul ei 
se află vorbitorul: fiecare vorbitor 
prezintă limba ca aparţinîndu-i lui. Prin 
elementele tu, voi sînt indicate 
persoanele către care se adresează 
vorbitorul-interlocutor / interlocutori. 

O examinare mai amănunţită ne 
face să stabilim că prosubstantivele 
personale se înscriu printre mijloacele 
limbii cu al căror ajutor vorbitorul din 
punctul de vedere al propriei persoane 
corelează cu sine pe cele din cîmpul 
său de vedere din perspectiva diferi- 
telor ipostaze categorematice. E 
vorba de unităţile lexicale prin inter- 
mediul cărora limba îndeplineşte una 
dintre cele trei funcţii elementare — 
locaţia (alte două funcţii elementare 
sînt nominaţia şi predicaţia [6, p. 
415]). Astfel că opoziţia eu— tu — el 
este comparabilă, într-un fel, cu opo- 
ziţii ca, de exemplu, acest — acela 
— acelălalt; meu — tău — său; aici 
— acolo — dincolo; acum — atunci 
— apoi etc., unităţi lexicale substi- 
tuente a căror aliniere la părţile de 
vorbire respective (substantiv, adjec- 
tiv, adverb) nu prezintă dificultăţi. 

Despre valoarea categorematică 
de substantiv, chiar a pronumelor de 
persoana | şi de persoana a l-a, 
vorbeşte şi faptul că verbele la cele 
două persoane pot fi însoţite de sub- 


stantive prin care este numit agentul 
acţiunii, prezentat ca apoziţie pe lîngă 
verbul la persoana | (Subsemnatul, 
Vasile Apetrei, rog să mi se acorde 
ajutor material) şi ca vocativ, care 
poate fi considerat şi el un fel de 
apoziţie pe lîngă verbul de persoana 
a ll-a (Vasile, ai făcut o mare 
pacoste). Caracterul categorial de 
substantiv al acestora apare mai 
pronunţat în construcţii cu pronume, 
însoţit de substantive prin care se 
precizează despre care autor al 
acţiunii este vorba: (cf.: Eu, Vasile 
Apetrei, rog...; Tu, Vasile, ai făcut...). 
În sprijinul celor menţionate vine şi 
relatarea lui E. Benveniste precum că 
în limbile în care subiectul pronomi- 
nal este încorporat în forma verbului, 
substantivul care apare aici în funcţie 
de subiect este tratat ca apozitiv 
(apoziţia) [7, p. 265]. 

Ţinîndu-se cont de semnificaţiile 
noţionale (conceptuale) care se 
suprapun semnificatului categorial cu 
valoare de substitut, substantivele 
generale, la rîndul lor, vor fi grupate 
în substantive personale, demonstra- 
tive, posesive, nehotărite etc. Tot aici 
vor figura şi substantive cantitative, 
drept rezultat al “dezvoltării” nume- 
ralului din gramatica tradiţională. 

Prin analogie cu substantivele 
generale se va deosebi o subclasă de 
adjective generale al căror semnificat 
categorial se întreţese, de asemenea, 
cu înţelesul diferitelor categorii 
noţionale. Astfel, în sintagmele: acest 
copil, acel copil, fiecare copil, orice 
copil ş.a. semnificatul categorial de 
adjectiv este conjugat cu o anumită 
nuanţă, respectiv, de demonstra- 
tivitate (acest/acel copil), posesivitate 
(copilul lui), de identitate (copilul 
însuşi), de indefinitate (orice copil) 
etc. De fapt, caracterul anaforic, de 
substitut e mai puţin pronunţat la 
adjectivele generale decît la sub- 
stantivele generale, întrucît primele, 
spre deosebire de cele din urmă, nu 
reflectă în mod direct (nemijlocit) 
denotatul. Legătura adjectivului cu 
denotatul se face în mod indirect, prin 
mijlocirea substantivului determinat 
(caracteristica exprimată de adjectiv 
este o trăsătură prin care este 
identificat obiectul numit de sub- 
stantiv). O dată ce acest denotat este 

prezentat prin substantiv, rolul 
proadjectivului (adjectivului general) 
se reduce în fond, la cel de-al doilea 
semnificat impus de categoria noti- 
onală respectivă. Astfel, dacă prin 
substantivul general acesta se poate 
indica asupra oricărui obiect din 
realitate, care se află în apropiere 
nemijlocită de vorbitor, apoi adjectivul 
general acesta utilizat în îmbinarea 
substantiv — acesta îşi îngustează 
sfera de aplicare a semnificației sale 
de “demostrativitate” doar la sfera 
obiectelor numite de substantivele din 
componenţa semnificației respective. 
Astfel, în sintagma băiatul acesta 
semnificaţia adjectivului general 
acesta se reduce doar la cadrul 
noţiunii de băieți, indicînd că e vorba 
doar de băiatul care se află în 
nemijlocită apropiere de vorbitor sau 
de băiatul pomenit deja în vorbire, şi 
nicidecum de alte persoane sau alte 
obiecte. 

Ca şi substantivele generale, 
adjectivele generale, în conformitate 
cu semnificaţia noţională (concep- 
tuală) care se suprapune semni- 
ficatului categorial, vor fi împărţite în 
mai multe grupe: demonstrative, 
posesive, relative, interogative, de 
întărire, nehotărite etc. (de ex.: acest 
bărbat, prietenul meu, care problemă, 
orice amănunt etc.). S-ar putea 
adopta şi o altă clasificare, bazată pe 
clasificarea propusă de L. Tesniere, 
conform căreia în cadrul unor categorii 
de adjective se deosebesc adjective 
particulare, pe de o parte şi adjective 
generale, pe de alta. In parte, e vorba 
de perechile: adjective calitative 
generale — adjective calitative 
particulare; adjective cantitative 
generale — adjective cantitative 
particulare; adjective personale 
generale — adjective personale 
particulare; adjective circumstanţiale 
generale — adjective circumstanţiale 
particulare [5, p. 82-84]. 

O corelaţie, în multe privinţe 
asemănătoare cu cea dintre pro- 
substantive (pronume) şi substantive 
propriu-zise din cadrul clasei sub- 
stantivelor, există şi între unităţile 
lexicale care constituie clasa adver- 
belor. O serie întreagă de unităţi 
lexicale care tradiţional sînt incluse 
printre adverbe, la fel ca şi pronumele, 


au funcţie anaforică, de substitut. 
Astfel, de exemplu, prin lexemele aici, 
acolo, dincolo, înainte, alături etc. se 
indică orice loc în spaţiu (în oraş, pe 
acoperiş, sub nuc, în prag, pe scări, 
sub munte etc.), dar de fiecare dată 
locul indicat în mod general este 
conjugat cu o precizare a lui faţă de 
vorbitor: aici — “locul aflării vor- 
bitorului”, acolo — “locul situat la o 
anumită distanţă de vorbitor în cîmpul 
lui de vedere”, dincolo — “locul aflat 
după un reper anumit din cîmpul de 
vedere al vorbitorului” etc. Prin 
lexemele acum, atunci, apoi, cînd ş.a. 
se indică timpul în genere — fiecare 
dintre ele poate substitui una dintre 
circumstanţele: la Paşte, după Anul 
Nou, la trei săptămîni, peste două 


zile, în timpul furtunii etc. — dar de 


fiecare dată segmentul de timp va fi 
corelat cu momentul desfăşurării 
actului comunicativ: acum — "în 
timpul vorbirii, atunci — "timpul care 
precede vorbirea', apoi — 'timpul care 
va urma actului de comunicare!. Prin 
analogie cu substantivele generale şi 
adjectivele generale, lexemele cu 
semnificat de adverb menţionate şi 
altele de tipul lor, vor constitui grupul 
adverbelor generale în opoziţie .cu 
adverbele particulare. Paralelismul 
dintre adverbele generale şi sub- 
stantivele generale este susţinut şi de 
modul asemănător de formare a 
multora dintre ele. Cf.: substantive 
generale — adverbe generale: oricine, 
orice, ceva —onunde, oricum, oricînd; 
careva, cineva, ceva — undeva, cumva, 
cîndva; care? cine? ce? — unde? cînd? 
cum?; nimeni, nimic — nicăieri, nicicînal, 
nicicum. 

Ceea ce merită a fi notat aici 
este faptul că adverbele circum- 
stanţiale, în special cele de loc şi de 
timp poartă, în fond, caracter general: 
cele de loc corelează locul cu poziţia 
vorbitorului în spaţiu, care poate fi 
oriunde (undeva, aici, alături, acolo, 
dincolo etc.) şi cele de timp — cu 
momentul desfăşurării actului comu- 
nicativ, care poate fi orice segment 
de timp (acum, atunci, cîndva, apoi 
etc.). Pentru precizarea locului e 
nevoie ca acesta să fie corelat cu un 
reper în spaţiu, cu un obiect concret. 
În acest scop este utilizat un sub- 
stantiv, prin care e numit obiectul 

respectiv şi o prepoziţie, cu ajutorul 
căreia se precizează poziţia faţă de 
obiectul dat (cf.: lîngă plop, peste rîu, 
pe clădire, sub munte, în cameră 
etc.). Pentru fixarea momentului 
concret în timp, se simte necesitatea 
de a corela momentul respectiv cu un 
eveniment cunoscut, cu un segment 
de timp prin care se măsoară 
vremea. Şi aici se folosesc: con- 
strucţii prepoziţionale, al căror 
substantiv numeşte evenimentul sau 
segmentul de timp respectiv şi a 
căror prepoziţie precizează “con- 
junctura” faţă de acestea (/a anul, 
peste o săptămînă, la Paşte, de Anul 
Nou, într-o oră etc.). Astfel că pentru 
indicarea precisă a locului şi a 
timpului se apelează la construcţii 
constînd din prepoziţie-substantiv, 
care depăşesc cadrele adverbului ca 


parte de vorbire, manifestîndu-se la . 


nivelul sintagmei şi nu la cel al 
cuvîntului. 

De fapt, prepoziţiile în multe 
privinţe stau aproape de adverbe, mai 
cu seamă de adverbele de loc. Deose- 
birea dintre ele constă în faptul că în 
timp ce adverbele de loc indică locul 
în spaţiu faţă de poziţia vorbitorului 
(de exemplu: înainte — "locul ce se 
întinde în faţa vorbitorului'; alături — 
'locul de lîngă vorbitor'; acolo — 'locul 
la o anumită distanţă de vorbitor! etc.), 
cu ajutorul prepoziţiei se fixează locul 
faţă de un anumit obiect din realitate, 
privit ca reper de orientare (de exem- 
plu: /îngă prag, sub munte, peste rîu, 
pe acoperiş. etc). Nu e întîmplător 
faptul că multe adverbe de loc sînt 
folosite şi ca prepoziţii (cf.: a merge 
înainte — a merge înaintea carului; a 
sta alături— a sta alături de preşe- 
dinte; a se uita împrejurul lacului). 

De altfel, în unele limbi, ca de 
exemplu în latină, aceleaşi unităţi 
lexicale sînt utilizate atît ca prepoziţii, 
cît şi ca adverbe, fără a-şi schimba 
forma (cf.: ante aud post pugnandi 
ordinem dabat — “indică locul de luptă 
în faţă (înainte) sau în spate (înapoi), 
ante lucem.— “înainte de zori”, post 
tres dies — “după trei zile”). 

Cît despre verbe cu sens gene- 
ralizator, aici, după cum s-a relatat, 
un loc special ocupă verbul a face 
care poate ţine locul multor verbe în 


cazurile cînd acestea sînt “reluate”. 
Astfel, prin expresia S-a făcut! în 
răspunsuri la întrebări pot fi substituite 
cele mai diferite verbe (cf.: — Aţi 
strîns roada? — S-a făcut. — Ai săpat 
grădina? — S-a făcut. Ai vîndut 
merele? — S-a făcut etc.). Nu e 
întîmplător faptul că verbul dat intră 
în componenţa unui număr însemnat 
de locuţiuni verbale de tipul: a face 
din mînă, a face gălăgie, a face pră- 
păd, a face ravagii, a face semn etc. 
Şi totuşi, faptul că particulele-propo- 
ziţii Da/ Nu, folosite ca răspuns afir- 
mativ sau negativ, după cum s-a 
relatat, vin să substituie orice verb la 
forma afirmativă sau negativă şi face 
inutilă necesitatea unor verbe speciale 
generale. 

În încheiere, ţinem să mentio- 
năm, că aplicarea principiului onoma- 
siologic la clasificarea cuvintelor 
autosemantice în părţi de vorbire va 
implica necesitatea de a deosebi în 
cadrul fiecărei dintre cele patru părţi 
de vorbire (substantiv, adjectiv, verb, 
adverb) a unor subclase de lexeme 
generale, opozitive lexemelor particu- 
lare şi, respectiv, de a corela cu alte 
subclase în cadrul fiecărei părţi de 
vorbire. 

MINORITĂȚI LINGVISTICE 
IN VIZIUNEA 
LUI E. COŞERIU 


Conform teoriei coşeriene, vor- 
birea trebuie să respecte principiul etic 
al dialogului “Vorbeşte în aşa fel încît 
interlocutorul să te înţeleagă”. Dar 
această normă a dialogului nu se referă 
la relaţiile conflictuale între două limbi 
vorbite în aceeaşi comunitate statală, 
deoarece conflictele între limbi sînt întot- 
deauna conflicte între comunităţi lingvis- 
tice, deci este o problemă care aparţine 
domeniului politicii lingvistice, susţine 
Cogşeriu. El distinge între tipurile de 
atitudini politice în ţările plurilingve: a) 
naționalismul lingvistic “sănătos”; b) 
şovinismul lingvistic şi c) imperialismul 
şi colonialismul lingvistic şi împarte 
comportamentul politico-lingvistic într-o 
țară plurilingvă în: a) comportamentul 
minorităţilor lingvistice faţă de majoritate 
şi b) comportamentul majorităţii lingvis- 
tice faţă de minorități’. În ce priveşte 
atitudinea minoritarului, Coşeriu afirmă 
că acesta nu poate pretinde ca populaţia 
majoritară să înveţe limba minorităţii, 
dacă minoritarul, indiferent din ce mo- 
tive, nu vrea să înveţe limba majorităţii. 
Această atitudine a comunităţii minori- 
tare, caracterizată ca “neleală”, nu 
numai că nu vrea să se integreze, dar 
vrea, în fond, să te integreze, deoarece, 
rămînînd ea însăşi monolingvă, te con- 
strînge pe tine să devii bilingv. Această 
minoritate are o atitudine imperialistă, 
crede Coșeriu, iar toleranța faţă de mino- 
rităţile lingvistice “nu înseamnă a accep- 
ta pasiv intoleranţa altora şi nu înseam- 
nă a se supune în mod servil impe- 
rialismului şi colonialismului lingvistic. 
Aceasta n-ar mai fi toletanţă, ci maso- 
chism lingvistic”. 

Limba nu este doar un instrument 
de comunicare ci un mod de a fi al vorbi- 
torului. O limbă nu se reduce la suma 
cuvintelor şi a relaţiilor gramaticale care 
o compun, ea reprezintă mai mult — tot 
universul pe care îl exprimă. O dată cu 


o limbă în declin sînt amenințate şi uni- 
versul şi cultura exprimate în limba res- 
pectivă, posibilităţile specifice de “a 
spune” realitatea, felul deosebit de a 
înţelege lumea. Situaţia unei minorităţi 
lingvistice seamănă cu situaţia limbilor 
mici. Într-o lume în care legăturile între 
state se strîng, care trebuie să reacţi- 
oneze în faţa globalizării, limbile mici 
trebuie să reziste presiunii crescătoare 
a limbilor internaţionale, să-şi apere 
dreptul la existenţă. 

Primul pas în construirea unei 
strategii de apărare a identităţii vorbi- 
torului unei limbi de circulaţie restrinsă 
este acceptarea ca minoritar. Această 
recunoaştere înseamnă că deja şi-a 
înfrînt slăbiciunile, crede retoromanul 
Iso Camartin, care construieşte în cartea 
sa, Rien que des mots, o pledoarie în 
favoarea limbilor mici, în favoarea co- 
existenţei şi a pluralităţii limbilor şi cul- 
turilor. identitatea ameninţată a vorbito- 
rului unei limbi mici nu se apără prin 
restrîngerea drepturilor vorbitorilor de 
limbi mari, ci prin recunoaşterea iniţială 
ca vorbitor al unei limbi mici. 

Problema unui stat care trebuie să 
gestioneze plurilingvismul locuitorilor 
săi se poate rezolva prin impunerea 
limbii majorităţii, chiar dacă aceasta este 
o limbă mică, sau prin “imperialism lin- 
gvistic”, folosind termenul lui Coşeriu, 
adică impunerea limbii minoritare prin 
atitudinea intolerantă a vorbitorilor unei 
limbi cu circulaţie mare. 

Dar ambele soluţii impun renun- 
tarea la drepturile uneia dintre cele două 
părţi. Dreptul de a se exprima în toate 
situaţiile în limba proprie, de a nu 
renunţa la identitatea lingvistică, este 
luat minoritarilor într-un stat naţional. lar 
renunţarea la dreptul majoritarilor de a 
se exprima în limba naţională, chiar dacă 
este o limbă mică, prejudiciază identitatea 
acestora, oricum ameninţată de presiu- 
nea limbilor de circulaţie mare. Exem- 
plul concret ai acestei dileme este situa- 
ţia lingvistică din Republica Moldova. 


NOTE 


1 În interviul Alteritate, toleranţă şi 
masochism (Dialog cu un elev despre 
politica şi etica lingvistică), publicat în 
“Revistă de lingvistică şi ştiinţă literară”, nr. 
3, 1997. 

CÎTEVA OBSERVAȚII 
PRIVIND SCHIMBAREA 
LINGVISTICĂ 

DIN PERSPECTIVA 
LINGVISTICII COŞERIENE 


Scopul acestui scurt demers este 
acela de a readuce în discuţie una dintre 
temele fundamentale ale lingvisticii 
coşeriene — schimbarea lingvistică. 
Departe de a urmări o prezentare deta- 
liată a problematicii legate de schimba- 
rea lingvistică, vom încerca doar să 
punctăm cîteva aspecte, mai exact 
două: (1) statutul de “problemă” al 
schimbării lingvistice şi (2) adecvarea 
termenului de schimbare în cazul con- 
ceptului de “schimbare lingvistică”. 


1. PSEUDO-PROBLEMA 
SCHIMBĂRI! LINGVISTICE 


Într-o lingvistică de tipul celei coşe- 
riene, în care perspectiva istorică nu 
trebuie confundată nici cu gramatica 
istorică şi nici cu istoria limbii, ci trebuie 
înţeleasă ca devenire continuă a limbii, 
schimbarea devine un punctde referinţă, 
iar înţelegerea ei atrage după sine 
înţelegerea esenței limbajului în genere, 
ca act creator continuu, mereu altul şi 
mereu identic cu sine. Lingvistica isto- 
rică, presupune o abordare care, în 
încercarea de a surprinde dinamica 
limbii, transcende lingvistica propriu- 
zisă şi se îndepărtează de limbă, dar o 
face doar pentru a o înțelege mai binet. 
Cu alte cuvinte, aparenta îndepărtare de 
limbă îi oferă lingvisticii, astfel con- 
cepute, o perspectivă mai largă asupra 
obiectului său, posibilitatea de a cuprin- 
de limba (fenomenul lingvistic) în între- 
gul său?. 

Reveñind la schimbarea lingvis- 
tică, ne vom opri asupra a două obser- 
vaţii ale lui Eugeniu Coşeriu. Prima din- 
tre ele a fost făcută cu aproape o jumă- 
tate de secol în urmă, în Introducere în 
lingvistică şi se referă la caracterul axi- 


omatic al schimbării lingvistice, de unde 
inconsistenţa problemei schimbării lin- 
gvistice şi necesitatea eliminării ei ca 
“problemă”: 

(1) “O considerare adecvată a ac- 
tului lingvistic” — spune Coşeriu — ca 
act de creaţie implică într-un fel elimi- 
narea problemei generale a schimbării 
lingvistice, ca fiind o pro- blemă incon- 
sistentă, dat fiind că schimbarea apar- 
ţine limbajului prin definiţie: este un fapt 
axiomatic”?. 

Cea de-a doua observaţie este 
aceea care deschide una dintre lucrările 
fundamentale ale lui Eugeniu Coșeriu, 
sincronie, diacronie şi istorie, subinti- 
tulată sugestiv Problema schimbării 
lingvistice, şi vizează aparenta aporie a 
problemei schimbării lingvistice, aporie 
care rezidă tocmai în punerea acestei 
probleme în termeni cauzali: 

(2) “Aparent, problema schimbării 
lingvistice prezintă o aporie fundamen- 
tală,” — remarcă autorul; şi continuă: 
“Într-adevăr, însuşi faptul de a pune 
această problemă în termeni cauzali, de 
a întreba de ce se schimbă limbile (ca şi 
cum n-ar trebui să se schimbe) pare să 
indice o statisticitate naturală perturbată 
sau chiar negată de procesul “deve- 
nirii”, care ar fi contrar esenței înseși a 
limbii."4 

Cele două fragmente, citate mai 
sus, ne aduc în minte cîteva observaţii 
similare, aparţinînd lui Ludwig Wittgen- 
stein, cu privire la falsele probleme ale 
cercetării filozofice. Filozoful austriac 
consideră că multe dintre problemele 
noastre, în filozofie, vin din felul cum 
folosim limbajul. Dacă îl folosim “corect”, 
aşa cum îl folosim în mod obişnuit, totul 
e clar, dar dacă îl folosim într-un sens 
metafizic, totul devine vag şi confuz$. 
Esenţială ni se pare următoarea 
apreciere: “Chiar cuvîntul “problemă” — 
insistă Wittgenstein — s-arputea spune, 
este aplicat greşit atunci cînd este folosit 
pentru necazurile noastre în filozofie. 
Cîtă vreme sînt văzute ca probleme, 
aceste dificultăţi sînt chinuitoare şi par 
insolubile”. În acest sens, Wittgenstein 
arată că o întrebare de tipul “Ce e tim- 
pul?” pare neclară la prima vedere, dar 
ea este astfel doar dacă e pusă în sens 
augustinian, adică dacă se aşteaptă un 
răspuns printr-o definiţie. Dar în realitate 
la astfel de întrebări nu se poate răs- 
punde printr-o definiţie, şi prin urmare 
astfel de întrebări nu trebuie puse. Ele 
sînt false probleme, sau, aşa cum le-am 

numit noi, pseudo-probleme. 

Întrebările de tipul “Ce este?”, 
arată Wittgenstein în continuare, sînt 
întrebări stînjenitoare pentru minte şi ele 
sînt sursa încurcăturilor filozofice şi sea- 
mănă întru cîtva cu întrebarea pe care o 
pun adesea copiii: “De ce?”, cu privire 
la care autorul notează: “Această între- 
bare este, de asemenea, expresia a 
ceva stînjenitor pentru minte şi nu în 
mod necesar o întrebare cu privire la 
cauză sau temei (...)." (sublinierea 
noastră). Partea a doua a acestei 
observaţii este, credem, relevantă şi se 
regăseşte în numeroasele sublinieri ale 
lui Eugeniu Coşeriu care observă că 
atunci cînd vorbim despre schimbarea 
lingvistică nu trebuie neapărat să cău- 
tăm cauzele eis. 

Revenind la întrebarea despre 
timp, Wittgenstein arată că “încurcătura 
privind gramatica cuvîntului “timp” se 
naşte din ceea ce s-ar putea numi con- 
tradicţiile aparente din această grama- 
tică”?, 

Prin analogie, am putea spune că 
încurcătura privind gramatica! concep- 
tului de schimbare lingvistică se naşte, 
la rîndul său, din ceea ce s-ar putea 
numi contradicţiile aparente (şi subli- 
niem calificativul aparente) din această 
gramatică. Prin urmare, este foarte im- 
portant planul în care ne situăm, pentru 
că altfel pot apărea confuzii. Dacă ne 
plasăm în planul cercetării limbii, a unei 
limbi anume, putem vorbi de schimbarea 
(în sensul de înlocuire) a ceva cu altceva; 
dacă ne plasăm în plan ontologic — şi 
lingvistica integrală este una care presu- 
pune o filozofie a limbajului şi deci o 
fundamentare ontologică — atunci între- 
barea “Ce este schimbarea lingvistică?” 
este o falsă problemă, pentru că în acest 
caz.nu mai putem identifica un ceva 
care se schimbă în altceva, ci doar putem 
spune că schimbarea ţine de natura 
limbii, este o trăsătură imanentă a aces- 
teia. Aşa ar trebui, credem, înţeleasă 
caracterizarea schimbării ca “axioma- 
tică”, adică ceva care trebuie presupus 
ca adevărat şi care, prin urmare, nu are 
nevoie de demonstraţie. 


2. PROBLEMA SCHIMBĂRII 
NU E UNA DE TERMINOLOGIE 


Să ne oprim acum la o altă afirma- 
ţie a lui Eugeniu Coșeriu din Lingvistica 
integrală, referitoare la schimbarea lin- 
gvistică: 


“Deci, în acest sens, schimbarea 
lingvistică nu există” (sublinierea 
autorului) “dacă considerăm fiecare fapt 
ca un fapt continuu, fiindcă nu există 
această continuitate a faptelor. Ce în- 
seamnă atunci că “se schimbă” ceva? 
Înseamnă că toată limba, tot sistemul, 
prin aceste înlocuiri parţiale, prezintă 
fapte care existau mai înainte şi care 
sînt refăcute în acelaşi sens, şi altele 
care sînt înlocuite. Şi atunci schimbarea 
lingvistică nu există, însă schimbarea 
limbii există în sensul că limba e făcută, 
în parte, altfel. Deci, într-adevăr, unele 
fapte sînt continuate — şi asta înseamnă 
că limba, ca obiect istoric, are conti- 
nuitate, e aceeaşi'!”.! 

Întru totul de acord cu accepţia 
coşeriană cu privire la schimbarea lin- 
gvistică, credem că nu este vorba aici 
de o problemă de terminologie, ci doar 
de una de înţelegere a termenilor. Nu 
termenul schimbare este neadecvat, ci 
înţelegerea lui. Considerăm că obser- 
vaţia lui Eugeniu Coșeriu, potrivit căreia 
schimbarea lingvistică nu presupune 
devenirea a ceva în altceva, ci înlo- 
cuirea unui fapt de limbă cu altul, este 
corectă. Un sunet, ă spre exemplu, nu 
devine e, ci este înlocuit cu e, în anumite 
contexte. Nu este vorba aici de faptul că 
termenul de schimbare ar fi inadecvat, 
întrucît (a) schimba înseamnă chiar “(a) 
înlocui ceva prin altceva”. Cel puţin în 
limba română cuvîntul are acest sens 
de “(a) înlocui”. Celălalt sens al lui (a) 
schimba, care presupune doar 
modificarea (schimbarea) parţială, ni se 
pare cu atît mai adecvat cu privire la 
limbă în ansamblul ei, întrucît consi- 
derăm că nu se poate vorbi de înlocuirea 
unei limbi cu alta, ci doar de înlocuirea 
unor elemente ale sale. Cînd spun că 
m-am schimbat nu înseamnă deloc că 
am fost înlocuit (sau m-am înlocuit) cu 
altcineva. Eugeniu Coşeriu observă de 
altfel că ceea ce se schimbă este limba 
şi că această schimbare se realizează 
prin înlocuirea unor elemente ale sale 
cu altele nou-create. Ideea lui Coşeriu 
este corectă, iar sensul ei profund este 
acela că limba este mereu alta. Folosim 
mereu altă limbă, şi Coşeriu are dreptate 
cînd face această afirmaţie, aşa cum 
Heraclit avea dreptate cînd spunea că 
nu te poţi scălda de două ori în apele 
aceluiaşi rîu. Pe de altă parte, apro- 
pierea, şi chiar suprapunerea seman- 
tică dintre (a) schimba şi (a) înlocui ar 
putea, însă, genera confuzii destul de 

grave, pentru că cineva, mai puţin avizat, 
ar putea înţelege că o limbă, româna, 
de exemplu, este înlocuită la un moment 
dat cu altă limbă, ceea ce nu este nici 
adevărat, nici posibil. În realitate, la 
acest nivel al limbii, ca întreg, este vorba 
de devenire, de o devenire continuă a 
limbii, în sensul hegelian al termenului. 
Adică deşi se schimbă mereu, limba 
rămîne tot timpul identică cu sine. 

Problema schimbării, consideră 
Eugeniu Coşeriu, este de fapt o pro- 
blemă de creaţie, de inovaţie continuă. 
În limbă se creează mereu ceva şi în 
acelaşi timp se renunţă la altceva. 
Uneori se creează fără a se renunţa la 
altceva, alteori se renunţă la ceva fără a 
se crea altceva în loc. Proble- matică, 
după părerea noastră nu este termi- 
nologia utilizată, ci felul în care este 
înţeleasă. Nu întotdeauna se înlocuieşte 
ceva prin altceva. Pentru a rezolva 
această problemă Eugeniu Coșeriu vor- 
beşte de înlocuirea lui zero prin ceva 
sau de înlocuirea a ceva prin zero; ceea 
ce, în lumina observaţiilor de mai sus, 
este similar cu a spune că zero se 
schimbă cu ceva şi invers. Crearea unor 
fapte de limbă şi/sau renunţarea la altele 
duce, pe de altă parte, la schimbarea 
continuă a limbii, dar nu la înlocuirea ei. 
Problema revine deci, la a înţelege că 
schimbarea lingvistică e înlocuirea unor 
fapte de limbă cu altele, în timp ce 
schimbarea limbii trebuie înţeleasă ca 
definiţie. 


3. ÎN LOC DE ÎNCHEIERE 


Perspectiva coşeriană asupra 
schimbării lingvistice va constitui pentru 
lingvistica viitoare o etapă care nu va 
putea fi depăşită decit prin asumare, aşa 
cum lingvistica saussuriană, la rîndul 
său, a constituit un punct de plecare 
pentru lingvistica istorică. 


NOTE 


1 Pentru o mai bună înţelegere a 
acestei idei, reactualizăm aici urmă- 
toarea observaţie făcută de Hegel: “Forţa 
spiritului este numai atît de mare pe cît 
este exteriorizarea ei, adîncimea lui 
numai atit de adîncă pe cît el se încumetă 
să se răspîndească şi să se piardă în 
explicitatea lui”; vezi Fenomenologia 
spiritului, Bucureşti, 1995, p. 18. 

2 Perspectiva istorică presupune 


tocmai această tratare integrală a fap- 
tului de limbă: “Deci.— notează Coşeriu 
— istoria este ştiinţa individualului, însă 
nu a unui individual separat, izolat de 
contextele lui, ci tocmai în toate con- 
textele acestui fapt individuai. Şi, deci, 
pentru istorie nu este incoerent, ci dim- 
potrivă, asta este coerenţa istoriei: a 
considera faptul în toate legăturile care 
pot fi determinate”; cf. Lingvistica inte- 
graiă, p. 77. 

3 Vezi Eugenio Coşeriu, Intro- 
ducere în lingvistică, versiunea româ- 
nească, traducere de Elena Ardeleanu 
şi Eugenia Bojoga, Editura Echinox, 
Cluj, 1995, cap. VII, Sincronie şi 
diacronie. Schimbarea lingvistică: teorii 
despte natura şi cauzele ei, p. 77. 

4 Vezi id., Sincronie, diacronie şi 
istorie. Schimbarea lingvistică, versi- 
unea românească, traducere de Nicolae 
Saramandu, Editura Enciclopedică, Bu- 
cureşti, 1997, p. 11. 

5 Cf. Ludwig Wittgenstein, Caietul 
albasteu, Editura Humanitas, Bucureşti, 
1992, p. 106. 

6 Vezi ibidem, p. 105. 

7 Vezi ibidem, p. 68. 

8 Vezi mai sus, observaţia (2), p. 2. 

* Vezi ibidem, p. 68. 

1 Folosim cuvîntul gramatică în 
sensul lui Wittgenstein; gramatica unui 
cuvînt fiind dată de toate utilizările 
acestui cuvînt. Cf. Caietul albastru , p. 64. 

“ Vezi Eugeniu Coșeriu, Lingvis- 
tica integrală, p. 86. Pentru. detalii cf. id. 
Linguistic Change Does not Exist, în 
“Linguistica nuova ed antica”, |, Gala- 
tina, 1983, p. 51-63. 

12 Pentru sensurile lui (a) schimba, 
vezi Dicţionarul explicativ al limbii 
române, Ediţia a Il-a, Editura Univers 
Enciclopedic, Bucureşti, 1996, s.v. “1. 
Tranz. A înlocui un lucru cu altul sau pe 
cineva cu altcineva (de aceeaşi na- 
tură)”. 

Vasile BOTNARCIUC 
Chişinău 


CAPACITATEA 
SISTEMICĂ A 
CIRCUMSTANŢIALULUI 
DE LOC 

ŞI A CELUI DE TIMP 


PRIVIRE GENERALĂ 


În literatura de specialitate 
modernă recunoaşterea limbii drept 
sistem complex de semne a devenit 
un loc comun. Astfel, nu numai că nu 
se pune la îndoială caracterul de 
sistem al limbii, ci şi se recunoaşte 
ierarhizarea acesteia în subsisteme 
distincte cu unităţi adecvate, bine 
conturate, cum ar fi: subsistemul 
fonologic, lexical, morfologic şi cel 
sintactic!. 

Sintaxa limbii, după judicioasa 
constatare a unor cercetători, re- 
prezintă “un ansamblu bine pus la 
punct, a cărui caracteristică de bază 
o constituie organizarea lui ca sistem 
şi nu ca un conglomerat, o în- 
grămădire haotică de elemente dispa- 
rate'?. lată de ce abordarea sistemică 
a fenomenelor sintactice ar permite 
nu numai descrierea amănunţită şi 
completă a fenomenelor descoperite, 
dar şi detectarea unor noi fenomene, 
neatestate anterior. Aşadar, cercetarea 
în sistem a faptelor de limbă ne oferă 
posibilităţi reale de a identifica şi a 
ierarhiza unităţile de bază, precum şi 
variantele lor şi, în acest fel, ne 
permite să ne apropiem de cu- 
noaşterea mai profundă a esenței 
limbii. 

Mai mult chiar, pentru a re- 
constitui teoretic natura, particula- 
rităţile inerente obiectului (feno- 
menuiui) examinat este stringentă 
nevoie de a aplica în mod consecvent 
principiul sistemicităţii, întrucît 
întotdeauna evoluează nu o entitate 


amorfă, ci un obiect (fenomen) inte-. 


rior structurat şi organizat într-un 


anumit fel °. Prin urmare, un fenomen 
sintactic sau un set de fenomene de 
acest fel pot fi examinate ca structură 
şi modalitate de organizare internă, 
relevîndu-se ulterior trăsăturile 
caracteristice, dar cu ajutorul şi în 
baza principiului sistemicităţii limbii, 
în timp ce principiile diacroniei, 
bazate pe formula logică a schimbării 
consecutive în timp nu sînt apte să 
explice esenţa unei formaţiuni sis- 
temice în care toate conexiunile exis- 
tă simultan şi decurg una din alta“. 

Pornind de la considerentul că 
limba există doar în şi prin vorbire, e 
de presupus că şi circumstanţialele 
de loc şi de timp ca entităţi ale 
sintaxei limbii se realizează de 
asemenea în vorbire şi pot fi iden- 
tificate pe baza analizei faptelor con- 
crete, individuale. lată de ce în 
calitate de material faptic ne vor servi 
enunțuri de tipul: Copiii au pornit spre 
casă, Andrieş o apucă pe cărare, 
Mama intra în mare, Onache s-a 
îndreptat spre tîrg, Doctorul a ieşit din 
cabinet, Claca a durat o jumătate de 
zi, Greva pescarilor ținea a doua 
săptămînă, Discuţia a durat citeva 
minute, Adunarea a ținut pînă tîrziu, 
Nunta a ţinut trei zile şi trei nopți ş.a., 
enunţuri care nu constituie altceva 
decît nişte fenomene ale sintaxei 
vorbirii. Examinînd cu atenţie fiecare 
unitate comunicativă, se poate 
constata că: a) fiecare unitate 
sintactică se caracterizează printr-un 
conţinut şi o formă concretă; b) fiecare 
enunţ dispune de integritate seman- 
tică şi funcţională. Mai observăm că 
logoformele copiii, Andrieş, mama, 
Onache, doctorul din prima serie se 
disting prin funcţia strict individuală a 
fiecăreia şi prin capacitatea de a 
denumi o altă realitate semantică in- 
dividuală în fiecare caz aparte. 

Cu toate acestea, aceleaşi 
cuvinte au şi caracteristici comune, 
manifestate în faptul că toate de- 
numesc obiecte izolate, apte să 
antreneze nişte relaţii sintactice 
obligatorii, care-s continuate de o altă 
clasă funcţională şi anume: au pornit, 
o apucă, intră, s-a îndreptat, a ieşit. 
Logoformele ce constituie cea de-a 
doua clasă funcţională marchează 
nişte acţiuni, realizate de anumite 

Eugeniu Coşeriu este felicitat 
de către Mihai Cimpoi, Preşedintele 
Uniunii Scriitorilor din Moldova. 


obiecte izolate asupra altor obiecte, 
continuînd lanţul de raporturi obli- 
gatorii începute de cuvintele din pri- 
ma clasă. Logoformele spre casă, pe 
cărare, în mare, spre tîrg, din cabinet 
formează şi ele o clasă funcţională 
distinctă, întrucît fiecare în parte 
denumeşte un obiect separat, spre 
care se deplasează obiectul denumit 
din prima clasă. 

Dacă în enunţurile de tipul celor 
analizate cuvintele care denumesc 
obiectul izolat (în urma abstragerii 
caracteristicilor funcţionale şi se- 
mantice inerente acestora) vor fi 
înlocuite prin funcţia generalizatoare 
denumită prin termenul de subiect, iar 
cuvintele care denumesc acţiuni de 
deplasare sau de situare într-un cadru 
spaţial vor fi înlocuite prin funcţia 
generalizatoare denumită prin ter- 
menul de predicat şi, în sfîrşit, 
cuvintele şi îmbinările de cuvinte, ce 
denumesc fie obiectul spre care se 
deplasează agentul denumit subiect, 
fie cadrul spaţial în care e situat acest 
obiect vor fi înlocuite prin funcţia 
generalizatoare denumită prin terme- 
nul de circumstanţial de loc, vom 
obţine reprezentarea generalizată şi 
abstractă a seriei de enunţuri în 
discuţie. 

De remarcat că în atare enunţuri 
îşi găsesc realizare obligatorie trei 
funcţii sintactice: subiectul, pre- 


dicatul şi complementul circum- 
stanţial de loc, care reprezintă nişte 
abstracții ştiinţifice, nepercepute de 
organele noastre de simţ. Aceste trei 
elemente constitutive sînt părţi de 
propoziţie absolut necesare pentru 
constituirea unui sistem funcţional 
aparte. 

Astfel, entitatea funcţională 
constituită din subiect, predicat şi 
circumstanţia! de loc (SPCI) aflate în 
raporturi de condiţionare reciprocă, 
poartă denumirea de propoziţie spa- 
țială. Ea este alcătuită din trei 
elemente şi două tipuri de raporturi 
sintagmatice: a) predicativ, între 
subiect şi predicat, şi b) circum- 
stanţial-spaţial, între predicat şi 
circumstanţialul de loc. Important este 
că atît subiectul, predicatul şi comple- 
mentul circumstantial de loc, cît şi 
raporturile dintre ele sînt în egală 
măsură necesare pentru a asigura 
integritatea şi plenitudinea semantico- 
structurală a tipului dat de propoziţie. 
Subiectul începe lanţul de raporturi 
sistemice, predicatul îl continuă şi-l 
lasă deschis, iar complementul 
circumstanţial de loc îl continuă, 
încheindu-l totodată. 

Aşadar, propoziţia trimembră 
spaţială (SPCI) în calitate de entitate 
sistemică întruneşte toate proprie- 
tăţile sistemului (constituie un tot 
întreg ale cărui elemente componente 
sînt corelate prin raporturi de condi- 
ţionare reciprocă), din care cauză 
merită să fie recunoscută şi ulterior 
cercetată. Ea reprezintă esenţa ab- 
stractă şi generală pe baza căreia se 
formează o mulţime de enunţuri de 
tipul celor examinate de noi. 

Examinînd în acelaşi mod 
unităţile de comunicare de tipul: Claca 
a durat o jumătate de zi, Greva 
pescarilor ţinea a doua săptămînă, 
Discutia a durat cîteva minute, 
Adunarea a ținut pînă tîrziu, Nunta a 
ținut trei zile şi trei nopţi ş.a., vom 
constata la fel că fiecare dintre cele 
5 enunţuri posedă un conţinut şi o 
formă concretă şi dispune de inte- 
gritate semantică şi funcţională. 
Astfel, înţelesul concret al primei 
secvenţe verbale îl constituie reflecta- 
rea în conştiinţă a situaţiei alcătuite 
din fenomenul denumit de cuvîntul 

claca, din forma lui de desfăşurare în 
timp — a durat — şi din cadrul tem- 
poralîn care se desfăşoară fenomenul 
claca — o jumătate de zi. Situaţia e 
asemănătoare şi în privinţa celorlalte 
4 enunţuri, ce reprezintă o clasă 
aparte de unităţi ontice omogene. 

De remarcat: cu toate că fiecare 
enunţ în parte diferă de celelalte patru 
(şi de totalitatea enunţurilor similare) 
prin conţinutul semantic individual, 
concret şi prin forma individuală, 
concretă, alcătuind construcţii sintac- 
tice de sine stătătoare, din punctul de 
vedere al conţinutului şi al formei. lor 
abstracte se poate vorbi doar de un 
singur tip de construcţie sintactică. 
Această entitate gnostică, fiind 
reprezentată în cazul nostru de cele 
5 enunţuri semnalate, reflectă în 
conştiinţa noastră un tablou ge- 
neralizat, alcătuit dintr-un obiect ce-şi 
desfăşoară existenţa în timp, din 
forma de desfăşurare a existenţei 
acestui obiect în timp şi din cadrul 
temporal în care îşi desfăşoară 
existenţa acest obiect. 

Dacă în enunţurile citate cu- 
vintele care denumesc obiectul izolat, 
antrenat în raporturi sintactice obli- 
gatorii cu alte obiecte, vor fi înlocuite 
prin termenul de subiect, cuvintele 
care denumesc forma de manifestare 
a obiectului izolat, antrenat în rapor- 
turi sintactice bilaterale cu alte 
obiecte, vor fi înlocuite prin termenul 
de predicat, iar cuvintele şi îmbinările 
de cuvinte ce denumesc cadrul tem- 
poral, antrenate şi ele în raporturi 
sintactice obligatorii, ce încheie 
totodată lanţul de raporturi obligatorii 
vor fi înlocuite prin termenul de 
circumstantial de timp, vom obţine 
reprezentarea generalizată şi ab- 
stractă a seriei de enunţuri în discuţie 
Subiect + Predicat + Circum- 
stanţialul de timp. Această entitate 
gnostică constituie cel de-al doilea tip 
de propoziţie, calificat prin termenul 
de propoziţie temporală, compusă din 
trei elemente; între care se stabilesc 
două feluri de raporturi sintagmatice: 
predicative şi circumstanţiale. Su- 
biectul acestei propoziţii stă la 
începutul lanţului de raporturi obli- 


gatorii, predicatul îl continuă, dar nu-l 
încheie, iar circumstanţialul de timp 
îl continuă şi totodată îl încheie. 

In concluzie, vom reţine că atît 
propoziţia trimembră spaţială SPCI, 
cît şi propoziţia trimembră temporală 
SPCt, luînd naştere pe baza rapor- 
turilor sintagmatice bilaterale dintre 
cele trei elemente constitutive, deci 
obligatorii (între subiect şi predicat, pe 
de o parte, şi între predicat şi 
circumstanţialul de loc, pe de altă 
parte, în cazul primei entităţi gnostice 
şi între subiect şi predicat, pe de o 
parte, şi între predicat şi circum- 
stanţialul de timp, pe de alta, în cazul 
celei de-a doua entităţi gnostice), se 
prezintă ca două sisteme funcţionale 
de sine stătătoare, care reprezintă 
esenţa celor două clase de enunţuri 
concrete, teoretic nelimitate. 


NOTE 


1 Sistemele limbii, Bucureşti, 
1970; S. Berejan, |. Dumeniuk, N. Măt- 
caş, Lingvistica generală, Chişinău, 
1985; S. Stati, Teorie şi metodă în 
sintaxă, Bucureşti, 1967; E. Coșeriu, 
Prelegeri şi conferinţe, laşi, 1994, ş. a. 

2 |, Eţcu, Studiu epistemologie 
asupra propoziției în limba română, 
Chişinău, 1997, p. 12. 

3 S, Berejan, Studierea complexă 
a limbii: Îmbinarea principiului istoric 
cu cel sistemic, RLŞL, nr. 1, 1998, p. 50— 
54. 

+ Ibidem. 


54 


Limba Momână 


“MEREU 

LE VORBESC 
NEMȚILOR DESPRE 
DESTINUL NOSTRU 

ŞI DESPRE TRAGEDIA 
ACESTUI PAMINT” 


„__ Dialog: 
Luminiţa DUMBRAVEANU — 
Eugeniu COŞERIU 


— Stimate dle prof. Eugeniu 
Coşeriu, într-un interviu telefonic, scri- 
itorul Paul Goma mi-a spus că noţiu- 
nea de “baştină” este depăşită şi sună 
foarte urit. În acest context, Vă rog să 
ne mărturisiţi ce înseamnă pentru 
Dumneavoastră baştina, locul în care 
aţi revenit acum din Germania? 

— Eu, ca de obicei, nu sînt de 
acord cu teribiliştii, care cred că dacă 
afirmă paradoxuri. sînt originali. Ei se 
opun sentimentului normal de Patrie şi 
sînt ipocriţi. E foarte greu să uiţi de 
legăturile ce le ai cu locul în care te-ai 
născut. Mihail Sadoveanu spunea că 
baştina este tot locul pe unde călcăm, 
inclusiv oasele strămoşilor noştri. Cuvîn- 
tul “baştină” este mai nou pentru cei din 
nordul Moldovei şi eu o numesc Patria 
Mică. Patria Mică, însă, n-o punem în 
opoziţie cu Patria Mare şi nici cu statutul 
meu internaţional. 

— Atit cei din exil, cît şi basa- 
rabenii şi bucovinenii înstrăinaţi de 
Tară, se consolează cu gîndul că 
trăiesc în Patria Limbii Române, 
precum spunea Stănescu. Dvs. locuiţi 
în Germania şi am dori să ştim unde 
ţineţi Mihăilenii? 

— Unde ţin eu Mihăilenii!? Am 
spus-o şi cu alte ocazii, că eu n-am 
părăsit niciodată Mihăilenii şi nici ei pe 
mine. Eu îi consider centrul Universului 
şi m-am ridicat deasupra jor ca să văd 
lumea... 

Se vede-de minune. Mereu le 
povestesc nemților despre destinul 
nostru şi despre tragedia acestui 
pămînt. Totuşi, cred că Moldova de Sus 
este o fişie binecuvîntată de Dumnezeu, 
pentru că în acest teritoriu de la Nistru 


pînă la Carpaţi s-au născut zeci de 
personalităţi româneşti: Mihai Eminescu, 
Ciprian Porumbescu, lon Creangă, 
Nicolae lorga, George Enescu, Mihail 
Sadoveanu, Constantin Stere, Bogdan- 
Petriceicu Hasdeu ş. a. 

La fel s-a întîmplat şi în Ardeal, 
unde s-au născut adevărate talente 
pentru toate domeniile vieţii. 

— Nemţii au încifrat dorul de sat, 
de ţară? 

— Nemţii sînt extrem de patrioţi în 
acest sens. Ei ştiu să cultive dragostea 
pentru satul natal, oraşul de baştină. 
Bunăoară, prin Tubingen trece un 
afluent foarte mic — Amer —al rîului 
Necor, să aibă vreo 30 km. Păi iată că 
despre acest afluent există o serie de 
cărţi, povestiri, filme. Se tem de pierderea 
memoriei istorice. 

— Domnule Eugeniu Coşeriu, 
opera Dvs. este foarte puţin cu- 
noscută în Basarabia şi România, 
pentru că este scrisă în alte limbi, 
Cîteva ediţii apărute la Cluj şi laşi nu 
salvează situaţia. De ce nu se traduce 
integral opera Dvs. ştiinţifică şi literară 
în limba română? 

— Nu ştiu din ce motive. Dar şi 
ceea ce s-a tradus este nesemnificativ, 
pentru că s-a început cu opera mea 
marginală şi nu cu cea universală. Se 
confundă importanţa culturii universale 
cu provincialismul, localismul. Lin- 
gvistica mea nu este doar pentru naţi- 
unea română, ci pentru tot mapamondul. 
Cel mai mult am fost tradus în Japonia. 
Acolo un editor a angajat 22 de tradu- 
cători şi a realizat opera lui Eugeniu 
Coşeriu în 7 volume. 

— Aţi fost numit de către nemti 
“un gigant al lingvisticii mondiale”. Vă 
rog să ne vorbiţi despre istoria acestei 
aprecieri care cred că este mult mai 
valoroasă decît cele 28 de titluri Doc- 
tor Honoris Causa ce vi s-au acordat. 

— Sintagma aparţine fostului meu 
coleg de la Tübingen, Hans Helmut 
Cristmann, care la o manifestare oma- 
gială a spus tuturor că se află în faţa 
unui gigant al lingvisticii mondiale. Pe 
mine mă măguleşte această apreciere, 
însă nu-i dau prea multă importanţă în 
sens personal... 

— Şi totuşi, nemţii nu aruncă 
aprecierile în vînt, sînt foarte scumpi 
la complimente. Prin urmare, este 

adevărat ceea ce se spune despre 
Dvs.? 

— Poate este adevărat. Chiar 
dacă nu s-ar spune despre mine aceste 
cuvinte, eu aş continua să muncesc cît 
mă ţine Dumnezeu. Aceasta este misi- 
unea mea, să duc ştiinţa cît mai departe 
şi cît mai coerent. 

— Să trecem spre aripa literară 
a creaţiei Dvs. Ştiu că aţi început-o cu 
scrierea poeziilor, despre care aca- 
demicianul Mihai Cimpoi susţine că au 
fost influentate de filosofia lui Lucian 
Blaga. Vă rog să ne spuneţi cînd aţi 
scris prima poezie? 

— Primele poezii le-am scris la 
liceul “|. Creangă” din Bălţi şi le-am trimis 
la “Jurnalul literar” al lui G. Călinescu, 
unde au şi fost publicate. Poezii ceva 
mai bune am scris în primul an de studii 
la laşi. Le-am publicat în “Jurnalul 
literar”, “Cuget moldovenesc”, “Viaţa 
Basarabiei”. Cît priveşte referinţele 
Domnului Mihai Cimpoi, cred că a intuit 
greşit. Este mai degrabă o afinitate de 
idei şi stări de spirit, or eu nu-l cunoşteam 
deloc pe Blaga. Misticismul meu s-a 
iscat din altă parte. Poetul meu preferat 
era şi este lon Barbu. Îi recitam poeziile 
din memorie. lar primul meu articol de 
critică literară a fost despre creaţia lui 
George Bacovia: Probabil, este vorba 
de o atmosferă literară general româ- 
nească. Eu am scris o poezie în limba 
latină pe care George Călinescu a 
apreciat-o foarte mult, scriind în “Jurnalul 
literar” că a rămas impresionat de o 
surprinzătoare muzicalitate mistică. 
Cred că de aici a plecat di Mihai Cimpoi... 

— L-aţi cunoscut pe George 
Călinescu? Astăzi mulţi îi subapreci- 
ază “Istoria...”. 

— Sigur că l-am cunoscut. Am 
lucrat cu el la “Jurnalul literar”. Era foarte 
exigent. Eu l-am cunoscut în perioada 
în care G. Călinescu scria “Istoria 
literaturii române”. “Jurnalul...” îl făceam 
noi, studenţii, pentru că el nu avea timp. 
Îl interesa, bineînţeles, promovarea unei 
şcoli ieşene, a unui nou junimism. A şi 
publicat un articol despre noi intitulat “O 
promoţie”. .. 

— După lirismul poetic aţi trecut 
la proză, iar, mai apoi, la lingvistică . Vi 
s-a părut poezia un lucru neserios? 

— Nu, dimpotrivă. Primul meu 
articol de lingvistică este despre poezia 


lui lon Barbu. Am încercat să găsesc la 
Barbu anumite caracteristici ale limbii 
române. N-am rupt niciodată legătura 
cu poezia. Eu susţin teoretic identitatea 
dintre limbaj şi poezie; 

— Cînd aţi scris ultima poezie? 

— Acum doi ani. S-a şi publicat în 
revista “Limba Română”, pe copertă. 
Este vorba de poezia “Jandarmul bătea”, 
în care preiau aluzia lui Al. Macedonski: 
“E vremea rănilor ce dor, / dor în popor 


şi dor în mine...”, apoi: “Jandarmul 
român bătea — / rusul omora... / rusul 
deporta...”. 


— Domnule Eugeniu Coșeriu, 
iată un citat din poezia Dvs. “Rătăcesc 
moldovenii”: “La nord de cercul polar, 
l rătăceșc moldovenii prin noapte, / în 
căutare de sălaşuri de iarnă. / Se 
poticnesc şi cad în troiene: / Lupii 
miloşi din Karelia / le sfîşie pieptul cu 
colții / nu-i lasă să moară de frig”. Este 
o poezie influenţată total de soarta 
fraţilor Dvs. care au umplut “siberii de 
gheaţă”. V-a urmărit această tragedie 
pe toate drumurile vieţii? 

Poezia aceasta am scris-o încă 
în Uruguay. Mă gîndeam atunci să dedic 
o carte Moldovei şi moldovenilor cu 
următoarea formulă: “Moldovenilor, cîţi 
se mai află trăitori la apa Nistrului, la 
apa Donului, la apa Amurului...” 

— Acelaşi Mihai Cimpoi con- 
sideră că proza, nuvelele Dvs. sînt 
apropiate ideatic de metafizica lui 
Mircea Eliade. Vă rog să vă referiţi la 
stilul propriei opere. Eu consider 
nuvelele Dvs. mult mai realiste. 

— În nuvelele, proza mea este 
vorba de o depăşire a realităţii, o 


. transfigurare poetică a ei. Întotdeauna 


literatura cea mai realistă este cea care 
depăşeşte realitatea imediată. Amintiţi- 
vă de tipurile Don Quijote, Rasko!'nikov. 
Afinităţi cu proza lui Mircea Eliade nu 
pot avea din simplul motiv că nu ne-am 
cunoscut şi că nu sînt un admirator al 
lui. 

— Vă referiţi la romane, povestiri 
sau la lucrările ştiinţifice? 

— Mă refer la amîndouă. Opera 
literară este depăşită, iar “Strada Mîntu- 
leasa” este scrisă foarte prost. Spaniolii 
în cazurile acestea spun: “Nu este un 
sfînt căruia mă-nchin...”. Acelaşi lucru pot 
să spun despre creaţia lui Cioran. 
Influenţa despre care vorbeşte M. 

Cimpoi este legată de românism şi 
tradițiune, or, Mircea Eliade, Emil Cioran 
şi eu ne-am născut pe acelaşi pămînt, 
din acelaşi popor. 

— Stimate dle academician 
Eugeniu Cogeriu, aţi amintit acum de 
două personalităţi ale spiritualităţii 
româneşti: Mircea Eliade şi Emil 
Cioran, dar mai sînt şi Eugen lonescu, 
Paul Goma, Paul Celan etc. Ţin foarte 
mult ca în această vecinătate de nume 
să vorbim despre egoismul tipic 
românesc. Nici unul dintre aceşti titani 
n-au lansat în lume alţi români, deşi 
au avut din plin această posibilitate. 
De ce? 

— Cred că nu este un egoism. Ei 
au fost robii împrejurărilor. Mai ales 
Eugen lonescu este un creator de talie 
mondială, care şi-a asumat riscul 
subiectului universal, devenind el însuşi 
subiect existent. Cred că nimeni n-ar fi 
putut ajunge discipol al lui lonescu, 
pentru că el este unic. Este o mare 
deosebire între lonescu şi alţi români 
din străinătate. lonescu este într-adevăr 
genial. 

— Fondator al unui curent teatral 
mondial. 

— Bineînţeles. Este român şi acest 
lucru trebuie să ne facă mîndri. lonescu 
era un mare admirator al lui |. L. 
Caragiale. Cu Cioran s-a întîmplat 
altceva. El a devenit mistic şi religios 
spre sfirşitul vieţii. Înainte de a ne părăsi, 
Emil Cioran a fost invitat la televiziunea 
franceză, unde i s-a pus următoarea 
întrebare: “Există Dumnezeu?”, între- 
bare la care filosoful român a răspuns: 
“Dumnezeu nu există, El este...”. A fost 
extraordinar. 

— Sînt de acord cu ceea ce 
spuneţi, pentru că este foarte greu să- 
ţi creşti discipoli, să pui mîna-n foc 
pentru cineva contemporan cu tine, 
dar aceşti creatori de limbă română 
au avut posibilitatea şi chemarea 
naţională să-i lanseze în universalitate 
pe Eminescu, Blaga, Bacovia, Arghezi. 
Cine i-a împiedicat s-o facă? 

— În acest sens cred că aveţi 
dreptate. =». 

— Dvs. personal aţi promovat 
tineri români la Tübingen? 

— Am avut foarte mulţi. Dar este 
destul de greu să ai discipoli în totalitatea 
concepţiei tale. De obicei, studenţii 


tratează o singură direcţie a operei 
mele. Am ajutat mai mulţi tineri care 
aveau burse la Tubingen, însă nici unul 
nu a rămas să activeze în Germania. La 
Universitatea din Montevideo nici nu 
erau români. Vorbeam limba română cu 
mine însumi. 

— Ce ne puteţi spune despre 
diaspora românească din Germania? 

— Foarte puţin, deoarece nu am 
relaţii cu ea. Ştiu că ne doare, dar trebuie 
să vă spun că românii din străinătate îşi 
pierd timpul certîndu-se între ei. Unde-s 
doi români se fondează trei partide. 

— Dvs. aţi plecat în străinătate 
de la 18 ani, e vorba de Italia. Din anii 
'40 şi pînă acum aţi mîncat şi pîine 
albă, dar şi pîine neagră. Ce gust are 
exilul? 

— Dacă eşti un anonim în stră- 
inătate, îţi vine foarte greu să te descurci. 
Mi-a fost greu în primii ani. Pe urmă, 
mereu am fost invitat, mereu mi s-a dat, 
n-am cerşit nimic. În felul acesta mi s-a 
dat pîinea cea mai bună. Înstrăinarea în 
plan sufletesc n-am simtit-o. 

— Astăzi cine vă mai aşteaptă 
la Mihăileni? 

— Rude aproape că nu mai am. 
Mama s-a refugiat încă în '43. Surorile 
mamei au fost toate deportate la Vorku- 
ta, soţii lor tot aşa. Mi-au: rămas cîţiva 
verişori. 

— Copiii Dvs. vorbesc româ- 
neşte? 

— Nu, dar vorbesc, ca şi mine, mai 
multe limbi. S-au născut în Uruguay şi 
acolo-n familie am vorbit limba italiană. 
Apoi au studiat la şcoaia germană. 
Deseori mergeau la bunicii din România 
şi începeau să se înţeleagă româneşte. 
Sper să ajungă şi ei la Mihăileni. Rog 
moldovenii să-i înţeleagă şi să-i înso- 
țească pe cărările copilăriei mele. 

— Ce vîrstă au? 

— Fiica are 42 de ani, iar fiul — 38. 

— Mulţi înainte! Dvs. vă mul- 
tumim că reveniţi cu drag la Chişinău, 
în Basarabia, locul unde vi s-a pus aer 
în aripi, de unde aţi zburat departe şi 
foarte înalt, deasupra Carpaţilor 
lingvisticii mondiale. 

— Vă mulţumesc din suflet. 

ELOCVENŢĂ 
ŞI ESENŢIALITATE 


Amintiţi-vă toate cuvintele 
pe care le ştiţi ca să vedeţi 
cît suflet v-a mai rămas. 


loan MÂNĂSCURTĂ 


Lipsit de credinţă în Dumnezeu, 
frustrat la nesfîrşit, îndurînd de- 
şertăciunea unor legi false, omul de 
azi încearcă “o suferinţă meschină, 
cotidiană, inferioară, o suferinţă bio- 
logică nu una umană şi spirituală, care 
este un adversar eficace înţelepciunii 
lui” (M. Eliade). Situaţia comportă 
soluţii capabile să-l înalțe pe om 
deasupra zbuciumului lumesc, care ar 
permite emoţionantei inteligenţe să se 
bucure de eternele valori. Remediile 
pot fi excepţionale. Cei cu har ales 
au soluţia credinţei, a speranţei şi a 
dragostei. Există izbăvitoarele soluții- 
testamente ale lui N. Steinhardt: 
“moartea consimţită, asumată, an- 
ticipată, provocată; nepăsarea. şi 
obrăznicia; vitejia însoţită de o veselie 
turbată”. Dar cea mai potrivită şi cea 
mai paşnică armă de supravieţuire 
spirituală într-un asemenea urit al 
pustiului social este Cuvintul. 


Se consideră că verbul a pre- 
existat creaţiei şi a venit pe lume 
trimis de Dumnezeu-Tatăl să transmi- 
tă lumii un mesaj de salvare. După 
îndeplinirea acestei misiuni el se 
întoarce la Creator. Noului Testament 
şi apostolului loan le-a revenit 
misiunea de a pune în evidenţă 
caracterul particular al acestui Cuvînt 
(Înţelepciune) care dăinuie în veş- 
nicie. 

Orice s-ar crede despre Cuviînt, 
el este “manifestarea inteligenţei în 
limbaj, în natura fiinţelor şi în creaţia 
continuă a universalului”, “simbolul cel 
mai pur al manifestării fiinţei, al fiinţei 
care gîndeşte şi se exprimă” (Dicţionar 
de simboluri). 

Regretatul poet lon Vatamanu, 
luînd cuvîntul în faţa muncitoarelor 
din cîmp, le vorbi despre artă, poezie, 
despre viaţă. După încheierea dis- 
cursului o ascultătoare îi spuse alteia 
că nu prea a înţeles ce le-a vorbit 
scriitorul, dar că tare frumos le-a 
vorbit! 

“Formosus”, adică frumos, se 
spune despre oameni, lucruri, obiecte 
care plac pentru armonia liniilor, 
mişcărilor, culorilor, care au valoare 
estetică. Se mai spune bele-arte 
despre artele care trezesc admiraţia 
din punct de vedere estetic, care plac, 
care nu lasă inimile să adoarmă. Cînd 
acea doamnă a pămîntului a spus 
“tare frumos”, s-a referit la categoria 
fundamentală a esteticii prin care se 
reflectă însuşirea de a simţi emoţii. 
În cazul nostru emoția a fost generată 
de elocvenţa tot “atît de mult al 
pămîntului” poet. 

A fi elocvent este egal cu a fi 
esenţial. A deveni esenţial înseamnă 
a-ţi crea din timpul în care ţi-e dat să 
trăieşti un lux ireductibil, să-ţi creezi 
o conştiinţă capabilă să pătrundă 
adîncuri subtile, să exprime gînduri, 
sentimente, care să nu distrugă, să 
nu coboare, ci să însufleţească şi să 
înalțe. 

Sîntem tentaţi a ne întreba 
“quomo”, adică în ce chip ne putem 


58 


Limba Romnduă 


dezvolta curajul comunicării, cum 
putem oferi tinerilor noşiri “lecţia 
cuvîntului românesc” ca trăind în acest 
veac să devină capabili a crede în 
eternitate. 

Buna educaţie a copiilor noştri 
prin logos este obiectivul de căpetenie 
al disciplinei şcolare “Limba şi 
literatura română”. În obscuritatea 
veacului nostru, într-o explozie infor- 
maţională poluată, cu “un trivial as- 
pect pornografic, scîrbos” (N. lorga), 
cînd cuvîntul ajunge la receptor lipsit 
de culoarea lui naturală, de vigoare 
expresivă, este indiscutabil necesar 
ca un tînăr să fie deprins a discerne 
valorile semasiologice ale cuvîntului, 
să neglijeze şi să denege orice 
comunicare deformată, grandiloc- 
ventă, inestetică. Modelarea con- 
ştiinţei prin cuvînt este o muncă 
creatoare, fericit istovitoare, ea redă 
valoare fiinţei umane şi o repune în 
centrul oricăror altor preocupări 
telurice. “Valoarea omului este fiinţa 
lui, iscusită oglindă a minţii”, iar “un 
cuvînt, pe care îl posezi poate fi şi el 
o şcoală, sau măcar o lecţie — sau 
în sfîrşit un simplu gînd şi un simplu 
zîmbet... ” (C. Noica). 

Seaca, falsa comunicare a 
tinerilor ţine, în primul rînd, de sărăcia 
vocabularului, de lenea spirituală, de 
“orgoliul de a se bălăci în ignoranță” 
(G. Pruteanu). Neputinţa de a exprima 
gînduri, lucruri vine şi din înţelegerea 
greşită a noţiunii de frumos, con- 
fundînd snobismul, sclifoseala, 
flecăreala în deşert cu ceea ce este 
cu adevărat “bun şi plăcut şi de- 
săvîrşit” (Biblia). Incompetenţa 
lingvistică poate fi depăşită printr-o 
muncă eficientă cu dicționarele 
explicativ şi de sinonime, care va 
întregi o lectură bună. 

“Cel mai bun lucru pe care l-ar 
face şcoala, care între gramatica atît 
de seacă şi interpretarea literară atît 
de aproximativă întotdeauna, ar trebui 
să Întîrzie asupra cuvintelor” (C. Noi- 
ca). Exigenţa cere o revenire perma- 
nentă la devotatul nostru prieten — 


dicţionarul, întru căutarea celui mai 
potrivit termen şi aşezarea lui la locul 
cel mai potrivit. “Exersînd în situaţii 
şi în contexte variate cuvintele şi 
structurile frazeologice vor fi asimilate 
în semnificaţiile şi nuanțele lor 
specifice, conferindu-le disponibilităţi 
de combinare variate şi inedite” (Curri- 
culum disciplinar de limba şi literatura 
română). 

Deoarece nu fiecare elev poate 
avea la îndemînă un dicţionar de 
sinonime, e potrivit să începem 
reforma învăţămîntului cu arta comu- 
nicării (la orice disciplină şcolară), prin 
a oferi discipolilor noştri echivalente 
sinonimice începînd prin combaterea 
celor mai frecvente erori care aduc 
prejudicii rostirii. Merită să se ştie, 
spre exemplu, că verbul a arăta, care 
prin repetare ostentativă, fără a-i 
discerne nuanțele stilistice provoacă 
oroare, poate avea următoarele 
sinonime: a indica, a spune, a trasa, 
a preciza, a semna, a scrie, a susţine, 
a menţiona, a semnala, a specifica, 
a aminti, a cita, a pomeni, a atinge, a 
desemna, a marca, a înregistra, a 
etala, a expune, a întinde, a istorisi, 
a înfăţişa, a nara, a povesti, a 
prezenta, a relata, a reda, a repre- 
zenta, a demonstra, a adeveri, a 
atesta, a certifica, a confirma, a 
mărturisi, a corobora, a dovedi, a 
manifesta, a vădi, a dezvălui, a 
releva, a revela, a sesiza, a denota, 
a trăda, a exterioriza, a afirma, a 
exprima, a apărea, a se ivi, a se vedea, 
a se zări, a veni, a încolţi, a se naşte, 
a se dezveli, a ieşi, a răsări, a miji, a 
părea, a semna. 

Le putem recomanda elevilor să 
transcrie pe fişe acele sinonime care 
îi vor ajuta neîndoielnic să evite 
exprimarea mediocră. Sau le putem 
propune întocmirea unui dicţionar 
(şcolar) care va fi completat, bi- 
neînțeles, cu ajutorul profesorului, oră 
de oră, an de an. Ei mai pot beneficia 
de modele microtextuale vădind între- 
buinţarea adecvată a unor cuvinte din 
seria enumerată mai sus: i-a indicat 

drumul; după cum am precizat; el a 
scris în articol că...; vom menţiona 
următoarele recomandări; problema 
este amintită într-un document; tabel 
care desemnează învingătorii; ceasul 
marchează timpul; termometrul 
înregistrează temperatura; îşi expune 
marfa pe tarabă; prezintă subiectul 
piesei; ce reprezintă tabloul acesta?; 
toate confirmă cele spuse mai înainte; 
manifestă reale aptitudini pentru...; a 
releva conducerii greutăţile întîm- 
pinate; a denota o proastă creştere; 
nu s-a exteriorizat ca un om supărat; 
s-a înfăţişat la proces; un zîmbet a 
încolțit pe faţa lui; cîmpia se dezveli 
în toată splendoarea ei etc. 

Tot aşa vom proceda şi cu 
buclucaşele verbe a petrece şi a primi, 
ale căror serii sinonimice le propunem 
în continuare din acelaşi motiv — nu 
fiecare profesor îşi poate permite luxul 
de a procura dicţionarul de sinonime 
de Luiza Seche şi Mircea Seche. 

A petrece: a trăi, a sta, a se 
întîmpla, a se produce, a surveni, a 
fi, a se desfăşura, a evolua, a decurge, 
a acompania, a conduce, a duce, a 
însoţi, a întovărăşi, a se amuza, a se 
desfăta, a se distra, a ride, a se veseli, 
a benchetui, a chefui, a prăznui, a 
mesi (a trăit acolo o bună parte de 
viaţă; a stat cu el întreaga seară; s-au 
întîmplat multe lucruri de atunci; ce a 
fost acolo?; iată cum au evoluat 
faptele; partida s-a desfăşurat în 
condiţii bune; /-a însoţit pînă la poartă; 
beau şi se distrează; au mesit toată 
noaptea; a predat o lecţie; a des- 
făşurat o activitate; au organizat 
alegeri etc.). 

A primi: a încasa, a lua, a ridica, 
a vedea, a avea, a căpăta, a cîştiga, 
a dobiîndi, a obţine, a scoate, a 
prelua, a recepționa, a afla, a accepta, 
a coopta, a împărtăşi, a consimţi, a 
se învoi, a voi, a vrea, a aproba, a 
încuviința, â-se îndupleca, a lăsa, a 
permite, a concede, a adopta, a-şi 
însuşi, a îmbrăţişa, a angaja, a 
încadra, a lua, a numi, a adăposti, a 
sălăşlui, a întîmpina (şi-a încasat 


retribuţia; şi-a ridicat drepturile de 
autor; n-am văzut chiria de la el de un 
an; a dobiîndit învoire; nu a scos un 
ban de la el; a preluat marfa; a aflat 
vestea a doua zi; a fost admis la exa- 
men; l-a cooptat în rîndul membrilor 
supleanţi; nu împărtăşeşte opiniile lui, 
a îmbrăţişat o nouă credinţă; a fost 
angajat într-un nou serviciu; l-a 
adăpostit cu bucurie în casa lui; l-a 
luat la gazdă; a întîmpinat oaspeţii cu 
pîine şi sare). 

Pe care dintre aceşti termeni nu-i 
folosim deloc? De care dintre ei avem 
cu siguranţă nevoie întru evitarea 
repetărilor defavorabile, neinteligente? 
“Cîţi îşi iubesc şi caută cuvîntul, fiinţa 
comunitară, adevărul lor ultim?” (C. Noi- 
ca). 

Într-o asemenea ucenicie extra- 
ordinară vom deprinde copiii a se 
pătrunde de eleganța, prospeţimea, 
solemnitatea graiului românesc. 
Această redescoperire îi va influenţa 
pozitiv şi-i va face să-şi îndrăgească 
propria limbă — “marele gînditor, care 
şi-a pus problema fiinţei” (C. Noica), 
care este “un bun al tuturora şi ar 
trebui iubit mai presus de oricare, 
pentru că este mijlocul de frăţie 
omenească” (N. lorga). 

Analizînd sumar repartizarea 
orelor la compartimentul “Vocabular” 
(Programa la limba şi literatura 
română, ediţia 1998), observăm că în 
clasa a V-a se prevăd 8 ore; în clasa 
a Vl-a— 8 ore (dintre care doar o oră 
este rezervată exerciţiilor de folosire 
a diferitelor tipuri de dicţionare); în 
clasa a VIl-a programa prevede 10 
ore; în clasa aVIlll-a (abia!) — 15 ore, 
iar în clasa a IX-a — 10 ore. Ne 
întrebăm, de ce anume aşa şi nu altfel 
au fost distribuite orele? În baza căror 
criterii? 

lată de ce considerăm rezo- 
nabilă propunerea noastră de a se 
reveni la conţinutul lingvistic din ciclul 
gimnazial şi de a se majora numărul 
de ore la lexicologie întru favorizarea 
realizării obiectivului primordial al 
disciplinei respective — formarea 

capacităţilor comunicative. De ase- 
menea, atragem atenţia profesorului 
asupra dezavantajului de a se menţine 
pe poziţiile învăţămîntului informativ- 
cumulativ. Să fim vigilenţi şi flexibili 
pentru a izbăvi copiii noştri de 
handicapul intelectual-lingvistic, de 
care suferă o bună parte din locuitorii 
republicii noastre. Lecţia de limba 
română trebuie să confere optimism 
şi siguranţă în gîndire şi exprimare, 
să redea şansa împlinirii personale. 
Cuvîntul trebuie să redevină instru- 
mentul care educă şi instruieşte 
ex act. De aceea “modificarea de an- 
samblu asupra disciplinei” este 
deosebit de importantă întru “abor- 
darea funcţională a fenomenelor 
gramaticale, care să contribuie la 
sporirea corectitudinii vorbirii orale şi 
scrise” (Programa citată). 

Fireşte, nu putem aborda din 
toate punctele de vedere problema 
menţionată. Dar merită să subliniem 
că situaţia necesită nu numai o 
revizuire a conţinuturilor, ci şi ela- 
borarea unor soluţii metodico-apli- 
cative, potrivite realizării integrale 
a obiectivelor esenţiale, precum şi 
o cercetare mai atentă a acestora de 
pe poziţiile modernizării şi pre- 
schimbării întru binele copiilor noştri. 

Dacă noi, dascălii, vrem să 
oferim o imagine fără cusur discipolilor 
noştri, e necesar să începem cu noi 
înşine, pentru a grăbi revenirea Limbii 
Române în patrie, care “nu era şi nu 
este încă toată prin părţile noastre” 
(Gr. Vieru). 

Limpezindu-ne ideile, contu- 
rîndu-ne delicat gîndurile, exprimîndu- 
ne grațios sentimentele, comunicînd 
sever şi concis pentru a inspira 
încredere şi respect, înclinînd fără 
osteneală spre perfecţiune, luptăm 
împotriva golului şi a urîtului propriu 
şi social. Prin cuvinte pure şi simple, 
care fac să tresară sufletul omenesc 
şi-l învaţă cum să vorbească potrivit 
cu împrejurările, înălţăm monument 
graiului nostru — “monumentul esen- 
tial al spiritualităţii” (I. Mânăscurtă). 


Şi să mai învăţăm şi de la oa- 
menii mari. Putem învăţa de la Emi- 
nescu cum e posibilă o supravieţuire 
şi o dăinuire în timp prin Cuvânt. “Omul 
acesta mare copia pe curat locuri şi 
aproape cărţi întregi, scria cu volup- 
tate litere greceşti şi slavone aşa cum 
desena Goethe litere arabe, poetul 
genial, dezordonat şi fără studii, te 
învaţă dincolo de orice genialitate: 
binecuvîntarea cantităţii” (C. Noica). 
Întîrzierea noastră asupra cărţilor 
bune şi nu frunzăreala lor, studierea 
cu perseverenţă, cu răbdare şi cu 
bunăvoință a dicţionarelor, copierea 
seriilor sinonimice ale cuvintelor cu 
modele de întrebuințare a lor au o 
singură finalitate: performanţa cuge- 
tului şi a spiritului, desăvîrşirea lor 
egală şi descoperirea unui rost în pro- 
pria-nefiinţă. 

Cuvîntul-înţelepciune este “par- 
tea cea bună a celor lumești şi nu se 
va lua de la acei care-l aleg” (Biblia); 
Cuvîntul poate să preschimbe sărăcia 
noastră meschină într-o bogăţie 
divină. 


Pra didactica 

Valentina BUTNARU 
preşedinte al Societăţii 
“Limba Noastră cea Română” 


DE LA BIBLIOTECA 
PERSONALA — 

LA BIBLIOTECA 

DE PATRIMONIU* 


Mircea Eliade, în conferințele sale: 


n 


radiofonice (“Despre cărţi şi biblioteci 
etc.) susţinea că biblioteca de 
patrimoniu a unui popor se constituie 
din mulţimea de biblioteci personale. 

Calitatea bibliotecilor de patri- 
moniu depinde de calitatea bibliotecilor 
personale, deci, şi de calitatea spirituală 
a cititorului. 

Cine şi-ar putea asuma respon- 
sabilitatea să ducă evidenţa tuturor 
bibliotecilor personale: a) cîte familii 
deţin o bibliotecă? b) din cele existente, 
cîte biblioteci personale corespund unor 
criterii de valoare? Cite dintre ele sînt 
biblioteci colectate din snobism, prac- 
ticat prin anii '70, cînd se editau clasicii 
literaturii universale şi se cumpărau 
fulgerător, de modă, alegîndu-se, de 
preferinţă, volumele ce se asortau cu 
mobilierul. Mai găsim şi astăzi aceste 
biblioteci cu zeci de volume preţioase, 
dar nedeschise, nerăsfoite, necitite. 

O altă categorie de biblioteci 
personale sînt cele “adunate” mai mult 
accidental: din cărţi dăruite la ocazii, 
alese, de regulă, la gustul celui care le-a 
oferit. La aceste volume de valoare 
dubioasă se adaugă şi. cele selectate 
de proprietarul bibliotecii — fără gust şi 
fără principii. 

Aceste două tipuri de biblioteci 
personale, nu reprezintă, de fapt, o 
“bibliotecă”, din ele lipsesc dicționarele, 
lipsesc clasicii, lipsesc albumele 
pictorilor, lipseşte Biblia. 

Cea mai gravă categorie rămîne 
a fi alta — a bibliotecilor care lipsesc. 
Din astea sînt foarte multe! Case fără 
biblioteci, case fără'dicţionare, case fără 

* Raport prezentat la conferinţa 
“Limba Română — Azi”, ediţia a Vll-a, laşi- 
Chişinău, 1998. 


Eminescu! Care este soarta 
concetăţenilor noştri, crescuţi fără carte 
în casă!? 

ŞI, în sfîrşit, a patra categorie — cea 
rarisimă — sînt bibliotecile personale de 
calitate, astea aparţinînd istoricilor şi 
criticilor literari, scriitorilor, profesorilor 
universitari, savanților sau oamenilor de 
cultură — cititorilor de calitate. Aceste 
biblioteci, împreună, formează, de fapt, 
biblioteca de patrimoniu, în cazul nostru, 
a Basarabiei. Din ele s-au inspirat şi s-au 
alimentat, în timpurile vitrege românis- 
mului, spiritele sănătoase ale neamului 
— studenţii, profesorii, scriitorii. Prin 
aceste biblioteci “de buzunar” am 
supravieţuit noi, românii basarabeni. 
Prin romanele împrumutate “pentru o 
noapte”, prin DELIRUL citit dintr-o 
răsuflare, aşteptat de alţi zece sau 
douăzeci la rînd, ne-am adunat laolaltă 
şi am opus rezistenţă, ne-am reconstituit 
din frînturi de romane. Prin rugăciunile 
învăţate pe ascuns de la părinţi şi bunei, 
dar interzise la şcoală, am primit cea 
mai bună lecţie de morală creştină. 

Prin tăcerea părinţilor noştri, prin 
lacrimile lor, am înţeles ceea ce nu ni se 
putea încă spune despre suferinţele lor 
în anii războiului, în timpul foametei, în 
anii deportărilor. Durerea lor a încolţit în 
noi şi a renăscut în conştiinţa naţională. 

Ce ne-am fi făcut astăzi fără 
superbele biblioteci personale, care au 
aparţinut preoţilor, medicilor, avocaţilor, 
profesorilor de cîndva, iar mai apoi — 
urmaşilor lor? 

Ce se întîmplă cu ceilalţi cititori 
basarabeni şi de ce? 

Nu se întîmplă nimic. Ei nu prea 
citesc. Majoritatea cunosc ce se scrie în 
Biblie, în dicţionare, în alte cărţi, în ziare 
doar din povestite. işi povestesc unul 
altuia cu lux de amănunte, dar citeşte 
unul singur la cîteva sute. 

Un alt necaz al cititorului nostru 
este că el nu se încumetă să cumpere 


„cărţi, iar drumul spre bibliotecă nu-l prea 


ştie. Citeşte tot ce se poate obţine uşor, 
fără efort, accidental şi, cel mai des, fără 
a cheltui timp sau bani în căutarea unui 
volum anume. 

Bibliotecile publice din Chişinău 
şi-au îmbunătăţit radical fondurile, dar 
cititorul nu prea ştie acest lucru. Librăriile 
ne pun la dispoziţie aproape tot ce se 
editează aici şi în Ţară, dar potenţialul 
cititor şi potenţialul cumpărător în 
majoritatea cazurilor sînt oameni diferiţi. 

Între timp, librăriile ambulante, 


62 


Limba Momdnă 


îndeosebi tejghelele de stradă; propun 
doar carte în limba rusă, “librarii” fiind, 
desigur, alolingvi care “ştiu” pe dinafară 
tot ce scrie în “marfa” lor. Cartea propusă 
de ei, de regulă, nu are nici o valoare, 
dar, fiind editată în condiţii tipografice 
de invidiat şi expusă în locuri foarte 
aglomerate, nu este pusă la îndoială ca 
valoare. 

Cititorul autohton, prost informat 
şi puţin cultivat se îndoieşte de rostul 
unei biblioteci proprii sau nu ştie cum 
s-o adune, şi, pînă la urmă, preferă 
“argumentele” forte: apartamentul îi este 
prea mic pentru a plasa în el un dulap 
sau nişte rafturi; stă mai mult timp la 
birou (la catedră) şi lucrează acolo; 
poate împrumuta cărţile necesare de la 
bibliotecă, argumente ce culminează cu: 
“Nu-mi pot permite, cu salariul meu!” 

Şi aici, ne-ar părea rău să nu 
revenim la Mircea Eliade (Conferinţa 
“Despre cărţi şi biblioteci”): “Un mare 
înţelept şi un mare iubitor de cărţi, 
Montaigne, spunea că nu există durere 
cît de adincă, pe care să n-o alunge o 
jumătate de ceas în bibliotecă. Un 
român mucalit, căruia îi citasem odată 
această reconfortantă opinie a lui 
Montaigne, mi-a răspuns: “Da, dar 
trebuie să ai o bibliotecă!” ŞI, din acelaşi 
eseu, puţin mai jos: “Este un mare păcat 
că obiceiul bibliotecilor personale este 
atît de puţin înrădăcinat în elitele 
noastre. Oamenii care recitesc aceleaşi 
cărţi, oamenii care adună şi iubesc 
aceleaşi cărţi, se înțeleg mai firesc şi 
mai imediat între ei. Asemenea oameni 
pot crea laolaltă acel mediu favorabil 
marilor creaţii spirituale. 

Asemenea oameni, şi numai ei, 
pot alcătui o cultură. La noi în ţară exis- 
tă mii de case de cărturari, în care nu 
veţi găsi pe Eminescu sau pe Creangă. 
După informaţia unui ziar englezesc, nu 
există nici o casă în Anglia, în care să 


locuiască un om trecut prin şcoli şi care: 


să nu. posede pe Shakespeare. Cărţile 
care se păstrează şi se recitesc 
formează cultura unui om şi, deci, cul- 
tura unei ţări. Biblioteca personală nu e 
o mobilă în plus alături de celelalte mo- 
bile ale casei — nici o colecţie inertă de 
obiecte mai multsau mai puţin frumoase. 
Biblioteca personală este uzină, un 
depozit imens de forţe spirituale şi de 
energie şi e păcat că asemenea 
depozite sînt atît de rare pe tot cuprinsul 


României Mari. Un om care stăpîneşte 
sau are acces direct la o asemenea 
bibliotecă, nu este numai un om mai 
bun decît alţii, ci este şi un om mai tare, 
mai fortificat sufleteşte decit alţii. Pe 
el durerile îi ating mai puţin. Deasupra 
lui nefericirile trec mai repede. El are 
ajutoare nevăzute, cum au şi ceilalţi din 
jurul lui. Funcțiunea pe care o 
îndeplineşte biblioteca personală 
pentru un individ — o împlinesc 
bibliotecile publice în viaţa unei ţări.” 

De la '90 încoace, adică de cînd 
există Societatea “Limba noastră cea 
română”, preocuparea noastră de 
principiu a fost cartea şi biblioteca. 
Cartea de pe masa elevului, — dar şi 
biblioteca familiei, a părinţilor; cartea de 
pe masa profesorului, a medicului etc. 
— dar şi biblioteca şcolii, a catedrei, a 
spitalului, a facultăţii, a instituţiei de 
învăţămînt superior. 

În acest răstimp am distribuit 
donaţii de carte în toată Basarabia. Nu 
e uşor să estimăm valoarea lor, însă 
putem spune că am mers în zeci de sate, 
în majoritatea dintre ele — de două-trei 
ori şi mai mult. Am dus peste 250 de 
mici biblioteci, în total — în jur de 4 mii 
de volume. Am oferit sute şi mii de cărţi 
drept premii în cadrul concursurilor 
literare şi olimpiadelor la limba şi 
literatura română şi la istorie — atit 
învingătorilor, cît şi profesorilor lor şi 
tuturor participanţilor. Astfel, de cărţile 
Societăţii au beneficiat mai mult de 300 
de biblioteci şcolare, instituţii, catedre, 
biblioteci universitare şi de patrimoniu 
din Basarabia. În particular, — peste 400 
de membri ai Societăţii: elevi, studenţi, 
profesori universitari şi de liceu, 
bibliotecari, medici, preoţi şi mulţi 
pensionari. 

În consecinţă, am îmbunătăţit 
patrimoniul bibliotecilor personale şi 
publice din Basarabia, am cultivat 
intelecte, am aplecat asupra cărţii 
semidocţi şi ignoranţi, am sprijinit 
suflete slabe şi rătăcite şi le-am făcut să 
se simtă puternice, am supus 
intelectualul activ la meditaţie, la o 
meditaţie calitativă. L-am ajutat să 
devină mai bun, mai productiv, analist. 

Prin eforturile noastre modeste, 
dar stabile, susţinem personalitatea, 
aducem o rază de lumină şi căldură într- 
un desiş atît de năpăstuit. 


Eminescu al nostia 

Dumitru TIUTIUCA 
Galaţi 


DESPRE 

ULTIMUL VERS 

DIN 

FLOARE ALBASTRĂ, 
DAR NU' NUMAI... 


Floare albastră este o poezie 
de tinereţe. Primele redactări sînt din 
perioada vieneză. Poezia, în întregi- 
mea ei, apare în “Convorbiri literare”, 
numărul din 1 aprilie 1873, după ce 
fusese citită la cenaclul Junimii cu 
un an înainte. Manuscrisul s-a pierdut, 
fapt ce a permis publicarea poeziei 
sub diverse forme “corectate”. 

De interpretarea titlului operei 
depinde, de cele mai multe ori, pasul 
important în înţelegerea acesteia. Şi 
pentru că sintagma Floare albastră 
se mai întîlneşte în afara titlului şi în 
versurile 52 şi 55, acest fapt i-a invitat 
pe comentatori la o mai atentă aple- 
care asupra semnificaţiilor ei. 

Mulți au văzut în aceasta expre- 
sia influențelor venite din direcţia ro- 
mantismului german. Opera de refe- 
rinţă a fost, pentru majoritatea exege- 
ților, romanul lui Novalis, Heinrich 
von Ofterdingen, structurat pe idealul 
florii albastre, simbol al tendinței spre 
infinit, spre “năzuinţa de a atinge înde- 
părtata patrie a poeziei”!. Şi pentru 
G. Călinescu “Floare albastră ar do- 
vedi citirea lui Novalis”, pe care însă 
nu o aflase însemnată în manuscri- 
sele poetului, “dar de opera căruia tre- 
buie să fi avut o ştiinţă măcar teore- 
tic”?. 

Mai atenuant formulează A. Gu- 
illermout: “s-ar putea, desigur, vedea 
în cuvintele floare albastră, o simplă 
reminiscență a acelei Blue Blume 
dragă romantismului german. Femeia 
iubită ar fi simbolizată de floarea mis- 
tică, obiect al tuturor viselor şi cele- 
brată, în felul în care se cunoaşte, de 
un Novalis”. Guillermou, reluînd o idee 
a lui G. Bogdan-Duică, punea în relaţie 


simbolul acesteia cu expe-rienţa, 
trăirile biografice ale autorului şi-l 
coboară astfel din metafizic în profan, 
existenţial. Scria acesta: “Or, Emines- 
cu atrăit el însuşi o experienţă dure- 
roasă, cu totul asemănătoare aceleia 
care se află în centrul vieţii şi gîndirii 
lui Novalis”. Susţinătorii unei aseme- 
nea interpretări aveau în vedere “iubita 
de la lpoteşti” şi considerau Floare 
albastră poemul consacrat amintirii 
“copilei moarte”. În ordinea unor astfel 
de opinii, şi D. Popovici vedea în 
simbolul “florii albastre” pe Veronica 
Micle“: “Ei îi este adresat formidabilul 
gest de închinare al poetului, care îi 
spune că ar pune la picioarele sale 
întreaga lume”. In interpretarea lui VI. 
Streinu şi a Elenei Tacciu elegiacul 
sublimează în tragic, simbolismul 
poeziei în discuţie fiind deopotrivă 
unul al vieţii, dar şi al morții. Piramida 
invocată la început, prin însăşi hiero- 
glifa ei, ar sugera mormîntul transcen- 
dent:. 

Rezolvarea poate lua însă regis- 
tre foarte diferite, de la idilic la tragic, 
să spunem. “Idila Floare albastră, 
scria D. Popovici, este semnificativă 
pentru psihologia erotică a poetului. 
Femeia simte ea însăşi trebuinţa 
idealizării”. “Sentimentul mediocru al 
cîtorva sonete e răscumpărat de 
puritatea şi intensitatea lirică a unor 
idile, într-un crescendo care merge 
dela Floare albastră...” etc. 

Const. Ciopraga trimite semni- 
ficaţiile către magic, Floare albastră 
fiind “totuna cu Wunderblume (floarea 
minunată) sau Glucksblume (floarea 
norocului) care în fantezia populară 
deţine puteri magice, supranaturale, 
ajutînd, printre altele, la depistarea 
comorilor ascunse”, pe cînd, pentru 
Th. Codreanu “floarea albastră este 
iubita pur şi simplu, o prezenţă reală, 
accesibilă...”?. 

incă T. Vianu, în Poezia lui 
Eminescu’, făcea distincţia dintre 
valorile de semnificaţie ale celor două 
simboluri la Novalis. “Eroul lui Novalis 
porneşte să caute floarea albastră, 
adică infinitul, ea reprezintă simbolul 
unei aspirații tulburătoare, al nostalgiei 
către îndepărtata patrie a poeziei”, pe 
cînd la Eminescu ea este “simbolul” 
iubirii pierdute, atitudine fundamen- 
tală în erotica sa. 

Şi pentru Eugen Todoran? “sim- 
bolul romantic al spatiului infinit” este 
astfel recunoscut de poet cu o altă 
semnificație decît a zădărniciei vieții, 
ea reprezentînd o chemare a iubirii 
prin care viaţa merge înainte, pe 
drumul devenirii nesfîrşite. 

Diferenţa de semnificaţie îi este 
clară şi lui Const. Ciopraga’, mai ales 
din perspectiva diferit contextuală a 
reluării sintagmei în versurile 51-52: 


Ce frumoasă, ce nebună 
E albastra-mi, dulce floare! 


şi din versul 55: 
Floare-albastră! Floare-albastră!. 


Este evident că în acest din 
urmă context ea capătă rezonanţe ce 
depăşesc nivelul sinonimiei iubită- 
floare. Ea nu mai pare a sugera o 
anumită persoană, “ci un complex 
afectiv, în parte inanalizabil (...). 
Inţelesul ultim rămîne difuz”. 

Rosa del Conte considera şi ea 
că între semnificaţiile simbolurilor în 
cele două opere există o diferenţă de 
conţinut. “Mai mult decît în opera lui 
Novalis, Heinrich von Ofterdingen, 
titlul trebuie considerat ca fiind inspirat 
de un simbolism facil al iubirii; este 
gajul amintirii, acel nu-mă-uita, nu 
floarea albastră a poeziei şi a in- 
finitului”*, 

Cineva" vedea în chiar sintagma 
din titlu antinomia ce se dezvoltă pe 
tema mai generală a iubirii. Floarea 
ar sugera astfel relativul, iar albastră — 
absolutul. Desigur, posteriori, inter- 
pretarea poate fi acceptată şi pe ideea 
că titlul unei opere este formulat de 
către autor abia la sfîrşit. interpretat 
însă la locul lui, adică în debutul poe- 
mului, titlul Floare albastră, intuitiv 
şi cultural-simbolic, nu trimite către 
astfel de semnificaţii. El este receptat 
ca sugerînd frumosul, bucuria, aspi- 
ratia şi aşa mai departe. 

Dar, ne întrebăm şi noi, Emi- 
nescu trebuia să meargă la Novalis 
sau Leopardi sau V. Hugo, cum s-a 
mai scris, pentru a afla o astfel de 
sensibilă şi tulburătoare metaforă 
simbolică, sau putea foarte bine să-şi 
aducă aminte de “Văcărescu cîntînd 
dulce a iubirii primăvară” şi de a lui 
intr-o grădină? Vorba fetei din poezia 
eminesciană: 


Nu căta în depărtare 
Fericirea ta, iubite!, 


dar mai ales răspunsul îndrăgos- 
titului: 


Ah! Ea spuse adevărul; 
Eu am rîs, n-am zis nimica. 


În spiritul celei mai autentice 
gîndiri metaforice populare (vezi 
doinele şi oraţiile de nuntă) şi emi- 
nesciene, aici putem afla, zicem noi, 
înghiocheate toate semnificaţiile 
erotice, estetice şi metafizice ale 
simbolicei metafore floare albastră. 
Aşadar: 


Într-o grădină, 
Lîng-o tulpină, 
Zării o floare ca o lumină. 
S-o tai, să strică! 
S-o las, mi-e frică 
Că vine altul şi mi-o rădică. 


Zoe Dumitrescu-Buşulenga afla 
acest simbol în mai multe poeme 
eminesciene: Călin (file din poves- 
te), Miron şi frumoasa fără corp ori 
Dorinţa, unde într-o variantă a ultimu- 
lui poem citim: 


Nu floarea-albastră, peritoare 
Ce văd în părul tău bălai. 


În forma finală a poeziei, ideea 
e mai clar formulată; 


Nu floarea veştejită din părul 
tău bălai, 
Căci singura mea rugă-i uitării 
să mă dai. 


Metafora-simbol a florii albastre 
este însă o prezenţă mult mai insis- 
tentă în opera lui Mihai Eminescu, 
decit s-ar crede la prima vedere. În 
Călin (file din poveste) “flori albastre 
tremur ude în văzduhul tămiiet”, în 
lacrimile fetei se află “faina ochilor 
albaştri”, iar mireasa “flori albastre 
are-n păru-i şi o stea în frunte poartă”. 
Şi ursitele din Miron şi frumoasa fără 
corp “Flori albastre au în plete, / 
Cite-o stea în frunte poartă”. Şi exem- 
plele pot continua. 

Din punct de vedere compo- 
ziţional, majoritatea comentatorilor 
observă existenţa unor tablouri sau 
secvenţe, să le spunem diacronice, 


Eminescu al nosta 


65 


care structurează şi tensionează prin 
dinamica lor, de fapt, cele două teme 
lirice fundamentale ale căror purtă- 
toare sînt, doar parţial El şi Ea, pentru 
că tema lui este afirmată în primul 
rînd de fată, ceea ce le relaţionează, 
le face complementare: 


— lar te-ai cufundat în stele 
Şi în nori şi-n ceruri nalte? 


Comentariul bărbatului la cuvin- 
tele îndrăgostitei sînt doar o con- 
firmare a dojanei acesteia, considera- 
tă îndreptăţită; 


Ah! Ea spuse adevărul; 
Eu am rîs, n-am zis nimica. 


Cealaltă temă, a fetei, este şi 
ea formulată tot în această secvenţă 
de început: 


Nu căta în depărtare 
Fericirea ta, iubite! 


Încă o dată observăm că am- 
bele teme sînt raportate la conceptul 
de fericire. 

Tensionalitatea afectivă dintre 
sensurile celor două aspirații ase- 
mănătoare, una către idealitate (şi 
idealisme), cealaltă practică (şi 
umană), ordonează toate celelalte 
opoziții menite să amplifice dinamica 
sentimentului numit iubire. Spaţial, ele 
numesc departele şi aproapele, tem- 
poral, trecutul şi prezentul, afectiv 
bucuria şi regretul, estetic, prezenţa 
şi absenţa frumosului: 


Ce frumoasă, ce nebună 
E albastra-mi dulce floare! 


şi te-ai dus dulce minune... 


In cea mai mare parte, discursul 
liric aparţine fetei îndrăgostite, care 
mai întîi îşi dojeneşte iubitul pentru 
absenţa lui afectivă. D.I. Suchianu 
observa că aici e o situaţie insolită 
pentru erotica eminesciană: e printre 
puţinele dăţi cînd fata este cea care 
mustră bărbătul. Motivul?: acesta era 
prea acaparator preocupat de răs- 
punsurile la întrebări ce ei i se par fără 
răspuns, nu neapărat şi inutile: 


În zadar rîuri în soare 
grămădeşti-n a ta gîndire, 


fata este îngrijorată de fericirea lui, dar 
şi de a ei. Şi totul se face cu gingăşie, 
delicateţe şi bunătate ocrotitoare: 


Astfel zise mititica, 
Dulce netezîn du-mi părul. 


Elementele care definesc spa- 
tiul preocupărilor bărbatului nu se află 
esențialmente undeva departe, ci 
sus: 


Piramidele-nvechite 
Urcă-n cer vîrful lor mare, 


alt termen al suitei de contradicții 
numite mai înainte. Acesta poate fi 
un alt criteriu de bază al împărţirii 
poeziei de dragoste eminesciene, pe 
lîngă altele ce le vom cita chiar noi 
mai departe. În alt sens însă, privirea 
în sus a îndrăgostitelor le înnobilează 
şi pe ele de spirit. Aşa se întîmplă cu 
Cătălina din Luceafărul, cu fata din 
Sara pe deal şi aşa mai departe. 


Ea, îmbătată de amor, 
Ridică ochii. Vede 
Luceafărul... 


E drept că după acest moment, 
urmează cel al coboririi privirii: 


— Hai în codrul cu verdeață... 


Să observăm, mai întîi, că exis- 
tă în erotica eminesciană două forme 
ale unei astfel de chemări: una prin 
hai! şi o alta prin vino! Dacă vom 
aminti că pe prima o foloseşte şi 
Cătălin din Luceafărul, iar pe a doua 
Hyperion, vom înţelege şi care sînt 
încărcăturile lor semantice şi afective. 
Hai! numeşte, aşadar, invitaţia la o 
dragoste directă, să-i spunem epi- 
cureică. Este şi ceea ce propune fata 
din Floare albastră: un scenariu al 
unei iubiri senzuale, adolescentine, 
directe, cu tot ceea ce poate însemna 
aşa ceva, adică sărutări (“De mi-i da 
o sărutare”), vorbe de iubire (“Şimi-i 
spune-atunci poveşti/ Şi minciuni cu-a 
ta guriță”, gesturi tandre (“Mi-oi 
desface de-aur părul/ Să-ţi astup cu 
dînsul gura...”), îmbrăţişări (“ Mi-i ţinea 
de subsuoară,/ Te-oi ținea de după 
gît), jocuri de-ale îndrăgostiţilor (“Eu 
pe-un fir de romaniță, / Voi cerca de 
mă iubeşti...”) şi aşa mai departe. 

Limba Memnduă 


Dacă am interpreta însă idila 
(după alţii, egloga , adică acea poezie 
de iubire care îmbină dialogul cu 
monologul) numai din punctul acesta 
de vedere, al scenariului propriu-zis, 
concepţia eminesciană despre iubire 
ar fi deformată. La fel de important 
este, pentru îndrăgostiţii poeziei lui, 
nu numai cum, ci şi unde se des- 
făşoară acest ritual. Răspunsul: 
“departe de lumea (dezlănţuită)” este 
doar parţial adevărat. Iubirii sincere, 
frumoase i se opun într-adevăr 
semnele unei civilizaţii ostile, alte 
determinări ale erosului aflate în 
opoziţie la Eminescu: 


— Tu eşti copilă, asta e... 
Hai ş-om fugi în lume, 

Doar ni s-or pierde urmele 
Şi nu ne-or şti de nume..., 


îi spune şi Cătălin Cătălinei. Şi 
exemplele pot continua. 

La fel de important este, cum 
spuneam, şi locul unde se petrece 
acest scenariu. El este unul al 
spaţiului primordial ce are tot- 
deauna printre constituenți, ca 
elemente simbolice, codrul şi izvorul: 


— Hai în codrul cu verdeață, 
und-izvoare pling în vale, 


Apoi, el are iarăşi totdeauna, 
configuraţia şi însemnele cuibarului: 


Acolo-n ochi de pădure, 
Lîngă bolta? cea senină 
Şi sub trestia cea lină 
Vom şedea în foi de mure 


Or, într-un astfel de spaţiu mitic, 
iubirea capătă la Eminescu sem- 
nificaţie iniţiatică, ceea ce re- 
dimensionează fundamental epi- 
cureismul invocat la început. Şi cu 
aceasta ajungem la mult discutatul 
vers final al poeziei, o altă enigmă nu 
numai de ordin gramatical ori lexical, 
de altfel destul de multe în cazul 
acestui poem. 

Chiar dacă ne aflăm ia jumă- 
tatea demersului interpretativ, nu 
credem că următoarea afirmaţie a lui 
N. Steinhardt se poate susţine întru 
totul: “Splendoarea bucății constă în 
cele cîteva izbucniri de absolută 
simplitate — cum puţine sînt în 
literatura universală. O simplitate, o 


naivitate, o elementaritate neinfestată 
de conştiinţa conştiinţei, de orice fel 
de intelect şi orice intervenţie mintală. 
Sinea prea slobodă de orice reflecţie”; 
doar la nivel de elogiu generos în sinea 
bucății". Pentru cei obişnuiţi să inter- 
preteze expresia lirică eminesciană 
brutal, printr-o grilă preponderent filo- 
sofică, o astfel de apreciere nu poate 
decît să şocheze. Pentru A. Guil- 
lermou, de exemplu, Floare albastră 
trece drept “un poem ermetic a cărui 
semnificaţie ultimă este imposibil de 
aflat”. Şi cu aceasta ajungem la 
ultimul vers. O spunea încă o dată 
acelaşi Guillermou: “Misterul Florii 
albastre se reduce de fapt la problema 
pe care o pune interpretarea ultimei 
strofe”, care “aduce dintr-o dată o 
tonalitate nouă şi vine să încarce 
ansamblul poemului cu o semnificaţie 
tristă şi patetică”. 

Cea mai multă cerneală, vorba 
lui Perpessicius, a curs însă în 
legătură cu acest ultim vers, care în 
Convorbiri literare, din 1 aprilie 1893, 
apare “Totuşi este trist în lume”. 
Invocînd o greşeală de tipar, ce într- 
adevăr n-a scutit nici o ediţie “Emi- 
nescu”, Titu Maiorescu “corectează” 
şi scrie Totul.... Această lecţiune a 
fost acceptată şi de G. Călinescu. 
Perpessicius adoptă însă varianta 
Totuşi, justificîndu-se: “Totul este 
trist în lume” e, de bună seamă, şi 
simplu, şi firesc. Dar sfîrşitul poeziei 
e poate cu mult mai profund. Poate 
că în forma aceasta bizară, asemeni 
fintînilor adînci, versul ascunde un 
ochi de lumină, ce trebuie dibuit şi 
desprins, cu atenţie, din întuneric”"*. 
Guillermou corelează poezia cu 
experienţa personală a lui Eminescu 
pentru enigmatica “logodnică de la 
Ipotești” (ca şi G. Bogdan-Duică) şi 
de o posibilă atitudine sceptică, în 
sensul refuzului de a spera al în- 
drăgostitului şi citeşte, în consecinţă: 
totuşi. 

D. Murărăşu scrie în ediţia sa 
tot totuşi, numai că modifică punctua- 
ţia versului. “După acest cuvînt, 
capabil să te facă să te opreşti şi să 
meditezi, am pus puncte de sus- 
pensie, ca fiind în sensul intenţiei 
artistice a poetului”. Aşadar: “ Totuşi... 
este trist în lume!" În sfîrşit, pentru a 
limita seria exemplelor interpretative, 
îl mai amintim pe lingvistul lorgu 
lordan care îl deriva pe totuşi de la 

un arhaic tot+(u)şi, considerîndu-l 
inovaţie eminesciană (!?). 

Din punct de vedere prozodic 
trebuie să observăm că ambele forme 
totul şi totuşi sînt trohaice, neimpli- 
cînd deci considerente de ritm. Care 
este atunci propunerea noastră de 
interpretare în acest context? 

Noi pornim de la faptul că poemul 
Floare albastră este unul de tinereţe, 
ca şi o alta comparabilă cu el, Sara 
pe deal (1871); sînt, cu alte cuvinte, 
poezii de iubire specific adoles- 
centine, una completînd-o pe cea- 
laltă. Reamintim şi ceea ce am spus 
despre forma chemării: Hai..., despre 
ludicul scenariului erotic, dar şi 
despre gravitatea iniţiatică a acestuia, 
despre dramatica fugă a celor două 
teme lirice prezente şi în Sara pe 
deal, tema lui şi tema ei şi care ating 
explozii afective în-ambele finaluri: 


Ah! în curînd satul în vale-amuţeşte, 
Ah! în curînd pasu-mi spre tine 
grăbeşte 


şi: 


Ce frumoasă, ce nebună 
E albastra-mi dulce floare! 


Adăugăm tuturor acestora faptul 
cum prezenta Mircea Eliade, într-unul 
din eseurile sale, adolescenţa ca pe 
o vîrstă deosebit de gravă, vîrstă a 
catastrofelor, capabilă de sacrificii 
supreme datorate unei inimi care 
crede sincer că din cauza ei pulsează 
un întreg univers. Or, în cele două 
poeme discutate tocmai acest senti- 
ment este prezent, din el explodează 
cuvintele de adoraţie ale celor doi 
îndrăgostiţi. 

In acest moment al senti- 
mentului, cu regretul firesc al des- 
părţirii de o fericire ce ar fi voit-o 
nesfîrşită: 


Şi te-ai dus dulce minune..., 


dar şi cu gîndul la viitoarea întîlnire, 
care în iubire este totdeauna una 
tensionat aşteptată, îndrăgostitul 
face o superbă declaraţie de dra- 
goste (adolescentină, catastrofică 
etc.), iar aceasta ia forma: 


Totul este trist în lume... 


fără tine! 

Aşadar, acelaşi totul, numai că 
încărcat de astă dată de o cu totul 
altă semnificaţie: nu scepticism, 
deznădejde, pesimism, schopen- 
hauerism etc., ci exuberanţă, subli- 
mare adolescentină firească la 
întîlnirea tînărului cu marea experienţă 
care nu mai sînt ale poemului prin 
discursul lui gramatical sau liric, ci al 
iubirii ca sentiment. În interpretarea 
noastră — misteriosul, enigmaticul, 
ermetismul şi celelalte nu de capri- 
cios, răsfăţat, aducător de fericire, dar 
şi de tristeţe în acelaşi timp şi care 
îşi impune specificitatea aceasta 


oricărei forme de discurs. 

Limbdi Momână 


Lolita ZAGAEVSCHI 
Chişinău 


METAFORELE 
FRUMUSEŢII INTERIOARE 
IN ROMANUL 

LUNTREA LUI CARON 

DE LUCIAN BLAGA 


Prezentul studiu face parte din 
proiectul unei investigaţii mai ample, 
ce îşi propune să studieze funcţiile 
metaforice în romanul Luntrea lui 
Caron de Lucian Blaga. Punctul de 
vedere asumat în acest proiect este 
unul preponderent hermeneutic: din 
perspectiva sensului textual intuit, 
vom urmări cum se constituie acesta 
din unităţi mai mici de conţinut, încer- 
cînd să descoperim în acest fel par- 
ticular ceea ce Eugeniu Coșeriu 
numea modul de “articulare” al sen- 
sului global!. 

Am evitat, în textul de faţă, 
aspectele tehnice, utilizînd conceptele 
operaţionale bine cunoscute, pe care 
le-a folosit chiar Lucian Blaga în stu- 
diul Geneza metaforei şi sensul 
culturii (capitolele Geneza metaforei 
şi Aspectele fundamentale ale 
creaţiei culturale?). Vom utiliza 
anume disocierea sa fundamentală 
între metaforele p/asticizante sau 
“expresive”, pe de o parte şi cele reve- 
latoare sau “poetice”, pe de altă parte, 
a cărei relevanţă mai generală pentru 
investigarea textelor poetice ni se 
pare că a fost argumentată convin- 
gător în studiile prof. M. Borcilă, dintre 
care cităm Dualitatea metaforicului 
şi principiul poetic’. 

Pentru contextul de faţă ne-am 
focalizat atenţia asupra capitoluiui X, 
un capitol central al romanului struc- 
turat semantic printr-o reţea de funcţii 
metaforice textuale ce se integrează 
într-o reţea macrotextuală la nivelul 
romanului şi din care am selectat pen- 
tru analiză cîteva metafore ale frumu- 
seţii interioare a fiinţei, metafore ce 


se integrează -cîmpului referenţial al 


fiinţei umane, aşa cum se conturează 
acesta în dimensiunea sensului glo- 
bal. 

Voi trece în revistă cele mai 
importante dintre aceste “noduri” meta- 
forice, care se înscriu, deseori, în 
ceea ce Tudor Vianu numea “grefe 
metaforice”: imagini ce “derivă” din 
metafora iniţială şi o “îmbogăţesc””. 

Prima metaforă din text, care ne 
orientează atenţia spre configurarea 
unei sfere semantice distincte, este 
metafora zîmbetului — semn al “tainei” 
unei fiinţe feminine: “Ana intra cu un 
zîmbet, cu acel zîmbet de neuitat, 
prin care se'rosteşte taina fiinţei ei”. 
Prima orientare a cuvîntului zîmbet nu 
o resimţim ca metaforă decît printr-un 
efect ulterior de feed-back. Pe măsură 
ce capătă mai mulţi determinanţi: “acel 
zîmbet de neuitat”, designatul terme- 
nului prim, se individualizează. În clipa 
în care ajungem la atributiva “prin care 
se rosteşte taina fiinţei ei”, realizăm 
că aceasta reprezintă, de fapt, o 
discursivizare a termenului secund. 
Deşi în poziţie sintactică subordonată 
faţă de propoziţia în care apare 
termenul prim, nu acesaşi este relaţia 
semantică între termenii propriu-zişi 
ai procesului metaforic. Este vorba, 
evident, despre o metaforă revelatoare 
sau poetică, pentru că relaţia dintre 
termeni este una “ecuaţională”, mai 
exact, identificatoare, şi se poate 
exprima prin bine cunoscuta ecuaţie 
a+x=b. Cel mai bun argument pentru 
aplicarea acestei ecuaţii, drept prin- 
cipiu al metaforei revelatoare, la exem- 
plu! nostru, l-am putea da chiar printr- 
un citat din Blaga, în care am înlocui 
doar exemplul pentru termenul a sau 
prim: “Faptul concret “a” (zîmbetul) e 
de astă dată privit numai ca un semn 
vizibil al unui “x”, prin ceea ce ele 
prefăcut într-un “mister deschis”, care 
cheamă şi provoacă un act revela- 
tor”?. Acel zîmbet, deci, este semn al 
unui mister care ni se revelează a fi 
însuşi misterul lăuntric al Anei Rareş. 
Funcţia acestei metafore în text este, 
evident, una poetică. Prin ea trans- 
gresăm nivelul semnificaţiilor primare 
ale textului, căci faptul de a fi “rostire 
a tainei unei fiinţe feminine” nu aduce 
vreun “spor de expresivitate” “zîmbe- 

tului” ei, ci îi conferă o nouă semnifi- 
catie, din perspectiva “tainei revelate”. 
Astfel, această metaforă este unul 
dintre nodurile semantice pe care se 
articulează sensul textual, pornind de 
la semnificaţiile date în elementele 
lexicale constituente. 

Aceeaşi metaforă a fiinţei inte- 
rioare feminine mai apare în text, cu 
o înfăţişare puţin diferită: “Zîmbetul ei, 
care este tăinuire şi destăinuire în 
acelaşi timp, are darul să desființeze 
distanţa, ce, dintr-o hotărîre a ei, se 
pusese între noi”. Aici întîlnim o altă 
formă de discursivizare a conţinutului 
termenului secund sau b: “care este 
tăinuire şi destăinuire în acelaşi timp” 
şi în care se insistă asupra ideii de 
“taină”, ce se revelează, rămînînd 
ascunsă în acelaşi timp. Observăm 
în acest punct caracterul dinamic al 
relaţiei care se instituie între termenii 
procesului metaforic, dinamic nu nu- 
mai prin esenţa acestui proces de 
instituire a sensului, ci şi prin forma 
de exprimare a termenului b: “zîmbet 
prin care se rosteşte taina” în primul 
caz şi “tăinuire şi destăinuire” — ca 
substantive verbale — în al doilea 
caz. Astfel, metaforizînd şi noi, con- 
statăm că sensul luminează din inte- 
rior, iar metafora transpare şi în expre- 
sia ei în semnificant. 

Într-o secvenţă precum: “Zîm- 
betul [...] are darul să desființeze 
distanţa” — pot fi reperate două meta- 
fore lingvistice sau designaţionale, pe 
care nu le mai resimţim ca atare, căci 
ele s-au desemantizat prin uz: “are 
darul” şi “să desființeze distanţa”. Le 
menţionăm aici pentru că ele, prin 
conotaţiile activate, exercită, chiar 
pornind de la nivelul semnificaţiilor 
lingvistice, aşa-numita funcţie evoca- 
tivă de care vorbeşte Coşeriu (“Nu- 
mim evocare complexul acestor funcţii 
[funcţii ale semnului “în text”, diferite 
de funcţiile semnului virtual “în limbă” ] 
ce nu pot fi reduse în mod direct la 
funcţia reprezentativă”? — trad. n.), 
contribuind cu un spor semantic la ţe- 
serea unei pînze de sens subiacente 
textului. “A avea darul!” şi “a desfiinţa” 
trimit la o anume înzestrare a fiinţei 
interioare, bineînţeles, potenţată de 
contextul în care se integrează. Desfi- 
inţarea distanţei “ce se pusese între 


noi” are şi o altă valoare funcţională 
în text — o funcţie de legătură între 
secvențele narative (aici atît anafo- 
rică, cît şi cataforică): vizita doamnei 
Ana Rareş la bibliotecă şi evitarea 
întîlnirilor cu Axente Creangă. 

Semnalăm aici şi un alt element 
pe care îl asociem cu zîmbetul, ca 
metaforă a fiinţei interioare: “Dar acum 
era zîmbitoare, aşa cum o păstrasem 
de ani în amintire”*. Luat în contextul 
strict imediat, cuvîntul nu pare a avea 
o funcţie metaforică. Forma lui de ad- 
jectiv implică o funcţie de determi- 
nare, iar în cazul nostru el este un 
calificativ definitoriu pentru imaginea 
Anei Rareş din amintirile lui Axente 
Creangă: “zîmbitoare, aşa cum o 
păstrasem în amintire”. Faptul de a fi 
definitoriu, precum reiese din con- 
textul imediat, îl pune în relaţie directă 
cu însăşi esenţa acestei fiinţe femi- 
nine, care, aşa cum am văzut mai 
devreme în text, se rosteşte prin acel 
misterios zîmbet. Astfel, chiar aceas- 
tă ocurenţă adjectivală non-metafo- 
rică, prin relaţionarea nemijlocită cu 
metafora revelatoare, capătă nuanţe 
semantice noi. Totodată, la nivelul 
coeziunii structurii de suprafaţă a 
textului, ea îndeplineşte o funcţie 
cataforică, trimiţînd la un element 
anterior, iar sub aspectul construcţiei 
textuale, se constituie în termen situat 
în opoziţie cu cel precedent, opoziţie 
marcată şi de conjuncţia adversativă: 
“cuta de pe frunte... nu vreau săte văd” 
faţă de “Dar acum era zîmbitoare'”, 
prefigurînd şi rezolvarea acestei 
opoziții. 

In prelungirea directă a sensului 
metaforic circumscris anterior poate 
fi încadrat şi contextul ce urmează: 
“— Pe unde Dumneata umbli, Ana, 
s-aude mereu un imn. Îl cîntă zeitățile 
antice pe subt ogoare, şi-l cîntă în 
lumină apele!”*. in centrul atenţiei 
noastre aici se află “s-aude mereu un 
imn”, care este, evident, o metaforă. 
Termenul secund al acestei metafore 
nu este explicitat în text, nu este 
discursivizat, ci este sugerat prin 
dezvoltarea termenului prim, pe care 
o simţim, de fapt, ca o dezvoltare a 
termenului b: “ll cîntă zeitățile antice 
pe subt ogoare, şi-l cîntă în lumină 
apele”. Această dezvoltare o putem 

califica drept “grefă metaforică”, pen- 
tru că ea derivă din metafora anteri- 
oară “s-aude un imn” şi o “îmbogă- 
țeşte”. Prin “grefa metaforică” se cre- 
ează, de fapt, un cadru al figurii. Ter- 
menul a: “un imn”, prin conotaţiile sale 
de solemn, religios, înălțător, impune 
o anumită dominantă semantică ele- 
mentelor cadrului şi care se manifestă 
fie ca explicit mitologică: “zeitățile 
antice pe subt ogoare” — de o concre- 
teţe imagistică mai pregnantă—, fie 
cu un caracter mitic-simbolic: “îl cîntă 
în lumină apele”. Astfel, “s-aude un 
imn” este semnul transformării naturii 
într-un templu prin prezenţa Anei Ra- 
reş, templu în care este celebrată 
frumuseţea interioară a fiinţei femi- 
nine. Avem de-a face, aşadar, cu o 
metaforă I! cu funcţie revelatoare, 
care funcţionează ca o “ecuaţie” cu 
functor x, căci descoperă o a doua 
natură a lucrurilor, vizibilă doar în 
prezenţa unui anume fapt, şi care este 
chiar instituită prin însăşi prezenţa 
acestui fapt. Lumina din “îl cîntă în 
lumină apele” instituie o dimensiune 
simbolică a acestei a doua naturi a 
lucrurilor şi pare a fi cosubstanţială 
acelei taine a fiinţei Anei, care se 
rosteşte prin zîmbet; pare a fi chiar 
mediul exclusiv în care se revelează 
această taină — “tăinuire şi destăi- 
nuire în acelaşi timp”. 

Efectul unei asemenea revelații 
este asemănător unei “transe exta- 
tice”: “Rosteam cuvinte aproape fără 
legătură, într-atît se destrăma fiinţa 
mea de cenuşă la atingerea cu aerul. 
Vorbele mele ce păreau frînturi de imn 
aveau însă un subton de mustrare...""!. 
Deşi prin “păreau” conştiinţa reflexivă 
instituie o anumită distanţă între “vor- 
bele mele” şi “frînturi de imn”, impor- 
tantă este asociaţia cu “s-aude mereu 
un imn”, prin care şi “fiinţa mea de 
cenuşă” participă, sau este prezentă 
în acel cadru simbolico-mitic schiţat 
mai sus. “Se destrăma” “la atingerea 
cu aerul” creează un cadru pentru ima- 
ginea: ființa de cenuşă, valorificînd 
conotaţiile simbolice ale termenului 
cenuşă — caracteristic universului 
poetic biagian. Dar “rosteam cuvinte 
fără legătură”, “vorbele mele” trimit la 
termenul ființă, ca fiinţă dotată cu 
logos, faţă de care cenuşa nu este 


doar un determinativ plasticizant, ci 
însăşi substanţa simbolică, din care 
este alcătuită fiinţa umană cu o 
existenţă precară şi mistuită de flă- 
cările pasiunilor. Astfel se instituie o 
relaţie de identitate între termeni: 
ființă = cenuşă, de unde deducem 
caracterul revelator sau simbolic al 
acestei metafore. 

O splendidă metaforă care, la 
rîndul ei, se constituie într-un termen 
al procesului metaforic de formare a 
uneia dintre făpturile centrale ale lumii 
textului — poetul Axente Creangă — 
este următoarea: “lti aminteşti ziua 
cînd ai luat soarele şi mi l-ai pus în 
suflet?"12. Înainte de a analiza mai în 
amănunt valorile funcţionale ale aces- 
tei metafore în contextul mai restrîns 
al capitolului, vom evidenția tensiunea 
dinamică, instituită între metaforele 
polarizante “fiinţa mea de cenuşă” şi 
“mi-ai pus soarele în suflet”. Aşa cum 
am arătat mai sus, ele alcătuiesc 
nucleul unei “creaturi” metaforice a 
textului, care ţine de nivelul semantic 
primar — o ipostază a fiinţei interioare, 
poetul Axente Creangă. 

In contextul acestui capitol, 
metafora “ai luat soarele şi mi l-ai pus 
în suflet” se asociază simbolului /umi- 
nii din “îl cîntă în lumină apele”; este 
vorba, deci, de o lumină solară cu 
toate conotaţiile simbolice implicite. 
Prin subiectul acţiunii “ai luat soarele”, 
care este Ana Rareş, caracterul rela- 
tiei dintre această metaforă şi cea a 
Zimbetului, aşa cum am interpretat-o 
mai sus, îl putem apropia de “grefa 
metaforică”. Totuşi, faţă de un alt exem- 
plu de “grefă metaforică”, menţionat 
mai sus, aici, derivarea metaforelor 
se face în linie simbolică, guvernată 
de dominanta luminii, a luminii solare. 
Şi în acest caz, ca şi în cel anterior, 
în structura sa de suprafaţă metafora 
are un caracter dinamic explicit, ter- 
menul prim reprezentînd o acţiune; 
pe cînd în termenul secund înţele- 
gem o schimbare interioară pe care o 
suferă poetul, transformarea într-o 
fiinţă inundată de lumină interioară 
indusă de un factor din exterior: mis- 
terul fiinţei feminine. Prin însuşi carac- 
terul cosmic al termenului a: soarele, 
lumina, caretransfigurează fiinţa inte- 
rioară, se împărtăşeşte din armonia 

cosmică, este o lumină cerească. 

Lumina simbolică, aşa cum am 
menţionat mai sus, este mediul în care 
se revelează misterele sacre, ascun- 
se privirii profane. “Fereastra ce dă 
spre Munţii Apuseni, îngăduie unei 
lumini egale să cadă, [...] pe faţă 
doamnei Ana. Pe faţă şi pe miini. 
Sufletele noastre umblă prin depărtări, 
dincolo de orice zare."'? Considerată 
în contextul imediat, “lumină egală” 
este o catacreză, o metaforă lingvis- 
tică, dar, de fapt, ea este un element 
simbolic. Lumina nu face numai ca 
locul unde cade ea să se împăr- 
tăşească din substanţa ei simbolică, 
ci relaţia este reciprocă: ea cade pe 
faţa doamnei Ana — locul unde înflo- 
reşte zîmbetul ei misterios, dar şi pe 
miîini. Vom menţiona aici un aspect 
despre care ni s-ar fi putut reproşa că 
l-am ignorat: caracterul de sinecdocă 
al metaforei zîmbetului, imaginea 
mîinii, mai ales în exemplul: “Mîinile 
noastre colaborează, amestecîndu- 
se”!, dar şi cuta de pe frunte, pe care 
am amintit-o mai sus, într-o altă ordine 
de idei, în exemplul “O cută verticală 
pe fruntea ei îmi spunea: nu vreau să 
te văd”. Nu insistăm aici asupra 
acestui aspect, pentru că ne intere- 
sează mai mult valorile funcţionale ale 
metaforelor în text decît aspectele 
expresive, relevante pentru seman- 
tica limbii. 

Lumina proiectează ceea ce 
cade sub incidenţa ei într-o altă zare: 
“Sufletele noastre umblă prin depăr- 
tări”. Importanţa acestui simbol se 
manifestă prin recurenţa sa, sub alt 
aspect: “Căldura lui Cuptor şi luminile 
din Munţii Apuseni, ce dau năvală pe 
fereastră, întregesc senzațiile şi 
semnificaţiile din lumea lui Soare Ră- 
sare”'®, Apariţia sub forma de plural 
indică un termen ce nu este pur deno- 
tativ, aşa cum n-a fost nici în exemplul 
cercetat mai sus, dar aici el ṣe inte- 
grează într-o suită de alţi termeni, 
care manifestă o anumită dominantă 
semantică — ei ţin, parcă, de lumea 
patriarhală: Cuptor, luminile, lumea lui 
Soare Răsare. Remarcăm aici 
metafora lumea lui Soare Răsare, 
acea lume a “minunilor coloristice ale 
răsăritului”, care se desprinde din pa- 
ginile manuscrisului persan, răsfoit de 


Ana Rareş şi Axente Creangă, o lume 
de basm în lumea imaginară a roma- 
nului. Şi lumea lui Soare Răsare o 
asociem cu simbolul /uminii, sub 
aspectul său mitic, de basm. 

De asemenea, lumina este 
factorul esenţial în revelarea frumu- 
seţii discrete, spiritualizate a doamnei 
Ana Rareş: “[...] în ceasul acesta, în 
lumina substanţială, aproape pipăibilă 
a verii, neîncrederea ei în sine este 
dezminţită de-o evidenţă. În dispoziţia 
sufletească înaltă ca dealul viilor din 
Cîmpul Frumoasei, doamna Ana e o 
minunată arătare””. Este interesant să 
urmărim cum se constituie cadrul în 
care este situată metafora caracte- 
ristică basmelor: doamna Ana e o 
minunată arătare. Descrierea ele- 
mentelor cadrului este graduală; fiind 
toate impregnate de spiritualitatea 
momentului, ele. sînt enumerate în 
ordinea manifestării gradual esenţi- 
alizate a acesteia: “în ceasul acesta” 
nu are doar o funcţie designaţională, 
ci, mai ales, prin calităţile sale evoca- 
tive, instituie un timp simbolic, diferit 
calitativ de cel istoric, în care se 
desfăşoară evenimentele narative ale 
romanului; “lumina substanţială, 
aproape pipăibilă a verii” — prin deter- 
minările sale metaforice, elementul 
simbolic dobîndeşte o consistenţă 
cvasimaterială; el capătă o densitate, 
o concentraţie parcă anume pentru a 
înlesni întruparea “minunatei arătări” 
din însuşi mediul său — lumina; iar 
catacreza “în dispoziţia sufletească 
înaltă”, prin funcţia evocativă a 
determinativului înaltă, redimensio- 
nează starea interioară a fiinţei 
umane, proiectînd-o pe un fundal cos- 
mic sau, corelativ, infuzează un strop 
de armonie cerească, mitică, a lucru- 
rilor, în sufletul uman. 

Frumuseţea interioară ca taină 
a fiinţei feminine este disociată clar 
de frumuseţea feminină “obişnuită” în 
exemplul următor: “Cu umerii obrajilor 
uşor îmbujoraţi de bătaia, ca de urzici, 
a soarelui, Ana îşi revelează cu dis- 
creţie frumuseţea, cu totul aparte, ce 
nu are nimic de a face cu tiparele 
feminine obişnuite ®.” Atit “îşi revelea- 
ză”, cît şi “cu discreţie” ţin de sfera 
semantică a tainei, iar metafora 
frumusețea-taină este explicată în 

distincția menționată mai sus. “Bătaia 
... soarelui”, la nivelul semnificantului 
textual, este un element al cîmpului 
referenţial, dar, prin asociaţie cu /u- 
mina, capătă valori simbolice, în 
sensul precizat mai înainte, iar în plan 
narativ, face legătura cu secvenţa 
anterioară, la vie. 

O “grefă metaforică”, care derivă 
din metafora frumuseții-taină şi o 
îmbogăţeşte, este imaginea frumu- 
setii condiționate: “copiii nu au darul 
de a remarca o frumusețe atît de 
ascunsă şi de condiționată cum este 
aceea a doamnei Ana. Da, frumuseţe 
condiţionată! Întîia oară simt mai clar 
că frumuseţea doamnei Ana Rareş e 
condiţionată de un suflet universal, ce 
pluteşte în preajmă, vibrînd în tot ce 
vedem” **. Atît “ascunsă”, cît şi “con- 
diţionată” sînt atribute ale termenului 
b — faina. lar atributul-cheie, care 
este, de fapt, şi elementul nou, ceva 
face legătură cu termenii simbolici din 
secvențele anterioare, este “condiţi- 
onată”, “frumuseţea condiţionată”. 
Revelarea frumuseții-taină este con- 
diţionată de prezenţa unui suflet uni- 
versal, pe care îl punem în relaţie cu 
lumina substanţială, aproape pipăibilă 
a verii. Această relaţie poate fi cel 
puţin asociativă, dacă nu chiar iden- 
tificatoare, în termenul b: sufletul uni- 
versal şi lumina, se aseamănă atit la 
nivel de semnificaţii profunde, con- 
stituind acel mediu spiritual în care 
se revelează tainele, misterele ascun- 
se şi condiționate, cît şi la nivelul figu- 
rativ, al atributelor şi determinărilor 
sale. Ele sînt cvasimateriale: lumina 
este substanţială, aproape pipăibilă, 
iar sufletul pluteşte în preajmă, vibrînd 
în tot ce vedem — aşa cum este 
metafora explicitată în discurs. În cele 
din urmă, vom recunoaşte că sufletul 
universal însuşi, spiritul esenţializat 
şi inefabil, este un mister care se 
revelează, prinde trup, pluteşte şi 
vibrează. 

De asemenea, ca o “grefă meta- 
forică” a metaforei' frumuseții-taină, 
interpretăm şi motivul din basme al 
apei curcubeului. El apare mai întîi în 
text ca aparţinînd unui nivel primar al 
semnificaţiilor textuale: “nici o fată nu 
se face frumoasă dacă nu bea din apa 
curcubeului” şi sub acest aspect prile- 


juieşte, de fapt, revelaţia frumuseții- 
taină. De asemenea, el realizează 
legătura dintre secvențele din text: 
meditaţia asupra mutabilităţii lucrurilor 
şi perspectiva geologică şi remar- 
carea frumuseţii doamnei Ana: Apoi, 
basmul este reluat, oarecum redimen- 
sionat, de la plasticizant la revelator, 
proiectînd pe un fundal.mitic întreaga 
societate de pe dealul viilor şi sec- 
venţele ce urmează: “Uitaţi-vă, zic, 
la doamna Ana, şi spuneti-mi dacă n-a 
băut din apa curcubeului. Oricît ar 
tăgădui, nu mă îndoiesc că ea a găsit 
pe undeva acea apă, şi a băut din ea, 
mult şi cu sete! Doamna Ana se apăra 
cu mîinile de privirile noastre”%. Aici, 
“privirile noastre” se poate citi nu nu- 
mai pur denotativ, ci, datorită funcţiei 
sale evocative, şi avînd valori seman- 
tice ce depăşesc simpla semnificaţie 
lingvistică. Datorită raportării inevita- 
bile a acestui roman la întreaga operă 
a lui Lucian Blaga, relaţie pe care nu 
am cercetat-o aici, la lectură se impun 
nişte asociaţii. Misterul nu se dezvă- 
luie indiscreţiei unei priviri directe, 
căci aceasta “sugrumă vraja nepă- 
trunsului ascuns”. Astfel, un element 
la prima vedere nonmetaforic capătă 
valori metaforice de profunzime în 
configuraţia semantică schiţată pînă. 
acum, proiectînd dincolo de semnifi- 
caţiile sale literale şi catacreza se 
apără de privirile noastre. 

La fel şi a bea din apa curcubeu- 
lui devine un gest simbolic, echivalent 
cu a se împărtăşi din taina universului 
spiritualizat. In acest sens, putem 
face nişte legături asociative între apa 
curcubeului şi lumina. şi spiritul uni- 
versal — toate fiind semne ale unei 
alte realităţi, dincolo de cele vizibile. 
Semnificaţia gestului este reluată din 
registrul grav şi confirmată în registrul 
comic, cu menţinerea unei detaşări 
ironice, primind o amploare pseudo- 
cosmică: “A băut! întăreşte, cu glas 
grav şi blînd, Leonte, ca şi cum ar fi 
fost martor de nedezminţit al acestei 
întîmplări de pomină din cronica vieții 
pe pămînt'?!. 

O altă discursivizare a metaforei 
frumuseții-taină o întîlnim în exemplul 
următor: “Cicălită pentru frumuseţea 
ei, care în acest ceas se iveşte ca să 
întrupeze o inefabilă armonie lăun- 

trică, Ana îşi întoarce faţa de la noi” ?. 
Sînt daţi explicit ambii termeni ai 
metaforei: frumusețea şi o inefabilă 
armonie lăuntrică şi este sugerat şi 
caracterul relaţiei: termenul b — ammo- 
nia lăuntrică — se întrupează, se ma- 
nifestă prin faptul concret a — frumu- 
sețea —, aceasta din urmă fiind un 
semn al armoniei: este misterul întru- 
pat, o metaforă simbolic-mitică. Aso- 
ciem aici frumusețea ca semn al 
acestei armonii lăuntrice cu lumina 
interioară a zîmbetului, cît şi cu meta- 
fora ai luat soarele şi mi l-ai pus în 
suflet, ca noduri semantice prin care 
se configurează sensul textual. 

Ca o altă “grefă” a metaforei fru- 
museții-taină putem considera meta- 
fora cîntecul din noi din exemplul: 
“Era, totuşi, un cîntec pretutindeni, 
căci cîntecul era în noi, în cei trei băr- 
baţi, care ne găseam în prezenţa 
doamnei Ana”. Înainte de a face 
cîteva observaţii cu privire la termenii 
metaforici, remarcăm că metafora 
cîntecul din noi se situează într-o 
anumită simetrie cu metafora imnului 
de la începutul capitolului. Pe lîngă 
sinonimia metaforică, menţionăm 
diferenţele — la nivelul semnificaţiilor 
primare: nu mai este un cîntec so- 
lemn, de preamărire a divinului, ci, în 
perspectiva unui minunat basm împli- 
nit, este cîntec. Şi imnul, şi cîntecul 
sînt nişte vibrații de răspuns ale 
sufletului în faţa miracolului frumuseţii: 
“pe unde dumneata umbli s-aude un 
imn” şi, respectiv, “cîntecul era în noi 
[...] care ne găseam în prezenţa 
doamnei Ana”. 

Metaforele frumuseţii interioare: 
metafora zîmbetului — revelare a fiin- 
tei interioare, a frumuseţii-taină, “gre- 
fele metaforice”: cîntecul, imnul, moti- 
vul de basm al apei curcubeului, pre- 
cum şi metaforele simbolice asociate: 
lumina, lumina solară, sufletul univer- 
sal şi altele, prin caracterul termenilor 
implicaţi în procesul metaforic, insti- 
tuie o relaţie de corespondenţă între 
frumuseţea interioară a fiinţei şi 
armonia ascunsă a cosmosului. Ele 
se oglindesc, se întrepătrund şi se 
condiţionează reciproc. Deşi se 
împărtăşesc din substanţa cosmică, 
metaforele sînt nodurile semantice ale 
unei reţele constitutive pentru cîmpul 


fiinţei umane, al anthropos-ului. 

Metaforele revelatoare sau 
simbolice constituie punctele de forță 
ale acestei reţele, cumulînd în jurul lor 
metaforele plasticizante sau expre- 
sive, “grefele metaforice” şi elemen- 
tele, care sînt nonmetaforice prin 
semnificaţia lor primară, dar care, 
datorită funcţiei lor evocative, capătă 
valori metaforice în text. Pornind de 
la funcţiile unităţilor minimale de 
sens, la nivel microtextual, şi ajungînd 
la funcţionarea metaforelor la nivel 
macrotextual, se constituie o reţea 
semantică, ce se configurează arhi- 
tectonic atît pe verticală, cît şi pe 
orizontală şi se “intersectează” cu alte 
asemenea reţele, configurînd sau 
articulînd, în acest fel, un edificiu al 
sensului textual global. 


NOTE 


1 Coseriu, Eugenio, Linguistica 
del testo, La Nuova ltalia Scientifica, 
Roma, 1997, p.157. 

2 Blaga, Lucian, Trilogia culturii, 
EPLU, Bucureşti, 1969, p. 275—298 şi 
p. 309—326. 

3 Borcilă, Mircea, Dualitatea 
metaforicului şi principiul poetic, în 
Eonul Blaga, Intîiul veac. Editura 
Albatros, Bucureşti, 1997, p. 263—283. 

+ Vianu, Tudor, Studii de stilistică, 
Editura Didactică şi Pedagogică, 
Bucureşti, 1968, p. 280. 

5 Blaga, Lucian, Luntrea lui 
Caron, Humanitas, Bucureşti, 1990, 
p. 247. 

ŝ Blaga, Lucian, Geneza metafo- 
rei şi sensul culturii, în Trilogia culturii, 
EPLU, Bucureşti, 1969, p. 309—310. 

7 Blaga, Lucian, Luntrea lui 
Caron, p. 247. 

8 Coseriu, Eugenio, op. cit., p. 132. 

° Blaga, Lucian, op. cit., p. 248. 

1 Ibidem, p. 248. 

"1 Ibidem. 

12 Ibidem, p. 250. 

13 Ibidem. 

14 Ibidem, p. 248. 

15 Ibidem, p. 147—248. 

16 Ibidem, p. 250. 

1 Ibidem, p. 269. 

18 Ibidem. 

19 Ibidem. 

2 Ibidem, p. 270. 

2 Ibidem. 

2 Ibidem. 

% Ibidem. 


74 


Limba Română, 


Victor CELAC 
Chişinău 


ELEMENT 
AUTOBIOGRAFIC 
ŞI STRUCTURA 
PSIHICA 

LA PERSONAJELE 
PREDILECTE 

DIN ROMANELE 
LUI MARIN PREDA 


Opera lui Marin Preda în ansam- 
blul ei şi în special romanele (Viaţa 
ca o pradă, Moromeţii, Delirul, 
intrusul, Cel mai iubit dintre pă- 
mînteni) sînt esențialmente autobio- 
grafice deoarece elementul autobio- 
grafic este cel care conferă unitate şi, 
am îndrăzni să spunem, chiar coeren- 
tă operei lui Marin Preda. Intr-un 
interviu scriitorul mărturisea că n-a 
putut niciodată să scrie despre altceva 
decît despre întîmplări prin care a 
trecut el însuşi. Tot acolo Marin Preda 
declara că pentru el Viaţa înseamnă 
aventură în care este implicată 
conştiinţa ca personaj principal şi că 
literatura sa nu este altceva decit 
expresia acestei Vieţi. 

Personajele predilecte din opera 
lui Marin Preda sînt cele asupra cărora 
se proiectează personalitatea auto- 
rului, adică personajele autobiogra- 
fice. La o privire globală asupra roma- 
nelor aceste personaje acoperă în 
întregime viaţa conştientă a autorului, 


de la primele zvicniri de conştiinţă 
pînă aproape de moarte. În mare, 
structura psihică a personajelor 
predilecte este unitară şi se manifestă 
în trei ipostaze, reprezentînd fiecare 
cîte o etapă a vieţii: prima fiind cea a 
omului care este aruncat în viaţă şi 
obţine cu greu conştiinţa de sine 
(Niculaie din Moromeţii, vol. |, şi Ma- 
rin din Viaţa ca o pradă, prima parte), 
a doua — cea a omului care vrea să 
cucerească viaţa (Marin din Viaţa ca 
o pradă, a doua parte, şi Ştefan din 
Delirul). Pe parcursul romanului 
Delirul devine din ce în ce mai ex- 
plicită cea de-a treia ipostază a 
personajului predilect — omul care 
luptă cu viaţa, dar simte tot mai clar 
că va fi înfrînt şi este pînă la urmă 
înfrînt (Călin Surupăceanu din Intru- 
sul şi Victor Petrini din Cel mai iubit 
dintre pămînteni). lată în continuare 
cîteva elemente de structură psihică 
ce ni s-au părut mai relevante pentru 
înţelegerea ipostazelor personajului 
predilect. 

Aproape toate personajele pre- 
dilecte ale lui Marin Preda sînt într-un 
veşnic conflict cu tata: Niculaie vs. 
Ilie Moromete, Călin Surupăceanu vs. 
tatăl său, Victor Petrini vs. Petrini- 
tatăl. Psihanaliza explică acest con- 
flict prin Complexul lui Oedip şi este 
evident că acest litigiu corespunde cu 
o stare de lucruri din viaţa omului 
Marin Preda, chiar dacă uneori este 
sublimat printr-un fei de respect şi 
luare ca model ca în cazul lui Niculaie 
din Moromeţii, vol.l, sau cenzurat pînă 
la înlăturare totală, ca în Viaţa ca o 
pradă. De altfel, Ilie Moromete 
reprezintă prototipul tatălui, un topos 
care se regăseşte în mai multe 
romane, un model spre care tind şi 
Niculaie, şi Călin Surupăceanu, şi Vic- 
tor Petrini. 

Atitudinea faţă de mamă este 
marcată de o cenzurare şi o subli- 
mare aproape totale, care încă n-au 
fost elaborate integral de scriitorul 
Preda, fiind preluate în mare măsură 
din viaţa omului Preda. Doar în Cel 
mai iubit dintre pămînteni apar 
cîteva momente în care chiar şi scri- 
itorul Preda renunţă la cenzurare. Un 
prim moment se prezintă atunci cînd 

tînărul Victor Petrini îşi acuză mama 
că a încheiat prea de tînără viaţa con- 
jugală şi îi proroceşte lui tată-său că 


îşi va găsi o amantă. Scena aceasta 


este atît de scandaloasă şi atit de 
penibilă, încît pare imposibilă. Din 
punctul de vedere al psihanalizei 
această scenă exprimă negarea 
dorinţei de a-şi şti mama castă, ne- 
pîngărită de omul acela mărunt şi 
respingător care parcă din întîmplare 
s-a dovedit a fi tatăl său. Un al doilea 
moment este acela cînd mama lui 
Victor Petrini, fiind pe patul de moarte, 
se dezlănţuie într-o serie îngrozitoare 
de învinuiri care de fapt trădează o 
gîndire măruntă, egoistă şi 
neputincioasă. Din această scenă, 
care este de asemenea foarte 
penibilă, putem conchide că tandreţea 
şi dragostea ei de mamă au fost un 
rol mai bine sau mai rău învăţat şi 
jucat toată viaţa. 

Cum se ştie din biografia lui 
Marin Preda, el a crescut într-o fami- 
lie cu mulţi copii din căsătoriile anteri- 
oare ale părinţilor săi. Acest fapt îşi 
găseşte corespondenţă î în romanele 
Moromeţii şi Viaţa ca o pradă. În 
Cel mai iubit dintre pămînteni însă 
aflăm că Victor Petrini este singurul 
copil al soţilor Petrini. Din punctul de 
vedere al psihanalizei această 
necorespundere cu datele biografice 
ar putea fi interpretată ca fiind 
expresia unei dorinţe de neîmplinit, a 
dorinţei de a fi unicul copil la părinţi. 

Altă ipostază a personajului 
predilect reiese din felul cum îşi 
imaginează el că ar trebui să-şi facă 
un rost în viaţă. De mic copil, 
dezavantajat şi complexat de 
aspectul şi fizicul său, personajul 
predilect se înrăieşte şi se îndîrjeşte 
să se realizeze ca intelectual. 
Subtilităţile la care recurge Niculaie 
ca să-l determine pe tatăl său să-l 
țină la şcoală sînt de o minuţiozitate 
maximă. Pe parcurs, după ce termină 
cu chiu cu vai cîteva clase, personajul 
predilect se pomeneşte în faţa unui 
fapt împlinit: el nu se mai poate 
întoarce la sapă deoarece familia sa 
a investit prea mult în el, ţinîndu-l în 
şcoli şi asta ar fi o ruşine de nesu- 
portat pentru el în faţa familiei şi pentru 


familie în faţa satului. În Delirul 
personajul predilect, Ştefan, descinde 
în capitală, obţine o slujbă bună şi se 
adaptează la mediul intelectual 
bucureştean uimitor de uşor şi de 
repede. De fapt, aceasta este 
expresia dorinţei de a parveni, bazată 
pe o nebuloasă dar constantă 
certitudine a valorii sale. În Viaţa ca 
o pradă, roman care în această 
privinţă este mai “obiectiv”, adică mai 
aproape de datele biografice, Marin 
trece prin multe lipsuri şi tribulaţii pînă 
obţine un oarecare succes în capitală. 
Personajul din Delirul însă, seamănă 
cu un fel de Rastignac, avînd cea mai 
mare satisfacţie atunci cînd vine tată- 
său la Bucureşti şi el îi dă bani, îl 
încarcă cu cadouri pentru mama, 
pentru bunica şi alte rude. 

În Cel mai iubit dintre pămîn- 
teni arivismul personajului predilect 
este sublimat pînă la disimulare tota- 
lă. Ambiţia sa de a elabora o nouă 
Gnoză care să revoluţioneze concep- 
ţia omenirii despre viaţă şi să înlăture 
umilinţa pe care creştinismul a pus-o 
la un loc de prea mare cinste, să înlă- 
ture de asemenea orice semnificaţie 
sau conotaţie tragică a existenţei este 
convertită în vocaţie şi slujită cu prea 
multă jertfire de sine. Prea multă 
jertfire de sine, fiindcă Victor Petrini 
trebuia să experimenteze în primul 
rînd pe sine acel optimism teoretic, 
adică să-şi edifice propria viaţă în 
conformitate cu concepţia sa filo- 
zofică. Aici trebuia respectată sentin- 
ţa: “Doctore, vindecă-te singur”. Petrini 
însă aplică masiv analiza psihologică 
şi o face cu mare pricepere, dar tot- 
deauna numai pentru a scormoni ră- 
nile trecutului sau poate şi ale prezen- 
tului cu un fel de plăcere masochistă, 
în loc să se străduiască să- şi depis- 
teze greşelile şi să tragă învăţăminte 
din ele pentru a nu le mai repeta şi 
pentru a-şi făuri un viitor pe potriva 
aspirațiilor sale. De aceea, pînă la 
urmă viitorul, adică viaţa, îl surprinde 
pe personajul predilect întotdeauna 
nepregătit şi nu e de mirare că îl 
înfrînge. Nu e de mirare nici pentru el 
însuşi. Personajul predilect a pre- 
simţit de mult această soartă şi s-a 
resemnat, bănuind că numai o soartă 

tragică, soarta de a fi înfrînt de viaţă 
îi poate conferi demnitate într-un con- 
text istoric atît de vitreg ca acela pe 
care l-au prilejuit regimurile comuniste. 

De exemplu, atunci cînd şeful 
de la ARACA îi cere în bătaie de joc 
lui Petrini să spună o idee filozofică, 
Petrini se bîlbiîie, stă pe gînduri, apoi 
răspunde ca un şcolar docil: “Cuget, 
deci exist”. Dar dacă Petrini la acel 
moment fusese dat afară de la 
Universitate, trecuse prin puşcărie şi 
omorîse un temnicer, lucrase în 
echipa de deratizare, el ar fi putut să 
răspundă altfel, ar fi putut să răspundă 
simplu: “Eşti prost”. Aceasta ar fi fost 
ideea filozofică cea mai potrivită 
pentru situaţia respectivă. În con- 
cluzie, semnalăm contradicţia dintre 
aspiraţia de a da omenirii posibilitatea 
unei vieţi lipsite de tragic şi absurd şi 
refuzul de a face ceva pentru a-l 
înlătura măcar din interiorul său şi din 
preajma sa. 

Conform unei ipoteze din psih- 
analiză viziunea asupra lumii este 
esențialmente determinată de expe- 
rienţa erotică a individului. Deci, 
concluziile la care am ajuns pînă acum 
în privinţa personajului predilect s-ar 
putea explica şi prin faptul că chiar şi 
la personajul predilect, ca să nu mai 
vorbim de Preda-omul, experienţa 
erotică se încheie invariabil cu un 
eşec. O excepţie pare să se găseas- 
că în Viaţa ca o pradă, însă aventura 
cu opticiana, chiar dacă se potriveşte 
cu un element din biografia lui Preda 


şi nu ţine de domeniul imaginarului şi, 


al dezirabilului (cum e cel mai 
probabil), este doar o excepţie care 
vine să confirme regula. De fapt, 
experienţa erotică constituie la perso- 
najul predilect a! lui Preda examenul 
cel mai elocvent, care exprimă 


potenţialul său şi anume că acest. 


potenţial se desfăşoară numai prin 
trăiri de tip tragic sau absurd, 
niciodată prin trăiri optimiste câre ar 
corespunde cu spiritul acelei Gnoze 
pe care o elabora Victor Petrini pentru 
a izbăvi omenirea de nefericire. 


+ + + 


În Viaţa ca o pradă, cel mai 
autobiografic roman, aflăm că Marin 


a încheiat un pact cu sine însuşi prin 
care a hotărît că el este scriitor şi că 
menirea sa este să scrie. Putem fi 
siguri că şi omul Preda a încheiat şi a 
respectat acest pact toată viaţa, deşi 
poate în unele momente de criză avea 
mari îndoieli şi era gata să rupă pactul, 
ca de exemplu atunci cînd zice prin 
Victor Petrini în una dintre ultimele 
pagini ale romanului Cel mai iubit 
dintre pămînteni că era tentat să 
arunce în foc manuscrisul. Însă Vic- 
tor Petrini nu face acest lucru întrucît 
biruie în el un fel de credinţă care îi 
sugerează că acest manuscris repre- 
zintă o valoare şi merită să fie citit de 
alţii care poate au iubit şi au suferit la 
fel. Fraza aceea colosală: “Dacă dra- 
goste nu e, nimic nu e” cu care se 
încheie romanul poate fi interpretată 
în cele mai variate moduri, de la per- 
spectiva celui mai abstract misticism 
pînă la perspectiva celei mai vulgare 
psihanalize, însă oricum am interpre- 
ta-o, avem certitudinea că atunci cînd 
ne apropiem de opera lui Marin Preda, 
ne apropiem de mărturia uneia dintre 
cele mai valoroase conştiinţe artistice 
ale literaturii române. 


Opinii gi atitudini 

PLEDEZ PENTRU 
O COLABORARE 
FRUCTUOASĂ 
„ÎNTRE LINGVIŞTII 
ŢĂRILOR NOASTRE 


Dialog: conf. dr. 

Gheorghe COLŢUN — 
acad. prof. dr. hab. 
Rajmund PIOTROWSKI, 
şeful Sectorului 

de Lingvistică Aplicată 

de la Universitatea 
Pedagogică “A. I. Herzen”, 
Sankt-Petersburg 


— Denumirea dată de fostul 
regim limbii vorbite de către 
populatia băştinaşă a Republicii 
Moldova este o diversiune. Cum şi 
cînd au fost create bazele teoriei 
aşa-zisei “limbi moldoveneşti”? 

— Teoria aşa-zisei “limbi mol- 
doveneşti” nu este decît un mit, care 
are scopul de a diviza în continuare 
teritorial, politic şi psihologic națiunea 
română de pe cele două maluri ale 
Prutului. Adevărul lingvistic şi istoric 
este clar şi fără echivoc: populaţia 
Republicii Moldova vorbeşte aceeaşi 
limbă ca şi în Muntenia şi Tran- 
silvania, limba este aceeaşi indiferent 
de regiunea în care locuiesc românii 
şi indiferent de statul în care se află. 

Baza acestui mit este ac- 
tivitatea politică agresivă a lui Stalin 
şi a partidului comunist din fosta 
Uniune Sovietică, care vroiau să 
contrapună populaţia din aşa-zisa Re- 
publică Autonomă Moldovenească cu 
fraţii de-un sînge din România. 

— Avînd în vedere actuala 
situaţie politică, cum credeţi, în ce 
mod ar putea fi oficializată denu- 
mirea corectă a limbii de stat în Re- 
publica Moldova? 

— În primul rînd, este necesar 


de a cultiva şi a apăra normele 
ortografice şi ortoepice ale limbii 
literare române. Denumirea ei corectă, 
autentică trebuie să fie utilizată în 
sala Parlamentului, la Preşedinţie, în 
guvern, ministere, instituţii de învă- 
ţămînt, întreprinderi, reviste, ziare, 
magazine şi pe străzi. Numai atunci 
va ieşi la iveală falsul caracter al 
articolului al 13-lea din Constituţie. 

În al doilea rînd, oficializarea 
denumirii corecte a limbii de stat 
depinde şi de nivelul de pregătire, şi 
de nivelul de conştientizare a pro- 
blemei date de către toată inte- 
lectualitatea din Republica Moldova , 
care, la rîndul ei, va influenţa masele 
largi. 

În al treilea rînd, trebuie să se 
desfăşoare o muncă migăloasă, per- 
manentă de explicare a adevărului 
ştiinţific, inclusiv pentru “prietenii” 
limbii române, care intenţionat au pus 
piciorul în prag sau care mai “rătă- 
cesc” şi nu au ajuns să înţeleagă 
adevărul. 

— În Transnistria, acolo unde, 
de fapt, a fost “creată” “limba 
moldovenească”, în prezent limba 
băştinaşilor este discriminată: a fost 
impusă prin decret grafia rusească 
etc. Manualele şcolare de limba şi 
literatura “moldovenească” au un 
îndrumar, care prevede substituirea 
temelor ce includ operele scri- 
itorilor care pledează pentru ade- 
vărul ştiinţific şi istoric. Ce şanse 
are această ideologie, această poli- 
tică de “moldovenizare”? 

— Avînd în vedere baza artifi- 
cială creată de conducerea Trans- 
nistriei, care este complet izolată de 
populaţia băştinaşă, o aşa-zisă 
“concepţie” este sortită pieirii. Ea e 
lipsită de temei ştiinţific şi de 
perspectivă. Pentru stoparea acestui 
proces se cere o participare activă a 
purtătorilor de limba română de pe 
ambele maluri ale Nistrului. 

— În ce măsură lingviştii din 
Republica Moldova au exprimat 
adevărul ştiinţific şi istoric despre 
denumirea limbii şi poporului din 
republica noastră? 

— Cea mai mare parte a filolo- 
gilor din Republica Moldova au fost 
întotdeauna sus, pe baricade. Bine- 
înţeles, că nu există pădure fără 
uscături şi, desigur, şi în Moldova mai 
este pe ici-colo cîte o coadă de topor. 
O parte considerabilă din lucrările 
lingviştilor români dedicate acestei 
teme au fost incluse în superba 
culegere “Coloana infinită a graiului 
matern” şi în antologia mai recentă 
“Limba Română este Patria mea”, ce 
prezintă o selecţie de texte publicate 
pe parcursul anilor 1991-1995 în 
revista “Limba Română” de la Chi- 
şinău. M-a impresionat mereu curajul 
civic al savanților S. Berejan, |. 
Dumeniuk, N. Mătcaş, A. Ciobanu, N. 
Corlăteanu, precum şi avîntul patrio- 
tic al unor lingvişti din generaţia mai 
tînără. 
— Vă rugăm să ne povestiţi 
despre activitatea Dumneavoastră 
în cadrul Academiei de Ştiinţe din 
Moldova. 

— Între anii 1956-1958 am 
lucrat la Filiala Moldovenească a 
Academiei de Ştiinţe a fostei Uniuni. 
Am condus sectorul de dialectologie. 
La Institutul de Limbă şi Literatură era 
pe atunci o atmosferă nervoasă şi, pot 
să spun, nu prea productivă. Se 
discutau, se scriau şi se publicau 
materiale despre probleme periferice. 
Marile adevăruri ale evoluţiei istorice, 
precum şi legile generale de functio- 
nare a limbii române ca sistem de 
sincronie erau: ocolite, tăinuite şi 
deformate. În timpul activităţii mele 
la Chişinău, împreună cu colegul meu 
V. Lisiţki, am încercat să punem în 
discuţie problema trecerii la alfabetul 
latin, dar fără succes. | 

— După cite ştim, aţi avut 
mulţi doctoranzi din Moldova... 

— Am fost conducător ştiinţific 
al dr. hab., prof. V. Cijacovschi, dr. 
hab., prof. A. Popescu, prof. dr. |. 
Ciornii, prof. dr. N. Mătcaş, conf. dr. 
L. Nova; conf. dr. Gr. Grincu, dr. în 
ştiinţe tehnice A. Precup, dr. M. Ioniţă, 
dr. R. Botnaru, conf. dr. Z. Kamenev, 
dr. T. Ştirbu, dr. L. Eşanu, dr. N. 
Rachuba ş.a. In total — 19 persoane. 


Cu mulţi dintre ei colaborez şi în 
prezent. 

—Care, în accepţia Dvs., este 
starea relaţiilor dintre oamenii de 
ştiinţă, pedagogii, profesorii din 
Republica Moldova şi cei din 
Rusia? 

— Cu părere de rău, în situaţia 
economică jalnică de astăzi, aproape 
că e imposibil să se organizeze 
conferinţe, simpozioane cu parti- 
ciparea lingviştilor din Rusia şi Moldo- 
va, de aceea şi relaţiile noastre nu sînt 
cele pe care ni le dorim. S-au păstrat 
mai bine doar legăturile directe ale 
savanților noştri. 

Vizitele mele sînt rezultatul 
unor invitaţii personale, făcute cu 
scopul de a ţine unele prelegeri la 
U.L.I.M., Universitatea Pedagogică “|. 
Creangă”, Universitatea Tehnică şi 
U.S.M. 

— Preocupările ştiinţifice de 
ultimă oră ale academicianului 
Piotrowski sînt orientate spre... . 

— ... sinergetica lingvistică, 
care este o ramură nouă a ştiinţei, ce 
studiază procesele de autoorganizare 
a sistemelor complexe. indeosebi mă 
interesează mecanismele ce reglea- 
ză şi dirijează dezvoltarea limbilor ro- 
manice şi, îndeosebi, a limbii române. 

— Sînteţi unul dintre cei care 
cunosc bine revista “Limba Româ- 
nă” şi chiar colaborează la ea. 

— “Limba Română” de la Chişi- 
nău este o revistă de înaltă ţinută 
ştiinţifică şi profesională. Aşa cum e 
concepută, răspunde perfect nece- 
sităţilor cititorului din Republica 
Moldova de a cunoaşte mai mult 
despre limbă, istorie, neam, şi, 
desigur, de a-şi lărgi orizontul în 
domeniul diverselor probleme de 
limbă. Folosindu-mă de ocazie, vreau 
să transmit tuturor cititorilor acestei 
prestigioase publicaţii de ştiinţă şi 
cultură un salut călduros, sănătate, 
prosperitate. La mulţi ani! 

— Vă mulțumim. 

Leo Butnaru îşi construieşte 
autoportretul din mers. Intră în 
aceasta o demonie interogativă 
fără odihnă, o luciditate sfîrşind în 
scepticism ironic, altfel spus 
reacţii marcînd contacte cu iucru- 
rile şi refugii în fabulos. Dacă e să 
găsim nota definitorie a poetului, 
acesta, un imaginant rafinat, 
trebuie invocată îndată mobilita- 
tea, sceneria dezinvoltă, conver- 
tirea savuroasă a cotidianului în 
aventură intelectuală. 


Constantin CIOPRAGA 


LEO BUTNARU 

. Scriitorii nu vin 

şi nu merg 

unii în continuarea altora, 
nici unii în contra altora, 
ci vin şi merg 

alături de ceilalţi, 
prezenți 

sau care 

au fost 

şi au rămas 

importanţi ca valoare. 


Leo BUTNARU 

DINCOLO 
DE GEAMANDURĂ 

sau DE CEALALTĂ PARTE 
A OGLINZII 


În Danemarca noastră prutonis- 
treană, interriverană, mioritică şi înstră- 
inată, nu o singură dată m-am surprins 
la gîndul că, de fapt, pînă la treizeci şi 
ceva de ani, eu n-am avutdecito biogra- 
fie... deturnată. Prin subtextele ei, ca şi 
prin cele ale scrisului meu, supravieţu- 
iesc, dureros, multe neîmpliniri din tine- 
reţile unui scriitor basarabean care, în 
pofida colonialismului ruso-sovietic, s-a 
ambiţionat să trăiască şi să creeze totuşi 
într-un spaţiu stilistic românesc. De aici 
şi raţionamentul scurtisimei eboşe de 
autobiografie, una dintre posibilele ei 
variante: “Mie multe lucruri mi se 
întîmplă cu întîrziere. Altele însă, în 
genere nu mi se întîmplă”. Printre eveni- 
mentele ce mi s-au întîmplat cu întîrziere 
a fost şi căderea imperiului sovietic. Din 
acest motiv al pregetărilor şi amînărilor, 
uneori, vorba lui Geo Bogza, îmi vine să 
zgudui trecutul ca pe cineva care ar 
avea umeri, să-l scutur puternic, între- 
bîndu-l fără menajamente: “De ce, 
totuşi?! De ce?!” 

În lipsa vreunui răspuns pasabil, 
astăzi, pot constata doar că trăiesc o 
nefavorabilă diferenţă de forţe dintre 
vîrstele mele (copilărie, adolescenţă, 
maturitate) şi, concomitent, o convena- 
bilă diferenţă de forţe dintre experienţele 
vîrstelor. Oricum, sînt unul dintre basara- 
benii care au prins a înţelege logic ceea 
ce se întîmplă în jurul lor în timpurile cînd 
în satele noastre apărea radioul (in- 
clusiv, “Europa liberă” şi "Libertatea”) şi, 
graţie Domnului, ajunşi în epoca Inter- 
netului, a dispariţiei kolhozurilor sclava- 
giste, a prăbuşirii imperiului ruso-sovie- 
tic, a reîntoarcerii într-un spaţiu etnic, 
istoric şi cultural firesc pentru noi — cel 
al românismului. 

Şi, o dată ce am invocat nefa- 


vorabila diferenţă dintre vîrste, aproape 
involuntar îmi vin în minte (şi) nişte replici 
tăioase pe care şi le adresează mutual 
reprezentanţii diferitelor generaţii (sau, 
mai curînd, mentalități) literare. În atare 
altercaţii ar fi şi niţel, pardon!... rasism al 
vîrstelor. Thibaudet vorbea de scriitorul 
care rosteşte “Generaţia mea” cu gra- 
vitatea şi importanţa pe care o pune un 
ministru cînd spune “Guvernul Repu- 
blicii”. Ah, franţuzul pare să fi fost român! 
Cel puţin, român basarabean, zic, gîn- 
dindu-mă la propria-mi situaţie: unii 
susţin că aş fi 7-zecist, alţii 8-zecist, 
ceilalţi... 

Şi totuşi, din ce generaţie scri- 
itoricească fac eu parte? Cred că din 
una mai tînără decit cea care mă cu- 
prinde biologiceşte; dintr-o generaţie 
(iertată fie-mi nemodestia) oarecum mai 
estetizantă decît... (Las conştient fraza 
în suspensie.) Pur şi simplu, cu unii 
colegi nu putem avea prea multe atin- 
geri la nivel de opţiuni literare, de viziune 
sau de stil din elementarul. motiv că, 
chiar de “aceeaşi” vîrstă fiind, noi facem 
parte din coduri culturale şi estetice 
diferite. Aflîndu-ne într-o egalitate de 
şanse, ne-am pomenit într-o inevitabilă 
inegalitate de aptitudini, atitudini, studiu 
şi voinţă de a ne asuma şi valorifica 
aceste şanse. 

Sper că nuneglijez în chip sfidător 
specificul promoţiei (cum zice Laurenţiu 
Ulici) din care fac parte — precum am 
spus — mai mult biologiceşte, însă n-ar 
fi nici cazul ca altcineva, care se doreşte 
cap de şcoală modernă în Moldova de 
Est, să-mi conteste existenţa şi afirmarea 
ca autor-monadă, fapt remarcat, de 
altfel, şi de criticul şi istoricul literar Mihai 
Cimpoi: L.B. “nu urmează programatic 
vreuna din orientările opozitive (tra- 
diţionalism, modernism, postmoder- 
nism), ci un drum al său care preferă 
gîndul, conturul palpabil, ţişnitura lui 
revelatoare”. Fără a recurge la o diplo- 
matie preventivă — pentru că nu inten- 
ționez să mă reinventez pe mine, debu- 
tantul de acum circa trei decenii, — 
îndrăznesc să amintesc doar că am 
scris, cu mult timp înaintea altora, vers 
liber cu voite “dezordini” moderne, însă, 
în pofida calfelor novice care îşi arogă, 
chipurile, pionieratul modernismului în 
Basarabia nu caut să fac oficiul de pre- 

cursor. Erau vremuri în care mă ambiti- 
onam (greşind?) să cobor în buncărul 
ermetismului şi să urmăresc, curios, de 
acolo cum cite vreun foarte întîmplător 
cititor dezgustat de realismul socialist 
se căzneşte să 'desfacă” cine ştie ce 


cruste de cuvinte cu neconvingătoarea . 


speranţă că sub ele ar găsi ceva pe 
înţelesul său. Limbajul esopic al sen- 
surilor piezişe, care putea aluneca pe 
lîngă încrîncenarea ideologică, dar şi 
antiestetică a ciclopilor slab alfabetizaţi 
mă ajuta să nu intru în obştea celor 
derutaţi şi înşelaţi (slabi de înger şi de... 
intuiţie) de pseudoarta scrisului din 
vremurile sovietice, dizgraţioasă şi 
corozivă, care ne impunea să căutăm 
în literatură, mai întîi, peşteri şi taverne 
proletare, pentru ca aceste căutări- 
"găselniţe” (molii de stup) să fie 
declarate drept cele mai importante 
îzbînzi, în faţa cărora păleau “Odiseea” 
lui Homer şi... “Oda în metru antic” a lui 
Eminescu. 

Astfel, astăzi, cînd ne aflăm în 
plină ameţeală de grupări şi regrupări 
generaţio-zeciste, sutiste, miiste, finese- 
culare, ameţeală pe care, ca regulă, o 
generează nesiguranța şi criza pig- 
me(i)ntate cu orgolii, îmi permit să 
constat doar că la noi, în Moldova 
Transpruteană, mă situez pe poziţiile 
unor idei literare asemănătoare mai 
curînd cu cele ale cîtorva colegi relativ 
tineri, cu adevărat talentaţi, serioşi în 
asumarea destinului lor de scriitori 

“români, grupaţi în jurul revistelor “Con- 
trafort”, “Basarabia” şi “Sud-Est”. Conco- 
mitent, mă întreb oarecum nedumerit: De 
unde oare, la unii flăcăuani-debutanţi, 
obsesia unei “rigurozităţi” de aranjare a 
totului şi toatelor la locul lor? Sau, la alţi 
colegi, aceştia din generaţiile mai în 
vîrstă, de unde atita zel de sub-brigadieri 
voluntari în “administrarea” bunei desfă- 
şurări (după bunul lor plac!) a procesului 
literar din Moldova de Est? (Cu vreo 
şase-şapte ani în urmă am publicât un 
articol intitulat “Agenţi de circulaţie în 
literatură”) De unde aceste maniere 
mendeleeviene de a trage carouri peste 
destine de scriitori, generaţii de cărţi? 
(Nu este exclus ca prezentul literaturii 
noastre să se afle în Zodia... Zebrei...) 
De fapt, obsesia “rigurozităţii” totdeauna 
a constituit una dintre (trecătoareie) 
iluzii ale tinereţii şi nu numai. Întîmplător, 
par oarecum şi eu pregătit la acest capi- 
tol, al iluziilor, însă nu doar din motivul 


că, la laşi, distinsul şi regretatul poet 
loanid Romanescu mi-a editat o carte 
ce se cheamă “Iluzia necesară”, ci din 
norocitul capriciu al memoriei care, de 
asemenea accidental, a reţinut o zicere 
a unui ieşean, zicere care, fără ghilime- 
lele de rigoare, ar suna astfel: Dincolo 
de scris ne aşteaptă o stare existenţială 
din care scade, încetul cu încetul, avuţia 
de iluzii şi — mult mai dramatic accen- 
tuînd — avuţia de... deşertăciune. 

În concluzie, pornind de la ade- 
vărul că orice scriitor ar trebui să fie, 
înainte de toate, o personalitate distinctă 
şi o singularitate care, vrem sau nu vrem, 
presupune şi o mare doză de singu- 
rătate, putem susţine că ceea ce pare 
coeziunea unei sau altei generaţii nu e 
decit o ficţiune şi această aparenţă nu e 
dictată atît de nişte comuniuni estetice, 
de viziune, ci de un neogoit instinct al 
autoconservării şi autoapărării care 
este, în special, biologic şi mult mai puţin 
spiritual. lar în Basarabia poţi deveni 
cineva doar într-o relativă singurătate şi 
nu într-o formulă colectivă. Am impresia 
că, la Chişinău, incompatibilitatea ca- 
racterelor este mai accentuată ca aiurea. 
E foarte greu, ba chiar imposibil să se 
ajungă la consensul unei alianţe scriito- 
riceşti de existenţă şi creaţie. În mare 
parte, chişinăuienii români, ţărani foarte 
aproximativ orăşenizaţi, mai resimt spe- 
cificul genealogic al satelor din care se 
trag şi în care s-au format pînă la vîrsta 
adolescenţei. (Din cei 280 de membri 
ai Uniunii Scriitorilor din Moldova, cu 
excepţia a doi-trei, toţi sînt născuţi la 
ţară.) Să se observe cu cîtă strădanie 
sînt folosite între basarabeni deter- 
minările (etnico-geografice!) de nord, 
sud, centru, răsărit (Transnistria). Senti- 
mentul diferenţelor (persistent, de altfel, 
şi în Ţară: moldoveni, ardeleni, munteni, 
olteni etc.) este oarecum exagerat şi 
menţinut cu încăpăţinare nu prea inteli- 
gentă. De parcă ar fi un blestem să 
mizăm atît de mult pe unele deosebiri 
de loc, latente sau... patente, la care se 
referă, cred, şi sintagma bine găsită de 
cineva despre intelectualii români ce se 
complac în lunga şi sterila horă a dezu- 
nirii. Dar oare să nu ştim a ne menţine 
inalterabili în trăsăturile de bază ale 
caracterului nostru etnic, în spirituali- 
tatea noastră? — îmi permit să întreb, 
rămînînd convins că acţiunea unui scri- 
itor în şi întru idealitatea neamului său 
este una interogatoare şi integratoare. 

ACCES 


În permanent acces spre ceva inaccesibil — Poezia 
ca un plin ce caută alt plin 

în sine însăşi 

ca propria sa re-întîmplare 

ca propria sa re-splendoare. 


Poezie, poezie! strigai 

pentru a face legătură între 
haoticul miracol al prenaşterii şi 
miracolul de apoi 

al nopţii nopţilor 

al morţii morţilor. 


Poezie, poezie! strigai a doua oară 
după care 

Dumnezeu vorbi o singură dată 

şi eu de un milion de ori ascultai 
de fiecare dată rămînînd 

în unicul spaţiu al Adevărului 
mereu în mine şi totdeauna 

deloc de priceput 

poezie. 


AUTOMODELAJ, 1963 


Gingiile orizontului înzorit. Răsare 

un soare banal cu dinţi din care 

se pare că se desprinde şi cade 

cîte-o plombă de avion care de fapt 
coboară la aterizare sau 

pur şi simplu şi dramatic 

în explozia surdă a unei dinamitări ralenti. 
se prăbuşeşte la marginea Chişinăului 
peste staţii de epurare prin care 

se rătăcesc şi se îneacă iepurii hăituiţi 

în primele zile ale sezonului de vînătoare. 
Aburi puturoşi. Şi 

cu plastilină sub unghii pe gingii între dinţi 
copilăria satului venind la oraş. 

O BRAD FRUMOS... 


În vreme ce (conform uzanţei mitologice) continua 

să simbolizeze înţelepciunea 

ca o grea filfîire de nea. 

din cetina bradului carpatin că- 

zu 

buf!-niţa cuprinsă 

de-adîncă uitare de sine... Bine 

că vremelnica prăbuşire a simbolizării înţelepciunii 

se întîmplă spre seară — de bine de rău 

bufnița reuşise să-şi împlinească somnul (raţiunii?) - 
se ştie 


dînsa doarme în timpul zilei. Curînd 

sus pe culme prinse a toca des de vecernie 
mănăstirească. 

O călugăriță oarecum înspăimîntată 

se surprinse cîntînd în sinea sa “Sanie cu zurgălăi”. 

Jos în sat — mai sec mai rar — răsunau 

castanietele botului de lemn 

al caprelor hazlii pornite spre mirajele înzăpezite 

ale Anului Nou cînd — vechi tabiet etnic — în noi 

românii 

se redeşteaptă simțul teatrului (popular). Zic 

în noi românii dar fără a forța 

uzul curent al patriotismului — cuvînt 

oarecum obosit ce trage după sine 

turme întregi de alte cuvinte vitregite — un fel 

de atrage la edec poate că prevestirea unei izbînzi 

sau poate că a unui eşec. În fine 

între timp buf!-nita de-ocheată (cu ochii adică 

uşor ieşiţi din orbite) se reînalţă în cetina carpatină 

conțtinuînd să simbolizeze cu demnitate înțelepciunea 

concomitent chibzuind la vînătoarea de şoareci 

pe care avea s-o pornească deja 

în aproape căzuta noapte. O brad frumos ce 

adăposteşti simboiul înţelepciunii 

în vreme ce în noi se trezeşte simţul teatrului! O 

brad frumos.!... 


SCRISOARE ÎNCHISĂ 


în uşor înduşmănitele zile ale lui noiembrie 
iubito mă gîndeam să-ţi trimit 
o scrisoare deschisă (ce clişeu!); să-ţi adresez 
o scrisoare deschisă precum se face în cazul 
regilor preşedinţilor de state fotbaliştilor altor 
magestăţi... 

în realitate însă 
am să-ţi adresez o scrisoare închisă” 
pe care zic e bine că nu o va cunoaşte nimeni altcineva 
scrisoare închisă cu nişte coordonate lucide ale 
nedivulgatului delir al tăcerii în care 
avui atrage concluzia că 
atunci cînd se gîndeşte la dragoste 
fiecare dintre noi confirmă o 
mare singurătate. 

ULTIMA CĂLĂTORIE 
A LUI ULYSSE 


„Nu existau minciuni, nici îndelungi 
rătăciri, ci un Ulysse printre bunurile 
sale. Se va ridica, va intra în casă, o va 
îmbrăţişa pe Penelopa, apoi se va 
îndrepta ca de obicei spre tăvile cu 
carne friptă. 

Jean GIONO, 
Naissance de l'Odyssée 


Din pelerinajul său la. Muntele 
Parnas Ulysse se întorsese puțin 
spus dezamăgit. Eroul invincibilei 
stăpîniri de sine care coviîrşise 
nenumăratele piedici de pe pămînt şi 
ape îşi dorise o călătorie solemnă, 
ritualică, purificatoare şi iniţiatică, 
însă în urma celor văzute acolo, sus, 
avea să se simtă ca şi inutil, asemeni 
insului despre care s-ar putea spune 
că pe zei îi doare-n cot pentru el. 

Dorise să înţeleagă cum, prin ce 
metamorfoză divină grelele încercări 
ale destinului său, impuse anume că 
de blestemul zeilor, în urma nesperatei 
mărinimii a aceloraşi idoli se pre- 
schimbaseră în bine, abătîndu-se ca 
un miraculos suflu sacramental 
asupra lui Homer, făcîndu-l pe acesta 
un neîntrecut aed întru proslăvirea sa, 
a lui Ulysse, ajuns personaj nemuritor 
într-o inegalabilă epopee. Ba mai mult: 
după ce eroii învingători ai Troiei 
căzură, răpuşi, unul după altul, el, 
Ulysse, graţie proniei parnasiene 
rămăsese în viaţă, pentru a se 
împotrivi tuturor celor care călcau 
legile drepte ale lumii, pedepsindu.-i. 

Aşadar, pentru a înţelege ne- 
lămuritele mistere ce-l priveau şi 
pentru a le aduce darul zeilor, Ulysse 
pornise în acel pelerinaj canonic spre 
Sfîntul Munte Parnas. Însă avea să 
revină din nou în Ithaka, puţin spus 
dezamăgit. Acolo sus, pe calca- 
roasele înălţimi ale Muntelui Sfînt 
fusese de-a dreptul stupefiat şi aşa 


se simţea în continuare, scrîşnind din 
dinţi şi suduind amarnic precum 
Herakles cînd curăța grajdurile lui 
Augias, săvîrşind a cincea dintre cele 
douăsprezece enorme prostii ale sale. 
(În atare apreciere se făcea simţit 
probabil orgoliul şi egoismul lui Ulysse 
care, chiar şi în infinita şi haotica 
lume a miturilor, nu era dispus să 
tolereze o rivalitate de glorie.) 

Oricum, acolo, la pragul Marelui 
şi Unicului Templu al zeităților 
parnasiene toate i se păruseră intrate 
într-o ireversibilă criză a decadenţei 
şi pierderii de importanţă. 


La Delfi, Pythia oraculară nu-i 
răspunse. Zadarnic îl tot invocă 
Ulysse, de nenumărate şi stăruitoare 
ori, pe marele zeu, rugîndu-l să-i 
sugereze cîte ceva important referitor 
la viaţa sa de viitor sau să-l bine- 
cuvînteze pentru pelerinajul ce avea 
să-l întreprindă spre culmile divine ale 
Parnasului — zeul, barem printr-un 
suflu abia-abia murmurat, nu-l învred- 
nici nici de cel mai elementarisim 
semn de atenţie. 

insă chiar dacă la Delfi fusese 
tratat cu o cinică muţenie, Ulysse nu 
renunţă totuşi să ia pieptiş calcarosul 
munte blagoslovit drept sălaş al zeilor. 

— Şi ce nu ti-a plăcut, mă rog, 
acolo, pe Parnas? îl întrebase 
Penelopa, văzîndu-l atît de deza- 
măgit, cu faţa adumbrită de expresia 
unei stupefacţii imposibil de tăinuit. 

Ulysse nu-i răspunse. Mintea 
muierii, fie aceasta chiar Penelopa, 
n-ar fi fost în stare să-i înţeleagă 
perplexitatea, deoarece cauzele nu 
stăteau la suprafaţă, ca dresurile, ci 
trebuiau descoperite şi cumpănite într-un 
mod anume. lar cel ce reuşea să facă. 
acest lucru avea să ajungă inevitabil 
la adîncile şi tristele concluzii care îl 
şi dezolaseră pînă la stupoare pe 
marele erou al .uriaşei epopei ho- 
merice. 

Insă celor dornici de-a înţelege 
totuşi cîte ceva din această nepro- 
tocolară şi descurajantă întîmplare 
Ulysse le putea oferi doar nişte date 
foarte vagi ale problemei, constînd 
într-o sumară descriere a priveliştilor 
dezolante pe care îi fusese dat să le 
vadă acolo, pe Muntele Zeilor. 

Pe versantele Parnasului, o ves- 
tală deşănţat de bătrînă (de fapt atît 
de mult nu trăieşte nimeni!), pentru a 
întreţine Focul Sacru în Marele 
Templu, strîngea, de tizic, băligarul 
uscat rămas pe urmele aripatului 
trăpaş Pegas care, din vreme în 
vreme, cobora la păşunile alpine. Nobil 
din fire, nu numai din spiţă, în pofida 
dezgustului pe care-l simţea în acele 
clipe, Ulysse se oferi s-o ajute pe 
bizara vestală (el, cel ce cunoscuse 
farmecele cu care vroiau să-l cuce- 
rească Circe, Calipso sau Nausicaa!), 
ducîndu-i coşul cu băligar pînă în 
pragul Templului în interiorul căruia — 
ţinea minte — muritorii de rînd nu au 
dreptul să intre. 

In pragul sfîntului lăcaş o gallus 
bankiwa, adică o găină oarecare 
scurma cu o rîvnă încrîncenată în 
cenuşa Păsării Phoenix. (Amănuntul 
referitor la proveniența scrumului i-l 
oferi însăşi vestala. Dar nu este 
exclus ca deşănţata aia să fi minţit 
cu bună ştiinţă, pentru ca Ulysse să 
nu creadă cumva că cenuşa ar fi 
provenit de la arderea în vatra 
Templului Sacru a ceea ce strînsese 
ea în coş pe urma aripatului Pegas.) 

Orătania ordinară, de-a dreptul 
nepoetică şi neepopeică, scurma cu 
un zel nervos, încît cenuşa se ducea 
pe vînt şi în vecii vecilor n-ar fi fost 
cineva în stare s-o adune, pentru a 
pune la cale o nouă renaştere a 
Păsării Phoenix. 

Şi ce naiba căuta cobaia aia de 
gallus bankiwa în scrumul ăla? Pe 
dracu' căuta!... Căuta motiv pentru 
propriul său cotcodăcit nemernic... 


Pînă ajunse Ulysse cu ofrandele 
la zei, pînă se întoarse, trecu vreme 
berechet. Nu ani şi ani, ca în. le- 
gendara-i călătorie de odinioară, însă 
cîteva luni tot trecură, pentru că din 
lthaka pînă la Parnas se întinde 
destulă cale şi pe mare şi pe uscat, 
şi pe uscat şi pe mare. Astfel că 
Penelopa fusese supusă unei noi şi 
grele aşteptări şi, chiar de nu mai arăta 
tînără ca altădată, ea nu renunţa la 
vechile tabieturi de-a avea grijă de 
propria-i persoană. Pentru ca să nu 
se îngraşe prea mult, din cînd în cînd 
Penelopa proba cîte o cămaşă de 


forţă. (Talia i-o păstra centura de 
castitate.) Din grijă necurmată pentru 
supleţea siluetei, doamna se siluia, 
supunîndu-se şi unor şocuri electrice 
pe care le izvodea prin mîngiierea 
concomitentă a două sau mai multe 
pisici. (O, zeilor, ce scînteieri şi 
furnicări misterioase! Ce icnete dulci 
de matroană însingurată!...) 


Şi la această nouă reîntoarcere 
a sa, iarăşi slab, domnule, slab se 
arătă bietul ăsta erou Ulysse, încît nu 
aveai vreun motiv plauzibil să crezi 
că anume el este vestitul marinar. N-ai 
fi crezut, în ruptul capului n-ai fi crezut, 
dacă grijulia şi credincioasa-i soţie nu 
i-ar fi spus duios-dojenitor: 

— Dragă, pe coloana vertebrală, 
pe osatura şirei spinării pielea ţi se 
învolbură ca o pînză pe catarg. Hai, 
mami, să mergem la masă. 

Şi, ajuns printre bunurile sale, 
Ulysse se îndreptă ca de obicei spre 
tăvile cu carne friptă. 

Prin perdeaua de rafie, în 
sufrageria bîntuită de mirozne deli- 
cioase din curte răzbătu strigătul 
sacadat al unui curcan; strigătul giigfit 
ca o tîmpă admiraţie care-l făcu pe 
Ulysse să se crispeze cu dezgust: 
eroul îşi amintise de împănata aia 
orătanie care scurma cu rîvnă înver- 
şunată în cenuşa Păsării Phoenix. 

— Bankiwa mamei măsii, gata, 
nu mai plec nicăieri! exclamă Ulysse 
în timp ce înşfăca o halcă de friptură. 


86 


Limba Română 


Simion BĂRBULESCU 


SINCRONIZARE 
ŞI DIFERENȚIERE 


Leo Butnaru aparţine unei cate- 
gorii aparte a scriitorilor proveniţi din 
partea stîngă a Prutului. Născut şi 
format în anii în care Basarabia şi 
Bucovina de nord au fost încorporate 
imreriului ruso-ucraineano-sovietic, 
Leo Butnaru (n. în Negureni, la mică 
distanţă de Chişinău, în ianuarie 1949) 
presimte — încă de “pe cînd era(m) 
de statura paiului de secară” — că 
destinul i se deosebeşte de cel al altor 
semeni, fapt pentru care şi-l ajută prin 
lecturi cît mai diverse din literatura 
naţională şi universală, descoperind, 
încă din anii de şcoală,“altfelul poeziei 
moderne”, străduindu-se “a nu face 
abstracţie de propriul destin...”. În 
acest sens, îşi va cultiva vocaţia 
primordială, orientată cu precădere 
spre patriarhalul mediu rural din care 
provine, ajutat şi de contextul socio- 
cultural (“colonial”) al metropolei din 
cel de al şaptelea deceniu, dar şi de 
voinţa fermă de a-şi transforma 
impresiile (faptele de viaţă) în expre- 
sie artistică, de la exterioritate (“prind 
a contempla tot ceea ce-mi poate 
cădea în faţa ochilor”) evoluînd spre 
interioritatea reflexivă, încercînd a 
încorpora în imagini insolite ade- 
vărurile general umane, fără a se lăsa 
pradă imaginarului... În 1966, debu- 
tează cu poezii “destul de abstracte”, 
dezvăluind o acută sensibilitate 
mimată de raţionalism sau — după 
propria-i caracterizare — “simtire de 
creier şi gîndire de inimă”, strunindu-şi 
inspiraţia spontană în chingile unui 
textualism colorat de scepticismul 
“îmbinat cu niţel cinism postmoder- 
nist”... În afară de poezii, Leo Butnaru 
practică publicistica eseistică şi — nu 
în ultimul rînd — proza, cu precădere 
proza scurtă, cu caracter mai 
degrabă poematic, reuşind — chiar în 


W 


proza cu tematică tradițională — să 
se distanţeze (diferențieze) printr-o 
altfel de viziune de normele stilistice 
ale reprezentărilor anterioare, sincro- 
nizîndu-se la modalitățile avansate ale 
epocii... 

Referindu-ne la ultimul său 
volum, Îngerul şi croitoreasa, pe 
care-l reținem sub proiector constatăm 
diversitatea tematică a celor 23 de 
proze scurte, conexată înclinaţiei 
funciare spre evocarea unor “poveşti 
ale vieţii” prin prisma amintirii şi 
reamintirii, ceea ce — după apre- 
cierea unui ilustrisim comentator (l-am 
numit pe Mihai Cimpoi) — le trans- 
formă într-un “memorial spectaculos 
al memoriei, surprinsă în flux conti- 
nuu, generativ”. Primează evocarea 
cîtorva evenimente cruciale din lumea 
satului (naşterea, iubirea, moartea) la 
care participă protagonişti cu destine 
deviate... Printre acestea, un loc cen- 
tral— ca-n poezia lui Goga —îl ocupă 
lăutarul (în proza lui Leo Butnaru: 
trompetistul), ilustrînd prin extindere 
artistul nevoit să suporte potrivnicia 
unor împrejurări, finalizate — în cazul 
de faţă — printr-un deznodămiînt 
tragic, care nu-l abate însă de la 
rostul primordial, înlocuind trompeta 
cu ghitara (Orfeu). 

Un personaj tipic pentru lumea 
satului din perioada comunistă este 
preşedintele sovietului, cumulînd şi 
funcţia de director al unui muzeu 
(obţinut prin transformarea unei 
biserici). Spre deosebire de alte 
personaje asemănătoare din proza 
altor scriitori, realizate după reţetele 
realismului socialist, personajul lui 

Leo Butnaru se evidenţiază nu prin 
însuşiri pozitive, ci, cu precădere, prin 
cele negative ale unui caracter alienat 
(Un porumbel lovindu-se de clo- 
pot). 

Semnificativ pentru lumea 
satului este şi personajul Benone, din 
proza cu acelaşi titlu, atent la “zisa 
lumii” şi la “poveştile vieţii”, dar şi 
Bugăneasa — tip de zgripţuroaică 
zgircită, precum Măriuca lui Creangă: 
tot astfel şi Moş Toma, “ţăran colec- 
tivizat cu forţa şi bătut nu pe haturi, 
ci la sovietul suprem sătesc... să uite 
pînă unde li s-au întins cele cîteva 
hectare de pămînt” (Nume uşor de 
tinut minte). In ciuda presiunilor 
exterioare, satul nu-şi uită, totuşi, 
tradiţiile pe care le serbează “după 
obicei şi lege”: “gospodăriile — 
consemnează naratorul — trăiau în 
bună pace şi înţelegere, fără certuri 
cîrcotaşe şi zadarnice bătăi de limbă” 
(Idem, p. 71). O întîmplare hazlie cu 
ademenirea şi prinderea unui gînsac 
ce urma să fie dus ca danie lao nuntă 
ne readuce în minte prea bine cunos- 
cuta întîmplare a lui Nică, din frag- 
mentul La cireşe, din Amintiri, de lon 
Creangă (Vorbind cu pasărea). 

De cu totul altă factură evo- 
cativă este discursul prosastic din 
povestirile care au drept temă copi- 
lăria, ca-n Păpuşa-boccea — “păpu- 
şa-soldat a copilăriei” — al cărei final 
stabileşte analogii cu versurile lui 
Nichita Stănescu: “despre soldatul 
care păşea, tot păşea şi care de atîta 
mers se tot tocea, se tot tocea pînă 
la glezne, pînă la genunchi, apoi pînă 
la brîu, apoi pînă la ochi; se tot tocea, 


se tot tocea, pînă se făcea iarbă verde 
pe care un calpăşea...”. Viaţa sufle- 
tească a copilului, dar şi a adoles- 
centului este încorporată în imagini 
şocante în povestirea De ce tocmai 
miine-poimiine , dar şi în Salbele, în 
care se realizează un salt de la starea 
de ingenuitate primordială la cea de 
recrudescenţă a unor efuziuni inofen- 
sive de cruzime feminină, unele din 
ele axate pe impulsiunile erotice ale 
unei şcolăriţe care acceptă o aventură 
cu profesorul de literatură (Embrionul 
de înger). 

Raporturile cuplului erotic (ca-n 

ovestirea ce dă titlul volumului: 
ngerul şi croitoreasa) ne pun în faţa 
unui discurs îndrăgostit realizat la 
modul ironic-textualist după paradigma 
lui Romeo şi Julieta. În proza lui Leo 
Butnaru, Romeo este un “adolescent 
timorat de neştiinţă şi indecizie... un 
licean analfabet în ale păcatului 
amoros, adolescent cu simţurile încă 
turbulente”, iar Julieta, “o croitoreasă 
începătoare, cu părul tuns a la 
amnistie... cu chip oval, cu trăsături 
deloc ieşite din comun”. Povestire cu 
sertar, textul include în naraţia iniţială 
o altă istorioară... cam incomodă, 
care-l scoate pe erou din starea 
aspirativ-beatudinară, proiectîndu-l 
într-una generatoare de dezgust, prin 
relevarea naturalistă a sexului unei 
cocote... 

Pe tema incompatibilităţilor 
dintre un partener spiritualizat şi o 
femeie inferioară sînt construite 
povestirile: Situaţie incomodă şi 
Terasa, axate pe motivul adulterului, 


de Nicolae Popa, respectiv în 1988 şi 1998. 

iar în Ivan şi loana, sau Dinspre 
şoaptă către strigăt, accentul cade 
pe evocarea unor tipice angoase femi- 
nine (adolescentine). “Dezorientate şi 
surmenate”, protagonistele acestor 
proze se află în căutarea unui alt “ritm 
existenţial”, pe care neaflîndu-l, se 
resemnează în acceptarea unei 
“existenţe-pasienţe” nimbată de 
plictis şi apatie... Paradigma textului 
Ivan şi loana este cea a prozei 
analitice a lui Camil Petrescu, în plan 
naţional, al lui Proust, în plan euro- 
pean, autorul construindu-şi personajul 
feminin după modelul doamnei T. 
Mărturisirile epistolare ale loanei, 
tînguirile ei cochete în investigarea 
psihică axată pe “supravegherea 
hoitinei” sporesc autenticitatea 
discursului, împănat cu numeroase 
paranteze ce se constituie în comen- 
tarea ironică a situaţiilor evocate. Ca 
şi doamna T, loana scrie aşa “cum îi 
place”. 

Un ultim grupaj de povestiri 
(proze scurte) se sincronizează unor 
experimente de ultimă oră, preluate 
din literatura absurdului, precum 
Balerina cheală care — chiar prin 
titlu — aminteşte de una dintre piesele 
de început ale lui lonescu; sau 
Printre paranteze şi speteze — 
“adaptare neobligatorie după una din 
celebrele piese ale lui Eugen lonescu”, 
în care protagonistele: Sisif şi Sisifa 
“tot tăbîrcesc la scaune... pentru a se 
dumiri că atingerea absolutului şi 
absurdului nu se poate întîmpla decît 
graţie unui şir de minuni ori, în aceeaşi 
măsură, unor antiminuni”, ceea ce nu 
se prea întîmplă, fiindcă (contaminare 
bekettiană) “nu le mai vine pe ospeţe 
Godot, să ocupe vreunul dintre cele 
patrupede de lemn”, ceea ce gene- 
rează o “provizorie nimicfacere 
plictisitoare”... O altă proză, intitulată 
sugestiv: Ultima călătorie a lui 
Ulysse, se cade afi interpretată — la 
rîndul ei — drept un experiment lucid- 
parodic de reactualizare a mitului — 
în maniera lui James Joyce. Ultima 
proză a volumului cuprinde o “poves- 
tioară însăilată cam din o mie de 
cuvinte” în care vieţuirea lui Flu- 
protagonistul, durează un “răstimp 
egal cu cel în care se citeşte această 
mie de cuvinte” (O mie de cuvinte 
sau viaţa lui Flu). 


Morala (id est: concepţia= 
Weltanschaung-ul) ultimei povestiri — 
ca de altfel a întregului volum — ar 
putea fi exprimată succint: cîte 
cuvinte, atîta existenţă, fără cuvînt 
(luat în accepţia johanică) “nimic din 
ceea ce au fost făcut, n-a fost făcut 
fără El” loan, 1,3). În afara cuvîntului, 
“nimic nu se poate întîmpla decît 
graţie unui şir de minuni, ori, în 
aceeaşi măsură, a unor antiminuni” 
care să răscumpere “puţinătatea 
fiinţării”... 

In concluzie, pot afirma că 
originalitatea discursului prosastic al 
lui Leo Butnaru se vădeşte într-o altfel 
de viziune, realizată prin abatere de 
la normele patriarhal-tradiţionale 
(păşuniste şi neo-semănătoriste), 
chiar în prozele cu tematică rurală, 
respectiv prin tendinţa de asimilare a 
unor tehnici avansate (a unui dublu 
registru naratorial: actual şi mitic, a 
mai multor planuri, a combinării 
inspiraţiei cu intertextualismul şi 
postmodernismul, respectiv cu ironia 
şi cinismul -opt-nouăzecist etc.), 
discursul său bizuindu-se — în egală 
măsură — pe îmbinarea / cultivarea 
relaţiilor. sintagmatice, dar şi para- 
digmatice, în evocarea deopotrivă a 
exteriorităţii şi a interiorităţii, alternînd 
persoana a treia auctorială. cu per- 
soana întîi naratorială în realizarea 
unei coerente narative... 

Apreciată judicios de către Mihai 
Cimpoi (ilustrisim comentator) drept 
o literatură de frontieră, respectiv “ca 
o proză ce se produce pe ea însăşi”, 
Leo Butnaru s-a metamorfozat dintr-o 
persoană în personalitate remar- 
cabilă a literaturii nu numai de dincolo 
de Prut, dar şi din România, demersul 
său artistic înscriindu-se în ceea ce 
Laurenţiu Ulici înţelege prin “deceniul 
al şaptelea” al literaturii noastre 
contemporane. Ca atare, analiza 
discursului său trebuie integrată nu 
numai contextului regional, de care s-a 
diferențiat printr-o rapidă ardere a 
etapelor, sincronizîndu-se cu cele mai 
avansate tehnici europene — aşa cum 
ne-am străduit să arătăm, ilustrînd 
izbînda unui altfel de tip de univers 
artistic. 

“Luceafărul”, nr. 40, 1998. 

OAMENI DE SEAMĂ 
DINTRE PRUT 

ŞI NISTRU: 

VASILE STROESCU 
(1845—1926) 


Într-o epocă de febrile căutări şi 
încercări — de-a ieşi din marasmul 
îngrozitor şi ucigător al vechiului regim 
totalitar, de-a porni şi izbîndi pe 
făgaşul unei vieţi normale, de muncă 
îndîrjită, cinstită, fără teama şi 
ameninţarea satrapilor bolşevici, o 
muncă perseverentă, care să-i per- 
mită fiecăruia să se ilustreze şi să se 
realizeze după propriile-i valenţe şi 
competenţe — reîntoarcerea la 
modele, la exemplul oamenilor de 
seamă, plăsmulitori şi slujitori de înalte 
idealuri morale, sociale şi naţionale 
reprezintă o necesitate, o legitate. 
inseamnă un conştient şi eficient dia- 
log intim cu noi înşine. Înseamnă un 
izvor întremător de concentrare şi 
mobilizare a propriilor noastre forţe, 
un moment decisiv de reculegere şi 
înţelegere că, mai presus de toate, 
“trebuie — o spunea Vasile Pârvan — 
să fii întîi sincer cu tine însuţi”!. În 
faţa alcătuirilor prezente imperfecte, 
precare şi efemere trebuie să urmezi 
îndemnul lăuntric, acela că... “nu exis- 
tă alt fel de guvernămînt, aparat sau 
aranjament social, atît de promiţător 
pentru curiozitatea noastră ştiinţifică” 
decit “să-i înalţi pe oamenii inteligenţi 
în vîrful. piramidei: acesta este țelul 
oricărei Constituţii, al oricărei revoluţii, 
dacă acestea au, totuşi, un ţel. Căci 
omul inteligent este, totodată, omul 
cu inimă nobilă, adevăratul om, drept, 
uman, cutezător. Puneţi-lguvernator 


şi aţi obţinut totul. Dacă nu reuşiţi să-l 
atrageţi, deşi puteţi avea puzderii de 
constituţii şi cîte-un parlament în 
fiecare sat, n-aţi dobîndit încă 
nimic”?, 


Între personalităţile plăsmuite în 
ţinutul Hotinului — în secolul luminilor 
acel Amfilohie Hotiniul, episcop al 
eparhiei creştin-ortodoxe româneşti 
între anii 1769—1774 şi cărturar ce 
ne-a lăsat, atît cărţi didactice şi 
lingvistice, cît şi manuscrise însufle- 
tite de gîndul înalt de-a oferi semenilor 
“din tot ce omul voieşte a şti şi a 
învăţa în ceriu şi pre pămînt, din 
lucrurile cele mai cunoscute şi mai 
trebuincioase”?, ca şi, în veacul 
următor, alături de B. P. Hasdeu 
(1838—1907), scriitor, lingvist, 
folclorist, istoric şi savant de excep- 
ţie, a cărui operă istoriografică îmbină 
elemente romantice şi pozitiviste 
anunţind, prin erudiție şi rigurozitate, 
şcoala critică! — Vasile Stroescu 
reprezintă o figură aparte, monumen- 
tală prin modestia rară şi harul 
mărinimiei sale inegalabile, gîndind şi 
acţionînd, ca şi înaintaşii săi iluştri, 
peste fruntariile impuse vremelnic prin 
forţă, în slujba îmbunătăţirii soartei şi 
a pregătirii viitorului tuturor românilor 
în integralitatea lor organică. 

Născut la 11 noiembrie 1845 — 
cu circa un veac după Amfilohie 
Hotiniul şi la mai puţin de un deceniu 
după savantul B. P. Hasdeu —, Vasile 
Stroescu venea pe lume într-o mo- 
destă localitate rurală, Trinca:. Satul 
său era una dintre cele o sută de 
aşezări, care, din 1713 şi pînă la 1806, 
făcuse parte din raiaua Hotinului, sub 
turci. Din 1812, zona intrase, împre- 
ună cu întreg teritoriul dintre Prut şi 
Nistru, în componenţa Imperiului Rus. 
Cum anume se înfăţişa fizionomia 
etnolingvistică şi confesională a 
satului şi fostei raiale a Hotinului cînd 
s-a născut Vasile Stroescu şi în anii 
copilăriei sale este astăzi greu de 
ştiut. Dar putem intui. În vecinătate, 
în zona Cameniţei, care se aflase şi 
ea timp de aproape un veac sub turci, 
exista la mijlocul veacului al XIX-lea 
un mozaic demografic, format din. nu 


90 


Limba Română 


mai puţin de 10 grupuri naţionale de 
mărimi diferite: poloni, ruteni, români, 
evrei, germani, albanezi, armeni, cehi, 
slovaci etc.î. Situaţia din fosta raia a 
Hotinului trebuie să fi fost similară. 

Prin înaintaşii săi însă, Vasile 
Stroescu era adînc înfipt în realităţile 
istorice ale epocii feudale româneşti. 
Boieri locali, cu numele de Stroe, 
Stroescu, Stroici apar în hrisoavele 
domneşti încă înainte de Ştefan cel 
Mare. Un lon Stroescu primea, la 
1682, de la Dumitraşcu-Vodă tîrgu- 
şorul Dumitraşcov, peste Nistru. Tatăl 
său, pe care îl chema tot Vasile 
Stroescu (1795—1875), era mare 
boier şi stăpînea moşii în 8 sate; el 
avusese 15 copii, din care au trăit 
pînă la adînci bătrîneţe 4 fete şi 4 
băieţi, între care cel mai mic este cel 
la care se referă rîndurile noastre. 

Vasile Stroescu şi-a sporit 
proprietățile de la circa 9.000 ha la 
peste 25.000 ha. Moşiile sale se aflau 
răspîndite în trei judeţe: Hotin, Bălţi 
şi Soroca. Pe aceste moşii el avea şi 
întreținea: herghelii de cai, între care 
şi cai din rasele arabă şi Orlov, cirezi 
de vite, din care nu lipseau vacile 
Siemmenthali, turme de oi, mai ales 
de rasa caracul, care n-aveau egal în 
Basarabia vremii sale’. 

Prin origine şi mai ales prin 
agoniseala averii sale imense de-o 
viaţă — el a trăit 81 de ani — Vasile 
Stroescu a fost un boier român sadea, 
putred de bogat, care ar fi putut trăi şi 
muri în anonimat total, ca atîţia alţi 
boieri neştiuţi astăzi de nimeni. Ce 
anume avea să-i imortalizeze şi să-i 
înnobileze numele, în istoria deceniilor 
în care s-a plămădit şi făurit România 
întreagă? 


În casa părintească, în sînul 
familiei sale şi a comunităţii rurale de 
la Trinca, Vasile Stroescu a învăţat 
că este român şi a căpătat cunoştinţe, 
adevăruri esenţiale despre soarta 
naţiei sale.. Studiile primare şi le-a 
făcut în ţinutul Hotinului; cele gimna- 
ziale şi liceale la Camenița, Chişinău 
şi Odesa. La Odesa funcţiona atunci 
vestitul liceu Richelieu. A urmat apoi 
cursurile colegiului nobiliar din Nejin, 


de lîngă Moscova şi Facultatea de 
Drept de la Petersburg. Şi-a continuat 
şi desăvîrşit pregătirea şi la Univer- 
sitatea din Berlin, unde a audiat cu 
interes şi pasiune literele şi dreptul, 
ştiinţele umaniste şi cele agricole?. Ar 
fi putut deveni un slavist ca B. P. 
Hasdeu sau ca loan Bogdan. Dar nu 
l-a atras studiul trecutului, ci acela al 
prezentului în general şi al românilor 
în ansamblul lor. Realităţile zilnice, cu 
dificultăţile şi adversităţile lor, l-au 
asaltat şi mobilizat lăuntric, perma- 
nent şi ardent, obligîndu-l să-şi pună 
întrebări — asupra vieţii şi sensului 
ei, asupra credinţei şi formelor ei reale, 
posibile, de realizare. 

Vorbea cu naturalete — pe lîngă 
limba moşilor şi strămoşilor — toate 
limbile slave. li citea în original pe 
Tolstoi, Puşkin, Turghenev, Gogoi, 
Cehov, Dostoevski. Dar, deopotrivă, 
şi încă mai cu mult interes şi pe 
Bălcescu, Kogălniceanu, Alecsandri, 
Coşbuc, Creangă, Goga. Îşi însuşise, 
totodată, fie în anii studiilor, fie în 
timpul călătoriilor sau al şederii sale 
în străinătate, şi principalele limbi de 
largă circulaţie: engleza, franceza, 
germana, spaniola, italiana’. În 
formarea sa intelectuală, în conturarea 
şi dezvoltarea personalităţii şi com- 
plexului său ideatic, la matricea de 
sorginte românească, imprimată şi 
forjată în mediul familial şi în anii 
copilăriei, s-au adăugat şi combinat, 
într-o alcătuire lăuntrică sincretică, 
spontană sau conştientă, unele 
elemente din civilizațiile şi culturile 
rusă şi germană, fie în timpul studiilor 
la Odesa, Petersburg şi Berlin, fie al 
activităţilor practice de judecător, 
cîţiva ani buni, între 1868—1875 la 
Tribunalul din Hotin, unde era însăr- 
cinat să aplice ucazurile ţarului 
referitoare la reforma agrară din 1861 
şi să aplaneze litigiile dintre ţărani şi 
nobili. După moartea tatălui său în 
1875, renunţă la slujba de judecător. 
işi administrează el însuşi pămîntul, 
într-o manieră democrat-iluministă, 
împărţindu-şi moşiile la ţăranii organi- 
zaţi în obşti de lucrare şi întrajutorare 
în comun — obşti constituite şi 
diriguite după propriile-i concepţii”. 

La ideile sale reformatoare, ce 
s-au născut ca o reacţie într-o Rusie 

înapoiată, cu un regim despotic, mili- 
tarist feudal, în plină frămîntare, s-au 
adăugat şi unele concepţii avansate, 
receptate şi încorporate din patrimo- 
niul de valori ale Europei sale contem- 
porane. Fiindcă, Vasile Stroescu, fără 
să fi încercat şi să-şi fi închegat 
vreodată o familie proprie, a fost un 
mare solitar, dar nu un izolat şi nici 
un mizantrop, ci, dimpotrivă, îi iubea 
şi căuta pe oameni; din cînd în cînd 
devenea un mare hoinar, fără a fi un 
voiajor risipitor; mergea şi stătea 
cîteva luni prin capitalele europene: 
se uita, cerceta, se documenta 
asupra realităţilor cotidiene, ca într-o 
imensă şi captivantă carte. A ajuns 
chiar şi în America şi Africa. Cu atît 
mai mult i-a dat inima îndemn să 
cutreiere şi să cunoască întreg spaţiul 
locuit de români. În Moldova, Munte- 
nia, Transilvania, Banat, Bucovina, 
Maramureş! a umblat şi a stat de 
vorbă cu ţăranii, cu preoţii şi învăţă- 
torii. În aceste întîlniri şi în liniştea 
odăiţei sale din conacul de la Trinca 
Hotinului, rămînînd credincios crezului 
său lăuntric, Vasile Stroescu a 
încercat şi cutezat ca cea mai mare 
parte din veniturile sale imense să le 
canalizeze, să le doneze în folosul 
emancipării şi bunăstării semenilor 
săi, a naţiei sale întregi. Orice danie 
curată, dezinteresată, concepută şi 
făcută în tăcere în folosul conaţi- 
onalilor săi din toate provinciile 
româneşti l-a angajat şi propulsat între 
fruntaşii ce trudeau şi pregăteau acea 
Românie care va deveni întreagă 
pentru prima oară la 1918. 


IV 


Adînc impresionat, aşa cum el 
însuşi o spune, “de nevoile, neca- 
zurile, asupririle, nedreptăţile cîte le-a 
îndurat necontenit nenorocitul popor 
(român, M.I.) în curgerea de veacuri”, 
dar mai ales cutremurat de soarta 
ţăranilor, cărora “totul li s-a luat, dar, 
în schimb, nu li s-a dat nimic”?, 
cucerit şi însufleţit de un ansamblu 
de idei şi concepţii liberal-occidentale, 
ilumunist-tîrzii, narodnice, socialist- 
utopice şi mic-burgheze, Vasile 
Stroescu crede în posibilitatea 
emancipării prin cultură, a organizării 


raţional-democratice a ţăranilor şi 
lucrătorilor într-un sistem de coopera- 
tive, care să le asigure participarea 
la autoconducere, împărţirea şi 
folosirea mai echitabilă a produselor 
şi beneficiilor. In acest scop, în 1899, 
încearcă să-şi ofere averea conducerii 
zemstvei, cu destinaţia înfiinţării unor 
şcoli româneşti în Basarabia. Donaţia 
îi este însă refuzată de autorităţile 
ruse, nefiind nici măcar luată în 
seamă. Dar el nu dezarmează. Nu se 
descurajează. In.1900 începe să-şi 
arendeze moşiile obştilor de ţărani 
moldoveni. Intervine şi în Maramureş, 
unde organizează cooperative fores- 
tiere, cărora le donează peste 1 milion 
de coroane. În 1902, după ce vizitează 
judeţele din nordul Moldovei — 
Suceava-Fălticeni, Botoşani, Neamţ, 
Dorohoi —, oferă Ministerului Instruc- 
tiei Publice suma de 200.000 lei 
pentru înfiinţarea şi dotarea a 10 şcoli 
rurale. O dată cu banii necesari, el 
înaintează şi proiectele după care 
trebuiau concepute şi făcute noile 
edificii şcolare: construcţii cu cel puţin 
două săli de clasă şi locuinţă pentru 
director, magazie pentru lemne, 
grajduri pentru vite, loturi şcolare în 
suprafaţă de cel puţin 1 ha pentru 
activităţi agricole şi pomicole”. 
Învățătorul — în concepţia sa, ca şi a 
ministrului în funcţiune, marele refor- 
mator Spiru Haret (1851—1912) — 
trebuia să fie nu numai luminătorul, 
educatorul, promotorul formării tinerei 
generaţii, ci şi primul gospodar al 
fiecărei aşezări rurale, cel ce recep- 
tează şi experimentează cel dintii 
cuceririle ştiinţifice şi înnoirile tehnice 
agricole. 

In 1906, cînd la Bucureşti se 
serba aniversarea a patru decenii de 
la venirea lui Carol | pe tronul Româ- 
niei, Vasile Stroescu donează statului 
român 200.000 ruble propunînd con- 
struirea în capitală a unei catedrale 
ortodoxe — deziderat nerealizat 
atunci, dar reluat în zilele noastre de 
către Adunarea Naţională a Bisericii 
Ortodoxe Române. 

Situaţia românilor din Transil- 
vania îl preocupă în mod pregnant. Pe 
lîngă călătoriile efectuate în Ardeal, 
el citeşte atent publicaţiile din Austro- 
Ungaria şi din Regatul român, înde- 

osebi “Lupta” şi “Tribuna”. Spre a-i 
ajuta pe românii transilvăneni împo- 
triva politicii maghiare de deznaţio- 
nalizare şi mai ales contra efectelor 
nefaste ale celor două legi şcolare 
elaborate în 1907 de contele Apponyi, 
el trimite, prin intermediul băncii 
“Albina” din Sibiu, între anii 1910— 
1914 peste un milion de coroane. Cu 
banii lui sînt construite, întreţinute sau 
reparate 216 şcoli şi 96 de biserici din 
Transilvania. Din banii lui se acordă 
burse la numeroşi elevi şi studenţi 
sărmani; se tipăresc, sub egida Astrei 
la Sibiu, peste 45.000 de exemplare 
din cele mai valoroase opere ale 
clasicilor români: Eminescu, Creangă, 
Alecsandri, Coşbuc, Slavici. Se 
acordă ajutoare substanţiale episcopi- 
ilor din Blaj, Arad, Caransebeş, 
Reuniunii Femeilor Române din Arad, 
Seminarului Teologic din Sibiu, 
Societăţii “Petru Maior” din Budapes- 
ta; se înfiinţează o şcoală românească 
de fete. O dată cu banii trimişi el le 
scrie fruntaşilor români din Transil- 
vania: “aveţi sprijinul meu bănesc, 
ajutaţi-vă repede şi bine! Carte şi 
iarăşi carte! Şcoli şi iarăşi şcoli! 
Biserici şi iarăşi biserici! Prin ele ne 
vom ridica sufletul şi vom fi stăpîni 
pe cunoştinţe, pe bogății, ce nu se 
pot fura!” '5. Nu face deosebirea între 
românii ortodocşi şi cei uniţi. li ajută 
— aşa cum precizează într-o scri- 
soare trimisă la Blaj, în 1910 —, “pe 
toţi românii, fără distincţie de confe- 
siune”, fiindcă, “neamul românesc, 
deşi aparţinînd la două confesiuni, în 
aspiraţiile lui rămîne unit şi nedivi- 
zat'*. 

În dorinţa sa de a-i cîştiga şi pe 
conaţionalii din emigrație pentru cauza 
întregirii şi propăşirii românilor se 
întilneşte şi cu comunităţile românilor 
din străinătate: în 1912, de pildă, 
fondează un Club de ajutor şi cultură 
pentru comunitatea românilor din 
Cleveland. 

Anul 1917 îl află la San Fran- 
cisco. Auzind de explozia revoluţiei 
din fostul Imperiu țarist, revine imediat 
la Odesa: Oferă importante mijloace 
băneşti pentru propaganda naţională 
din Basarabia. Conduce, în calitate de 
preşedinte, Partidul Naţional Moldove- 
nesc. Donează 10.000 de ruble şi un 


vagon de hîrtie pentru tipărirea 
cotidianului “Cuvînt moldovenesc”, 
Descifrează în mod lucid, din prima 
clipă, sensul revoluţiei pentru românii 
dintre Prut şi Nistru: eliberarea şi 
unirea lor, emanciparea morală, so- 
cială şi naţională. În acest sens 
declară public cu o uimitoare clarvi- 
ziune: “Acum a venit revoluţia. Noi 
trebuie să-l ridicăm pe moldovean la 
conştiinţa de sine, să-l pregătim să 
poată fi cu adevărat om, nu dobitoc, 
nu fiară!”. Cînd, în anul următor, 
Londra, apoi la Paris, pentru o 
operaţie chirurgicală, într-o capitală a 
Franţei aflate sub tirurile germane ale 
acelei faimoase “Gross Bertha”, 
Stroescu, în ciuda morții, care îi dă 
tîrcoale, nu ezită să intre în Consiliul 
Naţional al Unităţii Româneşti. Devine 
unul dintre cei 21 de membri din 
conducerea acestui organism, în 
frunte cu Take lonescu. Acordă 
importante fonduri băneşti pentru 
organizarea şi susţinerea propagandei 
româneşti pe lîngă guvernele Antantei, 
pentru tipărirea şi difuzarea gazetei 
“La Roumanie”. Reîntors în ţară, se 
aruncă iarăşi în vîltoarea luptei pentru 
Marea Unire. Anul 1919 îi aduce 
alegerea ca deputat în primul Parla- 
ment al României Mari. Este ales 
preşedintele de vîrstă al acestuia. 
Trăieşte clipa unică în care se 
legiferează în forumul ales al ţării 
întregite cel mai sfînt vis al tuturor 
românilor: unirea. Este pe deplin 
conştieni că această înfăptuire 
epocală este rezultatul strădaniilor 
tuturor generaţiilor anterioare. Declară 
public în faţa senatorilor şi deputaţilor: 
“poporul nostru este creatorul acestui 
măreț act istoric”. Cere deputaţilor şi 
senatorilor României Mari să lucreze 
“cu gîndul numai la binele şi prospe- 
ritatea neamului şi a ţării”. 


V 


lată-l, aşadar, într-un medalion 
istoric lapidar, pe unul dintre ctitorii 
României Mari. Viaţa şi faptele sale 
sînt ca un testament sacru pentru 
generaţiile de astăzi şi de mîine. 
Fruntaşii generaţiei de ieri, cei care 
au pregătit şi înfăptuit Marea Unire 


Ora de ¿storie 


93 


l-au intuit şi prețuit cum se cuvine, 


aşezîndu-l între luptătorii şi izbăvitorii 
acestui neam, în panteonul eroilor fără 
moarte ai naţiei. Savantul Nicolae 
lorga considera cu temei că “totcee 
mai curat şi mai bun în românimea 
basarabeană a vorbit prin graiul 
acestui nobil bătrîn, în clipa binefacerii 
memorabile”: de-a lungul vieţii sale, 
continua lorga, Vasile Stroescu a 
arătat că “preţuieşte, mai presus de 
orice, comunitatea noastră sufle- 
tească, pe care toată puterea Rusiei 
n-o poate sfărma”*?. Alegerea sa, în 
1910, ca Membru de onoare al Ligii 
Culturale şi al Academiei Române, ca 
şi alegerea în funcţia de cel dintii 
preşedinte al Partidului Naţional 
Moldovenesc şi preşedinte de vîrstă 
al Parlamentului erau răsplata fireas- 
că, binemeritată, expresia elocventă 
a dragostei, stimei şi preţuirii cu care 
generaţia Marii Uniri a ştiut să-i 
încununeze fruntea acestui vrednic fiu 
din ţinutul Hotinului, care, prin gînd şi 
faptă n-a aparţinut numai Basarabiei, 
ci românimii întregi. 

“Eu — declara Vasile Stroescu 
în 1917 — îs la dispoziţia ţării mele, 
cu mintea cîtă mi-a dat-o Dumnezeu 
şi cu toată inima, cu toată averea 
mea... Soarta poporului român din 
Basarabia — mai spunea el — se află 
în mîinile noastre. Să voim şi vom 
putea face totul!” 

Dintre cuvintele ce s-au rostit la 
Bucureşti, în 1926, la trecerea sa întru 
eternitate, merită să fie repetate 
cuvintele lui lon Petrovici, care ar 
trebui să rămînă ca o inscripţie per- 
manentă în inimile şi cugetele noastre: 
“Am fi bucuroşi ca pe calea exemplului 
care fascinează şi subjugă, calităţile 
aceluia care astăzi nu mai este, să 
se multiplice în sute şi mii de 
exemplare, împodobind ţara aceasta, 
încă primejduită, cu o falangă de 
oameni cumsecade, cu inima caldă, 
cu spiritul nobil şi drept!”*. 

FUNDAŢIA 
SOCIAL-CULTURALA 
“MENUMORUT” 

DIN SĂLAJ, ROMÂNIA 


Spuneţi lui Arpad, ducele Unga- 
riei, Domnului vostru, că dator îi suntem, 
ca un amic unui amic, cu toate ce-i sunt 
necesare, fiindcă e om străin şi duce 
lipsă de multe. Pămîntul însă ce l-a cerut 
bunăvoinţei noastre, nu i-l vom da 
niciodată cît vom fi în viaţă. Noi nici din 
dragoste, nici de frică, nu dăm nici cît o 
palmă din pămîntul moştenit de noi, de 
la strămoşii noştri. 

Răspunsul 

voievodului Menumorut 
(sf. sec. IX — înc. sec. X) 
către solii trimişi la el 


Fundaţia Social-Culturală “Me- 
numorut” a fost înființată (Hotărîrea nr. 
1566 din 1997 a Tribunalului Sălaj- 
Zalău, România) pornind de la crezul 
şi de la ideea că epocile de viaţă 
autohtonă nu sînt nişte existente 
singulare, ci conlucrează între ele, se 
determină într-o continuitate de idei 
prin oamenii care le reprezintă. Intr-un 
asemenea cadru ar fi posibilă o 
comparaţie, fie şi dacă ne-am raporta 
la un Menumorut şi un Eminescu 
aflaţi, în timp, la o distanţă de 1000 
de ani unul de altul, dar atît de 
apropiaţi prin atracţia magică faţă de 
pămîntul pe care, fiecare în felul său, 
l-au apărat pînă la jertfa supremă, unul 
cu spada, altul prin cuvînt. S-a avut, 
deci, în vedere recuperarea unor 
momente ce vin din epoci de înălţare 
şi de manifestare deschisă a unei 
identități. Nu e puţin lucru, dacă ţinem 
seama de istoria devenirii noastre în 
plan european. 

Fiind concepută drept o poartă 
deschisă pentru tînăra generaţie spre 
moştenirea voievodală care îi revine, 
Fundaţia îşi va desfăşura activităţile 
anual în Sălaj, în filialele din România, 
în instituţii şi localităţi, cu programe 
adecvate, legate de aspiraţiile gene- 
raţiilor actuale, ale căror drumuri se 
îndreaptă spre mileniul trei, un mileniu 


al valorilor creştine şi al spiritualităţii 
creatoare. 

Preşedinte al Fundaţiei Social- 
Culturale “Menumorut” este prof. univ. 
dr. Vasile Vetişanu. În lucrarea sa 
“Cartea Şimleului” (1985), în studii şi 
în articole Dumnealui a promovat 
amintirea voievodală pe aceste locuri 
ale dacilor liberi, pornind de la memo- 
ria orală şi de la mai multe monumente 
scrise, inclusiv “Schita monografică” 
a judeţului Sălaj, apărută în 1908 la 
Şimleu Silvaniei, în care Menumorut 
era numit “Voievod al Sălajului, Crişa- 
nei şi Maramureşului”. 

Din conducerea Fundaţiei mai 
fac parte Vasile Mocanu-Vetişanu — 
vicepreşedinte şi dna Irina Vetişanu — 
secretară. Membri fondatori sînt: 
Teodor T. Mocanu, Aurica Mocanu (n. 
Domuţa), Vasile T. Mocanu, Maria 
Mocanu (n. Tulbure), Aurel D. Moca- 
nu, Emilia Mocanu (n. Sabău), 
Domuţa G. Gligor, Domuţa Emilia (n. 
Negrean), Vasile V. Mocanu, Gheor- 
ghina Mocanu (n. Pădurean), loan T. 
Mocanu, Floare Mocanu (n. Cîm- 
pean), Lucreția Hurban (n. Cîmpean), 

loan L. Lesuţan — toţi din Mălădia, 
Alexandru Bantoş — din Chişinău, 
Florian T. Mocanu, C. Titel Mălinaş, 
Maria Mălinaş (n. Mocanu) — din 
Şimleu, loan F. Mocanu — din 
Oradea, Traian Mureşan — din Zalău, 
Josif Cîmpean şi loan Pădurean — din 
Timişoara. Fundaţia mai are 129 de 
membri din Bucureşti, Sălaj, Cluj, 
Timiş, Bihor, Satu Mare, Maramureş, 
Bistriţa-Năsăud, laşi, Suceava, 
Argeş, Constanţa, Ialomiţa, precum 
şi din Italia, Germania, Franţa, 
Spania, S.U.A. şi Australia. 


MENUMORUT ÎN MEMORIA 
TIMPULUI 


MEMORIA ORALĂ 


Amintirea voievodului Menu- 
morut este mai veche decît memoria 
scrisă, respectiv, decît istoria alcă- 
tuită din documentele timpului. 
Această amintire ţine de memoria 
orală, nescrisă, izvorită din felul de 
viaţă al comunităţii care, în graiul 
sacru al tradiţiei, a păstrat locul şi 
numele locului, din tată-n fiu, spre 
neuitare. Aşa se explică de ce în 
Sălaj, şi nu numai, există din vremuri 
îndepărtate numiri ce fixează repere 
ale acestui ţinut, cum ar fi: “Limes 
dacicus” sau “Valul lui Traian” (pe 
Meseş); apoi, în alte epoci, nume 
voievodale ca: “Menu”, “Morut”, “La 
Menu” (Mălădia); după cum, în Banat, 
există nume de localităţi: “Jupa”, 
“Jupalnic”, provenind de la jupalnic 
(conducător). Numirile acestea nu 
sînt, deci, întîmplătoare. Ele poartă o 
emisie de semne, aparţinînd memoriei 
orale care se întemeiază pe adîncimile 
faptelor de viaţă, pe legătura lăuntrică 
cu locurile, a celor care au trăit, au 
luptat ori au poposit aici, păstrîndu-li- 
se astfel amintirea. lată că la mai bine 
de o mie de ani după Menumorut, 
numele acestuia, legat de anumite 
locuri, are o relevanţă de sine 
stătătoare pentru noi, dînd un plus de 
susţinere istoriei scrise, deoarece ele 
au pecetluit ordinea vieţii pînă în 
zilele noastre, dacă este adevărat că 
memoria orală îşi are începutul în 
aspectele “precis fixate”, de la care 
nu se abate în timp. 


MEMORIA SCRISĂ 


Locul lui Menumorut, voievodul 
Sălajului, în memoria scrisă, adică în 
istorie, se poate reconstitui numai prin 
imaginea consacrată a voievodului 
drept şi dîrz apărător de ţară, într-un 
moment decisiv pentru noi, acela de 
la sfîrşitul secolului al IX-lea şi 
începutul secolului al X-lea. Voievo- 
datul său se întindea în spaţiul dintre 
Mureş şi Tisa, în hotarul de margine, 
acolo unde întocmai ca şi lemnele de 
la marginea pădurii, cele dintii lovite 
de intemperiile vremii, oamenii au fost 
întotdeauna şi ei primii expuşi 
viforelor istoriei. Menumorut îşi avea 
centrul său în două dintre cetăţile 
(castre) de margine, la Zothmar (Satu 
Mare) şi la Biharia (jud. Bihor). Numele 
lui intră în istorie prin cartea Gesta 
Hungarorum (Faptele Ungurilor), 
apărută în secolul al XII-lea, la curtea 
regelui Bela al IV-lea, fiind scrisă de 
către notarul anonim al acestuia. 
Lucrarea, a cărei autenticitate este 
contestată încă pînă în zilele noastre 
de unii istorici maghiari, îl numeşte 
pe Menumorut “quidem Blacus” 
(conducătorul Vlahilor), adică al 
românilor. Se ştie că şi în alte lucrări, 
cum ar fi Cronica Bizantină a lui 
Chtoniades sau în Legenda Sf. 
Gerard a iui Cinnamus apar numele 
voievozilor români, cu luptele lor. 
Menumorut este unul dintre aceştia, 
mai exact cel care a înfruntat pre- 
tenţiile de cucerire ale lui Arpad, 
ducele Ungariei, care şi-a trimis solii 
săi în acest scop la cetatea voievo- 
dului român, fiind refuzat. Urmează 
confruntarea directă, pe viaţă şi pe 
moarte, dintre cei doi, care are loc în 
două rînduri. În prima luptă, voievodul 
Menumorut obţine o victorie străluci- 
toare. În a doua confruntare, desfă- 
şurată în anul 907, în jurul cetăților 
amintite mai sus, triburile maghiare, 
cu forţe sporite şi întărite, obţin 
victoria asupra voievodului român. 
Acesta din urmă este învins, dar nu 
înfrînt în idealurile lui, căci, urmare 
luptelor purtate, s-a ajuns la o 
împăcare, voievodul Menumorut 
păstrîndu-şi neştirbită partea sa de 
pămînt şi de ţară, cu o demnitate 
voievodală. 

TIGHINA — BENDER 


Tighina este o denumire destul 
de veche pentru localitatea Bender de 
pe malul drept al Nistrului, acest nume 
topic, Tighina, întîlnindu-se pentru pri- 
ma dată în izvoarele scrise păstrate 
într-un hrisov emis de cancelaria lui 
Alexandru cel Bun la 8 octombrie 
1408, unde figurează în calitate de 
punct vamal al statului feudal Moldo- 
va. 

Tot în secolul XV Tighina este 
pomenită în hrisoavele domneşti de 
mai multe ori şi ca denumire a unei 
aşezări. De exemplu, la 24 februarie 
1452 la Vaslui este emis un act prin 
care domnitorul Alexăndrel întăreşte 
mănăstirii “de la Bistriţa” cîteva locuri, 
printre care: “Botna, şi cu toate ieze- 
rele cîte ascultă de Botna şi pe unde 
le este hotarul vechi, şi două mreje 
pe Nistru, unde au fost de demult, şi 
prisaca lor (...) Pentru aceea, oricine 
va cîrmui de la noi Tighina, nici nimeni 
altul, să nu se amestece la aceste 
iezere întru nimic, nici vamă să nu ia 
din hotarul lor (...)”?. 

În istoriografia rusă ţaristă, 
sovietică şi postsovietică s-au făcut 
şi se mai fac încercări de înstrăinare 
a Tighinei de la cultura şi pămînturile 
istorice româneşti. 

| Drept anacronism şi impostură 
rămîne faptul aflării unei “notițe 


istorice” (rus. “Istoriceskaia spravka”) 
pe o hartă intitulată “Karta Bender- 
skogo uezda Bessarabskoi gubernii, 
sostavlennaia v 1916 g.” păstrată şi 
expusă în cópii în mai multe muzee 
din republică (la Tighina, Comrat etc.). 
Din “notiţă” aflăm că în secolul X 
Tighina s-ar fi numărat printre “cele 
şase oraşe ruseşti, amintite de Con- 
stantin Porfirogenetul”. Or, această 
“notiţă” nu este altceva decit un fals 
istoric, deoarece în secolul X Con- 
stantin Porfirogenetul vorbeşte în 
scrierile sale despre nişte cetăţi domi- 
nate de pecenegi şi nu de ruşi, iar în 
şirul numelor de cetăţi, pentru acele 
timpuri, nu vom găsitoponimicul Tighi- 
na?. 

De altfel, statelor şi cnezatelor 
vechi ruseşti nu le-a aparţinut nici- 
odată vreo localitate aflată în bazinele 
mijlocii şi inferioare ale Dunării, Prutu- 
lui şi Nistrului din cele mai vechi 
timpuri pînă în anii 1791-1793, cînd 
ruşii ocupă zone adiacente malului 
stîng al Nistrului mijlociu şi inferior. 

S-a găsit şi un oarecare Gheor- 
ghii Astvaţaturov (născut în 1954 la 
Bender) care stăruie să demonstreze 
că Tighina pînă în 1538, adică pîna a 
fi ocupată de turci, n-ar fi fost o locali- 
tate cu cetate şi nu s-ar fi găsit sub 
jurisdicţia domnitorilor moldoveni. Or, 
amintitul hrisov din 24 februarie 1452 
spune foarte limpede: “(...) oricine va 
cîrmui de la noi Tighina, nici nimeni 
altul, să nu se amestece (...)”. Deci, 
este vorba de o cîrmuire a Tighinei 
din partea domniei şi nu din partea unor 
tătari ori ruşi, iar locurile întărite de 
domnitor la acea dată sînt cu “hotarul 
vechi” şi “mreje pe Nistru, unde au 
fost de demult”. 

Într-un alt act, datat cu 3 iulie 
1460, care se păstrează în arhivele 
ucrainene, sînt reîntărite de către Şte- 
fan cel Mare înlesnirile negustorilor 
din oraşul Lvov (Liov), Tighina fiind 
pomenită aici în calitate de punct 
vamal dar şi de localitate“. 

În 1538 Tighina este ocupată de 
turci şi în cronicile turceşti localitatea 
Tighina mai este numită şi Bender 
chiar din anul ocupării?, însă denumi- 


98 


Limba Romåaå 


rea Tighina nu este exclusă complet 
nici chiar din izvoarele otomane căci 
ea se mai întîlneşte în cronicile tur- 
cești şi pe la finele secolului XVI. Cu 
toate că turcii n-au stăpînit Tighina 
pînă în anul 1538, localitatea moldo- 
venească şi punctul vamal, fără pic 
de îndoială, au fost cunoscute turcilor 
încă din 1484, adică din timpul ocu- 
pării Cetăţii Albe, care se găseşte tot 
pe malul drept al Nistrului, doar la 
cîteva zeci de kilometri depărtare. 
Începînd cu 1538 Tighina îşi pierde 
din însemnătate. 

Sub aspect lingvistic alonimul 
topic Bender coboară la un termen 
turcesc de origine persană bender 
“port fluvial; chei; loc de acostare” şi 
faptul că turcii, care îşi aveau 
garnizoane militare la Cetatea Albă şi 
Chilia încă din 1484, numeau Tighina 
Bender, cel puţin din 1538 (conform 
izvoarelor scrise), demonstrează o 
dată în plus, că. pînă la ocuparea 
acesteia de către turci în 1538 aici se 
găsea o localitate a băştinaşilor 
moldoveni, un punct vamal şi un port 
fluvial raportat perioadei secolelor XV- 
XVI. Încercarea lui G. Astvaţaturov de 
a lega toponimul Tighina de un nume 
personal “tătăresc” Tighin este o 
tentativă de a nega aflarea Tighinei 
în componenţa Moldovei feudale şi o 
justificare din partea unui autor cu o 
mentalitate rusă (sovietică) şovină, 
străină băştinaşilor acestor pămînturi. 
Este o încercare de includere forţată 
a acestei urbe în componenţa 
autoproclamatei Republici Moldove- 
neşti Nistrene (pe care străinii au 
botezat-o cu calificativul moldove- 
nească, dar o văd fără moldoveni). 

Şi dacă numele topic alonimic 
Bender — de origine turcă — este 
transparent sub raport etimologic, 
atunci mai complicate rămîn lucrurile 
cu etimologizarea toponimului 
străvechi Tighina. În spaţiul etnic 
românesc mai există un sat numit 
Tighina, situat în raza comunei 
Voiceşti (judeţul Vilcea). Originea 
acestui nume topic Tighina din judeţul 
Vilcea “n-a fost încă lămurită”?. 

Pentru explicarea provenienţei 


numelui geografic Tighina s-a propus 
un termen de origine cumană 


 (kîpceacă) tighine / teghene care ar fi 


avut în graiurile acestei populaţii 
turcice semnificaţia de “albie; vale cu 
contururile geografice în formă de 
albie”?. În bazinul Niprului era cunos- 
cut pe timpuri un afluent Teghinka:, 
numele căruia nu ştim în ce raport s-ar 
găsi cu Tighinele noastre. Mai multe 
denumiri Tighina, Teghin(ka) din 
fostele spaţii “tătare” (pămînturi 
ocupate de vorbitorii dialectelor 
kîpceace) ar fi rezultat în graiurile 
Kîpceacilor din altele mai vechi, 
băştinaşe, asemănătoare exterior 
(fonetic) cu apelativul kîpceac (“tătar”) 
teghine / tighine. 

Oricum, lingvistul O.N. Truba- 
ciov cercetînd mai multe nume topice 
din nordul Mării Negre, printre care 
Teghine, Teaghinem, Eltighen şi 
Teaghin, concluzionează că toate 
aceste nume geografice (O.N. Tru- 
baciov nu aminteşte însă de Tighinele 
noastre) n-ar avea o provenienţă 
turanică (turcică) ci ar coborî la un 
termen de origine veche indiană tyagin 
“erou; plin de abnegaţie; plin de spirit, 
de sacrificiu”?, trecut mai apoi în 
categoria antroponimelor şi mai tîrziu, 
în unele cazuri, în cea a toponimelor. 

Am amintit aici de exemplele 
aduse de O.N. Trubaciov pentru a 
semnala întru cîtva şi a justifica 
vechimea creării toponimului Tighina 
de către băştinaşii românofoni, posibil 
pe baza unui nume topic minor 
străvechi. Personal, nu credem că e 
atît de bine cînd se lansează noi şi 
noi ipoteze, una peste alta, privitor la 
proveniența unor nume geografice 
concrete. Însă în cazul cînd nu ne 
satisfac explicaţiile anterioare, găsim 
de cuviinţă că este lăudabilă lansarea 
oricărei noi ipoteze privitor la prove- 
nienţa numelui topic pus în discuţie. 

Probabil că cercetătorul Anatol 
Eremia a intuit doar cînd a scris: “(...) 
O hartă de la 1399 consemnează în 
acest loc (pe locul Tighinei de azi — 
|. D.) o staţiune vamală. Aici, la tre- 
cerea peste Nistru, a existat şi o mică 
fortificaţie. Denumirea (Tighina — 

l. D.) reprezintă un nume topic preis- 
toric, de origine geto-dacă””. Deşi 
Anatol Eremia n-a adus nici o probă 
ştiinţifică în susţinerea tezei despre 
originea geto-dacă a toponimului 
Tighina, în cazul de faţă, susţinem 
poziţia acestui cercetător care a făcut 
mult în domeniul studierii toponimiei 
Basarabiei şi a Transnistriei. 

Dacă azi, din cauza lipsei actelor 
şi monumentelor scrise (lapidare, 
arheografice etc.) autohtone din 
timpuri străvechi şi pînă prin secolul 
XIV, nu putem confirma teza despre 
originea daco-getică, atunci cel puţin, 
putem vorbi despre un termen de 
origine daco-getică (ori moştenit de 
limba română prin filiera graiurilor 
daco-getice) tighin(ă). Dicţionarele 
limbii române şi chestionarele 
toponimice atestă cuvîntul tighină (cu 
un corespondent tag) cu înţelesul de 
“păşune”, dar şi “loc mare din mijlocul 
pădurii; fără copaci”" însă nu-i explică 
originea. Conform părerii cercetăto- 
rului George Rusnac cuvîntul tighină 
“păşune” s-ar găsi într-o înrudire se- 
mantică cu tihărae “loc mocirlos lîngă 
o apă”. Credem că strămoşii noştri 
au cunoscut termenul tighină (ori altul 
fonetic destul de apropiat de acesta) 
de la care s-a format mai tîrziu şi 
numele topic Tighina de la Nistru. 
Limba persană (pharsi) reţine radicalii 
teg/tek/teh cu înţelesul de “pămînt; 
sol; teren; fund; bază; temelie”, dar 
şi fundul (albia) unui bazin (rezervor 
de apă)”. In persană şi afghană tagab/ 
tegab/tekab înseamnă şi “rîu”, iar în 
graiurile evencilor din lakutia tagin 
[taghin] (ca un împrumut străvechi din 
idiomurile indo-europene!? — |. D.) are 
înţelesul de “groapă cu apă; lac 
crescut cu ierburi; baltă” °, Şi în limba 
hitită (limbă antică indo-europeană), 
vorbită cu mii de ani în urmă în 
Anatolia, tegan însemna “pămînt”. 

Azi putem presupune că în tim- 
purile străvechi prin termenul tighin(ă) 
(fie acesta creat de românofoni, însă 
de la un radical daco-getic teg-/fig-) 
strămoşii noştri înțelegeau un loc 
situat în apropierea malului unui rîu, 
poate, mocirlos ori un loc de forma 


unei depresiuni crescută din abun- 
denţă cu ierburi. Formarea naturală a 
unui astfel de loc ar fi fost condiţionată 
de “iezerele” din preajma Nistrului, dar 
şi a Botnei, care curge mai la sud de 
Tighina (afluent pe dreapta al Nistru- 
lui) şi de pîrîul care curge şi azi în 
apropierea satului Gîsca. În timpul 
dominaţiei cumanilor, mai apoi şi a 
tătarilor Hoardei de Aur, denumirea 
autohtonă (în concepţia noastră) 
Tighina (fie evoluată şi dintr-un posibil 
toponim minor) putea fi înţeleasă de 
stăpînitorii turanofoni ca o denumire 
adecvată termenului turanic teghene/ 
tighine “albie”. 

Faptul că s-a păstrat numele 
geografic, posibil de origine daco- 
getică ori că s-a creat toponimul 
Tighina pe baza unui termen (a unui 
radical teg-/tig-/-tag/-) de aceeaşi 
origine daco-getică nu trebuie să ne 
surprindă. Atît la nordul Mării Negre, 
pe teritoriile locuite de români, cît şi 
în bazinul Dunării s-au păstrat mai 
multe nume topice şi de rîuri de 
provenienţă indo-europeană, unele 
dintre ele ajunse pînă la noi datorită 
graiurilor daco-geților. Comp.: Nitra — . 
rîu în bazinul Dunării şi Nitra 
(Cighenitra) în Crimeea; Cacica în 
România şi Kacik — un nume topic 
aflat la est de oraşul contemporan 
Feodosia (Crimeea); Pănade, Tăşnad, 
Tuşnad, Cenad — nume de pîrîuri, 
defileuri, comune etc. în România şi 
Barnadi, Mahanadi — rîuri ce curg pe 
teritoriul Indiei'€, cît şi denumirile 
Dunăre, Nistru (cu alonimele Tiras, 
Turla), Prut, Răut, Ichel, Botna, Siret, 
Vedea, Mureş, Timiş, Someş, Olt, 
Tisa ş.a. — toate de origine daco- 
getică, proveniența cărora azi nu o mai 
pun la îndoială specialiştii oneşti de 
pretutindeni. De epoca premergătoare 
afirmării statului feudal Moldova ţin, 
în opinia noastră, şi numele geografice 
Smil (mai tîrziu turcizat în forma Isma- 
il), Tiraspol (pe locul oraşului Ceadîr- 
Lunga de azi), Reni ş.a., acestea fiind 
la început, ori în anumite perioade de 
regres istorico-social, doar nişte nume 
topice minore, însă în toate cazurile 
legate de realităţi istorice concrete cu 

referiri la activitatea şi vieţuirea autoh- 
tonilor daco-geţi şi urmaşilor acestora 
— românilor. 

Autohtonismul mai multor nume 
geografice de la noi (atît în stînga, cît 
şi în dreapta Prutului) nu mai poate fi 
negat şi în nici un caz nu poate fi 
exclus. 

Thunatai (Russu, Limba traco- 
dacilor, 1959, p. JA bo de Tighinele 
româneşti. 


Română”, Chişinău, nr. 1, 1994, p. 39. 

“ Dicţionarul limbii române. A-C, 
D-De, F-L (Lojniţă), Bucureşti, 1913, 
Serie nouă (literele M, N, O, PR, S— 
Spongios, Ş, T, T), Bucureşti, 1965; 
Chestionartoponimic şi entopic gene- 
ral cu un glosar de entopice onoma- 
siologic, laşi, 1978, p. 119. 

12 Rusnac, George, Etimologie 
structurală (Moldova, Muntenia, 
Vlaşca, Valah, Olt, Basarabia, Bucovina, 
Bugeac) (|) // “Revistă de lingvistică şi 
ştiinţă literară”, nr. 6, 1995, p. 111. 

83 Murzaev E.M., Slovar’ narodnîh 
gheograficeskih terminov, Moscova, 
1984. 

+ Ghindin L.A., lazîk drevneişego 
naselenia iuga Balkanskogo poluos- 
trova (Fragment indoevropeiskoi ono- 
mastiki) // "Vestnik drevnei istorii”, nr. 4, 
1969, p. 149. 

18 La Cenad (în Banat) încă din 
secolul X este cunoscută o şcoală orto- 
doxă a românilor (Vasluianul, loachim, 
Contribuţia Bisericii Ortodoxe Române 
la cultura şi spiritualitatea româ- 
nească // Cronica Episcopiei Hușilor, 
1, 1995, Huşi, p. 227). 

16€ Trubaciov O.N., Indoarika v 
Skifii i Dakii // Etnoghenez narodov 
Balkan i Severnogo E OSTEO: 
Moscova, 1984, p. 152. 

CONCURSUL A LUAT SFÎRŞIT — 
CONCURSUL CONTINUA! 


Momentul apariţiei acestui număr al “Limbii Române” coin- 
cide cu expirarea termenului de participare la concursul de creaţie 
pentru anul 1998. Cei ce n-au reuşitîncă să ne trimită lucrările lor, 
pot s-o facă de aici încolo, deoarece colegiul de redacţie al re- 
vistei a decis să permanentizeze această tribună a afirmării literare, 
ştiinţifice şi profesionale a cititorilor. Concursul se va desfăşura 
anual, condiţiile lui, în linii mari, rămînînd aceleaşi. Anul 1998 ne-a 
adus mai multe revelații, toate compartimentele concursului 
beneficiind de atenţia constantă a participanţilor. 

Profesorii şcolari şi-au ascuţit peniţele şi au prins la curaj. 
Din păcate însă ei, în cea mai mare parte, s-au concentrat asupra 
unor proiecte didactice concrete, cum ar fi predarea unei teme 
anumite într-o clasă anumită, neîncercînd să propună analiza 
problemelor metodice controversate, investigaţii privind diverse 
subiecte prevăzute de programa şcolară. 

Poeți, ca de obicei, s-au dovedit a fi mai mulţi decît prozatori. 
Şi unii, şi alţii ne-au bucurat însă cu lucrări inspirate, interesante, 
originale. 

Cele mai bune dintre ele au fost publicate în nr. 6, 1997, 1— 
6, 1998 ale “Limbii Române”. Printre semnatari sînt, bineînţeles, 
şi învingătorii concursului nostru. Nu vom face însă aprecieri şi 
pronosticuri, deoarece din clipa în care scriem aceste rînduri şi 
pînă la 31 decembrie mai este timp suficient pentru a modifica 
totalurile prealabile ale concursului. 

Putem spune numai că, odată intraţi în noul an, juriul concur- 
sului format din colegiul de redacţie al revistei şi avîndu-l în frunte 
pe dl lon Ungureanu, vicepreşedinte al Fundaţiei Culturale 
Române, va examina atent toate lucrările primite şi nu va ezita să 
desemneze învingătorii. Ceremonia de înmînare a premiilor va 
avea loc la 15 ianuarie 1999, ora 15%, în incinta Casei Limbii 
Române (str. Kogălniceanu, nr. 90). Participanţii la concurs vor 
deveni posesori ai unor biblioteci constituite din cărţi donate de 
Fundaţiă Culturală Română şi de Asociaţia Culturală “Grai şi 
Suflet” (din colecţia “Biblioteca revistei Limba Română). 


Leo BORDEIANU 

Horia HRISTOV 
Chişinău 


FEMEIA FOCULUI 


Modelîndu-mă din lut copil femeie ori bătrîn 

cu traista în spate scriitorul se îneacă în albul foii 
rămînîndu-i deasupra doar părul negru încîlcit şi murdar 

cu ochii deschişi sub apa tulbure îţi cauţi mîinile 

atingîndu-le cu privirea ce intră în palme ca nişte cuie 
curcubeul reflectîndu-şi ghebul în apă sau mîinile tale 

cu mii de coate pînă la umăr le zgirîi pe multe mese 

ca şi cum ai scrie precum cloşca atinge puiul său galben 
care a ieşit dintr-un ou ca să nimerească în altul 

curcubeul ca potcoava calului nepotcovit tremurînd 

nervos cu nările sale umede şi moi atunci cînd îl apeşi 

cu degetul sapă cu piciorul său negru groapa altuia ca să 
cadă pînă la urmă în urma ei mînzul din burtă 

mama cu limba ei lată începe să-l lingă împingîndu-l înapoi 
cînd între degetele tale intră alte degete mai moi 

căci dragostea e plină în deşertăciunea ei ca un desen 
nereuşit ştergîndu-l cu radiera şi clopotul de la gîtul oii 

îi face să-i sune capul atunci cînd ea - oaia e pe vîrful 
ascuţit al dealului atunti cînd ea — oaia e lîngă cioban 

care îşi aruncă cuşma în pămînt şi o bate cu picioarele 

în inima bravului ostaş care s-a întors singurică de la război 
fără corp stropindu-şi perna cu vin ca un animal legat de iesle 
nu pot să mă culc pe pămînt durerea de stomac mă învîrte ca 
pe o balerină pe discul pick-up-ului — roată stau vînătorii în 
jurul focului ce se ridică asemeni unei femei goale dansînd în faţa 
lor trecîndu-ţi cu limba peste botul vulpii cînd sînii se 

lovesc de pîntece cu zgomot căzu moartă în braţele mele 
lăsîndu-mi pe gît amprenta dinţilor din care sîngele crescu 

în doi bujori şi s-au luat la trîntă apoi la săbii sau 

miroseau ciorapii doi păstori pentru femeia focului care fuge 
ca un şoricuţ prin odaie ascunzîndu-se după mături şi behăie 
capul oii ce se rostogoleşte la vale ca un tren ce scoate fum 
pe nări. 

LEBĂDA 


asemeni cîinelui ce-şi strînge 
coada înfricoşat şi bleg 

uitam mereu gîndurile mele 

pe mese şi fotolii 

încercînd să mă dezleg 

de ele legîndu-mi de git 

de gîtul moale cald şi alb 

al fetei căreia i-a rămas din viaţă 
doar timpul ca să doarmă... 
Linişte vă rog 

mai atent cu frunzele 
descompuse încă din zbor 

în culori pe apele unui 

rîu încremenit în inelul 

unei lebede demult scufundate 
ce cade lin şi foarte atent 

în cap pe piatra albă 

a nămolului aruncîndu-şi creierii 
cum aruncă o femeie hainele 
sărutîndu-şi de una singură sînii. 


PRICINA FRUNZELOR DE VIE 


Copilul privi peste geam dar din pricina 
frunzelor de vie nu văzu nimic 

din pricina insomniilor 

avea ochi prea mari şi nu a văzut nimic 
din pricina insomniilor el credea 

că toţi cîinii din oraş 

se fugăresc după dînsul 


din pricina frunzelor de vie 
copilul mult prea doritul copil 
se născu mort 


copilul a vrut să fie o fetiţă 
şi era o fetiţă bolnavă 

dar foarte veselă 

chiar prea veselă 


din pricina insomniilor mulţi bolnavi spuneau 
că fetiţa are ochi albaştri 
şi părul cîrlionţat 


din pricina frunzelor de vie alţi bolnavi 

spuneau invers - că are ochi urîţi şi părul murdar 
şi nu are doi dinţi din faţă spuneau ei 

că este o răutate şi o urau 

din pricina frunzelor de vie 

copilul bolnav a fost pus într-o luntre 
ca într-un sicriu 

şi a fost lăsat să plutească singur 
într-o dimineaţă cu ceaţă. 


ÎNTR-UN BORCAN 


Brazii îmi cad în faţă şi-mi zgîrie spatele 
bagă-mi în burtă un cot şi vei auzi 

cum plînge copilul mort 

transformat în versuri proaste... 

Totul va fi bine şoptesc buzele tale palide 
pe faţa mea moartă 

spînzurat de stîlpul crăcănat 

peste calea ferată - 

înaintez în depresie ca un schelet 

cu lacrimi albe - 

o pasăre zbuciumată intră în ţeava puştii 
făcîndu-şi cuib 

iubeşte-mă cu ciocanul peste degete 

cu glasul răguşit strig ca un nebun 

într-un borcan de trei litri 

ameţesc şi cercuri negre ca cercurile de ţigară 
mi se îmbracă pe gît 

merg împotriva mea ducîndu-mă de mînuţă 
ca pe un copil 

ca un cîine turbat îmi muşc de durere 
urechea de porc şi tip înjunghiat 
tăvălindu-mă prin paiele ude ca nişte şerpi - 
caut glodul care e mai scump decit aurul 
de pe degetele femeilor 

stelele stelele se aprind una de alta 

dar se sting fiecare în parte 

fiind înconjurate de propria lor lumină 

care de fapt nu le aparţine. 


[ > FIŞIER 


i Horia HRISTOV (n. 8 noiembrie 1974, Cimişlia), autor al volumului de debut 
("Cineva”, traversează noi teritorii existenţiale, proiectîndu-le insolit în cuvinte. j 


Se 

Elena UNGUREANU 
Chişinău 


REPETIŢIE 


Cuvintele se joacă 
De-a viaţa mea şi-a ta. 
Se ceartă, se lovesc, 
Se gudură, şoptesc. 
pin jocul cela straniu 
ncep să strălucească 
Ca perla dintre maluri, 
Ca doi, cînd se iubesc. 


Ai fugit, ai fugit! 

Dulcea şi nesăbuita mea 
Inspiraţie!... 

Te-ai speriat de pană 

Sau de ploaie? 

Ruşine să-ţi fie de toamnă. 
Stai! Fără tine mi-e frică, 
Nebuno mică 

Şi sperioasă. 

Vino aici, 

În negilijeul tău 

De punctuatie, 
Ghemuieşte-te lîngă mine. 
Nu vezi ce inimă 

S-a ascuns sub 

Cămasa mea lungă 

De noapte. 


CONFLICT 


Nu mai pot suferi 
Frunza plecînd, 
Raza cerşind, 
Gîndul plîngînd. 

Şi-atunci: 
Adun frunza 
pa adorm. 

n palmă, 
Cobor raza din cer 
Și mă frig. 

ncerc să-i dau 
Copilului, 
Dar nu ştiu să-i dau 
Toamna 
Ca pe o bomboană. 
Şi el îmi lasă mie 
Acest anotimp 
Al neştirii, 
Ce-mi bandajează 
Ca pe o inimă palma, 
Ca pe o palmă inima. 


Cum mă mai repetă 
Această linişte 

În galben 

Ce seamănă 

Cu o duminică de frunze. 
Cum mai repet 
Această zi, 

Sperînd 

Că voi putea 

Să fiu 

lrepetabilă 

La noapte. 

Şi reuşesc 

Să fiu, însă 

Rămiîn cîte puţin 

În vieţile 

De după mine, 

În nopţile 

În care te-am născut 
Şi altoit, şi blestemat, 
Toamnă, 

Dragostea mea de dragoste. 

lon STRUŢ 
Chişinău 


k*k k 


Tic-tac, 

Tac chitic — 
Ceasornicul emite 

În limba sa astrală 
Cuvinte reci de aur, 
Cuvinte reci de smoală. 


Secunde înălbite 

Cu detergenţi din piaţă 
Mi se înfig în carne, 

În oase şi în viaţă. 


Tic-tac, 

Tac chitic, 

Dar ce mai am a spune 
Cînd, defectat acesta, 
Şi mituit de moarte, 
Secundele-şi grăbeşte 
Şi le învîrte numai 
Stînga-mprejur: 
Tic-tac, tic-tac, tic-tac... 


kkk 


Ca o şuviţă de vis 

Între două nesomnuri 
Plimbarea noastră 

A fost, 

Între două alei 

Despărţite de crăpătura rece 
A asfaltului. 

Noi doi 

Cu amarul culorii de cafea 
Pe pielea sărutului 

Ne tineam de mînă 

Unind cele două alei 
Cu o şuviţă de vis 
Scoasă la promenadă. 


MIEZ DE TOAMNĂ 


Azi cerul e absent... 

Doar ploaia cade 

Şi împarte toamna în silabe: 

De ieri pînă azi, 

De azi pînă va fi. 

Ninsoarea care cade ne va îmbătrîni. 
Azi cerul e absent... 

Atîtea păsări 

Sparg ochiul plumburiu 

Şi pleacă... 


ORA DE PICTURĂ 


Să desenezi un copil 
Aşa 
De parcă l-ai naşte. 


Să desenezi toamna 

De parcă ai fi vînt 

Alergînd, 

Lăsînd frunze sărutîndu-se pe obraz 
Sub picioarele tale. 


Apoi arată copilului 
Cum să picteze 
Secundele 

Şi scoate-l la plimbare 
Printre copacii 
Nedesenaţi încă. 


Lasă-l să ridă, să rîdă, să rîdă 

Pînă tu găseşti nuanţa cea mai sură 
Pentru desenarea cerului 

Care pleacă mînat de păsări. 


Cornea. de sete ii 


Natalia GUŢULEAC 
Chişinău 


kkk 


Ajun de ceva ce nu mai țin minte. 
Norii plouă cu cenuşă, iar seara 
răsuflă a focuri. 

Ce e miine? 

O zi, ca o nălucă? Obişnuită? 
Oare asta să fie? 

Lumea agitată arde, arde de 
grabă şi nebunie. 

Bizar, nu? 

Totul pare o halucinație. 

O halucinație ce sărbătoreşte. 
Sărbătoreşte?! Ce? 

Un ajun?! 

Un- ajun... de nebunie 

sau poate... de An Nou. 


kkk 


E Anul Nou — 

orologiul curînd va bate, 
căci aşa îi este dat. 

Şi eu, la fel, în singurătate, 
cărarea timpului străbat. 
Încerc să trec peste troiene 
de amintiri şi dor 

şi nu mă mai înspăimîntă gîndul 
că mîine pot să mor. 

E Anul Nou — 

orologiul a bătut deja. 

E Anul Nou 

şi eu nu sînt unica 

fiinţă care l-a întîlnit aşa. 

Limba Romãåuä 


Prof. Vasile MELNIC 
Chişinău 


REVISTELE 
LIMBII ROMÂNE 


La 30 noiembrie a. c. în incinta 
“Casei Limbii Române” a avut loc un 
important eveniment cultural-ştiinţific — 
lansarea numărului jubiliar (nr. 3, 1998) 
al “Revistei de Lingvistică şi Teorie 
Literară” (40 de ani de ia fondare), a 
numărului 40 (nr. 4, 1998) al revistei 
“Limba Română”, Chişinău şi a Atlasului 
lingvistic român pe regiuni. Basarabia, 
Nordul Bucovinei, Transnistria, vol I| de 
Vasile Pavel. În faţa unei asistenţe 
selecte, incluzînd membri ai Academiei 
de Ştiinţe a Moldovei, profesori univer- 
sitari, scriitori, publicişti etc. au luat 
cuvîntul academicienii Silviu Berejan şi 
Anatol Ciobanu, profesorii Vasile Pavel, 
Vasile Melnic ş.a. Fiind moderată cu 
multă prezenţă de spirit de di Alexandru 
Bantoş, directorul instituţiei, acţiunea s-a 
desfăşurat într-un registru constructiv. 
S-a menţionat rolul revistelor susnumite 
în susţinerea şi promovarea limbii 
române în Basarabia şi dificultăţile cu 
care ele se confruntă în prezent. 


ISSN 0236 - 319 


REVISTĂ 
DE LINGVISTICĂ 
ȘI ȘTIINȚĂ 
LITERARĂ 

Vorbind de revistele omagiate 
se cer a fi evidenţiate nişte momente 
esenţiale. 

Mai întîi de toate, în ciuda tutu- 
ror impedimentelor ce se ivesc la 
apariţia fiecărui număr, aceste publi- 
caţii valoroase au devenit bine 
cunoscute prin propagarea adevărului 
ştiinţific şi istoric. In activitatea lor ele 
se bucură de susţinerea unor savanţi 
notorii din România, Franţa, Rusia, 
Ucraina etc., care pe parcursul 
itinerarului lor ştiinţific, prin studii, 
articole şi prelegeri au contribuit la 
afirmarea limbii române şi a demnităţii 
noastre naţionale. 

Nr. 40 al revistei “Limba Româ- 
nă” se remarcă prin publicarea materi- 
alelor ce ţin de inaugurarea Casei 
Limbii Române şi, ca de obicei, se 
caracterizează printr-o ţinută ştiinţifică 
şi publicistică aleasă. 

O atenţie deosebită solicită 
materialele consacrate eminentului 
lingvist Sextil Puşcariu, trecut în ne- 
fiinţă acum 50 de ani. Academicianul 
Silviu Berejan scoate în evidenţă 
aportul savantului la dezvoltarea 
lingvisticii româneşti. Vom remarca în 
special două momente: 1. S. Puşca- 
riu a susţinut /atinitatea limbii române, 
dar n-a neglijat nici contribuţia substra- 
tului la formarea ei şi 2. Domnia sa a 


Lla Casa Limbii Române 

argumentat şi a evidentiat unitatea 
limbii române prin publicarea ALR şi 
a lucrării sale fundamentale — Limba 
Română (Bucureşti, 1940). 

Nu este lipsit de interes nici 
articolul S. Puşcariu — portretist 
(Gabriel Ţepelea), în care autorul 
vorbeşte despre talentul artistic al 
savantului. Se cercetează felul şi 
mijloacele de expresie utilizate de 
Puşcariu la creionarea unor portrete 
de savanţi şi scriitori cum ar fi Nicolae 
lorga, Titu Maiorescu, Alexandru 
Vlăhuţă, George Coşbuc ş.a. 

Ana Bantoş analizează Memo- 
riile lui S. Puşcariu, în care autorul, 
deşi nu se consideră scriitor de 
vocaţie, îmbină reuşit diverse moda- 
lităţi artistice şi scoate în relief idealul 
şi realitatea, făcînd acest lucru prin 
prisma iubirii de neam şi a credinţei. 

Revelator este unghiul de vede- 
re al lui Alexandru Bantoş asupra mo- 
-mentelor inedite legate de publicaţiile 
conduse de S. Puşcariu care aveau 
drept scop lupta pentru afirmarea şi 
izbînda românismului. E vorba de pri- 
mul ziar Glasul Bucovinei, revista 
Drumul nou, publicaţia de avengură 
Dacoromânia etc. 

Studiul lui Nicolae Mătcaş Aere 
perenius infirmă falsurile din Moldo- 
venii în istorie de P. P. Moldovan, 
Chişinău, 1993. Cei ce doresc să 
înţeleagă adevărul despre limba 
română (şi nu “moldovenească”) 
vor desprinde din acest articol un 
necesar şi convingător arsenal de 
argumente ştiinţifice. | 

Vasile Romanciuc, poet bine 
cunoscut la noi, apare de această dată 
într-o postură inedită de purtător de 
cuvînt al tăcerii. 

Versuri interesante propun şi 
participanţii la concursul de creaţie al 
revistei: Paul Strutzescu, Pavel Pădu- 
raru, Olesea Reabenchi şi Vlad Popo- 
vici. Impresionează şi proza (Vitalie 
Condraţchi şi Veronica Mîţu). 

Fonetica experimentală, dome- 
niu puţin cercetat la noi, este prezen- 
tată prin studiul prof. univ. Nicanor 
Babără. 

Acest număr de revistă include 


şi articole referitoare la toponimia isto- 
rică “Arboroasa în memoria Dornelor” 
de Petru Ţăranu (Vatra Dornei) şi 
“Ciorna — Valea lui Negrea (Valea 
neagră)” de lon Dron (Chişinău). 

Ora de istorie este susţinută de 
cunoscutul istoric ieşean Alexandru 
Husar cu partea a doua a originalei 
sale lucrări “Chilia şi Cetatea Albă”. 
Cu ocazia jubileului de 50 de ani 
Andrei Eşanu, cunoscut om de ştinţă 
şi cultură, istoric cu renume, vine în 
revista “Limba Română” cu un studiu 
dedicat lui Dimitrie Cantemir şi cu 
opinii inedite expuse în dialogul 
realizat de Alexandru Bantoş. Am 
reţinut: “La Institutul de Istorie al 
Academiei se vorbea, se discuta, se 
scria, se publica numai în limba rusă, 
iar marile adevăruri ale culturii şi 
istoriei noastre erau ocolite, tăinuite, 
deformate, trunchiate”. 

CONCURSUL DE CREAŢIE | 
AL REVISTEI “LIMBA ROMÂNĂ” 
EDIŢIA A II-A 


Revista “Limba Română” în colaborare cu Casa Limbii Române şi 
Direcţia Cultură a municipiului Chişinău organizează ediţia a ll-a a 
Concursului de creaţie ce se va desfăşura pe parcursul anului 1999. 

Concursul, incluzînd trei probe — poezie, proză şi lucrări 
didactice la limba şi literatura română (experiență, analize, comen- 
tarii, interpretări) —, va fi deschis pentru toate categoriile de cititori şi, 
în primul rînd, pentru elevi, liceeni, studenţi, cadre didactice. 

Cele mai bune lucrări vor fi i publicate î în revistă şi în volume aparte 
din colecţia Biblioteca revistei “Limba Română”. 

Premiile vor fi acordate de organizatori şi de sponsorii concursului. 

Juriul concursului va fi format din personalităţi ale vieţii literare, 
culturale şi ştiinţifice din republică. 

Premierea cîştigătorilor va avea loc pe data de 15 ianuarie 2000 la 
Casa Limbii Române din Chişinău. 

Lucrările cu specificarea “Pentru concurs”, dactilografiate la două 
rînduri şi însoţite de curriculum vitae, o poză şi de adresa exactă, even- 
tual şi numărul de telefon, vor fi prezentate pînă la 31 decembrie 1999 
la redacţie (Casa Presei, str. Puşkin nr. 22, Chişinău) sau expediate 
prin poştă pe adresa: Căsuţa poştală nr. 83, bd. Ştefan cel Mare nr. 
134, Chişinău, 2012. 

Informaţii suplimentare la telefonul 23-44-12, revista “Limba 
Română”, Chişinău. 

COLEGIUL DE REDACŢIE 


IMPORTANT! 


